
Publicarea scrierii de faţă are nevoie de câteva lămuriri cu privire la data, 
precum şi cu privire la spiritul în care a fost concepută. Scrierea de faţă în 
cea mai mare parte şi anume : Introducerea, Logica genetică şi 
Metodologia,. este reproducerea, cu unele modificări şi adăogiri, a 
rezumatelor după lecţiile de Logică, ținute în anul 1914—1915, la Facultatea 
de Filosofie şi Litere dela Universitatea din Bucureşti. Teoria Cunoştinţei 
este redactată în cursul anului 1942, dar pe cât a fost posibil în spiritul 
scrierilor mele din jurul anilor 1914—1915, Puterea sufletească, şi 
Elemente de Metafizică, din care sunt chiar reproduse câteva teorii. In 
intenția mea era să public aceste Lecţii de Logică la sfârşitul războiului din 
1916—1918, după o prealabilă revizuire a manuscrisului. Dar anii războiului 
nu mi-au îngăduit liniştea de care aveam nevoie, iar după război, catedra de 
Psihologie pe care o ocupam dimpreună cu cea de Logică, dotăndu-se cu 
laborator, m'a obligat să întrerup lecţiile de Logică, pe care le-am încredinţat 
conferenţiarilor catedrei mele (Marin Ştefănescu şi apoi Nae Ionescu, după 
transferarea lui Marin Ștefânescu, ca profesor la Universitatea din Cluj), ca 
să mă ocup mai de aproape de cursul de Psihologie şi de organizarea 
laboratorului. Publicarea Cursului de Psihologie, în 1923, m'a îndepărtat 
încă şi mai mult de-preocupările spre Logică. A urmat după aceea un şir de 
mai mulți ani, în care, atras de perspectiva aplicaţiilor practice ale 
Psihologiei, am activat alături de colegii mei dela Universitățile din Cluj, laşi 
şi Cernăuţi, la înființarea laboratoarelor de Psihotehnică şi a birourilor de 
orientare profesională pe lângă Ministerul Muncii. După mai bine de 20 ani, 
crezând timpul trecut pentru o revenire la publicarea proedată, am depus 
manuscrisul lecţiilor din 1914—1915 la Academia Română, pentru a fi 
utilizat de acei ce aveau interes să fie în curent cu mersul învățământului 


nostru filosofic (M-sse Academiei Române, Nr. 5.431, 1938). 


Depunerea manuscrisului la Academie a redeşteptat la mulți dintre foştii 
mei auditori amintirea lecţiilor din 1914—1915 şi unii dintre aceştia după 
recitire m'au îndemnat să dau publicității vechile lecții, întru cât ele ar 
constitui, după părerea lor, nu numai o completare necesară pentru 
înțelegerea unităţii în care stau diferitele mele scrieri filosofice, dar ar folosi 
şi tinerimii universitare, pentru orientarea de care ea are nevoie în mijlocul 
atâtor direcţii, uneori chiar contrare, în care se sbate Logica contemporană. 
Am cedat îndemnurilor venite din partea lor şi astfel, după o revizuire, care 
nu Schimbă fondul originar, m'am hotărât la publicarea de față. 

Aceasta în ceeace priveşte datarea scrierii. Lămuririle privitoare la 
spiritul în care lecţiile au fost concepute, vor trebui să fie mai în amănunt. Le 
dăm în cele ce urmează. 


Cu doi ani înainte de a începe lecţiile de Logică, publicasem Elemente 
de Metafizică (1912, ediția l-a), în care principala mea preocupare era o 
examinare a teoriei apriorismului din filosofia kantiană. Rezultatul la care 
am ajuns după această examinare, mi-a deschis drum spre teorii cu totul 
opuse apriorismului. In locul unei conştiinţe în genere, generatoare de forme 
şi de idei apriori, care funcționează la Kant pe plan transcendental, 
propuneam teoria conştinței reale omeneşti, care, integratăin evoluția totală a 
naturii, face din realizarea personalității umane legea de desfăşurare a 
energiei universale. Elementele de Metafizică sfărșeau prin a schiţa teoria 
Personalismului energetic şi a Vocaţiei, despre care am publicat mai târziu, 
între 1927—1931 volume separate (în Editura Casei Școalelor, Bucureşti). 


Lecţiile de Logică, din 1914—1915, sunt în spiritul volumelor acestora din 
urmă, ce se aflau în curs de pregătire. In ele se continuă îndepărtarea de 
apriorismul kantian şi în schimb urmăresc acordul dintre postulatele logice şi 
metodele ce stau la dispoziția omului de ştiinţă, pentru verificarea adevărului. 
Pentru mine, în 1914 a fost, cum este şi acum, neclintită convingerea că 
Logica işi află fundarea sa în cunoştinţele pro-vocale şi verificate de 
experienţă, iar nu în principii formale apriori, îmbogățirea experienței aduce 
cu sine, în fiecdre epocă, invenţii şi metode noi de cercetare care, după 
verificare, constituesc adevărurile Logicei acelei epoce. O Logică stabilă, 
odată şi pentru totdeauna, ca propedeutică a oricărei ştiinţe, trecute şi 
viitoare, nu există decât pentru acela care se mulţumeşte cu asemănările 
superficiale dintre sistemele de Logică. Intre Logica aristotelică şi Logica 
timpului nostru este aceeaşi deosebire ca între Fizica aristotelică şi Fizica 
timpului nostru. Acela care nu o vede şi face totuşi cercetări de Logică, 
trăeşte în spirit metafizic, iar nu ştiinţific, precum observă cu dreptate Littre 
în prefața Cursului de filosofie * pozitivistă a lui Auguste Comte. 
Metafizicianul stă totdeauna deasupra timpului, fiindcă datele pe baza cărora 
el speculează, sunt dorinţele sale proprii, iar nu scoase din experiență. 0 
Logică stabilă, una pentru toate timpurile, nu există până acum, la ea trebuie 
însă să ajungem la capătul desvoltării ştiinţelor; atunci când mintea 
omenească va fi în posesia unei sistematizări ştiinţifice desăvârşite; când 
pentru adevărurile noi nu va mai fi nevoie de metode noi de verificare, fiindcă 

toate adevărurile vechi şi noi îşi vor găsi verificarea în metodele cunoscute. 0 
Logică, una şi aceiaşi pentru toate timpurile, este aşa dar un ideal, iar nu o 
realitate, aşa cum ştiinţa timpului nostru nu reprezintă ştiinţa tuturor 
timpurilor, ci numai aceea a timpului nostru. Există negreşit între sistemele de 
Logică, dela o epocă la alta, o trecere care se poate explica, aşa cum se 
explică şi trecerea dela o fază de cultură la alta, dar trecerea aceasta oricât 
de bine ar fi explicată, nu înlătură caracterul original, pe care îl are fiecare 
sistem de Logică în parte. Trebuie să vorbim de o Logică antică, de o Logică 
medievală, de o Logică modernă, aşa precum vorbim de o ştiinţă antică, 
medievalăşi modernă, căci îndreptăţirea este sau aceeaşi, sau deloc, atât 
pentru Logică, cât şi pentru ştiinţă. Unitatea Logicei ca şi unitatea ştiinţei, nu 
este dată dela început, ci ea se realizează în decursul timpului. 


Trebuie să vorbim de diferitele sisteme de Logică, nu numai fiindcă avem 
interesul de a înţelege mai bine valoarea postulatelor Logicei, ci şi dintr un 
motiv mai imperios. In caracterul original al fiecărui sistem de Logică, se 
resfrânge mai limpede, decât chiar în sistematizările ştiinţei, fizionomia 
particulară a fiecărei epoce din cultura umană. Sistemele de Logică, prin 
aceea că pun în lumină criteriul, după care se justifică adevărul, desvălue 
resortul intim al funcţiunilor de cunoaştere. Fiecareepocă de cultură 
urmăreşte adevărul sub impulsul unui resort al experienţei, care variază dela 
o epocă la alta. Intr 'una precumpănesc tendinţe iraționale, într 'alta tendințe 
raționale. Una este însetată de mister, iar alta de lumină. Nu sunt două la fel. 
In epoca antică a culturii europene, omul căuta un adevăr cu totul altul, de 
cum caută omul din epoca modernă. Despre această diversitate de atitudine, 
istoria Logicei singură poate da informaţii precise, fiindcă în ea se definesc, 
cum nu se definesc în istoria niciunei alte ştiinţe, într 'un mod perfect, trecerea 
dela o atitudine la alta. Istoria Logicei oferă diagrama culturii omeneşti, în 
tot ce aceasta are ca momente istorice mai esenţiale. 


Pentru înțelegerea spiritului, în care au fost concepute lecţiile noastre de 
Logică, este necesar de aceea să arătăm pe scurt deosebirea care există 
pentru noi, între principalele direcții ale Logicei şi apoi motivele care ne-au 
determinat să  preferăm direcția bazată pe metodologia ştiinţelor 
experimentale. Am redus în lecțiile noastre la câteva noţiuni întreaga aşa 
numită parte formală a Logicei, înlocuind-o cu noțiuni de Logică genetică şi 
cu teorii ştiinţifice contimporane despre psihologia gândirii. De asemeni, am 
lăsat la o parte logistica şi toate adaosurile, deduse din analiza matematică, 
deşi ele erau la modă în 1914—1915 şi-mi erau cunoscute din scrierile lui 
Ernst Schroder (Vorlesungen liber die Algebra der Logik, 1890), din ale lui 
Louis Couturat (La Logique de Leibniz, 1901); din ale lui Peano şi alții. 
Scrierile lui Bertrand Russel şi Ililbert, precum şi ultimul volum din Algebra 
der Logik a lui Schroder, nu apăruseră încă în 1914, dar şi dacă ar fi fost 
apărute, ele nu mi-ar fi schimbat planul lecţiilor. Eram, de pe atunci, câştigat 
pentru atitudinea antiformalistăîn Logică, fie că origina formalismului ar fi 
stat în Metafizica lui Aristotel, fie că el ar fi stat în Matematica universală a 
lui Leibniz. Logica, pentru mine, trăeşte, cerută fiind de ritmul experiența 
omeneşti, care se întregeşte în ritmul vieții universale, iar nu ca un har al 
Logosului deasupra oricărei experienţe şi consistând în forme substanţiale 
metafizice, sau în forme matematice. Logica izvorăşte din greutăţile vieţii, 


omul a găsit în ea, după multe rătăciri, un mijloc de orientare practică. Locul 
potrivit ei este între ştiinţele care fundează normele experiența omeneşti. 

In ce stă deosebirea dintre direcțiile de Logică, axate pe formalism şi care 
s'au bucurat până acum de preferința filosofilor  metafizicienişi 
matematicieni, şi direcția de Logică spre care înclinăm noi? Deosebirea stă 
în atitudinea inițială pe care o ia mintea logicianului, în căutarea adevărului. 
In ce direcție caută logicianul adevărul? II caută el deasupra existenței 
omeneşti ; într'o lume aparte, transcendentă, eternă şi indiferentă omului; şi 
în acest caz, el se va considera ca un observator ținut numai să contemple 
lumea adevărului, fără a schimba din ea ceva; fără a o atinge câtuşi de puțin 
prin prezenţa sa; sau caută el adevărul în propria sa experienţă, şi în acest 
caz el nu mai este un simplu observator contemplativ al lumii adevărului, ci 
este un colaborator activ la constituirea acesteia. Prima atitudine o are 
filosoful antic şi este până astăzi aceea care se bucură de mai multă trecere. 
Sistemul logic ed lui Plato este în această privință tipic. Adevărul stă 
deasupra vremelniciei omeneşti, în lumea ideilor eterne, în Logos. Mintea 
omenească nu poate ajunge decât la oglindirea imperfectă a acestei lumi. 
Aristotel şi ceilalți logicieni, după Plato, cu toate modificările aduse 
sistemului platonician, nu au schimbat atitudinea inițială. Adevărul trebuie 
căutat deasupra experienţii omeneşti, fiindcă în experiența omenească nimic 
nu este durabil, necum etern. Prin experiența câştigată în munca de toate 
zilele, ajung şi tehnicienii la oarecare cunoştinţe, zice Aristotel, dar aceste 
cunoştinţe sunt de rang inferior. Adevăratele cunoştinţe decurg apodictic din 
noțiunile care definesc esențele şi formele eterne (eidos). După dânsul, întâi 
trebuie să avem în minte aceste noțiuni (prima filosof ie), şi apoi să începem 
cu aplicaţia regulelor de Logică. Adică tocmai contrar de cum recomandă 
omul de ştiinţă astăzi. Acesta din urmă caută să se inspire din datele 
experienții, pe când Aristotel caută să se inspire din contemplaţie. Omul din 
popor şi astăzi crede la fel. Un ţăran pe care l-am adus să audă pentru prima 
oară o compoziție muzicală la Radio, îmi spunea după aceea cu toată 
convingerea: văzduhul este plin de cântece; tot meşteşugul este să le poţi 
prinde! Mintea omului se scaldă în adevăruri; meşteşugul este să le poţi 
prinde. Dacă nu le poţi prinde acum şi nu le vei putea prinde vreodată, 
aceasta nu înseamnă că adevărurile încetează să existe, ele există în vecii 
vecilor, fie că sunt sau nu sunt prinse. Sau după o imagină a lui Plcdo : 
adevărurile găsite de mintea omenească sunt ca umbrele care joacă pe 
peretele unei peşteri, unde omul ar sta cu spatele spre intrarea prin care 
străbare lumina. In afară sunt obiectele reale, luminoase, iar pe peretele 
peşterii joacă umbrele lor. Mintea omului prinde numai umbrele. 

Această atitudine trebuia să ducă negreşit la dominația formalismului. 
Intre etern şi vremelnic, forma serveşte ca'o punte de trecere, fiindcă ea se 
impune plin proprietățile sale, de a fi mai uşor de prins cu mintea şi de a se 
păstra mai constantă; mai constantă decât coloarea şi intensitatea luminei. 
Ea are aparență de ceva mai temeinic, întru cât se suprapune ca o ordine 
stabilă deasupra conținutului schimbător al unei imagini. Plato a folosit 
forma, cel dintâi. Forma geometrică este pentru el schela pe care mintea 
omului suie pentru a ajunge să copieze ideile eterne. Aristotel dete formei un 
rol încă şi mai important. Pentru el, forma este substanța; adică aceea ce 
corespunde adevărului etern. Leibniz, extinde noțiunea formei peste întreg 
câmpul Alatematicii. Tot ce este adevăr necesar şi universal, este, după el, de 
natură formal matematic. Matematica dă tot felul de adevăruri posibile, bine 
înțeles fără a face apel la experiență, ci prin simple definiții. Din aceste 
adevăruri, mintea omenească prinde o parte şi anume partea pe care o poate 
folosi în aplicaţii practice! Văzduhul este plin de forme matematice, creaţii 
libere ale minţii, fără niciun raport cu experienţa: din aceste forme alege 
fiecare om de ştiinţă aceea ce îi convine şi lasă restul să planeze mai departe 
în văzduh, căci aceea ce este fără aplicaţie practică este şi fără interes 
ştiinţific. Leibniz merge chiar mai departe. El pune ipoteza că, formele 
matematice ar fi putut fi toate şi fără aplicaţie în lumea în care irăeşte omul, 
aşa că adevărurile ar fi putut foarte bine să rămână în sfera lor, departe pe 
vecie de viaţa omenească, dacă bunul Dumnezeu nu s 'ar fi îndurat să înlăture 
această disarmonie şi n'ar fi dat omului o lume în care formele totuşi sunt 
aplicabile.  Formalismul acesta, susținut pe credința în adevărul 
transcendent, a dăinuit şi dăinueşte în parte şi acum în Logică, cu toate că în 
ştiinţa modernă a fost de mult recunoscută participarea experienţei la 
producerea adevărului. Tradiţia s'a arătat în cazul acesta mai puternică 
decât ştiinţa. Tradiţia a făcut să se continue cu subestimarea datelor 
experiența. Deşi experienţa, încă dela începutul erei moderne, nu se întemeia 
numai pe funcțiunile simţurilor, ci şi pe instrumente de măsurătoare; 
cronometrul şi instrumentele optice de precizie erau întrebuințate chiar de 
Galilei; în filosofie totuşi se continuă a se da experienţa un înțeles pejorativ. 
Pentru Kant, experiența era o simplă multiplicitate de date subiective! 
Experienţa,  mijlocită prin instrumentele de precizie mecanică, care 
eliminează condiţiile 


subiective ale individului experimentator şi întruneşte caracterele obiec- 
tivitătii cerute de rațiune, de aceasta nu se vorbeşte aproape nici astăzi în 
filosofie. Pentru unii filosofi, toată tehnica instrumentală de laborator nu 
reuşeşte să dea datelor experienţa sensibile obiectivitatea, pe care reuşeşte să 
o dea, ca prin minune, formele atribuite raţiunii. In sprijinul acestei tradiţii 
vine de sigur şi limbajul. El ne-a obişnuit să căutăm adevărul în afară de 
experiență, să zicem că-l « descoperim », iar nu că-l inventăm, aşa cum tot el 
ne forțează să zicem : soarele răsare dimineaţa, deşi el stă nemişcat pe loc. 


Tradiţia formalismului este aşa de puternică, încât însăşi filosofii care 
sunt convinşi că originea adevărului stă în experienţă, nu rezistă totuşi la 
tentația de a da formelor un rol supraexperimental; de a le face să planeze 
cât mai sus. Astfel filosoful Immanuel Kant, bunăoară. Nu este un alt filosof, 
care să fi recunoscut, ca dânsul, eroarea credinţei că adevărul aparține unei 
lumi în afară de noi. El a demonstrat cât de şubrede sunt afirmaţiile vechei 
Metafizici, care lua drept realităţi aceea ce erau doar produsele ideologiei. El 
a dărâmat ontologia ridicată de şcoala raţionalistă, în domeniul faptelor 
sufleteşti, eliminând de peste tot substanţele. Şi cu toate acestea, Kant nu se 
poate dispensa de anumite forme care planează deasupra experienţa şi de 
anumite categorii care dirijează de pe înălțime judecata omului. 
Transcendentul nu mai este pentru el obiect de cunoaştere, ci rămâne în afară 
ca un mare necunoscut, dar în schimb este instituit planul transcendental al 
apriorismului, care de fapt aminteşte Logosul din filosof ia lui Plato. Pe baza 
apriorismului el descoperă, fără concursul experienţa, adevăruri universale 
şi necesare, şi aceste adevăruri sunt tocmai acele date de Matematică. Gonite 
pe o uşă, formele matematice ale lui Leibniz, creatoare de tot felul de 
adevăruri posibile, revin aşa dar pe cdtă uşă, cu acelaşi prestigiu ca mai 
înainte. De altfel Kant, de câte ori vorbeşte de experiență, o numeşte 
experiența posibilă (mogliche Erfahrung), dând a înţelege că experiența 
omenească este o simplă posibilitate experimentală, iar nu unica experiență, 
aşa cum şi Leibniz nu limitează câmpul de aplicație, al adevărurilor la o 
experiență, aceea omenească, ci lasă liber acest câmp, pentru orice fel de 
experiență, fie omenească sau nu. Cu alte cuvinte, este un simplu noroc că 
omul găseşte, în rândul adevărurilor posibile, adevărurile pe care le poate 
aplicalAtitudinea, op'ksă formalismului, caută originea adevărului, nu într o 
experiență posibilă, ci în experiența omenească, şi numai în experiența 
omenească. Adevărul, pentru ea, este un moment al vieţii omeneşti ; un 
produs al funcţiunilor acesteia, care funcțiuni îşi găsesc o prelungire naturală 
în tehnica instrumentală. Cultura este o prelungire a vieții. Adevărul nu 
coboară din transcendent, ci se 'desfăşură imanent, deodată cu creşterea 
culturii în sufletul omului. Nu se descoperă, ca un lucru de dar, ci naşte din 
virtualitățile vieţii. Această atitudine însă şi-a făcut cu multă greutate adepți 
printre logicieni. Ea nu este nici astăzi triumfătoare. In 1914—1915, când au 
fost ținute lecţiile de faţă, ea se găsea încă într 'o situație nehotărită. In afară 
de John Stuart Mill, care o reprezenta în Anglia, de şcoala pozitivistă a lui 
Auguste Comte, care o reprezenta în Franța, de lakob Fr. Fries, Benno 
Erdmcinn, Chr. Sigwart, Wilhelm Wundt, Richard Avenarius, Ernst Mach, 


Franz Brentano, care o reprezentau, cu unde rezerve la unii, în Germania şi 
de şcoala pragmatistă (C. S. Peirce, William James, John Deweg), din 
America, toate publicaţiile de Logică ţineau în mare cinste formalismul 
tradițional. De aceea şi conținutul lecţiilor mele de Logică prezintă unele 
ezitări, care ar fi lipsit, dacă timpul mi-ar fi permis o revizuire radicală. 


Greutatea pe care o întâmpină noua atitudine, opusă formalismului, se 
explică. Ea este la fel cu greutăţile pe care le-au întâmpinat toate inovațiile 
filosofice în decursul timpului. Este cunoscut faptul că o nouă atitudine în 
deslegarea problemelor filosofice. îşi uşurează răspândirea, nu atât punând în 
evidenţă tăria propriilor sale argumente, cât punând în evidență slăbiciunea 
argumentelor pe care se sprijină atitudinea pe care ea tinde să o înlocuiască. 
Logica, pe baza experienței şi-a înmulțit partizanii, numai paralel cu 
înmulțirea dovezilor aduse că Logica bazată pe Logosul transcendent este 
legată de consecințe absurde. Dar această înmulțire de dovezi şi-a produs 
efectul de curând. Şi încă nu întru atât ca ea să convingă pe toată lumea. 


Să vedem consecințele absurde, pe urma cărora vechea Logică şi-a 
pierdut prestigiul de odinioară. 


Vechea Logică, izvorită din credința că adevărul oglindeşte o realitate 
transcendentă, care se desvălue minţii omeneşti prin forme, a avut din cele 
dintâi începuturi cde culturii europene un duşman intransigent în scep-ticism. 
Critica scepticismului a prins dela început, încă din perioada jilosofiei eline, 
punctul slab al acestei Logici. N'avem decât să continuăm critica 
scepticismului, îmbogățind-o cu argumentele noui, oferite de progresul 
ştiinţific din timpul nostru, pentru a găsi dovada contrazicerilor şi a 
absurdităților de care am vorbit. 


Scepticii elini au pus în circulație o mulțime de sofisme şi de paradoxuri, 
care netăgăduit, după mărturia documentelor vremii, erau pe vremea lor de o 
actualitate mai arzăiqare decăt chiar sistemele metafizice, contra cărora de 
se îndreptau. Vestitele lor sofisme dovedeau că silogismul, care era fundat pe 
relaţii formale de subsumare, este prea sărac pentru a prinde multiplele 
relaţii date de experienţă şi că, restrânşi la raționamentul lui, suntem expuşi 
la concluzii false. Apoi şi mai vestitele paradoxuri, care desvăluiau în plin 
insuficienţa Logicei vechi, atunci când era să se dea definiţia : colectivului de 
obiecte; mişcării, raportului între cauză şi efect; vidului şi inexistenţei,; erorii 
ce stă în drumul adevărului, şi a multor altor definiţii de obiecte pe care omul 
le întâlneşte în viaţă, dar pe care metafizicianul nu le poate explica prin 
formalismul veche! Logici. Câte boabe de nisip trebuie să adune cineva 
pentru ca să aibă o grămadă? Câte fire de păr sunt de nevoie pe capul omului 
pentru ca el să nu fie chel? Pentru asemeni întrebări, nu era răspuns; fiindcă 
deşi colectivul, format din boabele de nisip, sau din firele de păr, exista în 
experiența omului, în raționament totuşi nu putea să intre, întru cât nu exista 
un corespondent al lui în lumea substanțială a formelor. Mişcarea există ea 
oare? În experiența de toate zilele, toţi o constată. In realitatea substanţială, 
însă, ea nu poate intra fără a pune pe metafizician în contrazicere cu definiția 
dată substanţei. Nici succesiunea dela cauză la efect nu poate să existe. 
Sextus Empiricus dovedeşte că două substanțe nu se pot succeda, ci ele sunt 
pe veci simultane. Efectul există în acelaşi timp cu cauza, fiindcă altminteri 
ele nar mai fi substanţe. Dar vidul? Dar inexistența? Cum pot constitui ele 
obiecte de adevăr? Adevărul trebuie să fie adecuat unui real substanţial. 
Atunci ceva adecuat inexistenței este o simplă absurditate. Inexistenţa o 
experimentează totuşi omul în fiecare zi. Viaţa lui este un ritm susținut pe 
lupta dintre existenţă şi inexistenţă. In sfârşit, cum se explică apariţia erorii 
alături de adevăr? Ce demon întreține în lume lupta continuă dintre eroare şi 
adevăr? Toate aceste exemple, şi alte multe, făceau pe sceptici să conchidă că 
adevăr cert nu există, că eroarea şi adevărul deopotrivă sunt simple afirmări 
convenţionale, cerute de interesele fiecărei epoci. Concluzia lor era 
exagerată, bine înţeles, fiindcă de fapt ei dovedeau, nu netemeinicia 
adevărului, ci netemeinicia dogmatismului metafizic, susținut pe formalismul 
logic. 


Critica scepticismului n'a împiedecat cu toate acestea continuarea vechei 
atitudini în căutarea adevămlui pe plan transcendent. Dimpotrivă: vechea 
atitudine îşi serbează triumful său desăvârşit tocmai în timpurile apropicde 


nouă şi anume în secolul al XVIII-lea, când ea stăpâneşte gândirea ştiinţifică 
europeană sub denumirea de determinism universal, Determinismul universal 
exclude cu desăvârşire realitatea conştiinţei omeneşti. Conştiinţa, ca real, nu 
participă la făurirea adevărului. Adevărul, după determinism, este constituit 
din relaţiile necesare care există dela sine între faptele naturii şi pe care omul 
nu are decăt să le înregistreze. In acest determinism universal, omul nu are un 
rol. Legile mecanice sunt inexorabile şi se impun atât în prezent cât şi în 
viitor. Cine ajunge să cunoască aceste legi, are putinţa să-şi prevadă chiar 
viitorul său propriu, zi cu zi, minut cu minut. Căci tot ce se mişcă stă strict 
determinat în formule matematice şi este chestiune numai de integrarea unor 
diferenţiale pentru a avea întregul curs al timpului. In teoria determinismului 
universal, omul rămâne, cu alte cuvinte, un simplu spectator al legilor 
naturii; un spectator în postura cea mai tragică posibilă. El are marele noroc 
să pătrundă până la cunoaşterea destinului, dar după aceea rămâne străin în 
mijlocul acestuia. Un mai mare triumf pentru credința în transcendenţa 
adevărului, nu se poede închipui. Determinismul redă, sub altă formă, vechea 
lume a ideilor eterne a lui Plato. 


Teoria determinismului universal s'a bucurat în cursul secolului al 
XVIII-lea şi apoi în al XIX-lea de o aşa de mare autoritate, că niciun om de 
ştiinţă şi niciun filosof, n 'au îndrăsnit să o pună la îndoială, însuşi Imm. 
Kant, dărimătorul vechiului dogmatism metafizic şi adeptul atitudinei opuse 
credinței în adevărul transcendent, o lasă să subsiste; ba chiar îi vine în 
ajutor prin inventarea teoriei apriorismului, după care transcendentul este 
scoborit la planul conştiinţei în genere; determinismul nu este transcendent, 
este totuşi transcendental. 


Dacă pe fală, determinismul nu a găsii de îndată adversari hotăriţi 
printre oamenii de ştiinţă şi printre filosofi, el a găsit mulți din rândul unora 
şi altora, care i-au fost necredincioşi. Naturalista care aveau ca obiect de 
cercetare evoluția pământului şi a vieții pe pământ; biologii şi mai ales 
istoricii n 'au aplicat teoria determinismului în mod consecvent. Dacă ar fi 
aplicat-o în mod consecvent, geologii şi biologii nu s 'ar fi preocupat de data 
apariției omului pe pământ, iar istoricii nu ar fi împărțit cursul faptelor 
istorice, după marile direcţi luate de interesele popoarelor, ci unii şi alții ar fi 
căutat să formuleze legi generale mecanice, neținând deloc seama de făptura 
omului. 


Dar inconsecvenţa biologilor şi a istoricilor nu era de natură să compromită 
autoritatea determinismului. Compromiterea nu putea să vină, decât din 
partea acelora cari reprezentau ştiinţele ce serveau determinismului de bază, 
adică din partea Astronomiei şi a Fizicei. Aceea ce s'aşi întâmplat în primul 
pătrar al secolului nostru, în urma lucrărilor lui A. Einstein de o parte, 
lucrări care au dus la formularea relativităţii ca lege universală, şi ale lui W. 
Heisenberg pe terenul micro-fizicei, pe de altă parte, care au dus la 
constatarea că nu determinismul, ci indeter- minisnml este rezultatul de fapt 
la care ajunge măsurătoarea ştiinţifică. Prin lucrările lui Einstein şi 
Heinsenberg, nu s'a pus în discuţie însăşi natura adevărului ştiinţific, cum din 
greşală au crezut unii publicişti popularizatori, ci s'a pus în discuție numai 
atitudinea din care se urmăreşte adevărul. Teoria relativității şi a 
indeterminismului nu afirmă că de acum înainte adevărul ştiinţific este mai 
puțin cert; căci de faptul că adevărul este aproximativ pentru om şi nu 
absolut, nu s'a îndoit nici Plato; cele două teorii lasă la o parte natura adevă- 
rului şi afirmă numai că adevărul, departe de a fi fixat de un Logos 
transcendent, în afară de conştiinţa omenească, este dimpotrivă o elaborare 
determinată de poziţia relativă a omului şi de mijloacele lui de măsurătoare. 
Aceasta revine însă la a zice că certitudinea legilor stabilite de omul de 
ştiinţă pentru a-şi explica faptele naturii, este o certitudine fondată pe 
numărul şi perfecțiunea măsurătorilor, întocmai ca şi aceea a legilor 
statistice, iar nu pe corespondenţa pe care ar avea-o legile cu o realitate 
dincolo de experienţă. Teoria relativităţii şi a indeterminismului ne invită prin 
urmare să căutăm originea adevărului ştiinţific în experiența omenească, 
ceea ce echivalează culuarea unei atitudini direct opusă aceleia, cu care ne 
obişnuise formalismul Logicei vechi. 


Abundenţa de formule matematice pe care o constatăm în cercetările de 
Fizică şi tocmai în acelea care stau în legătură cu teoria relativității şi a 
indeterminismului, nu trebuie să ne înşele şi să ne facă să credem că ea poate 
fi utilizată ca argument în favoarea determinismului. Formula matematică nu 
crează deadreptul adevărul, ci precizează şi ordonează aceea ce gândul 
scoate din experienţă. Ea este un limbaj mai exact decât, cel obişnuit, dar 
nimic mai mult. Formula matematică este mai ales bine venită în ştiinţele ale 
căror date nu se pot ilustra prin intuiţia obişnuită, aşa cum sunt bunăoară 
acelea din Astronomic şi din Microfizică. Pretenţia însă că în formula 
matematică ar fi preexistând virtucd adevăruri dincolo de experiența 
omenească, aşa cum presupunea Metafizica lui Leibniz, este o rătăcire. In 
asemenea rătăcire se găsea şi Aristotel, care atribuia formelor sale 


substanţiale o virtualitate apophantică (creatoare de lumină). Formula 
matematică dă ordine şi precizie afirmațiilor, dar nu dă acestora şi 
justificarea că sunt adevăruri. 


înainte ca lucrările lui A. Einstein şi Werner Heisenberg să inve- dereze 
pe deplin netemeinicia determinismului universal şi cu aceasta netemeinicia 
credinței în adevărul transcendent, direcţia cea nouă în Logicăişi înmulțise 
adepții. Curentul era pornit; îi lipsea numai popularitatea, pe care a 
dobândit-o astăzi prin teoriile relativității şi a indeter- minismului. Pentru 
destul de numeroşi autori de Logică din secolul trecut şi încă' dintre cei mai 
însemnați, nu făcea îndoială că experienţa trebuie pusă la baza adevărurilor 
logice. Am citat mai sus pe cei mai cunoscuţi, din ale căror scrieri ne-am 
documentat şi noi cu ocazia lecţiilor din 1914—1915. Dintre aceştia, acela 
care ne-a influențat mai mult a fost Wilhelm Wundt, dela care am primit 
concepţia că obiectul principal al Logicei consistă în Metodologia ştiinţelor. 
Această concepție îşi are obârşia însă, precum am constatat mai în urmă, în 
filoso/ia pozitivistă a lui Auguste Comte. 


In afară de influența primită din scrierile de Logică modernă (fiindcă această 
prefață dă ocazia la mărturisiri), adăogăm că încă alte două argumente ne- 
au făcut să adoptăm pentru lecţiile de Logică dela Universitatea din 
Bucureşti spiritul nouii direcţii, ba chiar să-l accentuăm într'un mod mai 
radical, de cum era reprezentat în scrierile timpului. Primul argument l-am 
scos din importanţa covârşitoare pe, care vedeam că o câştigă, an după an, 
tehnica instrumentală de laborator. Am fost dintre aceia, cărora le-a fost dat 
Să asiste, în cursul vieţii lor de studii, la o mare schimbare de apreciere, în 
ceea ce priveşte munca de laborator. La începutul studiilor universitare eram 
înclinat să consider laboratorul ca un atelier de mică importanţă, menit 
numai să verifice rezultatele dubioase, pe care raționamentul nu şi le putea 
singur defini. Pe vremea studiilor mele universitare, era la modă să se citeze 
cazul savantului fiziolog francez Claude Bernard, care îritr'un laborator 
ridicul de sumar, a reuşit să descopere adevăruri ştiinţifice epocale. Tot 
entusiasmul meu mergea spre improvizații geniale. De această rătăcire cu 
greu mi-a fost dat să scap. Dar odată scăpat, mi s'au deschis ochii asupra 
adevăratelor condiţii, în care se produce ştiinţa contimporană. Am văzut 
atunci că marile invenţii ştiinţifice ies din laboratoarele înzestrate cu o 
bogată instalaţie tehnică, fiindcă numai acestea sunt în măsură să dea viaţă 
improvizaţiilor geniale. Improvizaţiile geniale nu sunt aşa de rare precum se 
crede. Cercetând istoria culturii umane, constatăm că ele nu numai că sunt 
numeroase, dar că sunt dăruite de nedură în mod generos la oameni de tot 
felul: la oameni de ştiinţă, la poeţi şi chiar la diletanți. La ce folos însă aceste 
improvizații, dacă ele nu se verifică şi nu sunt puse în practică? Când 
improvizaţiile privesc explicarea unor obiecte, sau fapte elementare din 
natură, verificarea lor sumară încă mai merge; dar când privesc obiecte şi 
fapte, pejeare omul nu le poate prinde cu simţurile, sau care sunt în proporţii 
care depăşesc scara măsurei omeneşti, ce însemnează ele atunci pentru 
ştiinţă? Jules Verne a improvizat o viață întreagă tot felul de invenţii, până şi 
un voiaj la lună şi totuşi pentru ştiinţă el este inexistent. O afirmare pe câtă 
vreme nu este verificată, este ca o vorbă aruncată în vânt, pe care nu se poate 
pune temei. Ea intră în ştiinţă prin verificare. lar verificarea datează în 
ştiinţă dela întrebuințarea instrumentelor de observaţie şi de măsurătoare. 
Tehnica instrumentală, care de fapt este o prelungire a experienței simţurilor, 
a dat posibilitate ştiinţei să se desvolte. Fiecare epocă din istoria culturii 
omeneşti îşi are ştiinţa pe care tehnica sa instrumentală o poate susţine şi 
duce mai departk. 


Tehnica instrumentală nu produce însă dela sine ştiinţa. Acela care posedă şi 


vrea să aibă un folos de pe urma ei, trebuie să-i cunoască 


metodele speciale de întrebuințare. Aceste metode sunt diferite, după obiectul la care se aplică şi după 
complexitatea scopului, pe care îl urmăreşte acela care le întrebuințează. O metodă, redusă la o inițiere 
formală, care să fie valabilă pentru orice tehnică instrumentală, este în vremea noastră o curată 
imposibilitate. Vremea unei asemenea metode a fost la începutul desvoltării ştiinţei, pe când tehnica 
instrumentală consista în ! câteva aparate de măsurătoare pentru Geometrie. Astăzi, tehnica instrumentală 
cere o strictă specializare. Fiecare bărbat de ştiinţă îşi are metoda de lucru potrivită la un program special 
de cercetare. Toţi cer răspunsuri dela experiment, fiecare însă pune experimentului întrebarea sa specială. 
De aceea, în Logica nouă, cum de exemplu în Logica lui Wilhelm Wundt, Metodologia diferitelor ştiinţe 
ocupă un loc aşa de întins. 


La acest argument s'a mai adăogat un al doilea, acesta ieşit din o împrejurare particulară 
învățământului nostru. In organizația Facultăţii de Filosofic şi Litere dela Universitatea din Bucureşti, în 
anii 1914-—1915 şi încă mulți ani după aceia, Logica aparținea, dimpreună cu Psihologia experimentală şi 
cu Teoria cunoștinței, la o singură catedră. Pe studenţii pe cari aveam să-i lămurim într 'o zi asupra gândirii 
logice, trebuia a doua zi să-i deprindem prin tehnica de laborator să ihterpreteze corect datele experienţei 
sufleteşti. Dacă între logicism şi psihologism am fi considerat că este o prăpastie, aşa cum ne îndeamnă a 
crede unii logicieni de şcoală metafizică, atunci ar fi trebuit să ne servim de două mentalități diferite, în 
lecţiile ce țineam de pe aceeaşi catedră; adică, în definitiv, să sacrificăm adânca noastră convingere în 
îndreptăţirea metodei experimentale. Am considerat de aceea ca o încurajare în plus, pentru a îndrepta 
lecţiile de Logică în spiritul nouei direcții, împrejurarea că, în organizarea studiilor Facultăţii de Filosofie 
şi Litere dela Universitatea unde funcționam ca profesor, Logica era întrunită în aceiaşi catedră cu 
Psihologia experimentală. 


Acesta este spiritul în care au fost concepute lecțiile de Logică. Sfârşim cu câteva cuvinte, asupra 
scopului didactic. 
In zilele nostre, Logica nu duce lipsa publicaţiilor. Pe fiecare an apar manuale de Logică, precum şi diferite 
studii de revistă în legătură cu problemele de Logică. Logica duce însă lipsa unei actualități practice. Ea, 
care s'a considerat totdeauna a fi ştiinţa din care învăţăm regulile adevărului, în practică nimeni nu recurge 
la ea. In discuţiile care se nas 

pentru sprijinirea unui adevăr, sau pentru combaterea unei erori, prezența ei 
nu se face deloc simțită. Singurul loc, unde prezenţa ei este atestată, dacă nu 
şi simțită, este şcoala. Aci ea îşi are locul asigurat de tradiția învățământului. 
Dar cu un rol îndoielnic. Departe de a înviora învățământul, ea se adaogă în 
el, ca o povară în plus, la cunoştinţele ce trebuie memorizate. 


In această situație minoră na fost Logica totdeauna. Altădată ea forma 
centrul preocupărilor, atât pentru mintea filosofului, cât şi pentru mintea 
omului de ştiinţă. Câteodată chiar, unica preocupare. 


Situația minoră de astăzi este datorită faptului că cercetările de Logică, 
începând cu timpurile moderne, n 'au mai ținut pasul cu desvoltarea ştiinţelor. 
Ele au rămas cantonate în metodica ştiinţelor din vremea lui Aristotel şi în 
raționalismul formal al matematicilor, înstrăinându-se din ce în ce mai mult 
de metodica ştiinţelor experimentale. Pentru Logica modernă, experienţa a 
rămas în înțelesul de multiplicitate de date sensibile, chemată a constitui 
obiect de ştiinţă numai dacă se subsumează ordinei raţionale, aşa ca pe 
vremea lui Plato, fără a ţine însă în seamă că în timpurile moderne această 
multiplicitate de date sensibile este mijlocită de instrumente de observaţie 
precisă şi că astfel este transformată deadreptul într'o ordine obiectivă. 
Tehnica instrumentală de laborator, întregeşte şi corectează datele simţurilor, 
înlăturând totdeodată din mijlocul acestora vremelnicul subiectiv pe care-l 
constatau cu durere altădată filosofii. Experienţa dela baza ştiinţelor 
experimentale moderne nu mai este vechea multiplicitate nestatornică de 
păreri individuale, ci este o experiență cu totul nouă: bogată şi obiectivă, 
construită prin măsurătoare. înţelegerea acestei noi experienţe n'a pătruns 
încă pe deplin în cărțile de Logică de astăzi, care mai toate persistă în 
vechea direcţie a formalismului. 


Bine înțeles tehnica instrumentală nu înlocuieşte însăşi funcția inventivă 
a piinţii; aceasta este dată omului dela natură; rostul tehnicei este să ajute 
numai ca această funcție să nu se rătăcească în construcții de raporturi 
subiective, ci să se ordoneze deadreptul în raporturi obiective ştiinţifice. 
Acest rost, atât pe cât este, este de o mare însemnătate pentru desvoltarea 
ştiinţei. Mulțumită  tehnicei ştiinţelor experimentale, viața popoarelor 
europene se găseşte astăzi într'un tempo de ascensiune culturală, cu totul 
necunoscut lumii de până flei. Singure, cercetările de Logică 

2'stau departe de metodica ştiinţelor experimentale. Ele persistă în cea mai 
mare parte, să considere, drept unicul lor obiect de interes, forma: când 
forma metafizică, în înțelesul aristotelic, când forma matematică, în înţelesul 
leibnizian. 


Ca o reacțiune în contra acestei direcții formaliste şi pentru a trezi în 
conştiinţa tineretului universitar legătura statornică ce trebuie să se păstreze 
între Logică şi desvoltarea ştiinţei experimentale am ţinut lecţiile de. Logică 
din anul şcolar 1914/1915, înaintea studenților delci Facultatea de Filosofic 
şi Litere din Bucureşti. Scopul meu n'a fost să dau studenților un manual, 
după care să-şi prepare examenul; ci un îndemn care să-i aducă să reflecteze 
asupra Logicei, ca problemă. Am avut mai ales în vedere, că mulți dintre 
aceşti studenţi vor fi profesori în şcolile secundare, unde Logica ar trebui să- 
şi găsească aplicarea în m predarea fiecărui obiect de studiu, nu numai în 
lecţiile de filosofic, şi unde, în 1914 ca şi astăzi de altminteri, ea nu-şi găsea 
nicio aplicare, din cauza înstrăinării de ştiinţă, în care o ține tradiția. 


Dând acest îndemn, eram consecvenţi direcţiei, în care fuseseră con- 
cepute scrierile anterioare, Puterea sufletească şi Elemente de Metafizică; 
şi pregăteamin acelaşi timp, la auditorii noştri, înțelegerea Personalismului 
Energetic şi a Vocaţiei, scrieri anunțate prin concluziile dela sfârşitul 
Elementelor de Metafizică. 


C. RADU LE SCU-MOTRU 


Butoeşti, 18 Septemvrie 19421 NT ROD U CERE 

DEFINIŢIA LOGICEI. —După o definiție veche şi încăimult răspândită 
astăzi, Logica este ştiinţa care ne învață să gândinij după regulile 
adevărului. Definiţia nu este falsă, este însă superficială, întru cât ea 
cuprinde termeni cu înţeles neprecis. Atât gândirea, cât şi regulele 
adevărului au înțelesuri diferite după împrejurări. In cercetarea ştiinţifică, 
gândirea serveşte uneori la invenţie, alteori la o muncă de verificare. In 
invenţie, ea este spontană şi mai ales eliberată de sub disciplină. In munca 
de verificare, dimpotrivă, nedisciplina şi spontaneitatea strică. Ce fel de 
gândire subînţelege definiția Logicei? Dacă ea subînțelege gândirea 
Inventivă, atunci aceluia care vrea să studieze Logica, definiția aceasta îi 
pune înainte o perspectivă plină de iluzii. Nimeni nu devine inventator 
învățând Logica, cum nimeni nu devine poet învățând Poetica. Logica este 
o ştiinţă, care ne învaţă cum să verificăm gândirea altora şi negreşit şi 
gândirea noastră, iar nu cum să inventăm. Logica inventivă este o utopie. 
Gândirea inventivă o are cineva din naştere, sau nu o are deloc. Cartea şi 
chiar şcoala nu o pot da. Neprecişi, în definiția de mai sus, sunt de 
asemenea şi termenii de «reguli ale adevărului». In ce consistă şi care este 
îndreptăţirea acestor reguli? Din nefericire, asupra răspunsului, ce este de 
dat acestei întrebări, logicienii n'au căzut încă de acord. Acei din trecut 
înclină spre un răspuns fundat pe postulatele unui Logos, sau ale unei 
funcțiuni raționale de deasupraexperienţii omeneşti, pe când acei, apropiaţi 
de timpul nostru, înclină să găsească fundamentul şi îndreptăţirea acestor 
reguli în metodele de cercetare pe care s'au ridicat şi pe baza cărora 
progresează ştiinţele moderne. In desvoltarea Logicei s'a repetat faptul, pe 
care îl constatăm că s'a petrecut în desvoltarea tuturor ştiinţelor care au de 
obiect viaţa suflețească a omului; anume faptul, că în primele explicări s'a 
recurs la cauze cu totul îndepărtate de experiența obişnuită, înainte de a 
stărui să cunoască mai de aproape condiţiile naturale în care se produc 
actele de natură psihologică, ori actele de conduită, ori actele de 
cunoaştere, etc., primii cercetători în domeniul psihologiei, ştiinţelor 
sociale şi Logicei, au rătăcit prin sferele înalte ale Metafizicei. Viaţa 
sufletească a omului a fost dela început scoasă din mediul ei natural, 
pentru a fi pusă în dependență de tot felul de esențe sau de principii 
supranaturale. Această constatare a şi făcut pe filosoful pozitivist Auguste 
Comte să creadă, că este în firea desvoltării ştiinţelor omeneşti trecerea 
prin o fază teologică şi prin o fază metafizică, înainte de a ajunge la o fază 
definitivă, pozitivistă. O constatare analoagă făcuse probabil şi filosoful 
elin Socrate, cu mult înainte, când se plângea că filosofia timpului său 

pluteşte în nouri, în loc de a se ocupa de acele ce se petrec pe pământ. 
Logica, cu deosebire, a avut nevoie de un timp îndelungat până a ajunge să 
recunoască experiența omenească drept izvor al actelor de cunoaştere. 
Secole dearândul, ea a avut rolul să justifice sistemele filosofice, din care 
îşi împrumuta de altminteri postulatele şi teoriile fundamentale. Astfel, 
Logica lui Plato (Atena, 428-—348, înainte de Chr.) şi a lui Aristotel (384- 
—322 înainte de Chr.) nu pot fi înţelese pe deplin decât raportate la 
sistemele lor filosofice. Fără ipoteza lumii eterne a ideilor, sunt fără înţeles 
« Logos » şi << dialectica » din Logica lui Plato. Fără teoria formei 
substanțiale din Metafizică, n'are înțeles silogismul din Logica lui 
Aristotel. Această dependenţă continuă şi în timpurile mai noi. Logica lui 


universale, care constitue miezul sistemului filosofic al lui Leibniz. Logica 
lui Im. Kant (1724—1804) în tot ce are ea original este cuprins în teoria 
apriorismului şi este expusă în principala operă filosofică a lui Kant, 
Critica raţiunii pure. In aceeaşi strânsă dependenţă ' 

de sistemele filosofice, care le-au fost generatoare, se găseşte Logica lui 
Joh. G. Fichte (1762—1814), precum şi aceea a lui G. W. Fr. Hegel (1770 
—1831). Numai după ce au fost introduse metode noi de cercetare pentru 
cunoaşterea vieții sufleteşti, prin care a fost făcută cu putinţă eliberarea 
psihologiei şi a ştiinţelor sociale de sub tutela sistemelor filosofice, s'a 
deschis şi pentru Logică perspectiva autonomiei sale ştiinţifice. Cu 
deosebire, primele începuturi ale nonei psihologii, bazate pe metode 
experimentale, au adus cu ele o adevărată revoluționare a metodelor de 
cercetare în Logică. Dogmatismul metafizic, care domina vechea Logică şi 
făcea pe logicieni să caute adevărul în sfera transcendentului, a fost 
sguduit puternic şi amenințat cu detronarea, prin empirismul psihologic. 
Din nefericire, succesul empirismului nu merse prea departe. Dogmatismul 
a putut să resiste, schimbându-și forma. Dar Logica de nfâine se va elibera 
totuşi de el, reluând legătura cu metodele ştiinţelor experimentale. In 
metodele ştiinţifice, în genere, sunt cuprinse regulcle după care se verifică 
adevărul. Alte reguli, deasupra metodelor utilizate de ştiinţă, nu are 
adevărul. Adevărul există ca adevăr ştiinţific; nu izolat, ci totdeauna făcând 
parte dintro ştiinţă sistematizată. In afară de adevărul ştiinţific, omul, sub 
incitaţiile experienții, exprimă şi alte afirmaţii cu caracter de certitudine. 
Acestea nu sunt însă adevăruri, ci credințe. Credinţele pot fi izolate. Ele 
aparțin câteodată unui singur om. Certitudinea lor este de altă natură 

decum este aceea a adevărului. Adevăr de un om singur nu există, cum 
există credință de un om singur. 

Prin urmare, vechea definiţie dată Logicei o putem păstra mai departe, 
odată ce avem grija să-i precizăm termenii. Logica este ştiinţa care ne 
învaţă şă gândim după regulele adevărului, subînțelegând însă, că ea nu ne 
învaţă să inventăm, ci să verificăm cele gândite şi nu după regulele 
postulate de filosofi, ci după metodele ştiinţifice, consacrate de timp. 
Logica, cu alte cuvinte, ne învaţă să alegem dintre afirmaţiile aduse la 
cunoştinţa noastră pe acelea care sunt în acord şi pot fi încorporate 
ştiinţelor sistematizate. | 
Simpla afirmare este determinată de condițiuni subiective şi se poate 
schimba după punctul de vedere al celui care face afirmarea, pe când 
adevărul ştiinţific este determinat de condițiunile de existență ale 
obiectului afirmat şi este independent de punctul de vedere al celui ce 
afirmă. De aceea s'a zis că la adevărurile ştiinţifice, caracterul fundamental 
este obiectivitatea. Când adevărurile ştiinţifice sunt sistematizate cu privire 
la un anumit domeniu de obiecte sau fapte, atunci ele constitue o ştiinţă 
specială; aşa bunăoară: ştiinţa Fizicei, ştiinţa Chimiei, ştiinţa Biologiei, 
etc. 

Ştiinţele speciale aplică metodele, după care sunt recunoscute 
adevărurile lor obiective şi valabile pentru orişice minte omenească, dar 
fără ca ele să cerceteze cu dinadinsul originea, constituirea şi valoarea 
acestor metode; această din urmă cercetare formAiză obiectul Logicei. 
Logica este, prin urmare, ştiinţa care cercetează originea, constituirea şi 
valoarea metodelor, pe cari le găsim aplicate în toate afirmările cari au 
caracterul de obiectivitate, adică în toate adevărurile ştiinţifice !). 

Cercetarea Logicei se face luând ştiinţele speciale existente ca bază, 
fiindcă acestea sunt singurele date sigure. In afară de domeniul ştiinţelor, 
alături sau deasupra ştiinţelor, încetează posibilitatea verificării, şi unde 
verificarea nu mai este posibilă, încetează şi domeniul Logicei °). Logica 
presupune că are înaintea sa un criteriu al adevărului înfăptuit într'o ordine 
de cunoştinţe ştiinţifice. întocmai cum Gramatica nu stă la obârşia 
limbajului, ci limbajul s'a format în mod natural, şi numai după formarea 
lui vine Gramatica să ne explice regulile după care vorbim, şi la nevoie să 


1ADEVĂRURILE ŞTIINŢIFICE. — Adevărul ştiinţific este o afirmare 
controlată şi verificată, după anumite metode, care îi asigură certitudinea şi 
o fac să se încorporeze în sistemul unei ştiinţe speciale. 

ne corecteze vorbirea, aşa şi Logica: ea nu stă la începutul ştiinţei, ci după 
ce ştiinţa ajunsă la o oarecare desvoltare, a lăsat să i se cunoască regulele 
după care a început şi s'a desvoltat. La începutul ştiinţei sunt gândirile 
aruncate la întâmplare de oamenii de vocaţie. Din aceste gândiri, au prins 
acelea, care, verificate de experiență, s'au arătat prielnice existenței 
omeneşti; acestea au constituit ştiinţa fiecărei epoce istorice. Un criteriu 
deasupra înfăptuirilor istorice ale ştiinţei nu există pentru Logică. Intre 
adevărurile ştiinţifice şi celelalte afirmaţii ale minții omeneşti diferența nu 
este de origine, toate izvorăsc din aceleaşi funcțiuni sufleteşti, ci în scopul 
pe care ele îl urmăresc. Adevărurile ştiinţifice urmăresc încorporarea lor 
într'o ordine de vechi adevăruri verificate după anumite reguli, pe când 
afirmaţiile celelalte urmăresc adaptarea aceluia care le face, la 
împrejurările ce-l privesc pe el personal. 

Sunt gândiri multe pe care mintea noastră le produce fără a avea 
intenția măcar de a exprima prin ele vreo cunoştinţă ştiinţifică. In cazul 
acestora, precum ştie fiecare, sunt: înşirările de vorbiri închipuite în timpul 
visului; expresiile verbale ale emoțiilor; cele mai multe din întrebările şi 
afirmările cu care însoțim activitatea practică din fiecare zi; precum şi 
altele de acelaşi fel. Chiar dacă gândirea este» scrisă, adică pusă în stare de 
a fi comunicată la toată lumea, chiar aşa ea nu urmăreşte totdeauna să dea 
o cunoştinţă ştiinţifică. Ea poate fi atunci numai un mijloc de a trezi 
emoția, sau de a dispune voința. Bunăoară, când cetim următoarele versuri 
din Eminfrscu: «-Târzie toamnă e acum, se scutur frunzele 
pe drum şi lanurile sunt pustii... De ce nu-mi vii, de ce nu-mi 


vii! », -— nimănui nu-i trece prin minte, că intenția lui Eminescu a fost să 
dea aci o cunoştinţă despre toamnă şi de legătura care ar putea fi între 
toamnă şi venirea unei persoane aşteptate. Eminescu nu urmăreşte prin 
aceste versuri, decât să trezească în noi emoția de care era el stăpânit 
aşteptând o persoană iubită. Tot aşa în frumoasele cuvinte ale Evangheliei 
creştine: « Iubeşte pe aproapele tău, ca pe tine însuți»,—nimeni nu vede 
o'cunoştință ştiinţifică despre oameni, ci un îndemn dat oamenilor spre 
fapte bune. In rândul acestor gândiri sunt o mulțime altele pe care le găsim 
prin cărțile de literatură şi morală. 

Din faptul că gândirile, enumerate până aci, nu ne dau o cunoştinţă 
ştiinţifică, nu urmează însă că ele în genere sunt străine de orişice 
cunoştinţă. Ele toate sunt exprimări de cunoştinţe, dar nu de adevăruri 
ştiinţifice. Adevărurile ştiinţifice constituesc o parte din totalitatea 

cunoştinţelor omeneşti. Tot ce intră în lumina minţii este prin aceasta şi o 
cunoştinţă. In actul cel mai simplu de simţire şi de voinţă se răsfrânge o 
cunoştinţă. Chiar în vis avem cunoştinţă de ceva. Dar adevărul ştiinţific 
este diferit de acestea. El diferă de acestea, nu atât prin aceea că este mai 
complet sau mai adânc, cât prin aceea că se poate controla după anumite 
reguli sau metode, care nu depind întru nimic de subiectivitatea aceluia 
care îl exprimă şi apoi el se poate transmite, cu acelaşi înțeles, dela om la 
om. 


1) Benno Erdmann, Logilc (1892), I, p. 1—2. 


« Nu orişice gândire este şi ştiinţă. Afirmări asupra lucrurilor face şi gândirea 
neştiințifică, căreia obiectele îi sunt date prin percepţiunea simțurilor şi prin observaţia 
internă, după cursul experienţei zilnice. Pe această bază se produc atât reprezentări 
individuale cât şi reprezentări generale; amândouă la început numai din percepția 
simţurilor şi din conştiinţa de sine, cu ajutorul, în urmă, şi al tradiţiunei cuvintelor; 
împreună apoi prin fenomene sufleteşti rămase inconștiente şi de regulă fără nicio 
încercare de a asigura o judecată valabilă acestor obiecte reprezentate. Ordinea acestor 
obiecte se face după însuşirile şi raporturile lor mai izbitoare şi anume: parte, după 
cum acestea se impun percepţiunii simțurilor şi observaţiei noastre interne prin tăria şi 
repetiţia lor, parte după cum ele ne surprind atenţiunea prin importanţa ce au, fie 
pentru plăcerea şi durerea noastră; fie pentru teama şi nădejdea noastră; fie pentru 
activitatea şi liniştea noastră. Aşa că precum obiectele, aşa şi ordinea acestora, este un 
produs inconştient şi fără nicio îndreptăţire de valoare obiectivă. Cu totul altfel 
gândirea ştiinţifică, sau gândirea în înțeles strict. Aceasta îmbrăţişează obiectele, pe 
cari reprezentările individuale şi generale ale simţurilor şi ale observaţiei interne, le-au 
format, sub conducerea atenţiunii, în scopul de a dobândi judecăţi cu valoare 
universală. Prin urmare, nu pe aceea ce isbeşte şi se impune fără voie simțurilor, sau pe 
aceea ce se găseşte în tradiția cuvintelor, îşi constitue gândirea ştiinţifică ordinea obiec- 
telor sale, ci prin aceea ce rezultă dintr'o analiză conştientă, ca date proprii sau 
comune. Cu alte cuvinte, ordinea se constitue după însuşirile obiectului, iar nu după 
trebuinţele subiectului percepător. Gândirea ştiinţifică, sau ştiinţa, este, după scopul 
său, o judecare de valoare universală ». 

*) Alois Riehl, Logik u. Erkenntnistheorie (Hinneberg, Die Kultar der Gegen- wart, 
Teii I, Abt. VI) p. 


« Forma ştiinţei este şi ea obiectul unei ştiinţe şi aceasta, Logica, este una şi 
aceeaşi; oricât de deosebite, după însuşirile lor, ar fi materiile ştiinţei». W. Wundt, 
Logik (1906), I, p. 1—6. « La mijloc, între direcțiunile unilaterale, stă direcţiunea 
Logicei, care îşi pune ca scop cercetarea evoluţiunii şi metodelor cunoştinţelor 
ştiinţifice ». 


LECŢIA Il-a 


3. LOGICA, TEORIA CUNOȘTINȚEI ŞI METAFIZICA. — Logica 
îşi atinge scopul, dacă reuşeşte să ne învedereze principiile pe care se 
întemeiază certitudinea ştiinţifică. Ea nu depăşeşte organizarea ştiinţelor şi 
din această cauză nu pune în discuţiune problema ştiinţei însăşi. întrebări 
de felul celor următoare: Cu ce drept afirmăm, că la adevărurile ştiinţei, ar 
fi corespunzând, dincolo de datele simţurilor noastre, o lume reală şi 
transcendentă? cu ce drept socotim apoi, că adevărul şi realitatea s'ar fi 
confundând ? — sunt întrebări care depăşesc sfera Logicei propriu zise. 
Logica ca ştiinţă specială, se mărgineşte la cercetarea certitudinei datelor 
ştiinţei, fără să discute dacă mintea noastră este sau nu în stare să 
cunoască realitatea acestor date, sau dacă între această realitate şi ştiinţă 
este, sau nu, o adecvaţie exactă. 

Totuşi asemenea întrebări despre lumea reală şi transcendentă nu sunt 
străine Logicei, dar ele formează o ştiinţă specială, care în mod facultativ 
o putem adăoga ca o parte suplimentară Logicei şi care se numeşte Teoria 
Cunoştinţei, sau după unii Metafizica !). 


4. PSIHOLOGIA ŞI LOGICA. — Toate operaţiunile argumentării 
ştiinţifice, pe care le studiem în Logică, sunt în acelaşi timp şi operaţiuni 
mintale, prin urmare sunt fapte sufleteşti. Există însă o ştiinţă specială, 
care are de obiect studierea faptelor sufleteşti, anume ştiinţa Psihologiei; 
sunt dar două ştiinţe, Logica şi Psihologia, cu acelaşi obiect? 


INTRODUCERE 29 


In principiu, acelaşi fapt al naturii poate fi studiat de două ştiinţe 
deosebite, întru cât studiul acestor ştiinţe se face din puncte de 
vederedeosebite. Aşa, în cazul de faţă. Logica, întocmai ca şi Psihologia, 
studiază operaţiunile cari se petrec în mintea omenească, dar dintr'un 
punct de vedere deosebit. Psihologia studiază operațiunile mintale, pe cari 
le întâlnim în argumentare, ca fiind fapte naturale, şi caută să le explice 
cum ele se produc ca fapte necesare întrun organism individual, pe când 
Logica studiază aceleaşi operaţiuni în scopul de a vedea întru cât ele sunt 
necesare la probarea adevărului. Pentru Psihologie nu există operaţiune 
mintală <? justă » şi operaţiune mintală «eronată», ci există numai 
operațiune mintală naturală, fiindcă Psihologia nu se preocupă de 
certitudinea ştiinţei, ci de viața sufletească a individului, pentru care 
operațiunea eronată este tot aşa de necesară şi de explicabilă ca şi 
operațiunea justă. In orice caz, dacă Psihologia numeşte o operaţiune justă 
şi pe alta eronată, această calificare o face cu privire la interesul 
organismului înlăuntrul căruia au loc operaţiunile acestea, dar nu cu 
privire la stabilirea adevărurilor necesare pentru orişice minte omenească. 
Asemenea calificare intră în atribuțiunile Logicei. De aceea s'a zis că 
Psihologia este o ştiinţă naturală, pe când Logica (întocmai ca şi Etica şi 
Estetica) este o ştiinţă normativă °). 

Cu toate acestea, cunoştinţele de Psihologie sunt foarte utile celui care 
studiază Logică. Este un capitol al Logicei şi anume acela al originei şi al 
evoluției argumentării ştiinţifice, în care cunoştinţele de Psihologie sunt 
chiar indispensabile. In acest capitol cercetarea logică merge alături şi 
nedespărțit de cercetarea psihologică. La origine, adevărul se sbate în 
lanţurile subiectivității şi stă în domeniul Psihologie: ; — victoria lui 
asupra subiectivităţii numai din Psihologie o putem înţelege. 


DIVIZIUNEA LOGICEI. — Tradiționala diviziune a Logicei este 
diviziunea în Logica formală, sau elementară şi Metodologia. In Logica 
formală sunt studiate noțiunile şi operaţiunile logice simple, pe care le 
întâlnim în toate ştiinţele: abstracția, clasificarea, definiția, judecata, 
raționamentul, analiza şi sinteza, etc. cu un cuvânt elementele, care se 
întâlnesc în orişice argumentare ştiinţifică. In Metodologie sunt studiate 
operațiunile logice complexe, de care are nevoie fiecare ştiinţă potrivit 
obiectului său special 5). Această diviziune, acreditată de foarte multe cărţi 
de Logică, între care la noi în ţară în primul rând de Logica lui Titu 
Maiorescu, presupune că în sistematizarea adevărurilor ştiinţifice există o 
parte formală de operaţii logice, care stă la baza tuturor celorlalte metode 
ştiinţifice, indiferent de obiectul la care aceste metode se aplică. O 
asemenea presupunere este o anticipație nedovedită. Singura el justificare 
stă în tradiția filosofiei aristotelice, după care forma este fundamentul 
substanţial al tuturor cunoştinţelor. De operații formale, comune tuturor 
ştiinţelor, nu se poate însă vorbi. Aceea ce trece drept operaţie formală în 
Matematică, nu poate trece fără deosebire şi în ştiinţele celelalte. In 
ştiinţele psihologice şi sociale, definiția, clasificarea, analiza şi sinteza 
sunt împreunate cu probleme care nu există pentru Matematică şi pentru 
ştiinţele fizico-ehimice. Abstracţia şi determinările ei într'un mod se 
desfăşură în ştiinţele naturale şi în alt mod în ştiinţele psihologice şi 
sociale. Nu există operaţie logică formală, care să poată fi separată de 
întregul complex al metodelor utilizate în fiecare ştiințţă- Filosoful 
Auguste Comte observă, pe bună dreptate, că cercetările Logicei trebuie 
să rămână strâns legate de desvoltarea fiecărei ştiinţe. Aceea ce este 
elementar şi formal într'un domeniu de adevăruri ştiinţifice, este 
dimpotrivă încărcat de date problematice şi cere raționamente complicate 
intrun alt domeniu. Tipul de specie animală, bunăoară, este de 
întrebuințare curentă în Zoologie, dar nu tot astfel este, în ştiinţele sociale, 
tipul de cultură. De aceea este mai conform regulilor de obiectivitate 
ştiinţifică, să nu anticipăm asupra naturii metodelor ştiinţifice, împărțindu- 
le în formale şi neformale. Formalul în Logică este un rest de tradiție 
metafizică; separarea lui nu a'jută întru nimic la o mai uşoară înţelegere a 
operațiilor logice; dimpotrivă, îngreunează. Manualele de Logică, în care 
ilustrarea diferitelor operații formale logice se face prin exemple 
împrumutate la întâmplare, din Matematică, din Ştiinţele naturale sau din 
Psihologie, nu ridică interesul pentru studiul Logicei, ci mai curând îl 


banalizează. Asemenea manuale fac din Logică un studiu mort ?). 
In consecință, diviziunea cea mai potrivită pentru studiul Logicei ni 
se pare a fi cea următoare: 


2 Numele de Metafizică vine dela faptul că scrierile lui Aristoteles care se ocupau 
de problema realităţii, erau aşezate după acelea de Fizică. Numele de Logică este.de 
provenienţă latină, el vine probabil dela filosofii stoici. Prantl, Geschichte der Logik im 
Abendlande, 1, p. 535. Vberweg, System der Logik (1868), p. 26. 

59 W. Wundt, Logik, 1, p. 1 şi urm. 

3) Benno Erdmann, Logik (1892), I, p. 31. « Domeniul Logicei se împarte în două 
părți; într’una se cuprind postulatele şi elementele formale ale gândirii, şi în cea de a 
doua se cuprind elementele formale de un al doilea grad, adică metodele comune 
tuturor ştiinţelor ». 

Aug. Comte, Cours de philosophie positive (1862), 1, p. 33—39. « Metoda nu este 
susceptibilă de a fi studiată separat de cercetarea în care ea este aplicată, căci altfel ea 
nu este decât un studiu mort, incapabil să fecondeze spiritul». 


I. Logica genetică. In această parte intră studiul originei operațiilor 
logice.Metodologia. In această parte studiem operaţiile logice, dela cele 
mai simple, până la cele mai complicate. Vom începe cu operațiile pe care 
le subînţelege întrebuinţarea limbajului, pentru a ajunge pe rând la 
metodele ştiinţelor speciale. 


PARTEA I 
Teoria Cunoştinţei. In această parte se arată diferitele probleme privitoare 
la valabilitatea metodelor ştiinţifice şi la natura certitudinei. LOGICA 
GENETICĂ 


LECTŢIA I-a 

MENTALITATEA OMULUI PRIMITIV. — Conştiința metodelor 
obiective, cu care însoțim astăzi orişice argumentare ştiinţifică, a fost 
necunoscută omului primitiv. Ea este în bună parte necunoscută până şi 
astăzi majorității oamenilor. In locul metodelor ştiinţifice, cari dirijează 
astăzi activitatea noastră practică, oamenii primitivi aveau superstiții. Tot 
ceea ce noi numim logic, pare să fi fost necunoscut acestor primitivi. Cele 
mai evidente erori, pe cari niciun copil din clasele primare nu le-ar mai 
face astăzi, erau pentru ei credinţe înrădăcinate. Aşa bunăoară: nimeni, 
dintre noi, nu dă o grijă deosebită umbrei sale. Nimeni nu îşi ascunde 
numele de frica unui spirit rău. Nimeni nu are frică de soarta pe care ar 
avea-o portretul său în mâna unui străin. Nimeni nu ar confunda chipul 
din oglindă cu realitatea. Nimeni nu ar lua apariţiile din vis drept apariții 
existente în natură, etc... Toate acestea sunt pentru orişicine dintre noi 
lucruri elucidate. Noi ştim că umbra nu poate transmite niciun rău asupra 
corpului care o proiectează, oricât ar fi ea de înfiptă cu cuțitul; că numele, 
dacă este ținut ascuns, nu aduce o uşurare de boală celui ce-l poartă; că 
străpungerea unui portret nu aduce moartea celui după care a fost făcut 
portretul; că visarea unui mort nu este o dovadă de existența acestuia 
printre noi, etc. Dar primitivii, — şi sălbatecii de astăzi, — cred tocmai 
dimpotrivă (vezi numeroase exemple în toate cărţile în care sunt adunate 
superstiţiile popoarelor primitive) ").Cum a fost cu putință formarea 
acestor superstiții? A răspunde că aceste superstiții s'au produs la 
întâmplare, după experienţa rău controlată a primitivului, nu este de 
ajuns. Dacă aceste superstiții s'ar fi produs la întâmplare, după 
experiența"rău controlată a fiecărui primitiv, atunci ar urma că aceste 
superstiții să formeze o babilonie; în care să nu găsim nicio orientare. Cu 
toate acestea nu stau lucrurile aşa. Superstițiile primitivilor se întind nu 
numai peste veacuri, dar şi peste continente întregi. Prin urmare, ele nu 
s'au produs la întâmplare după experiența fiecărui individ în parte, ci 
după psihologia specială a mentalități omului primitiv, — psihologie 
comună tuturor capetelor primitive. 

Dacă examinăm de aproape operațiunile mintale ale primitivului (din 
produsele lor, adică, examinând superstiţiile) Constatăm în ele abateri 
dela Logica noastră încă şi mai importante, decât cele arătate mai sus. 
Până aci am fost izbiți de amestecul pe care îl face primitivul între 
realitate şi aparenţă, între lucru şi simbol, — exemplele următoare ne 
arată o interpretare specială a dependenţii dintre cauză şi efect, adică o 
logică după care se explică, în mintea primitivului, înlănţuirea'faptelor din 

natură, — care este nu mai puțin deosebită de a noastră. 

Primitivul crede, că o bucată de fier purtată la sân, aduce celui ce o poartă 
o putere asemănătoare fierului. Tot aşa, că un obiect care a aparținut unei 
persoane păstrează o legătură mistică cu această persoană, aşa că prin 
mijlocirea obiectului poţi profetiza, sau atinge soarta fostului lui 
proprietar. O bucată din corpul unui duşman, în credinţele canibalilor, 
este împreunată totdeauna cu anumite forțe misterioase, care se pot 
transmite asupra celui care o mănâncă. Cauza unei nenorociri, cum ar fi 
moartea, lipsa de ploaie, cutremurul, etc. este aruncată de primitiv pe 
seama celor mai inofensive evenimente, ca arătarea unei paseri, portul 
unei haine neobişnuite, sau facerea unui gest. Apoi identificările, pe care 
le operează mintea omului primitiv sunt dintre cele mai curioase. Pe lângă 
că găsim identificate animalele cu plantele şi fenomenele meteorologice, 
dar îi găsim pe ei înşişi, pe primitivi, întru cât sunt membri ai unei familii, 
sau ai unui grup etnic, identificați cu anumite animale (practica 
«totemismuiui»). Din aceste identificări rezultă dependențe cauzale. 
Animalul identi-ficat (totemul) cu omul dă acestuia anumite însuşiri şi îi 
impune anumite îndatoriri. Interzicerea de a vâna anumite animale şi de a 
mânca anumită carne de animal vine de pe urma acestor identificări, etc. 
Exemple ca acestea se pot înmulți după voie. (Vezi, în această privință, 
scrierea lui L. Levy-Briilil, citată mai Jos). 


5. REPREZENTAREA COLECTIVĂ. — Acum să venim la expli- 
carea acestor deosebiri dintre logica minții primitivului şi logica ştiinţei 
noastre. Două constatări ne înlesnesc această explicare. Prima este 
următoarea: 

Omul primitiv are clela lumea înconjurătoare o reprezentare 
colectivă, în care obiectele nu se diferențiază, ca în intuițiunea omului 
cult, ci în care toate impresiunile dela obiectele externe se contopesc 
într'un bloc total. Reprezentarea colectivă este produsul unei asocieri 
pasive a impresiunilor venite prin simţuri, foarte asemănătoare atitudinei 
impuse de instinct. In o asemenea reprezentare se contopesc nu numai 
impresiunile primite prin simţuri ci şi reacțiunile emoționale f ormând cu 
toate un tot concret. 

Reprezentarea din mintea primitivului mai este colectivă în sensul, că 
ea este o reprezentare comună tuturor acelor care compun grupul social. 
Reprezentarea colectivă nu este dar, propriu zis, o reprezentare 
intelectuală, aşa cum se înţelege în Logica noastră, ci este o reacțiune 

integrală a sufletului, un fel de atitudine pasivă impusă minţii, sau, cum 
am mai zis, o atitudine asemănată cu acea dată de instinct. In o asemenea 
reprezentare nu se face deosebire între realitate şi aparenţă, între lucru 
important şi lucru secundar; aci totul, întru cât este dat intuitiv, este real şi 
important. Această reprezentare, cu un cuvânt, este liberă de orişice 
diferențieri raționale, ea este produsul sintetic al intuițiunei naive. 


L. Levy-Bruhl, care în scrierea sa Les fondions mentales dans les sodetes 
inferieures (Paris, F. Alean, 1910) a studiat de aproape reprezentarea 
colectivă, o descrie astfel: La omul primitiv activitatea mintală este prea 
puţin diferențiată, ca în reprezentarea lui să se poată distinge ideile sau 
imaginile obiectelor, de sentimentele, emoțiile, sau pasiunile cari evocă, 
sau sunt evocate de aceste idei şi imagini. Reprezentările lui sunt stări 
complexe, în care elementeleemoţionale şi motorii sunt părți integrante 
ale reprezentărilor propriu zise. Astfel mintea primitivă nu percepe 
obiectul extern sub forma unei idei sau unei imagini, ci ea îl simte, după 
cazuri, învăluit în frică, speranţă şi mister, ca pe o putere protectoare sau 
duşmănoasă (p. 28-—29). 

Din constatarea acestor reprezentări colective înţelegem o parte din 
ciudăţeniile superstițiilor citate şi anume înțelegem pentru ce nu există 
pentru primitiv distincţiunea între real şi aparent, între important şi 
secundar, aşa cum există pentru logica noastră. 


8. *) Wilhelm Wundt, Elemente der Volkerpsychdlogie (1912); A. Levy-Bruhl, Les 
țonciions meniales dans Ies socielep inferieures (1910). CREDINȚA IN DEMONI 
ŞI VRĂJITORIE. — O a doua constatare, de acelaşi ajutor pentru 
explicarea ce căutăm, este faptu! că toți oamenii primitivi îşi complică 
intuițiunea externă prin credința lor în demoni şi în vrăjitorie. Tot ce se 
mişcă în jurul lor, chiar şi tot ce fără să se mişte, impresionează simţurile, 
este în legătură cu puterea unui demon (în care demon înțelegem tot felul 
de fiinţe extra-naturale închipuite de primitiv). In pădurea întunecoasă; în 
râul care curge; în vântul care bate; în nourii care trec pe cer, în casa 
pustie; pe drumul părăsit; în umbra fiecărui om şi fiecărei fiinţe, etc., etc., 
în tot şi în toate este un spirit sau un demon, —-de care nu poţi scăpa, nu- 
1 poţi îmblânzi sau îndepărta, decât prin vrăjitorie. întreaga lume se 
reflectează astfel în mintea primitivului prin prisma animismului. Primi- 
tivul nu poate concepe o lume indiferentă lui. Tot ce se petrece în jurul său 
este pornit cu intenția de a-i face lui.rău sau bine; lume indiferentă, 
obiectivă, pentru dânsul nu există. In contra tuturor pornirilor altora el are 
în ajutor farmecele sau vrăjitoria. O bucată de fier, sau un amnar purtate în 
sân îl scapă de necuratul; o bucăţică de coloare roşie, sau scuipatul de trei 
ori îl apără de deochiu, etc. etc. Pronunțarea unor anumite formule atrage 
pieirea vrăjmaşului, etc. 

9. Din această cauză, sălbaticul nu poate înţelege folosinţa tehnicii 
instrumentale la omul civilizat. Fiecare instrument este pentru eî însuflețit. 
De altmintreli, până foarte târziu, instrumentele au avut pe ele conturate 
forme de animale!).CARACTERIZAREA MENTALITĂŢII 
PRIMITIVULUI. PASIVITATE. DISPREȚUL EXPERIENŢEI. — Din 


aceste constatări rezultă caracterizarea mentalități primitive. Mentalitatea 
omului primitiv, în deosebire de aceea a omului cult de astăzi, este pasivă, 
adică ea nu analizează şi nu schimbă raporturile dintre obiectele 
intuițiunei externe, după un interes logic oarecare, ci primeşte toate câte le 
oferă intuițiunea externă într'o asociaţiune pasivă. Primitivul nu face 
deosebire între important şi secundar, între real şi aparent, fiindcă în 
intuițiunea lui toate sunt date şi asociate la un loc. Din cauza credinţei sale 
în demoni, primitivul nu preţueşte apoi experienţa. Noi, oamenii de astăzi, 
prețuim experienţa, fiindcă noi credem, că odată ce constatăm anumite 
raporturi în ordinea de succesiune a faptelor din natură, mai ales când le 
constatăm prin instrumente de măsurătoare, acestea rămân uniforme 
pentru totdeauna, căci nimic nu se schimbă decât dintr'o cauză care este şi 
ea înlăuntrul faptelor observate, pe când primitivul, introducând demonii 
(spiritele, duhurile, etc.) ridică orişice prestigiu experienţei. Experienţa nu 
poate să-l înveţe nimic, fiindcă experiența cuprinde efectele puterii 
demonilor, şi această putere rămâne în afară, liberă să se desfăşure în mod 
capricios. Orişicâtă experienţă ar face primitivul cu vrăjitoria sa; oricât de 
des s'ar arăta această vrăjitorie mincinoasă, el nu ajunge însă la 
convingerea că este în greşală, fiindcă orişice nereuşită a vrăjitoriei este 
pusă pe seama intervenţiei unei alte vrăjitorii făcută de un alt demon, aşa 
că niciodată nu este posibilă verificarea. O altă notă caracteristică este 
apoi că primitivul dă atenţiune numai lucrurilor şi faptelor extraordinare şi 
este indiferent la lucrurile şi faptele care se petrec în jurul lui în mod 
uniform °). In sfârşit, primitivul, în credinţa că prin vorbe poate să 
influenţeze asupta lucrurilor, este adus la practica minciunii °). 


*) Dr. Richard Thurnwald, Erhno-psychologische Studieri an Sudseevolkern au/ 
dem Bismarck-Archipel u. den Salomo-Inseln (Beiheftţ 5. Z: fur angew. Psychologie), p. 
100: « Inteligența lor (a sălbatecilor) în general poate fi caracterizată ca pasivă, 
împotrivirea contra greutăților naturii este totdeauna mică. Fiecare caută să se 
adapteze naturii după cum poate. Greutățile ei sunt înconjurate, dar nu ridicate. Un 
fapt tipic, în această privinţă, pe care l-am văzut de o sută de ori, este acesta: dacă o 
ladă aruncată este în drum, sălbatecul nu o dă la o parte, ci o ocoleşte. Totaşa, dacă în 
pădure a căzut un arbore peste drum, acest arbore nu este ridicat pentru ca să se 
descurce drumul, ci totdeauna ocolit. S'ar putea zice că la dânsul este în favoare 
proverbul: «rebus se subicere », iar nu «res sibi subicere ». Sălbatecul se acomodează 
lucrurilor, dar nu caută să şi le aservească ». 


> W. Wundt, Primitive Naturphilosophie (n Kultur der Gegenwart von Hinne- 
berg, Teii I. Abteilung V), p. 16—24. 


3) Cu cât omul este mai primitiv şi cu o mentalitate mai pasivă, minciuna este 
crezută, începând cu acel care o spune; adică minciuna este în acest stadiu al 
mentalităţii o artă de vrăjitorie. Când vrăjitoria nu mai este crezută, atunci avem 
minciuna propriu zisă. (Comp. C. Georgiade, Originile magice ale minciunii şi geneza 
gândirii. Academia Română. Studii şi Cercetări, XXXIV). 

10. fEXPLICAREA MENTALITĂȚII PRIMITIVULUI. — O ex- 
plicare mulțumitoare a mentalități omului primitiv nu ne-ar putea veni 
decât în urma unor cunoştinţe precise despre originea inteligenţii 
omeneşti, adică în urma unor cunoştinţe precise despre cum s'a operat 
trecerea dela reacțiunile instinctive la reacțiunile atențiunei voluntare şi 
inteligente; aceste cunoştinţe însă ne lipsesc astăzi în bună parte. Totuşi 
putem admite, ca -o ipoteză foarte verosimilă, că omul primitiv a avut o 
conştiinţă pasivă şi lipsită de funcțiunea atenţiunei, din cauza 
nediferenţierii sale cerebrale. Creierul omului primitiv era încă un centru 
de reflexe instinctive, subordonat vieții emotive şi din această cauză 
reprezentările sale intuitive erau colective, adică rebele la o diferențiere 
după raporturi voite. Diferenţierea intuițiunei colective a venit în urma 
îmbogăţirii memoriei primitivului cu multiple asociațiuni concrete. 
Sălbatecul şi astăzi are o memorie foarte bună, dar o memorie pasivă. 
Numai după un lung stadiu de memorie pasivă, şi-a făcut apariția 
funcțiunea atențiunei voluntare, care a introdus între asocierile pasive ale 
intuițiunei şi asocieri noi după raporturi voite. Deodată eu atențiunea 
voluntară a venit şi abstracțiunea. Apoi progresul abstracțiunii a fost 
susținut şi sporit prin întrebuințarea din ce în ce mai perfectă a limbajului. 
Fără desvoltarea limbajului, adică fără înlocuirea intuițiilor complexe 
sufleteşti prin simboluri verbale, mintea omenească nu ar fi putut ajunge 
la desvoltarea abstracţională la care a ajuns"), 7). O a doua ipoteză ne dă 
explicarea credințelor în demoni şi în vrăjitorie. După ce omul primitiv a 
ajuns la 6 bogată memorie concretă, tranziția dela instinct la funcțiunile 
raţionale nu a fost făcută brusc, ci prin o lentă evoluțiune în care a fost 
intercalat jocul imaginației. Aşa precum copilul se joacă, adică exercită 
fără un scop practic dispozițiunile sale ereditare, 

tot asemenea omul primitiv ieşind de sub tirania instinctului nu intră 
deadreptul în o activitate rațională, ci trece printr'un îndelung stadiu de 
dibuială cu funcțiunile sale intelectuale, în care stadiu el mai mult 
imaginează decât raționează. Imaginaţia omenească în acest stadiu, fiind 
sub stăpânirea fricei de necunoscut, a morții şi a boalei, duce la credinţele 
cele mai absurde în demoni şi vrăjitorie '). Dispreţul pentru experiență, în 
sfârşit, se explică din predominarea vieţii afective asupra vieții 
intelectuale. De altmintreli, de îndată ce credințele în demoni şi vrăjitorie 
sunt întărite prin tradiție, calea experienţei este tăiată. Cine crede în 
capriciul demonilor, nu mai aşteaptă nimic dela experienţă. 

11. Orişice deprindere sufletească tinde să persevereze, chiar când 
încetează condiţiunile care i-au dat naştere. Astfel şi deprinderile 
mentalității primitive. In inteligențele culte din zilele noastre găsim încă 
multe rămăşiţe din felul dş a gândi al primitivului. Aceste perseverări sunt 
de două feluri: 1) sunt perseverări care privesc fondul unor date, pe care 
ştiinţa n'a ajuns încă să le explice, cum bunăoară în domeniul religios; 2) 
sunt perseverări formale, în domeniul unor date explicate de ştiinţă, dar în 
care se păstrează totuşi caracterul mentalităţii primitivului; aşa bunăoâră 
fanatismul cu care se afirmă unele adevăruri ştiinţifice şi netoleranţa cu 
care se critică altele. In viața politică mai ales, perseverările mentalități 
primitive sunt evidente. Atracţiunea pe care o exercită extraordinarul este 
şi astăzi la poporul de jos tot aşa de mare ca „şi la primitiv. Apoi 
încrederea în puterea minciunei este şi astăzi destul de tare, cu toate că 
practica vrăjitoriei a scăzut, etc. Emanciparea de sub mentalitatea 
primitivă şi-o datoreşte omul, în primul rând, educației sale morale. 
Demonii şi vrăjitoriile au cedat terenul, nu atât din cauza progresului 
ştiinţific, cât din cauza răspândirei-creştinismului, care a adus cu sine un 
etic superior °). * “MENTALITATEA COPILULUI. — Intre mentalitatea 
copilului şi mentalitatea omului primitiv găsim foarte multe analogii, 
aceea ce a şi făcut pe unii teoriticieni să susțină că desvoltarea intelec- 
tuală a individului este o recapitulare a desvoltării intelectuale a speciei 
omeneşti, şi că astfel s'ar confirma legea biogenetică (ontogenia este o 


3*) Dr. Moritz Hoernes, Natur- u. Urgeschichte des Menscheti (1909), I, p. 435 şi 
urm.; Schurtz, Urgeschichte der Kultur, p. 74 etc. 
2)  Steinthal, Abriss der Sprachwissenschaft, |; H. Paul, Principieii der Sprach- 
geschichte, etc. 
*) Dr. K. T. Preuss, Die geistige Kultur der Naturvdlker (Teubner, 1914), p. 7. 
4 C. Rădulescu-Motru, Studii filosofice, voi. III. Puterea sufletească. Partea I. 

filogenie prescurtată) în domeniul faptelor sufleteşti ca şi în restul naturii. 
Este însă o rezervă de făcut, înainte de a asemăna prea mult pe copil cu 
primitivul de orice vârstă; anume: trebuie să ţinem seama că incompleta 
desvoltare organică lipseşte pe copil de anumite corelațiuni sufleteşti pe 
cari le are omul matur primitiv, spre exemplu de corelațiunea dintre 
funcțiunile sexuale şi imaginație şi că, din această cauză, nu putem să ne 
aşteptăm să găsim la copil aceleaşi produse intelectuale ca şi la primitiv, 
ci cel mult vom găsi între ei asemănări formale. Totuşi, chiar cu această 
rezervă, analogiile nu sunt mai puţin interesante; ele au format obiectul 
unor cercetări întinse din partea etnografilor, istoricilor şi pedagogilor!). 
Nu ne îndoim că ele vor forma, în viitor, şi un obiect de cercetare pentru 
logicieni *). Din punctul de vedere formal, adică întru cât nu ţinem seama 
de conținutul asupra căruia se exercită funcțiunile intelectuale şi ne 
mărginim la structura psihologică a acestor funcțiuni, între mentalitatea 
copilului şi mentalitatea omului primitiv găsim o mulțime de analogii. 
Aşa, între altele: a) întocmai ca şi primitivul, copilul este lipsit de atenția 
voluntară, prin mijlocirea căreia intuițiunea simțurilor poate fi prelucrată 
după raporturi ştiinţifice. Copilul, ca şi primitivul, primeşte în bloc datele 
simţurilor, pe cari apoi le prelucrează după motive subiective. Imaginaţia 
joacă la copil un rol tot aşa de mare ca şi a primitiv; b) Ca şi primitivul, 
copilul nu ştie să proporționeze 

materialul dat de simţuri. Un copil desemnează uşa unei case, s. ex., dacă 
îl interesează, în disproporție cu mărimea ei, întocmai cum face şi 
primitivul care nu este atras decât de către extraordinar, c) Apoi copilul, 
întocmai ca şi primitivul, nu gândeşte în cuvinte abstracte, ci în intuițiuni 
concrete; d) In sfârşit, aceeaşi tendință de a personifica şi de a anima 
lucrurile de prin prejurul său, opreşte judecata obiectivă la copil ca şi la 
primitiv. Sunt aşa de isbitoare aceste analogii, încât dacă n'ar fi rezerva 
asupra conținutului gândirii, — primitivul se gândeşte la moartea sa şi a 
familiei sale, la grijile sale ca factor al unui grup social etc., lucruri la care 
nu este ţinut să se gândească şi prin urmare să găsească un răspuns copilul, 
— dacă n'ar fi rezerva asupra conţinutului gândirii, s'ar putea zice foarte 
bine, că primitivul are mentalitatea de copil, iar copilul începe cu 
mentalitatea de primitiv *). 


!) Etnografii sunt cei dintâi cari au insistat asupra analogiilor dintre primitiv şi 
copil. După ei, astăzi, o largă întrebuințare de aceste analogii fac pedagogii. In special, 
foarte ades a fost vorba în pedagogie de asemănarea dintre desemn ui copiilor şi 
desemnul oamenilor primitivi. 


2)  Gând Logica nu va mai fi tratată ca o înşirare de abstracţiuni împietrite, ci 
în funcţiune de ştiinţa care evoluiază, atunci aceste cercetări vor fi în mare 
stimă la logicieni. 

12. Ernst Meumann, Vorlesungen zur Einluhrung in die experimentelle 
Pădagogik und ihre psychologischen Grundlăgen (2-te Auflage 1911), I, p. 116: « 
întreaga înțelegere şi prelucrare internă a experienţei trece la copii prin trei trepte. Pe 
prima treaptă domneşte sinteza: fiecare obiect este, înțeles ca un tot şi este denumit 
destul de sigur ca un tot, pe când însuşirile lui parţiale sunt cunoscute numai într'un 
mod defectuos. Câteodată, este drept, sunt observate, surprinzător de bine, şi câteva 
trăsături de detaliu, sau însuşiri, dar cu toate acestea o pătrunzătoare observare 
analitică lipseşte cu desăvârşire, aşa că din puținele trăsături, sau însuşiri observate, 
se construeşte repede o imagine totală a obiectului, care în mare parte este completată 
cu iluzii, numeroase personificări şi însufleţiri. Această treaptă o putem de aceea numi 
treapta sintezei fantastice. După aceasta urmează, de la vrâsta de 8—9 ani în sus, o 
perioadă de analiză: părțile obiectului, însuşirile şi raporturile dintre obiecte sunt mai 
bine observate, etc. In prima perioadă copilul trăieşte ca într’o lume de basm ». Pag. 
119: « In intuiţiunea copilului elementele aperceptive covârşesc materialul dat de 
simțuri, dar aceste elemente sunt fără plan şi fără conducerea voinţei şi atențiunii». 
Pag. 123: « Gândirea noastră abstractă este mai mult o gândire în cuvinte, alături de 
care conținutul intuitiv aproape că nu se mai bagă în seamă, pe când la copil 
dimpotrivă gândirea este mai mult o activitate de reprezentări concrete 
».MENTALITATE DIFERITA DUPA SEX ŞI DUPA RASA. — Mai 
puţin precise sunt caracterizările mentalități după sex şi după rasă. 

Observaţiuni des repetate ar duce, după unii, la concluzia că logica 
femeii, din cauza unor condițiuni fiziologice şi psihologice proprii 
acesteia, este diferită de logica bărbatului. Aşa, se zice că femeia, fie din 
cauza desechilibrului dintre funcțiunile de asimilaţie şi desasi- milaţie -— 
căci la femee ar prevala funcțiunile de asimilație;, — fie din cauza 
instinctului matern, ar avea o gândire mai concretă, mai intuitivă, mai 
puţin abstractă decât aceea a bărbatului. Femeia de asemenea ar fi mai 


conservatoare, adică mai egocentrică, decât bărbatul, etc., etc. Toate 

aceste observațiuni n'au primit însă o verificare metodică şi nici nu sunt 
atât de numeroase ca să constituie un tip de mentalitate bine definit. De 
aceea de o mentalitate femeiască nu se poate vorbi decât în înțeles 
psihologic, iar nu logic. 

Tot aşa de neprecise sunt şi caracterizările mentalități după rasă; de 
altmintreli între caracterizări întâlnim foarte multe dintre acelea cari 
constituesc mentalitatea primitivului şi a copilului. Mentalitatea după 
rasă, ca şi mentalitatea după sex, țin de domeniul Psihologiei şi nu al 
Logicei. Cel puţin până astăzi!). 


48 C. R. MOTRU: LECȚII DE LOGICĂ 


EVOLUȚIUNEA MENTALITĂȚII. CERCETĂRI EXPERIMENTALE. 
— Cu mult mai interesante pentru studiul Logicei sunt cercetările 
experimentale care s'a1î făcut asupra desvoltării minții copilului. Ce 
interesează pe copil la diferite vârste? Ce păstrează maiclar memoria 
copilului? In ce categorii gramaticale se exprimă de preferință copilul? 
Aceste sunt întrebări, la cari se poate răspunde prin cercetări 
experimentale; întrebări cu ale căror răspunsuri se pot lumina multe 
probleme de ale Logicei. 

Alfred Binet’) atrăsese încă de mult atenţiunea psihologilor şi 
pedagogilor asupra deosebirii mintale care există în elaborarea gândirii 
logice la copii. Dacă mai mulţi copii descriu acelaşi obiect, compozițiile 
făcute de ei niciodată nu se potrivesc între ele. Sunt copii cari descriu 
obiectiv şi alţii subiectiv; unii au un tip de gândire mai ştiinţific şi alții 
mai literar, adică mai imaginativ, etc. 

Cercetările lui Binet au fost reluate, mai în urmă, sub altă formă, de 
către W. Stern, în Germania şi anume cu mai multă exactitate şi 
continuitate. In loc de a se mărgini la descoperirea tipurilor mintale în 
descrierea unui obiect, W. Stern întfeprinse să cerceteze experimental 
mărturiile (afirmațiile) oamenilor, la diferite vârste şi la diferite medii de 
cultură şi să vadă dacă nu se stabilesc anumite diferenţe constante între 
băiat şi fată, între tânăr şi bătrân, între omul cult şi incult, etc.; el 
întreprinse, cu un cuvânt, să facă psihologia martorilor după sex, vârstă şi 
grad de. cultură °). Tehnica experienţelor lui era foarte simplă, şi această 
tehnică a rămas şi până astăzi foarte simplă, aşa că experiențele se pot 
repeta de orişicine“). Iată schema lor. Se arată unui grup de persoane o 
imagină (sau mai multe imagini) şi după un oarecare timp se întreabă pe 
rând persoanele cari au văzut imag nea, ce îşi aduc aminte din ea. Cu un 
cuvânt, se cercetează memoria acestor persoane. Această cercetare se face 
în două moduri, anume: 1) se lasă persoanele să reproducă din memorie 
ele însăşi, spontan şi 2) se ajută persoanele prin întrebări despre cele 
văzute. In loc de imagini se pot prezintă persoanelor şi scene, adică 
acțiuni; sau li se pot rosti cuvinte, la cari persoanele trebue să răspundă cu 
asociațiuni de cuvinte. In sfârşit se pot prezintă persoanelor lucruri, pe 
care ele sunt ţinute să le descrie, după cum făcea încă dela început A. 
Binet. 


Din toate aceste experiențe cercetătorul voieşte să afle: cum se 
diferențiază siguranţa memoriei, după sex, vârstă şi cultură; şi mai ales 
voieşte să afle, dacă se desprind din rezultatele obținute câteva tipuri de 
înțelegere şi de memorie, care să fie proprii copiilor sau oamenilor în 
genere, după vârstă, sex şi cultură. Este memoria bărba-tului mai sigură 
decât aceea a femeii, şi în ce date anume? Este memoria şi percepția 
copilului mai puţin sigură decât aceea a omului matur şi în ce date 
anume? Este mai sigură memoria unui copil mai înaintat, faţă de aceea a 
unuia mai puţin înaintat, în reproducerea obiectelor concrete şi a 
persoanelor; ori în reproducerea acțiunilor şi a însuşirilor obiectelor; ori în 
reproducerea raporturilor dintre obiecte? Intr'un cuvânt, se caută răspuns 
la întrebarea, dacă evoluţiunea mentalității copilului oferă stadii precise 
care se regăsesc aceleaşi la toți copiii, sau oferă o creştere care se 
precizează dela o vârstă la alta? Adică, atențiunea copilului este ea 
îndreptată, în mod indiferent, spre lucruri, spre acțiuni, spre însuşiri şi 
spre raporturile lucrurilor, sau, după vârsta copilului, are preferinţe bine 
stabilite, aşa că la o vârstă copilul este atent la substanța lucrurilor şi la 
persoane, la altă vârstă este atent la acţiuni şi la altă vârstă, la însuşirile şi 
raporturile dintre lucruri? 


Se înţelege lesne importanţa pe care o au pentru Logică răspunsurile care se 
dau la aceste întrebări. Dacă evoluțiunea mentalități copilului este legată 
de anumite preferinţe în reproducerea lui memorială, precum şi în 
apercepţia lui, atunci această constatare face probabilă ipoteza, că trecerea 
de la mentalitatea primitivului la mentalitatea omului de ştiinţă se face prin 
stadii diferite de evoluţiune, care fiecare în parte se prezintă ca un tot unitar 
sufleteşte, şi prin urmare că aceea ce numim mentalitate ştiinţifică nu este 
rezultatul îngrămădirii de cunoştinţe, ci este sufleteşte un tot unitar, o 
atitudine nouă a minții omeneşti care a înlocuit pe celelalte destul de 
numeroase, pe care le-a mai avut aceeaşi minte în decursul evoluţiunii sale. 
Şi la această constatare duc tocmai experienţele de care am vorbit mai sus. 
Copilul are, după vârsta lui, diferite preferinţe. Copilul mic vede prin 
prisma substanțialității şi a personificării; copilul ceva mai mare, când a 
trecut de 10 ani, vede şi se exprimă prin categoria acțiunii, a însuşiri şi la 
urmă de tot, prin aceea a cauzalității dintre lucruri. Până să ajungă la 
înțelegerea abstracțiunii ştiinţifice, copilul trece prin diferite stadii, dintre 


care fiecare îşi are unitatea sa caracteristică *). “Paris, 1884), 2 voi.; H. St. 
Chamberlain, Die Grundlagen des XIX-ten Jahrhunderts , (Milnchen, 1899); A. Fouiliee, 
Psychologie du peuple franpais (Paris, F. Alean) şi tot de A. Fouilice, Esquisse 
psychologique des peuples europeens (Paris, F. Alean). 

2) A. Binet, L'annee psychologique, III (1897); L'etude experimentale de P'intelli- 
gence (Paris, 1903); I. Piaget, La representation du monde chez Venfant (Paris, F Alean); 
Le jugement el le raisonnement chez Venfant (Paris, F. Alean). 

3) William Stern, Angewandte Psychologie. Beitrăge zur Psychologie der Aussage, 


1. Heft. (1903). Aussagestudium. Ebenda. Die Aussage als geistige Leistung u. als 
Verhdrsprodukt. (Beitrăge z. Psych. der Aussage 3. Heft. 1904). Wirklichkeils- versuche 
(Ebenda, 2. Folge, 1. Heft. 1904). Tatsachen u. Ursachen in der ersten Kindheit. 
(Ebenda 2. Folge, 2. Heft. 1905). 


4) Mărie Borst, Experimenlelle Untersuchungen iiber die Erziehbarkeit u. Treue 
der Aussage (Beitrăge z. Psych. der Aussage, 2. Folge, 1 Heft). Brenking, Vber die 
Erziehbarkeit der Aussage (Zeitschrift fur angew. Psych. III Bd. Heft 1/2 1909).' 


5) Iu ce priveşte stabilirea mentalității după rasă, sunt interesante scrierile: Le 
Comte de Gobineau, Essai sur Pinegalite des races humaines (Il-eme Edition, 

13. Erich Schroder, Die Entwicklung der Auffussungskategorien beitn Schulkinde 
(Archiv fur die ges. Psychologie, XXX, 1/2 Heft) ICOANA UNEI EPOCI SAU 
REÎNVIEREA TRECUTULUI. PROBA JUDICIARĂ. —- Intre 
afirmațiile făcute de oamenii dintr'o epocă trecută se găsesc multe 
afinități şi de o aşa natură sunt aceste afinități, că afirmaţiile acestor 
oameni examinate dela distanță apar ca formând o unitate sufletească. De 
aceea se vorbeşte de spiritul unei epoci istorice. Aceea ce s'a manifestat 
sufleteşte, într'o epocă, pare a fi constituind un tot. Din acest tot, dacă 
cunoşti numai câteva elemente, cu aceste elemente cunoscute poți 
reconstitui restul. Sau invers, cunoscând totul, adică unitatea care leagă 
elementele, poţi elimina din acest tot aceea ce nu se potriveşte lui, cu 
ferma încredere că aceea ce nu se potriveşte unității, nu a existat nici în 
realitate. Aşa, bunăoară, dacă dintr'o scriere, sau dintr'o colecţie de 
documente istorice, reiese icoana unei epoce, aşa cum ai fost obişnuit să 
vezi această icoană din multe alte scrieri şi documente, atunci ai 
convingerea că scrierea şi documentele pe care le ai înaintea ta sunt cu 
adevărat din acea epocă; reiese însă dintr”o scriere, sau dintr'o colecţie de 
documente, o icoană mult deosebită acelei obişnuite ţie, atunci primul 
gând îţi este, că scrierea sau documentele dinaintea ta sunt falşe; căci nu 
este cu putință ca oamenii din aceeaşi epocă să fi fost sufleteşte 
discordanți între ei. De ce însă ai acest gând? Fiindcă altfel n'ai putea să-ți 
reînviezi epoca pe care vrei să o cunoşti. De îndată ce icoana vremii nu 
mai este unitară, ea nu mai pare plină de viață’). 

Acelaşi raţionament îl facem şi atunci când este să ne dăm seama de 
temeinicia unei probe judiciare.Ce se numeşte o probă în practica 

judiciară? In înţelesul cel mai larg al cuvântului, capătă numele de probă 
orişice fapt, care aduce cu sine temeiul unei obligaţiuni sau unui drept?). 
Important pentru judecător este temeiul, dar cum pe acesta nu-l poate 
avea după voie, judecătorul trebuie să se mulțumească cu existența 
faptului de probă—, care fiind concomitent sau nedespărțit de temei, 
serveşte ca să-l acrediteze şi pe acesta din urmă. Dreptul şi obligaţiunea 
de cumpărător şi vânzător, spre ex., rezultă din temeiul stabilirii preţului 
şi a consimțământului de transmitere a lucrului între două persoane, dar 
cum acest temei este contestat de una dintre persoanele care au luat parte 
la el, şi deci nu-l putem avea după voie, ne mulțumim pentru acreditarea 
existenţei lui, cu faptele accesorii cari l-au însoţit; bunăoară cu actul scris, 
care s'a făcut atunci între părți, sau cu afirmațiile martorilor, cari au 
asistat, etc. Prin urmare, proba judiciară, întocmai ca şi documentul 
istoric, serveşte ca să reînvieze datul trecut, care este contestat şi în orice 
caz care nu se poate repeta. Condiţiunile pe care le cerem dela un bun 
document istoric trebuie să le cerem şi dela o probă judiciară. In primul 
rând, proba trebuie luată în completul ei; din ea nu putem alege aceea ce 
ne convine şi să lăsăm la o parte aceea ce nu convine, fără ca prin aceasta 
să slăbim autoritatea însăşi a probei. Proba judiciară apoi, ca şi 
documentul istoric, trebuie să fie convingătoare, adică toate elementele 
sale să concorde cu existența temeiului pe care ea vrea să-l acrediteze şi în 
acelaşi timp ea să se explice ca un fapt natural. Bunăoară, am avea despre 
o crimă petrecută, ca probă, mărturisirile unei persoane care a fost de faţă! 
Ca proba să fie convingătoare, nu este destul ca ea să concorde cu 
existenţa crimei, ci mai trebuie ca ea să fie un fapt veridic, adică, în cazul 

de față, mărturisirile să fie făcute de o persoană care a putut înţelege ce 
este o crimă. Dacă proba se susţine pe mărturisirile unei persoane care nu 
vede, sau care şi-a pierdut minţile, sau care este într'o vârstă prea fragedă, 
atunci proba nu este convingătoare, deşi ea, în sine, concordă poate cu 
existenţa crimei. Cu un cuvânt, proba ca şi documentul istoric, trebuie să 
aibă o concordanță naturală psihologică, nu numai o concordanță 
întâmplătoare cu faptul pe care vrea să-l acrediteze. 


Din această din urmă cerință, — a concordanței psihologice, — rezultă 
tehnica specială a descoperirii martorului mincinos. (Din aceeaşicerință 
rezultă şi tehnica descoperirii .falsului în actul scris, dar asupra acestei 
tehnici nu insistăm. Ea formează capitolul cel mai interesant în noua 
ştiinţă a Grafologiei. Concordanţa psihologică, dacă este vorba de proba 
prin martori, este una şi aceeaşi cu psihologia martor rului. Prin urmare 
mărturia orală, pentru a servi ca probă serioasă, trebuie să concorde nu 
numai cu faptul extern, care este să fie probat, dar trebuie să concorde şi 
cu psihologia martorului însuşi. 


* Karl Lamprecht, Einfuhrung in das historische Denken, Leipzig, 1912; 
Bernheim, Lehrbuch der historischen Methode. 

3) Jeremie Bentham, Trăite des preuves jadiciaires (trad. Dumont, Paris, 1830), I, 
p. 16. « Ce este o probă? In înţelesul cel mai larg ce se poate da acestui cuvânt, se 
înţelege prin probă un fapt presupus adevărat, care poate servi ca motiv de acreditare 
pentru existenţa sau neexistenţa unui alt fapt ». Edouard Bonnier, Trăite theorique et 
pratique des preuves en droit civil et en droit criminel, 2 voi. Paris, Ill-eme Edit., 


1862.15- DIAGNOSTICAREA AFIRMĂRILOR LA MARTORI. — 
Fiecare act de conştiinţă, care intră în gândirea unui om, nu rămâne izolat, 
ci tinde să se integreze gândirii totale, făcând cu aceasta o unitate |). 
Unitatea, astfel făcută, este ca o atitudine a persoanei întregi, a trupului ca 
şi a sufletului persoanei, fiindcă la unitatea actelor conştiente corespunde 
şi unitatea organismului material al persoanei; gândirea fiecărui om, prin 
urmare, este un tot organic. Precum am vorbit de mentalitatea primitivă şi 
de mentalitatea copilului; precum am putea vorbi de mentalitatea unui 
popor sau a unei rase, tot cu acelaşi drept am putea vorbi şi de 
mentalitatea pe care o înfăţişează fiecare persoană în parte, fiindcă fiecare 
persoană gânditoare este o unitate organică, în care actele de conştiinţă se 
leagă, nu se îngrămădesc. Dacă nu vorbim de mentalitatea fiecărei 
persoane în parte, cauza este, nu că asemenea mentalitate n'ar fi existând 
în „realitate, ci fiindcă ea nu prezintă prea mult interes ştiinţific. Totuşi 
însă, când este nevoie de cunoaşterea unei asemenea mentalități, ştiinţa şi- 
o poate reconstitui cu aceeaşi facilitate ca şi pe celelalte. Şi acesta- este 
cazul când ne propunem să diagnosticăm, adică să deosebim, în spusele 
unui martor, aceea ce este fals de aceea ce este corespunzător faptelor. 

Martorul, e— ca unul dintre cele mai importante izvoare de probă 
judiciară, m— are sarcina să ne redea în chipul cel mai exact o stare de 
lucruri văzută de el. Aceea ce a văzut el, face parte din conştiinţa lui totală 
ca parte integrantă; este un element subordonat unității gândirii lui. 
întocmai cum într'un document vechi istoric fiecare afirmație se leagă în 
mod natural cu totalitatea cuprinsului şi nu poţi interpola ceva străin 
documentului, fără să bruschezi acordul ce se exprimă din documentul 

întreg, tot aşa şi în gândirea unui martor cele văzutecu adevărat sunt 
asociate în mod strâns şi opun rezistență la introducerea unei afirmaţii 
care nu corespunde celor văzute. Intre lucrurile gândite şi văzute, în 
acelaşi timp şi acelaşi loc, este o altă asociere, ca între lucrurile gândite la 
intervale diferite şi aranjate în urmă cu intențiunea de a ascunde adevărul. 
Asocierile vechi sunt într'o altă legătură cu unitatea organică materială a 
persoanei de cum sunt cele noi, aşa că mijloacele de expresiune servesc pe 
cele dintâi în alt mod de cum servesc pe cele din urmă. De aceea, este de o 
observare curentă, că martorii falşi se trădează prin vorbă şi prin mimica 
lor în genere. La orice afirmare falsă pe care o fac aceşM martori, 
corespunde o mimică, o intonaţiune, o mişcare organică, cu un cuvânt o 
atitudine expresivă, care nu se acordă cu ritmul normal al organismului şi 
care, prin urmare, poate servi drept simptom al presenţei falsului. Un 
martor bunăoară, care introduce o afirmare falsă într'un şir de alte 
afirmări corespunzătoare faptelor văzute, nu poate să opereze această 
introducere fără să provoace o perturbare în ritmul normal al respirației 
sale, care perturbare este pentru noi un simptom sigur, şi Lot acelaşi 
martor, dacă ar fi examinat într'un laborator de psihologie, pe lângă 
perturbarea ritmului respirației, ar mai prezintă şi o turburare în 
constelația normală a stărilor sale sufleteşti, din care s'ar recunoaşte că 
afirmarea falsă este un «intrus », sau o «interpolațiune » meşteşugită în 
şirul afirmărilor izvorâte în mod natural din lucrurile văzute, etc. In 
practica judecătorească, unde nu sunt la îndemână instrumentele 
laboratorului de psihologie, ne putem servi de metoda comparativă: 
observăm pe martor, în feluritele sale manifestări sufleteşti, până ce 
ajungem să ne construim psihologiceşte unitatea mentalităţii sale şi apoi, 
dela sine, pe baza acestei mentalități construite, ajungem să diagnosticăm 
aceea ce este fals de aceea ce este adevărat în spusele sale ô). 


6) Vittorio Benussi, Die Atmungssymptome der Luge. Archiv fur die gesam. 

Am avut până acum în vedere condițiile în care se face diagnosticarea 
afirmațiilor unui martor din mediul nostru civilizat. Să ne transpunem însă 
în mediul omului primitiv. Din comparaţia pe care vom face-o, vor rezulta 
informaţii de un deosebit interes pentru noi. Yom vedea din ele pe ce cale 
grea a trebuit să urce adevărul până să ajungă la locul pe care-l ocupă 
astăzi în cultura omenească. 


Psychologie, XXXI, p. 244—273; Hugo Miinsterberg, Grundzuge der Psychotechnik, 
Leipzig, 1914; Otto Lippman, Die Spuren interessebetonter Erlebnisse u. ilire Symp- 
lome (Beih. Zeit. fur angew. Psych. I, 1911); C. Rădulescu-Motru, Psihologia 
martorului (Studii filosofice, Voi. I), p. 237—247. 


Pentru a surprinde falsul din afirmaţiile unui martor, noi ne servim astăzi 
de o mulțime de mijloace, care lipsesc cu desăvârşireomului primitiv. In 
primul rând ne servim de cunoştinţa atitudinei, pe care în mod obişnuit o 
păstrează martorul cinstit. Această cunoştinţă ni s'a impus încă din 
copilărie. In cărțile de şcoală, în teatru, în literatură, etc., pretutindeni am 
întâlnit-o aproape cu aceleaşi caractere. In lumina acestei cunoştinţe, prin 
abaterile pe care le prezintă dela ea atitudinea martorului necinstit, 
descoperim falsul. Omul primitiv n'are această cunoştinţă. Tipul 
martorului cinstit pentru el nu există. Există pentru el diferiții indivizi, cu 
care s'a întâlnit în viață, dar nu există tipuri, fiindcă până la aceste 
abstracții mintea lui nu se ridică. 

16. In afară de cunoştinţe, noi ne servim la diagnosticarea martorului 
de o mulțime de mijloace tehnice, care toate sunt produsele civilizației şi 
pe care omul primitiv nu le are. Mijloacele tehnice ajută la reconstituirea 
condiţiilor în care lucrurile s'au petrecut; ele sunt mijloace de verificare. 
Omul primitiv, şi dacă ar avea la dispoziţie mijloacele noastre tehnice, nu 
le-ar utiliza, fiindcă nu crede în ele. Mijloacele tehnice presupun 
uniformitatea în mersul naturii; primitivul nu crede în această 
uniformitate. Omul civilizat pentru a-şi fixa datele observaţiei ; pentru a 
aprecia mai bine timpul; pentru a măsura mai precis spaţiul; pentru a auzi 
şi vedea mai bine, etc., recurge la instrumente; sălbatecul nu recurge, 
fiindcă nu simte nevoia unei observaţii exacte. Nevoia unei observații 
exacte o simte numai omul capabil de abstracție. Omul primitiv, şi ca el 
sălbatecul de astăzi, au conştiinţa lor prinsă în torentul imaginilor intuitive 
peste care nu se suprapun raporturile stabile date de abstracţie. De aceea ei 
nau mijlocul de verificare a adevărului. Pentru ei adevărul trebuie să iese 
de sine la lumină prin mijlocirea unei vraje. Să se arate mai tare ca focul, 
ca otrava şi ca moartea. Aşa se explică pentru ce proba judiciară are în 
istoria omenirii un trecut atât de încărcat de erori. 7 ?ORGANIZAREA 
GÂNDIRII IN INTUIȚIE. — Din cele arătate până aci rezultă, că o 
gândire nu aşteaptă sistematizarea ştiinţifică pentru ca ea să se organizeze, 
ci în fiecare gândire organizarea se produce de sine, fiindcă aşa cer 
condițiunile vieții însăşi. Sensațiile, reprezentările, sentimentele, ideile, 
cuvintele, actele de voinţă, etc., etc., nu stau de sine izolate, ca mobilele 
într'un salon, ci toate aceste elemente sufleteşti, de cari ne vorbeşte 


7) William James, Precis de Psycholoyie (trad. Baudin et Berthier. Paris, 1910), p. 
197. 

Psihologia, sunt date într'un tot organic şi din acest tot noi prin 
abstracțiune le izolăm. Problema cea mare, pe care trebuie să o deslegăm, 
nu este aşa dar, cum din diferitele elemente sufleteşti ajungem la diferite 
sinteze, sau împreunări sufleteşti, — sinteze, unele logice şi altele fără 
valoare logică, — ci cum din sintezele naturale pe cari le găsim în viața 
gândirii omeneşti, putem elimina pe cele fără valoare logică pentru a face 
loc celor logice. Cu alte cuvinte, pentru a face afirmări cu caracter de 
certitudine, gândirea omenească nu aşteaptă să se arate Logica, ci ea face 
aceste afirmări din tendința sa firească de a se conserva pe sine şi de a 
conserva organismul întreg căruia îi aparține. Logica găseşte dat de mai 
înainte caracterul afirmărilor, adică caracterul evidenţei, şi nu trebuie să 
şi-l inventeze; ea trebuie numai să deplaseze acest caracter de evidenţă, 
retrăgându-l încetul cu încetul dela afirmările fără valoare logică spre 
afirmările cu valoare logică. Logica îndreaptă spre înlănţuiri noi şi prin 
acestea spre rezultate noi, funcțiunile sufleteşti existente, fără să creeze 
funcțiuni noi. Toate funcțiunile de care are nevoie, ea le găseşte în 
Psihologie; originalitatea Logicei este însă că ea face din funcțiunile 
sufleteşti o întrebuințare 

specială, care depăşeşte cadrul Psihologiei şi anume întrebuințarea de a 
găsi adevărul. In Psihologie evidența este studiată, ca fapt natural legat de 
o individualitate organică, pe când în Logică evidența este studiată ca un 
rezultat necesar ieşit din conținutul afirmărilor însăşi* indiferent de 
individualitatea organică. Avem, aşa dar, două puncte de vedere deosebite. 

Intru cât organizarea gândirii rămâne în cadrul curat psihologic, adică 
întru cât această organizare nu urmăreşte adevărul, ci reflectează numai 
starea ei naturală de existență, organizarea gândirii se numeşte intuiție. 
Când lăsăm simțurile să perceapă lumea externă, — s. ex. deschidem 
ochii pentru a vedea în jurul nostru, fără a interpreta ştiințificeşte cele 
văzute; -— sau ne lăsăm târîți la voia asocierilor dintre stările de 
conştiinţă, mulțumindu-ne numai să luăm act de aceea ce se petrece în 
această conştiinţă, în aceste cazuri avem intuiție. Aceste intuiții, între care 
putem deosebi, unele simple date de fiecare simţ în parte, şi altele de o 
structură complexă datorită asocierii dintre acte diferite de conştiinţă, sunt 
totdeauna împreunate cu caracterul de certitudine. Tot ceea ce intuim, ne 
apare ca sigur şi ca evident, fiindcă în timpul intuitiei atitudinea noastră 
este pasivă; mintea reflectează ceea ce o stăpâneşte pe ea de fapt, fără 
niciun control şi verificare din partea sa *). 

17. Bine înţeles o intuiţie pură, este greu de conciliat cu realitatea 
noastră sufletească, care este în imposibilitate să se țină într'o pasivitate 
absolută. Chiar intuiţia la care se referă misticismul este departe de a fi 
pură, -— totdeauna se găsesc în ea urme de interpretare, care sunt un 
adaos pestea aceea ce dă reflectarea pur şi simplu a stărilor de conştiinţă * 
°), Intuiţia pură este aşa dar un hotar ideal, de care ne putem apropia fără 
a-l atinge vreodată. Din această cauză se explică, pentru ce unii filosofi o 
neglijează cu desăvârşire, pe când alţii fac un aşa de mare caz de dânsa: 
unii pleacă dela ipoteza că gândirea omenească este într'o veşnică 
activitate logică, pe când alții pleacă dela ipoteza că adevărul se poate 
oglindi în gândirea omenească şi fără activitatea logică a acesteia. 
UNITATEA PSIHOLOGICĂ ŞI UNITATEA LOGICĂ A CONȘTIINȚEI. 
*—-Toate câte intră, într'un moment dat, în câmpul conştiinţei, formează 
între dânsele o unitate; sau mai bine zis, conştiinţa omenească implică în 
sine însăşi o organizare unificatoare. Această organizare unificatoare este, 
în primul rând, în dependenţă de individualitatea organică a aceluia care 
are conştiinţa, adică: datele conştiinţei se unifică după interesele 
conservării individualității. In al doilea rând apoi, organizarea 
unificatoare a conştiinţei depinde de experienţa acesteia; aceea ce a trecut 
odată prin conştiinţă, se păstrează în memorie şi serveşte la asimilarea 
noilor acte de conştiinţă şi astfel experienţa trecută serveşte pentru a da o 
unitate actualităţii. De aceea, când ne găsim în pură intuiţie, adică atunci 
când lăsăm ca datele simţurilor să umple câmpul conştiinţei noastre, 
niciodată nu suntem în riscul de a ne vedea conştiinţa cotropită de date 
disparate şi fără legătură între ele, ci totdeauna datele se completează între 


8H. Hoffding, La basc psychologique des jugements logiques. (Revue philoso- 
pliique, XXVI-e Annee, 1901, p. 345). 
9)H. Delacroix, Eludes d”histoire et de psychologie du Mysticisme (Paris, 1908)" 


LECȚŢIA Xl-a 


ele şi formează o unitate, fiindcă ele corespund unei atitudini unitare 
organice şi unei atitudini unitare a memoriei'. N'a intrat în câmpul 
conştiinţei, decât aceea ce a interesat organismul, sau a putut găsi un ecou 
în memorie. 

Pe această unitate a conştiinţei se fundează funcțiunile sintetice ale 
cunoaşterii lumii externe şi interne şi anume: spaţiul, timpul, asemănarea 
şi diferenţierea, raportul dintre tot şi parte, dintre cauză şi efect, intențiune 
şi scop, etc. Toate aceste funcțiuni formează aceea ce numim experiența 
simţurilor şi decurg din unitatea conştiinţei, care rămâne să fie considerată 
ca un fapt fundamental. 

Chiar asocierile dintre datele simţurilor, care sunt mai puţin constante de 
cum sunt funcțiunile sintetice ale intuițiunii, îşi datoreazăpersistența lor în 
conştiinţă şi mai ales posibilitatea de a putea fi transformate în deprinderi, 
tot pe baza unităţii conştiinţei. Intro conştiinţă, care n'ar fi unitară, nu s'ar 
putea înrădăcina asocieri stabile. 

Unitatea de conştiinţă pe care o găsim însă la baza tuturor acestor 
funcțiuni, sau asocieri, nu este unitatea care corespunde intereselor 
Logicei, ci este numai unitatea psihologică a conştiinţei, adică este 
unitatea care corespunde intereselor individualităţii psiho-fisiologice a 
aceluia care gândeşte; unitatea care corespunde intereselor Logicei este o 
unitate ideală, un postulat al cercetării ştiinţifice, este, cu o expresiune a 
lui Kant, o unitate de « conştiinţă în genere » (Bewusstsein iiberhaupt)”). 

Bine înţeles, unitatea aceasta nu se leagă de un Logos transcendent, ci 
ea este numai o construcție normativă a inteligenții omeneşti. Construcţie 
care nu este însă o simplă construcție convențională, fiindcă vedem că ei îi 
corespunde desvoltarea seculară a ştiinţei, care este şi ea un fel de 
organism. 

18. ANALOGIE INTRE  DESVOLTAREA ȘTIINȚEI ŞI A 
INDUSTRIEI. —Uhnitatea normativă a conştiinţei în genere, adică a 
Logicei, pe care o postulează adevărurile ştiinţifice, este faţă de unitatea 
psihologică a conştiinţei într'o situaţiune analoagă cu situa- ţiunea pe care 
o are tehnica industrială față de mişcările braţelor omeneşti. întocmai cum 
tehnica industrială se poate considera ca o prelungire a brațelor omeneşti, 
tot aşa şi unitatea logică a adevărurilor ştiinţei se poate considera ca o 
prelungire ideală a unității psihologice; dar precum tehnica industrială şi-a 
dobândit cu vremea legile ei proprii de desvoltare, cari numai pe departe 
amintesc mecanica braţelor, tot aşa şi adevărurile ştiinţifice şi-au format un 
curs propriu lor, atât de vast, că văzându-l, de abia îşi mai aminteşte 
cineva că originea lui a fost unitatea de conştiinţă a individului omenesc °). 
' UNITATE ŞI SISTEMATIZARE ŞTIINŢIFICĂ. — Funcțiunea de 
unificare implică în sine sistematizarea, aşa că toate actele unei conştiinţe, 
prin faptul că sunt unificate, sunt şi sistematizate. Sistematizarea însă este 
curat subiectivă, într'o conştiinţă psihologică individuală şi este obiectivă, 
sau normativă pentru toți oamenii, într'o conştiinţă «în genere ». Din 
această cauză nici nu întrebuințăm cuvântul de sistematizare, când vorbim 
de organizarea unei conştiinţe psihologice individuale, ci întrebuințăm aci 
cuvântul de atitudine; un individ are o atitudine mintală, dar nu un sistem. 
De asemenea nici organizarea conştiinţei unei categorii de indivizi, după 
cultură, vârstă sau sex, nu o denumim sistem, ci tot atitudine, sau 
mentalitate. Primitivii âu o mentalitate proprie; copiii au o mentalitate 
proprie, dar nu un sistem. Denumirea de sistem o rezervăm organizării pe' 
care o dobândesc elementele conştiinţei «în genere » pe baza unității 


10%) Imm. Kant, Kritik der reinen Vernunft. Transcendentale Elementarlehre. 
Zweiter Theil. Die trans. Logik. 

11 Ludwig 'Woltmann, Der historische Materialismus. Diisseldorf 1900; E. Kapp, 
Grundlinien einer Philosophie der Technik (1877); L. Noiree, Das Werkzeug und seine 
Bedeutung fur die Entwicklungsgeschichte der Menschheit (1880). 

logice. Numai adevărurile ştiinţifice fac prin urmare parte dintr'un sistem; 
credinţele şi convingerile proprii ale individului, întru cât ele se susțin pe 
unitatea psihologică a conştiinţei, fac parte dintr'o atitudine, sau dintr”o 
mentalitate. Sistemul însemnează ceva obiectiv şi numai adevărurile 
ştiinţei constitue un sistem. 

In locul cuvântului « sistematizare » se poate zice, şi unii cred Că este 
mai bine să se zică, «ordine sau ordonare ». Fiecare conştiinţă întru cât 
este unificatoare este şi constructivă de ordine; unificarea şi ordonarea 
merg, împreună. Ca şi cu unificarea, sunt mai multe feluri de ordine, sau 
ordonări. Este ordipea subiectivă, izvorită şi sprijinită pe interesele 
subiective ale individului, şi este ordinea obiectivă, izvorită şi sprijinită pe 
condițiunile de desvoltare ale adevărului. Aceasta din urmă este de 
diferite tipuri, corespunzând la diferite trepte pe cari le-a urcat progresul 
ştiinţei!).In sfârşit, în loc de ordine, se mai poate zice «acordul cu sine 
însuşi » al conştiinţei, care poate fi iarăşi, după cum am văzut că sunt 
unificarea şi ordinea, de două feluri: subiectiv, într'o conştiinţă 
individuală, şi obiectiv, într'o conştiinţă «în genere ». 

Termenul întrebuințat este dar indiferent, căci înțelesul lui revine la 
unul şi acelaşi lucru. Logica cea veche avea preferință pentru termenul « 
acord cu sine însuşi », pe când cea nouă preferă termenul « sistem », sau « 
ordine » °”). 

Din faptul, că o sistematizare, sau o ordine, este subînțeleasă 
totdeauna la actele unei conştiinţe în genere, decurg două importante 
consecințe pentru Logică: 

1. Adevăr izolat, adică afirmaţiune cu pretenția de a fi ştiinţifică şi 
totuşi izolată, nu există. Orişice adevăr trebuie să facă parte dintr'un 
sistem, sau dintr'o ordine; orişice adevăr trebuie să fie « de acord » cu 
alte adevăruri ale ştiinţei; orice cunoştinţă implică unitatea actului de a 
cunoaşte `°). 


12b losiah Royce, Prinzipien der Logik (in Encyclopădie der philos. Wissen- 
chaften, herausgegeben von A. Ruge, I Bând. Tubingen, 1912). 

) Aug'. Comte, Catechisme posiliviste, 3-e et 4-e entretiens; Cournot, Trite de 
VEnchainement des idees fondamentales, livre I: «Pordre et la forme ne font qu’un»; 
H. Driesch, Ordnungslehre (1912): « Die Ordnung ist Forderungslehre, denn Denken 
heist forderud ordnen ». 

13)Hermann Cohen, Logik der reinen Erkenntniss. Berlin, 1902, p. 54 urm. 

19. Sistematizarea, sau ordinea, cari se găsesc la baza ştiinţei, fund 
construcțiuni ideale ale minții omeneşti, ele sunt veşnic? perfectibile, e—* 
deci şi ştiinţa este într'o veşnică evoluțiune. Fiecare nouă sistematizare 
deschide orizonturi noi şi cu aceste orizonturi noi vin noile ipoteze şi 
noile teorii ştiinţifice. Ştiinţa este, prin urmare, veşnic în curs, fiindcă 
veşnic în curs este şi străduința minții omeneşti de a ajunge la cea mai 
perfectă şi cea mai obiectivă sistematizare a cunoştinţelor. Din aceiaşi 
cauză, progresul ştiinţei nu ne apare ca o treptată îngrămădire de 
cunoştinţe pe o bază veşnic identică, ci el ne apare sub forma unor brusce 
revoluţiuni'*); fiecare nouă sistematizare introdusă aduce după sine o 
prefacere în toate vechile cunoştinţe; ştiinţa apare astfel, întocmai ca şi 
fiiosofia, ca o veşnică luptă între sisteme.GÂNDIREA, VOINȚA ȘI 
LIMBAJUL. — Activitatea gândirii implică în sine o direcțiune. A gândi 
este tot una cu a avea gândul îndreptat spre ceva. De aceea toţi psihologii 
pun activitatea gândirii în legătură cu activitatea voluntară, pentru a o 
deosebi de asociaţiunea pasivă a stărilor de conştiinţă. W. Wundt, în 
special, insistă asupra caracterului voluntar pe care îl are actul gândirii şi 
îl consideră ca fiind datorit funcțiunii de apercepție, o funcțiune identică, 
în fond, cu însăşi voinţa 1). A gândi este, cu un cuvânt, o operaţiune 
mintală dirijată de o atenţiune voluntară. 

In actele simple de gândire, cum ar fi s. ex. aducerea aminte a unui 
lucru, sau o observare intuitivă, direcțiunea se reduce la o atitudine 
atentivă. Sub orişice formă ar fi gândirea însă, fie restrânsă la acte simple, 


14)E. Cassiier, Das Erkenntnissproblem in der Philosophie und Wissenschajt der 
neueren Zeii. | Bând (Berlin, 1911). 

fie complexă, ea este totdeauna o activitate coordonată după un plan 
determinat, sau, cum se mai zice, după un anumit punct de vedere. Acest 
plan, sau punct de vedere, nu este un ceva secundar pentru gândire, ci 
dimpotrivă, întru cât este vorba de înțelegerea gândirii, adică de 
orientarea conştientă a persoanei, acest plan, sau punct de vedere, este un 
ceva esențial. 

Fără o direcțiune bine fixată a gâpdului, nimeni nu poate ajunge la 
cunoştinţa unui lucru, căci cunoştinţa unui lucru depinde tocmai de modul 
cum se coordonează înţelesul impresiilor provocate de acel lucru. Omul 
primitiv, după cum am văzut, se află în imposibilitate să selecteze între 
impresiile, pe care le dă intuițiunea lumei externe şi interne, pentru a face 
între ele asocieri noi şi voite, ci el ia bloculîntreg şi îşi făureşte o 
mentalitate fundată pe reprezentări colective. Mai mult încă decât omul 
primitiv, animalul se găseşte în această imposibilitate de a separa 
elementele gândirii din planul total al simțirei dintr'un moment dat. De 
aceea se zice, cu drept cuvânt, că gândirea unui animal se citeşte în 
întregime din atitudinea lui momentană. La animal nu există gând izolat, ci 
atitudini felurite de simțţire; atitudini cerute de adaptarea animalului la 
mediul în care el trăieşte *). 

Omul, ca ființă gânditoare, a debutat după toate probabilitățile cu o 
gândire analoagă aceleia a animalului: înainte de a avea o gândire analitică, 
cum o cunoaştem astăzi, adică o gândire în care conştiinţa desparte 
elemente şi relaţii diferite, el a avut o gândire compactă, sau colectivă, care 
se confunda cu atitudinea întregului său organism; a început cu adaptări 
conştiente a întregului organism, înainte de a avea cursul diferențiat al 
raționamentului $). 

In stadiul acesta primitiv, gândirea este cu desăvârşire lipsită de un 
caracter logic. Logica cere ca termenii unei gândiri să fie bine definiți şi să 
revină totdeauna cu un înţeles identic, pentru a fi înţeleşi de toată lumea, 
pe când termenii unei gândiri, încă primitive, sunt nediferenţiați de 
tdtalitatea conştiinţei dintr'un moment dat, iar această totalitate este 
condiționată exclusiv de interesele subiective ale celui ce gândeşte. In 
stadiul acesta primitiv nu se poate vorbi de o verificare a gândirii, ci numai 
de un acord al gândirii cu feluritele atitudini subiective ale celui ce 
gândeşte; cu un cuvânt, în stadiul acesta primitiv gândirea aparţine 
Psihologiei şi nu încă Logicei. 

In acest stadiu ar fi rămas poate pentru totdeauna gândirea omenească, 
dacă nu i-ar fi venit în ajutor limbajul. Prin limbaj s'a dat gândirii omeneşti 
posibilitatea să se diferențieze de atitudinea subiectivă a persoanei 
gânditoare şi să adopte o atitudine obiectivă. Această atitudine obiectivă 
este aceea a societăţii cu care comunică individul gânditor. Acum, deodată 
cu întrebuinţarea limbajului, gândirea se fixează după o anumită structură a 
limbajului, care rămâne înțeleasă de toată lumea, prin urmare care nu se 
mai schimbă după atitudinea subiectivă a fiecăruia. Cu întrebuințarea 

limbajului, cursul gândirii îşi dobândeşte o albie constantă, pe care 
individul poate reveni când vrea şi cu ajutorul căreia apoi se poate întâlni 
şi cu alții, pe acelaşidrum. Limbajul este astfel primul şi cel mai important 
pod, care se aruncă spre gândirea logică. 

Dar întrebuințarea limbajului nu este încă suficientă pentru a 
transforma gândirea psihologică în gândire logică. Cu tot vestmântul 
vorbirei, gândirea poate să rămână lipsită de adevăr ştiinţific. Limbajul 
este, cum am zis, un pod spre Logică, dar nu este însăşi Logica. Propo- 
zițiunile cu care ne îmbrăcăm gândirile sunt de o mare utilitate, dar nu au 
proprietatea să schimbd aceste gândiri din subiective-în ştiinţifice ; ele au 
proprietatea numai să uşureze operația acestei schimbări. In acest din urmă 
rol, ele au negreşit o mare valoare. De aceea insistăm asupra lor. 

In primul rând, vestmântul vorbei pune în cursul gândirii tendinţa spre 
unificare. In locul înlănțuirii interne dintre stările subiective ale conştiinţei 
o înlănţuire veşnic l'luctuabilă pentru ccl ce gândeşte, avem înlănțuirea 
cuvintelor de propoziţiune, care este o înlănţuire constantă şi unitară fixată 
prin tradiție. Gândirea omului de astăzi capătă, prin mijlocirea limbajului, 
o organizare pregătită gata de un lung şir de gânditori cari au fost înainte. 
In al doilea rând, structura propozițiunii, prin rolul pe care-l are cuvântul 
înlăuntrul ei, este o perpetuă solicitare la funcțiunea de analiză a 
abstracțiunii. Relaţiile sintactice şi gramaticale sunt primele categorii după 
care se îndreaptă gândirea noului venit pe lume. învățând a vorbi, copilul 
învaţă a gândi în abstracții. Structura intuiției chiar este mijlocită la copil 
de vorbirea pe care o învaţă. Un limbaj bogat în relații sintactice şi 
gramaticale este cea mai bună şcoală pentru desvoltarea gândirii. 

Cu toate acestea, gramatica nu este încă aceea ce vrea să fie Logica. 
Propoziţiile, ca elemente ale limbajului, cu toate că limbajul este un produs 
al tradiţiei, rămân de natură subiectivă, nu devin obiective şi logice. 

Este adevărat, că limbajul utilizat de gânditorul de astăzi este limbajul 
pe care el îl găseşte în tradiție, dar tradiția, oricât de lungă ar fi, nu schimbă 
natura afirmațiilor, pentru a le face din psihologice, logice. Propoziţiile 
vorbirei sunt la început toate subiective şi ele nu devin obiective, pe 
măsură ce se învechesc, ci păstrează subiectivitatea inițială. Altminteri 
limbajul unui popor, cu o durată de mii de ani, ar sfârşi prin a se 
transforma în gândire ştiinţifică. Gânditorul de astăzi, împrumutând 
limbajul pe care-l găseşte în tradiție, împrumută în acelaşi timp şi 
subiectivitatea strămoşilor săi. El continuă psihologi ceste pe făuritorii 
limbii sale materne. Şi îi continuă până în cele mai delicate cute sufleteşti. 

Aceleaşi imagini, întorsături de frază, intonaţii de abia perceptibile trec din 
generație în generaţie în viața unui popor, mai neştirbite, decum trec cele 
mai solide aşezări politice. Direcţia în care se caută imaginile pentru 
ilustrarea unui gând; ordinea cuvintelor pentru a exprima însuşirile şi 
raporturile dintre lucruri; intonaţiile care însoțesc afirmațiile; întrebările, 
îndoielile, negaţiile, etc., sunt pentru fiecare popor diferite. Fiecare popor 
are geniul limbii sale, adică are psihologia specială limbii sale *). Nu sunt 
două limbi la fel, din acest punct de vedere. Pentru acelaşi obiect, sau 
acelaşi fapt, găsim în limba unui popor o mulţime de cuvinte, iar, în limba 
altui popor, aproape niciunul. In limba unui popor cuvântul care exprimă o 
anumită însuşire sufletească este cu prestigiu, în limba altui popor fără 
prestigiu. In limba germană, bunăoară, cuvântul « Beruf », profesiune, are 
un prestigiu, pe care nu-l are în alte limbi echivalentul său. Pentru a 
exprima îndoiala, încrederea, sau neîncrederea, fiecare limbă, pe lângă 
cuvintele formate, are şi intonații care nu se pot înțelege decât de acela 
care este intrat în psihologia limbii. De aceea în mod desăvârşit fiecare om 
cunoaşte o singură limbă, limba sa maternă, fiindcă fiecare om nu poate 
avea decât o singură psihologie individuală. Aceia care se pretind 
cunoscători ai mai multor limbi, aceia le vorbesc, sau rău pe toate, sau 
vorbesc una bine şi rău pe celelalte. Cu atât mai mult nu poate fi cineva 
literat original în mai multe limbi, fiindcă originalitatea literară se întreţine 
în primul rând din virtualitățile psihologice ale limbii. 


Cu totul diferit este cazul gândirii logice. Gândirea logică ținteşte la 
scoaterea afirmațiilor de sub psihologia gânditorului pentru a le adecva în 
mod cât mai exact la natura obiectelor şi a faptelor. Cea mai bună 
exprimare pentru gândirea logică ar fi exprimarea în simboluri abstracte, 
de felul celor din Matematică. Dar o asemenea exprimare în simboluri ar 
fi o imposibilitate de fapt şi totdeodată ar fi şi în detrimentul progresului 
ştiinţific. Căci progresul ştiinţific se alimentează tocmai din psihologia 
gânditorilor. In conştiinţa acestora se plămădesc tot felul de relații 
abstracte între proprietățileşi mişcările obiectelor de experienţă, care de 
care mai originale, care apoi, prinse în propozițiile vorbirei, trezesc la 
gânditorii care le urmează dorinţa de a le verifica şi de a le fixa 
veracitatea. Adeseori originali- tatea plămădirii este numai verbală. 
Inventarea unui cuvânt nou, sau simpla întrebuințare a unui cuvânt în chip 
nou şi neobişnuit, deşteaptă interes şi provoacă pe gânditor la verificare. 
Câte cărți, cu pretenţii de ştiinţă, nu-şi datoresc originalitatea lor 
impresiunii de mister, de demonic, sau de ceresc, produsă de rezonanța 
unor anumite cuvinte! Obiceiul pe care-l au semi-culții de a întrebuința 
cuvinte radicale fără înţeles, sau cu înţeles fals, este aşa dar în firea 
lucrurilor. Gândirea logică nu vine de sus, ca o revelație, ci se selectează 
de jos din plămădirile gândirii psihologice, pe care natura le dărueşte cu 
generositate. 

Gândirea psihologică este, cu un cuvânt, izvorul care alimentează 
progresul ştiinţific. In ea stă puterea de invenţiune. Un popor, menit la o 
înaltă desvoltare ştiinţifică, este dela natură dotat cu bogate dispoziții 
sufleteşti. Gândirea lui nu este înțepenită în reprezentări colective, în care, 
precum am văzut, elementele emotive şi intelectuale formează, un bloc 
comun, ci se mişcă liber, inventând între datele experienţii tot felul de 
relaţii abstracte. Limba unui asemenea popor este ajustată pe gândire. Este 
limba luată, nu prin împrumut dela vecini, ci născută şi crescută deodată 
cu însăşi firea lui. La poporul cu o înaltă menire ştiinţifică, folklorul este 
foarte bogat, fiindcă folklorul reprezintă exercițiile de pregătire pentru 
munca ştiinţifică de mai târziu. Din acest punct de vedere, trebuie să 
considerăm bogăția folklorului român ca o frumoasă promisiune. 


Dacă gândirea logică este atât de strâns legată de gândirea psihologică, 
cum isbuteşte ea atunci să se elibereze de sub influența acesteia pentru a 
ajunge la afirmaţii obiective? Isbuteşte numai cu mare anevoință şi în 
multe cazuri nu isbuteşte deloc. Este un fapt cunoscut de toată lumea 
astăzi, că cercetările ştiinţifice se dirijează după psihologia popoarelor. 
Chiar în ştiinţele cele mai abstracte, cum sunt matematicele, la un popor 
găsim cultivate anumite probleme ale acestor ştiinţe şi la alt popor, alte 
probleme. In ştiinţele care se ocupă de om, fie din punct de vedere 
biologic, fie din punct de vedere psihologic, diferenţele acestea sunt încă 
şi mai accentuate. In Germania, bunăoară, biologia, antropologia şi 
psihologia au aplicaţii cu mult mai vastedecât în toate celelalte tări, 
fiindcă adevărurile acestor ştiinţe sunt în Germania cu rădăcini mai adânci 
de certitudine decât pretutindeni aiurea. Fiecare popor îşi are orizontul său 
ştiinţific aşezat pe psihologia sa naţională. La unul este larg; la altul, 
foarte strâmt. Pentru unul ştiinţa este o condiție fundamentală a vieții, 
pentru altul o podoabă, care poate lipsi după împrejurări. Cu toate acestea, 
noi vorbim de tendința gândirii logice de a se elibera de sub influența 
psihologiei omeneşti, ca de o tendință îndreptățită; ceva mai mult: în 
această tendință vedem rostul pe care-l are Logica. Vorbind aşa, nu facem 
o greşală? Nu facem o greşală. Logica studiază gândirea dintr'un punct de 
vedere diferit de cum o studiază Psihologia. Gândirea care stă la baza 
Logicei este normativă. Aceasta însemnează că între obiectivul gândirii 
logice şi obiectivul gândirii psihologice este o diferență de perspectivă. 
Obiectivul gândirii psihologice poate deveni obiectivul gândirii logice, 
adică adevăr ştiinţific, dacă se conformă normelor urmate de desvoltarea 
ştiinţei. Logicul este psihologicul adecvat adevărului ştiinţific, aşa cum 
moralul este conduita obişnuita, adecvată normelor morale; şi aşa cum 
esteticul este opera întocmită după normele frumosului. Precum Morala şi 
Estetica, tot astfel şi Logica nu adaogă la numărul, ci la valoarea datelor 
experienţii. !*!* 


155 W. Wundt, Logik, I (1906), p. 51 şi urm. 

5 H. Volkelt, Uber die Vorstellungen der Tiere. Ein Beitrag zur Entwicklungs- 
psychologie. Leipzig, Engelmann, 1914. 

16 Theodore Buyssen, Essai sur evolution psychologique du jugement. Paris, 
Alean, 1904. 


21. CUVINTELE IZOLATE, PROPOZIŢIA ŞI JUDECATA 
LOGICA. — Forma verbală, cu care ne îmbrăcăm gândirea, contribuie 
prin urmare, într'o foarte mare măsură, la determinarea acesteia, fără ca 
ea totuşi să ajungă la transformarea gândirii din fapt psihologic în 
operațiune logică. Exactitatea şi mai ales obiectivitatea, cerute de Logică, 
nu se pot obţine prin simpla întrebuințare a cuvintelor. Cuvintele, mai 
întâi, luate izolat nu păstrează acelaşi înțeles, ci ele variază după persoană 
şi după timp *); apoi şi fără de aceasta, cuvintele luate izolat nu sunt o 
traducere exactă a gândirii, căci gândirea nu se transpune în cuvinte 
izolate, ci în propoziţii şi încă în şiruri de propoziţii, aşa că un cuvânt 
izolat se leagă de gândul celui ce vorbeşte numai indirect prin mijlocirea 
propoziției. Gândirea, care este un curs de acte sufleteşti şi nu o stare 
imobilă, se transpune direct în propoziții şi în şiruri de propoziţii, 
înlăuntrul cărora apoi fiecare cuvânt izolat 'îşi găseşte un înţeles după 
locul şi funcțiunea pe care o are. Astfel, este foarte greu să ajungă 
cuvântul izolat, prin simplul său rol de element al limbajului, la un înţeles 
exact şi obiectiv. Propoziția şi ea, deşi într'o situaţie mai privilegiată, nu 
ajunge la exactitate şi obiectivitate, fiindcă şi ea depinde de conexiunea în 
care se află cu alte propoziţii, de atitudinea persoanei care vorbeşte şi a 
persoanei către care ea se îndreaptă, de o mulțime de factori sufleteşti 
variabili). Când zicem bunăoară: « roza înfloreşte », exprimăm o 
propoziţie care pare să aibă dintr'odată un înţeles precis şi cu toate 
acestea, căutând să prindem acest înțeles cu toată exactitatea şi 
obiectivitatea cerute de Logică, 


8) L. Weisberger, Murtersprache und Geistesbildung, 1929. 


vedem că el ne scapă. « Roza înfloreşte », în gura unui grădinar care 
aşteaptă cu îndoială momentul înfloririi rozei, exprimă un sentiment de 
bucurie; « roza înfloreşte », în gura unui om de ştiinţă, exprimă un adevăr 
general, adică exprimă faptul de a înflori, comun tuturor rozelor, « roza 
înfloreşte », în gura unui poet, este o metaforă care poate să exprime cele 
mai diferite lucruri; « roza înfloreşte », — nu este dar, întru cât se 
mărgineşte la rolul său-de propoziţie gramaticală, o afirmare care să se 
găsească totdeauna cu acelaşi înţeles, ci ea se schimbă după atitudinea 
aceluia ce vorbeşte şi după cursul pe care îl are gândirea aceluia care 
ascultă *). 


Judecata logică este o propoziţiune gramaticală, dar este şi ceva mai mult, 
fiindcă şi gândirea pe care ea o exprimă este ceva mai mult decât gândirea 
psihologică. Gândirea pe care o exprimă judecata logică este determinată 
de intențiunea de a se potrivi unei realități obiective una şi aceeaşi pentru 
orişice conştiinţă omenească; din această cauză, gândirea pe care o 
exprimă judecata logică urmează unor norme de fixare şi de raportare 
care sunt cu totul altele decât legile naturale ale memorizării şi ale 
asocierii stărilor sufleteşti de care se ocupă Psihologia. Judecata logică 
este exprimarea unui curs de gândire, în care diferitele momente se 
determină unele pe altele după o ordine fixată de mai înainte de 
sistematizarea ştiinţifică, şi asupra căreia gânditorul este ţinut să 
reflecteze pentru' a se conforma; pe când propozițiunea gramaticală se 
mărgineşte să exprime gândirea, aşa cum aceasta se desfăşură natural în 
conştiinţă, fără nicio preocupare de obiectivitate. Forma externă a 
judecății logice este negreşit aceeaşi cu a propozițiunii gramaticale, dar 
sub această asemănare de formă avem două perspective diferite: de o 
parte, în propozițiune, avem un act de expresiune, care întocmai ca şi 
mimica emotivă şi gestul, se asociază în mod mecanic, sau în mod 
convenţional gândirii, iar de altă parte, în judecata logică, avem un act de 
reflexiune, prin care gândirea se controlează pe sine însăşi pentru a se 
pune de acord cu normele obiective ale adevărului. In procesul de 
determinare, pe carc-l înfăţişează judecata logică, întâlnim cele două 
funcțiuni de sinteză şi de analiză, pe care le întâlnim şi la propoziția 
gramaticală, dar pe un câmp de aplicaţiune cu totul deosebit. 
Diferenţierea propoziției în părțile sale este o articulare care corespunde 
interesului subiectiv acelui ce vorbeşte, pe când determinările care se 
stabilesc între termenii unei judecăţi, au pretenția de a se ridica deasupra 
interesului individual şi de a corespunde cu planul unei conştiinţe « 
obiective », —- adică cu planul realității obiective. Sinteza şi analiza se 
aplică aşadar în propoziția gramaticală pe un fond nestabil, veşnic în 
mişcare după atitudinea vorbitorului, pe când aceleaşi funcțiuni, în 
judecata logică, se aplică pe un fond stabil, pentru toţi vorbitorii acelaşi. 


Am introdus în definirea judecății logice expresiunea «realitate obiectivă 
», fără să ne explicăm mai de aproape ce înţelegem prin aceste cuvinte. Ce 
este « realitatea obiectivă », *— căreia gândirea logică trebuie să-i 
corespundă? Lăsând la o parte discuţiunile pe cari Metafizica le leagă de 
această întrebare şi restrângându-ne la Logică, ajungem la următorul 
răspuns: realitatea obiectivă, căreia gândirea logică trebuie să-i 
corespundă, consistă în sistemul de adevăruri, care se sprijină direct pe 
intuiţia simțurilor, şi a cărei verificare se poate face oricând şi de oricine. 
Acest sistem de adevăruri este considerat de unii filosofi ca produs al 
gândirii pure, adică ca un sistem apriori, înaintea oricărei experienţe 
sensibile, şi se ajunge astfel la concluzia, că prin operațiunile gândirii 
logice omul poate inventa adevărul, fără concursul experienţii, aceea ce 
este o ex'ageraţie. A judeca logic nu înseamnă a inventa, ci înseamnă a 
verifica ce este conform adevărului; iar pentru a verifica ce este conform 
adevărului, este de absolută nevoie, ca mai înainte, să avem normele 
adevărului confirmate într'o sistematizare ştiinţifică. Logica ajută, bine 
înțeles, să mărim domeniul adevărului, dar nu schimbând dela un moment 
la altul normele de argumentare, ci întinzând normele cunoscute şi 
verificate dela cazurile vechi la cazurile noi, dela lucrurile cunoscute la 
lucrurile necunoscute. Logica reflectează asupra ştiinţelor, adică asupra 
sistemului de adevăruri cunoscute şi prin aceasta contribuie ia o mai bună 
organizare şi chiar la un progres al acestora, dar în niciun caz nu are 
menirea de a se substitui ştiinţei şi de a se transforma într'un instrument 
de invențiuni ştiinţifice. Filosofii, cari au crezut în această din urmă 
menire, n'au putut să ne aducă până astăzi un exemplu măcar, prin care să 
ne întărească şi nouă credinţa în o asemenea menire a Logicei. Până astăzi 
şi probabil tot aşa va fi şi în viitor, acei cari s'au ocupat de Logică, n'ău 
început prin a-şi inventa o realitate obiectivă, originală alor, ca pe urmă la 
lumina acestei realități să aleagă ce este şi ce nu este conform adevărului, 
ci au primit, ca pe un ce dela sine înțeles, realitatea obiectivă pe care 
oamenii de ştiinţă din timpul lor o aşezau la baza cercetărilor lor şi la 
lumina acestei realități obiective subînțelese au aplicat normele Logicei. 
Negreşit, se poate concepe şi o Logică, complet originală, care să plece 
dela o altă realitate obiectivă, decât aceea subînţeleasă de ştiinţa timpului, 
precum se poate concepe şi o Geometrie bazată pe o altă intuițiune de 
spațiu decât aceea a spaţiului cu trei dimensiuni pe care îl percepem noi 
oamenii, dar o asemenea Logică, ca să fie înţeleasă, trebuie să fie tradusă 
în termenii adevărurilor cunoscute, cum şi Geometria, care se bazează pe 


un spațiu cu mai mult de trei dimensiuni, este demonstrată pe baza 
axiomelor geometrice cunoscute, căci altfel ar fi neînțeleasă. Dar o Logică 
nouă, care ar fi să fie tradusă în termenii celei vechi, de ce folos ar fi? 
Locul pentru discutarea unei Logici este în tot cazul în Metafizică. 

Revenind acum la definiția judecății logice, după lămurirea dată 
asupra aceea ce înțelegem prin « realitatea obiectivă », putem zice: 


Judecata logică este exprimarea unei gândiri, în care diferitele momente 
sunt determinate de voința constantă de a fi în acord cu un sistem de 
adevăruri evidente, sau mai dinainte verificate. Gândirea exprimată într'o 
judecată logică este exactă şi în acord cu sine însăşi, întru cât sistemul de 
adevăruri, pe care ea se fundează, este unitar şi permanent. In deosebire 
de simpla afirmare subiectivă, judecata logică împreună şi pune în 
raporturi exacte diferitele momente ale gândirii, după o ordine considerată 
ca fiind în concordanță cu ordinea reală a lucrurilor. Spre exemplu, 
afirmarea de mai sus, « roza înfloreşte » este o simplă afirmare subiectivă, 
întrucât gândirea exprimată printr" însa, nu este condusă de voinţa de a fi 
în acord cu sistemul ştiinţei care explică obiectul «roză », sau fenomenul 
«înfloririi ». De îndată însă. ce acest acord se stabileşte în voinţa celui ce 
gândeşte şi acesta exprimă nu o impresiune trecătoare, ci ştiinţa unui 
raport real dintre obiectul « roză » şi fenomenul «înfloririi », din acest 
moment afirmarea încetează de a mai fi subiectivă şi se transformă într'o 
judecată logică. «Soarele încălzeşte» este o afirmație subiectivă în gura 
unui om incult, care nu poate lega de obiectul « soare », sau de fenomenul 
«încălzirii» o ştiinţă sistematică, dar aceeaşi afirmațiedobândeşte 
caracterul unei judecăţi logice, în cartea, sau în vorbirea unui om de 
ştiinţă. «Copilul este iresponsabil», este o afirmație subiectivă în gura 
unui necunoscător al ştiinţei dreptului, dar este o judecată logică în gura 
unui jurist, care prin această afirmaţie se pune în acord cu sistemul ştiinţei 
sale. Nu forma verbală sub care găsim gândirea, face pe aceasta să fie 
logică sau nelogică, ci ordinea în care această gândire se desfăşoară, şi 
mai ales conştiinţa pe care o are acel ce gândeşte că se găseşte în acord cu 
realitatea însăşi a lucrurilor. 

Din aceste consideraţii decurg două consecinţe mai însemnate: 

I. Hotarul dintre simplele afirmaţii subiective şi judecățile logice este 
foarte greu de stabilit. Afirmațiile subiective sunt în continuă curgere spre 
hotarul judecăților logice, peste care trec cu ajutorul răspândirii din ce în 
ce mai mult a culturii ştiinţifice. 


__ Judecata logică, în forma ei cea mai simplă chiar, neputându-se 
înfăptui fără un fond ştiinţific mai dinainte admis, şi încă un fond 
„sistematizat, urmează că Judecata logică nu se poate despărți de 
direcțiunea ştiinţei timpului, adică de metodica ştiinţelor; că prin urmare 
în forma sa cea mai elementară chiar, gândirea logică este o gândire 
metodică. '! '“PARTEA Il-a 


METODOLOGIA 
LECŢIA XV-a 


22. ELEMENTUL EMPIRIC ŞI ELEMENTUL FORMAL IN 
JUDECATĂ. — Printre problemele principale, dacă nu însăşi problema 
fundamentală a Logicei, este problema enunțată în următoarea întrebare: 
ce este empiric şi ce este formal în conținutul unei judecăți? Când facem 
judecăţile: «fierul este un metal»; «luna este un satelit al pământului »; « 
apa îngheață la 0° »; « porumbul se seamănă primăvara»; «omul 
degenerat are predispoziţii la crimă»; etc.; ce este empiric şi ce este 
formal în aceste judecăţi? 

Răspunsul la această întrebare diferă dela un sistem de Logică la altul, 
aceea ce nu este deloc spre lauda Logicei. Căci este negreşit un lucru 
foarte plicticos, că tocmai ştiinţa care are de obiect găsirea regulilor după 
care se verifică adevărul, să fie nelămurită asupra problemei dela care 
pornesc chiar cercetările ei; şi în loc de o soluţie, să aibă mai multe 
soluții, între care să fie cineva silit să aleagă. Majoritatea sistemelor de 
Logică de până acum, fac să domine în constituția judecății elementul 


171) H. Paul, Principiei! cler Sprachgeschichte, Il-te Auflage, p. 83. 

*) F. C. S. Schiller, Formal Logik. 

18 R. Miiller-Freienfels, Die Bedeutung der motorischen Faktoren, etc,. (Viertel- 
jahr. fur wiss. Philosophie u. Soziologie, XXXVIII, p. 355). 


formal. Sistemele de Logică mai vechi merg până la excluderea 
elementului empiric. Sistemele mai noi fac elementului empiric o parte 
din ce în ce mai mare. Dar până astăzi o lămurire definitivă nu avem. Nu 
avem nici măcar o cunoştinţă precisă despre diferenţa de natură dintre 
elementul formal şi elementul empiric').necată prin rătăcirea simţurilor. 
Acest răspuns a mulțumit pe filosofi multă vreme. Lui i-a succedat apoi 
un altul, sau mai bine zis, i-au succedat multe altele, în care revelația este 
treptat înlocuită cu fapte mai uşor controlabile. După acestea, raţiunea n'a 
intervenit dintr'odată brusc, ca o minune venită de sus, ci ea şi-a croit 
drumul în mod natural, prin desvoltarea însăşi a sufletului, fiindcă ea, 
înnăscută sufletului, nu aştepta decât momentul ca sufletul să o cheme. La 
Logos putem ajunge, zice Plato, dacă ştim unde să-l căutăm. Pentru 
găsirea lui avem Dialectica. 

Toate aceste răspunsuri, au devenit de prisos astăzi, în urma răs- 
punsului dat de Imm. Kant, care aduce în favoarea elementului formal, 
singura explicare compatibilă cu nivelul ştiinţei contimporane. Elementul 
formal consistă, după Kant, în formele apriori, care intră direct în 
funcțiune, deodată cu experiența simțurilor. Timpul şi spaţiul, ca forme 
apriori ale sensibilităţii de o parte, categoriile intelectului ca forme apriori 
ale raționamentului ştiinţific, de altă parte, asigură obiectivitatea de care 
are nevoie Logica. Elementul formal nu funcționează de sine, ci 
totdeauna provocat de experiența simţurilor; de asemenea elementul 
empiric datorit simţurilor nu duce la o cunoştinţă, dacă este lipsit de 
elementul formal; împreună însă ele dau conştiinţei omeneşti posibilitatea 
să se ridice la o experiență obiectivă, ştiinţifică. 

Apriorismul kantian este un răspuns care încearcă să explice, atât 
originea cât şi legalitatea rolului pe care îl are elementul formal în actul 


judecății logice. Este, prin înălțimea punctului de vedere, din care este 
considerată problema, un răspuns mai mult filosofic. Logicienii con- 
timporani recurg la el numai într'o prea mică măsură. Ei se mulțumesc să 
constate rolul elementului formal fără să se ocupe de originea, sau de 
legalitatea lui. In publicaţiile lor, problema este lăsată pe seama Teoriei 
Cunoştinţei, când nu este lăsată cu totul la o parte. 


23. LOGICA FORMALĂ ȘI METODOLOGIA. — Lăsată în totul la 
o parte nu poate să fie. Este însă bine să ne mărginim, în soluţionarea ei, 
la aceea ce priveşte în mod direct actul judecății, fiindcă de înţelegerea 
acestui act depinde rostul împărțirii Logicei în Logica formală şi în 
Metodologie; o chestiune importantă şi la care am rămas datori să dăm 
desluşiri. 


O Logică formală, deosebită de Metodologie, nu poate să-şi justifice 
existenţa, decât prin rolul deosebit pe care l-ar avea elementul formal față 
de elementul empiric. Rolul elementului formal trebuie, în cazul acesta, să 
fie nu numai despărțit de acela al elementului empiric, dar să fie şi 
exercitat pe un plan supra-ordonat; adică, de aşa natură, ca el să determine 
caracterizarea şi clasificarea actelor de judecată, indiferent de obiectele 
experienței asupra cărora aceste acte se aplică. Numai dacă rolul 
elementului formal este despărțit şi supraordonat celui empiric putem 
socoti judecăţile caracterizate şi clasificate pe baza lui (după cantitate, 
calitate, relaţie şi modalitate) ca fiind bine caracterizate şi clasificate 
pentru toate domeniile ştiinţelor speciale; căci numai atunci, natura pe care 
o au obiectele acestor ştiinţe speciale fiind indiferentă, judecăţile îşi găsesc 
determinările lor fundamentale în elementul formal în mod exclusiv. O 
judecată se defineşte atunci: ca universală sau particulară; afirmativă sau 
negativă; categorică, ipotetică sau disjunctivă; apodictică, asertorică sau 
problematică, după criteriul dat de elementul formal, fără a fi nevoiţi a ține 
în seamă că universalitatea şi particularitatea în Matematică se înțelege 
întrun fel, iar în Psihologie în alt fel; că afirmația şi negația, negația cu 
deosebire, în unele ştiinţe, sunt simple indicaţii de direcție, fără nicio 
realitate, pe când în alte ştiinţe, sunt generatoare de existență; ba chiar 
după unii filosofi dialecticieni, unicele forțe generatoare de existență; că 
tot astfel: categoric, ipotetic, disjunctiv, precum şi apodictic, asertoric, 
problematic, sunt departe de a avea o aplicație de aceiaşi natură în toate 
ştiinţele. Este oare îndreptățită această neţinere în seamă? Sigur că nu. O 
judecată ipotetică în ştiinţa Mecanicei, alături de o judecată ipotetică în 
Ştiinţele Naturale şi mai cu seamă alături de o judecată ipotetică în 
Ştiinţele Sociale, prezintă negreşit în construcția sa verbală asemănări de 
gramatică, dar în aceea ce priveşte fondul logic este fără asemănare cu 
celelalte. Căci, cum poate fi asemănare de fond între o judecată, ca 
aceasta: «dacă aerul este un corp, el trebuie să aibă o greutate » şi 
judecata: « dacă democrația degenerează, ea duce la tiranie »? Sau, între 
judecăţile disjunctive: «pozitiv, sau negativ», «învingi, sau mori», 
«libertate, sau sclavie », etc.? Sau, între judecăţile asertorice pe care le dă 
ştiinţele fizico-chimice şi judecăţile asertorice pe care le dă ştiinţele 
morale?Negreşit, o asemănare există. Dar aceasta nu este de natură logică, 
ci de natură gramaticală. De aceea toate aceste caracterizări şi clasificări 
ale judecăților îşi au locul lor mai curând în gramatică decât în Logică. Şi 
încă la începutul studiului de gramatică, pentru a da deprinderi în 


construcţii corecte de frază. In Logică ele nu sunt de folos; mai curând 
strică, fiindcă alimentează iluzia, destul de bine alimentată prin altele, că 
mintea omului, cu puțină muncă, poate stăpâni cele mai complexe relaţii 
prezentate de ştiinţele speciale. 

Supraevaluarea rolului care se atribue elementului formal şi pe baza 
căreia tradiția învățământului păstrează încă împărțirea Logicei, în Logica 
formală şi Metodologie, întreţine discreditul de care are parte Logica în 
lumea oamenilor de ştiinţă. Care cercetător serios în ale ştiinţei se poate 
interesa la jocul unor operațiuni logice aplicate în mod egal peste tot 
câmpul experienţei? 

Cum se explică totuşi persistența tradiției unei Logici formale, în 
deosebire de Metodologie? 

Se explică în modul următor. Rolul elementului formal în Logică nu 
s'a impus prin prezenţa lui directă, ci s'a impus indirect prin insuficiența 
elementului empiric. Deoarece experiența prin simţuri s'a arătat filosofilor 
insuficientă pentru a constitui un temei adevărului, s'a recurs pentru 
constituirea acestui temei la funcțiunile rațiunii, postulându-se că aceste 
funcțiuni sunt direct opuse funcțiunilor avute de simțuri. Rațiunea a intrat 
în filosofie, nu pentru a întregi datele simţurilor, aşa cum ar fi fost firesc, 
ci pentru a înlocui aceste date. Ea avea să risipească întunerecul, confuzia 
şi amăgeala simţurilor, prin lumina ei de origine divină. Aşa fiind, rolul 
elementului formal introdus în judecata logică, are să se menţină neclintit 
câtă vreme rolul elementului empiric se arată insuficient. Sunt oare semne 
prevestitoare astăzi, că această vreme are să înceteze şi odată cu ea are să 
înceteze şi insuficiența elementului empiric, în constituirea temeiului 
pentru adevăr? Semne sunt şi încă destul de numeroase. 


In primul rând, este evident astăzi, că datele simţurilor nu mai sunt aşa de 
confuze, de amăgitoare şi de întunecate, cum erau înainte. Pe fiecare zi ele 
devin mai bogate şi mai precise, prin ajutorul pe care îl găsesc în 
instrumentele de măsurătoare. Un sofist elin n'ar mai putea astăzi să 
argumenteze, aşa cum argumenta în vremea sa, despredatele înşelătoare 
ale auzului şi ale văzului, fiindcă primul venit l-ar face atent că sunt 
instrumente care corectează şi întregesc aceea ce este înşelător în datele 
văzului şi auzului. Elementul empiric şi-a luat ca aliat puterea de precizie 
a instrumentelor şi cu aceasta s'a transformat în mod radical. De 
insuficienţa lui, în tot cazul, nu mai poate fi vorba, încă de pe acum; dară 
mi-te în viitor. 

In al doilea rând, opusul său, elementul formal, nu se mai prezintă 
astăzi în postura de altădată. Nu mai este considerat ca un adversar 
ireductibil, ci dimpotrivă, cercetările ştiinţifice contimporane îl arată ca 
vlăstar ieşit din aceiaş tulpină şi menit să se desvolte la aceiaş înălțime ca 
şi elementul empiric. Pentru Psihologia de astăzi, funcțiunea rațiunii se 
confundă cu funcțiunea abstracției, iar funcțiunea abstracției continuă şi 
la un anumit tip de intuiție sensibilă; rațiunea şi sensibilitatea împreună 
constituie părțile corelate ale unei unităţi, iar nu o dualitate de elemente, în 
vrăşmăşie unul cu altul "° 2%). 


19!) Josiah Royce, Prinzipien der Logik, In der Encyelopădie der phil. Wissen- 
schaften, I, Tiibingen, 1912 & 17, 114; comp. şi W. Burkamp, Begrijf u. Beziehung, 
1927, p. 279 şi urm. 

20 G. Rădulescu-Motru, Curs de Psihologie, Ediţia Il-a, Bucureşti, p. 192 şi urm. 

24. Toate aceste cunoştinţe sunt curente în lumea ştiinţifică de astăzi, 
aşa că este de sperat, că ele vor slăbi şi vor îndepărta într'un viitor 
apropiat, tradiția care susține întâietatea Logicei formale față de 
Metodologie şi că la baza Logicei, în înţelesul actului de judecată, vom 
avea ca punct de plecare procesul firesc al abstracției, iar nu opoziția 
artificială între elementul formal şi elementul empiric.DEFINIŢIA 
JUDECĂȚII ŞI ABSTRACŢIA LOGICĂ. Definirea judecății logice, ca 
un raport sau o relaţie între doi termeni sau două noțiuni, nu este inexactă, 
dar este cu desăvârşire incompletă, fiindcă un raport între două noţiuni se 
stabileşte prin ori şi ce aso- ciaţiune de gândire, luată şi cu înţeles 
psihologic; chiar în asocierile pe care le produce visul, găsim noţiuni puse 
în raport. Orice propoziție gramaticală, fie logică sau nu, stabileşte 
raporturi între cuvinte şi prin urmare între noţiuni. Ca să fie completă, 
definiția judecății trebuie să cuprindă ideea de constrângere, pentru acel ce 
judecă. Acela care judecă este constrâns să urmeze anumite norme. Fără 
păstrarea acestor norme, judecata lui este o simplă afirmație. 

Raportul, sau relația pe care o stabileşte judecata, este rezultatul 
procesului de abstracţie, care stă la originea inteligenții omeneşti şi care 
este legat strâns de procesul atenţiei. Atenţia, prin variatele direcții pe 
care le ia, provoacă abstracția, iar abstracția, la rândul ei, fixează direcțiile 
pe care trebuie să le ia atenţia. Aceste două procese sunt nedespărțite în 
tot cursul desvoltării inteligenţii. Ele mijlocesc înlocuirea complexelor 
intuitive ale simţurilor şi ale reprezentărilor asociate acestora cu relaţiile 
exprimate prin simboale. Limbajul îşi datorează formarea sa acestor două 
procese. Orice afirmație exprimată prin cuvinte conține relații abstracte, 
stabilite prin îndreptarea atenţiei asupra unor anumite date ale intuiției. 
Simpla afirmație făcută prin o propoziţiune, este aşa dar la fel cu judecata 
logică. Una ca şi cealaltă, stabileşte relaţii abstracte. Judecata logicăînsă, 
după cum am spus, stabileşte relații impuse de o constrângere. In ce 
consistă această constrângere? Relaţiile exprimate în propoziţii, nu sunt şi 
ele impuse de o constrângere? Nimeni nu întrebuințează cuvintele în orice 
fel de înțeles şi mai ales în orice fel de construcție. Vorbirea cunoaşte 
constrângerea tradiției şi constrângerea gramaticală. Ce fel de 
constrângere alta este impusă fjudecăţii logice? 

Abstracţia care stă la baza judecății logice, este dirijată de ordinea 
adevărurilor mai dinainte cunoscute. Simboalele la care ea duce, au 
înțelesuri definite precis; sunt noțiuni, nu simple cuvinte. Cuvintele se 
definesc după trebuinţele vorbitorului, fiind deajunsca ele să mijlocească 
înțelegerea dintre oameni. Noţiunile cer o definire cu totul deosebită. Ele 
se definesc după regulele care au asigurat ordinea adevărurilor, în care 
sunt destinate şi ele să intre. Judecata logică este aservită ordmei, impusă 
de criteriul adevărului. Aceasta este constrângerea pe care nu o cunoaşte 
propoziţia gramaticală. De aceea logica a mai fost numită şi ştiinţa 
ordinei"). 

Prin urmare, într'o formă completă, definiția unei judecăţi va avea să 
cuprindă cel puţin două note caracteristice: 1. existenţa unui raport sau a 
unei relații între cel puțin doi termeni şi 2. alegerea acestui raport, după 
un sistem ştiinţific cunoscut de mai înainte. Judecata se va defini astfel: 
un act de gândire, în care cel puțin doi termeni sunt determinaţi în acord 
cu un sistem de adevăruri recunoscut de mai înainte. Cei doi termeni, care 
urmează să fie determinaţi, sunt subiectul şi predicatul; ei sunt şi termenii 
celei mai simple pro- pozițiuni gramaticale. 

Relaţia pe care o stabileşte judecata între subiect şi predicat, când ea 
este redusă la aceşti doi termeni, nu constituie încă un adevăr; ea devine 

un adevăr numai dacă se integrează într'un sistem de adevăruri verificate. 
Adevăr singuratic nu există; aceea ce există ca adevăr, face parte dintr'o 
ordine de adevăruri. Şi aci găsim o analogie cu aceea ce se întâmplă în 
vorbirea obişnuită. Cum vorbitorul nu are întâi în gând fiecare parte de 
cuvânt, pentru ca apoi să le împreune în propoziţie, ci are mai întâi 
înțelesul propoziției şi numai pe urmă, prin analiză, ajunge la părțile de 
cuvânt, tot aşa şi c u adevărurile Logicei. Logicianul trebuie să aibă în 
minte mai întâi 

ordinea de certitudine a metodelor ştiinţifice din timpul său, ca pe urmă să 
poată verifica, întru cât judecata sa singuratică este sau nu adevăr. 

Este cu totul o altă chestiune, aceea de a şti prin ce fel de operaţie de 
abstracție, dacă prin analiză, sau prin sinteză, se ajunge la determinarea 
subiectului şi a predicatului, precum şi a relației dintre aceşti doi termeni. 
Lămurirea acestei chestiuni o găsim în Logica lui Chr. Sigwart). 
Determinarea poate veni în urma unei operaţiuni de analiză şi atunci acel ce 
judecă are în mintea sa o reprezentare totală despre un obiect şi pe această 
reprezentare o desparte în elemente; sau determinarea poate veni invers, 
prin o operaţie de sinteză, când acel ce judecă are mai întâi în mintea sa 
termenii subiect şi predicat şi. pe urmă se gândeşte a-i împreuna laolaltă. In 
mintea celui ce exprimă o judecată, se petrece operaţia de analiză, pe când 
în mintea celui ce ascultă o judecată, se petrece operaţia inversă de sinteză. 
Nu este însă exclus ca operaţia de sinteză să se petreacă şi în mintea celui 
ce exprimă judecata. Analiza şi sinteza, pe care le găsim aci ca operaţii, 
înlesnind judecata, sunt de natură psihologică, aşa cum sunt asociaţia şi 
apercepția stărilor de conştiinţă în genere şi ele nu devin operaţii logice 
decât după ce se pun în serviciul acordului care trebuie stabilit între 
gândirea cea nouă şi sistemul de adevăruri cunoscute mai dinainte, adică 
după ce judecata logică este constituită. Operaţiile de analiză şi de sinteză, 
cu alte cuvinte, întru cât sunt necesare formării judecății elementare logice, 
sunt operaţii psihologice şi nu încă logice; căci dacă ar fi logice, atunci ele 
ar trebui studiate ca primele acte de gândire logică şi nu judecata. Analiza şi 
sinteza încep să aparțină Logicei numai ca operaţiuni de raționament 
şi'atunci cuprind în ele judecăţi şi au rolul de operațiuni metodologice. 


Determinarea celor doi termeni ai judecății poate să fie rezultatul şi al unei 
gândiri instantanee abstracte, în care să nu putem deosebi clar operațiile 
psihologice care au precedat; şi acesta este tocmai cazul cel obişnuit. Cele 
mai multe manuale de Logică se ocupă totuşi foarte puţin de acest caz, 
fiindcă o teorie greşită, susținută vreme îndelungată de ştiinţa Psihologiei, 
îl făcea neverosimil. In ştiinţa Psihologiei, până chiar acum de curând, se 
susținea anume, că gân-direa este legată de reprezentări şi că la baza ori şi 
cărui raport abstract stabilit de gândire, trebuie să se găsească un raport de 
reprezentări concrete, aşa că în ori şi ce act de gândire ar urma să fie 
regăsite operaţiile anterioare prin care ea s'a ridicat deasupra 
reprezentărilor; cu un cuvânt, după această teorie, gândirea nu se poate 
prezenta spontan, ca un act elementar de conştiinţă, ci ca un act derivat. 
Această teorie este însă astăzi părăsită de psihologii mai noi, care, după 
cercetările experimentale asupra gândirii, recunosc gândirei caracterul de 
act elementar, având o intuiție a ei specială *). In această intuiție specială 
a ei, gândirea se prezintă cu determinări spontane, rezultate din viața sa 
proprie, determinări pe care apoi abstracția conştientă le pune în acord cu 
sistemul adevărurilor cunoscute, sau mai bine zis, le pune în acord cu 
normele logice, fiindcă normele acestea logice nu sunt altele decât bazele 
sistemului de adevăruri recunoscute. 

Prin urmare, determinările pe care le exprimă judecata elementară 
logică nu sunt provenite din operaţii logice anterioare, ci sunt rezultatul 
activităţii naturale a gândirii, o activitate bogată şi veşnic în căutare de 
determinări originale şi care izvorăşte dintr'un fond cu mult mai adânc de 
cât este fondul însuşi al operațiilor logice; operațiile logice încep cu actul 
de recunoaştere a acordului dintre determinările spontane ale gândirii şi 
determinările pe care le impune sistemul ştiinţelor constituite. 

Ordinea adevărurilor sistematizate şi recunoscute cu care gândirea cea 
nouă trebuie să se pună în acord, poate fi denumită şi altminteri, după 
soluţiunea metafizică pe care cineva o dă problemei realităţii; ea poate fi 
şi a şi fost, denumită: conştiinţă transcendentală, conştiinţă în genere, 
conştiinţă socială, lumea ideilor, simţ comun, etc. Cea mai bună denumire 
ar fi poate aceea de «experienţă ştiinţifică», fiindcă în această denumire 
sunt cuprinse atât ideea sistematizării ştiinţifice, cât şi ideea participării 
activităţii sufleteşti”*). Oricum ar fi însă, acest « ce », obiectiv şi necesar, 
care serveşte drept criteriu pentru stabilirea acordului dintre gândirea cea 
nouă şi adevăr, nu este o cheie magică, prin mijlocirea căreia ne-ar fi dat 
să deschidem după voie porțile adevărului *). Până ce filosofii să cadă de 


acord asupra naturii metafizice a acestui « ce », noi ne mulțumim cu întru- 
parea istorică pe care el şi-a dat-o în ştiinţa sistematizată şi-l identi ficăm 
cu aceasta. 


Ştiinţa este însă în continuă creştere; atunci cum poate servi ea drept bază 
Logicei? Normele, pe care le aplicăm la stabilirea unui adevăr nou, nu 
suferă ele în prestigiu, când le ştim împrumutate dintr'un sistem de 
adevăruri, care nu sunt definitive? Această continuă creştere a ştiinţei nu 
ne îndreptățește oare să căutăm Logicei o altă bază mai adâncă în 
structura minţii omeneşti? Negreşit că da; numai că, deşi am fi 
îndreptățiți să căutăm o asemenea bază, nu putem totuşi ajunge la ea. Toţi 
filosofii, care au pretins a fi descoperit categoriile fundamentale ale minţii 
omeneşti, n'au făcut altceva decât să rezume sistematizările ştiinţei 
curente. Mulţi logicieni au încercat să ocolească această dificultate. Unii 
au luat ca bază, în locul ştiinţei, postulatul evidenţii, un fel de pseudo- 
revelație metafizică, iar alții au despărțit Logica în două părți: o parte 
curat formală, în care au aşezat normele derivate din câteva postulate 
simple şi evidente prin enunţarea lor, iar cealaltă parte, aşa numita meto- 
dologie, au rezervat-o normelor discutabile, care sunt în legătură directă 
cu organizarea diferitelor ştiinţe. In chipul acesta, eternă este logica 
formală, iar relativă este metodologia. Când examinăm însă mai de 
aproape rațiunea acestei despărțiri, constatăm că ea se reduce la o 
clasificare de ordine istorică şi anume: normele logice bazate pe ştiinţele 
vechi descriptive, ştiinţe din care lipseşte aplicarea metodică a 
experienţei, sunt trecute în partea întâia, în logica formală, iar toate 
celelalte norme logice, bazate pe ştiinţele noi şi cu deosebire pe ştiinţele 
experimentale, sunt trecute în partea a doua, în metodologie. Această 
despărțire, fără îndoială, îşi are însemnătatea ei, dar ea nu salvează Logica 
de dificultatea de mai sus. Partea formală a Logicei nu este mai puţin 
bazată pe ştiinţă, de cum este metodologia; şi dacă aceasta din urmă este 
relativă, tot aşa este şi cea dintâi. Logica formală parc absolută, numai 
grație simplicității fondului ştiinţific pe care ea este aşezată, iar nu din 
cauza vreunei origini deosebite a ei de metodologie. Singura deosebire 
reală a Logicei formale de Metodologie este că ea, Logica formală, se 
bazează pe categoriile limbajului înţelese cu uşurinţă de orice conştiinţă 
omenească, pe când Metodologia se bazează pe categorii în curs de 
desvoltare, a cărorînțelegere întâmpină greutăți. Logica formală este şi ea 
o Metodologie, dar o Metodologie pentru cunoştinţele elementare, 
presupuse de gramatica unei limbi. 


9 H. Driesch, Ordnungslehre, Jena, 1912. 

2) ehristoph Sigwart, Logik, Tiibingen, 1873/1878. 

*) K. Marbe, Zur Psychologie des Denkens (Fortschritte der Psychologie, III. 
Bând — 1 I left). 


4) Alois Riehl, Der philosophische Kriticismus und seine Bcdeutung fur die posilive 
Wissenschaft. II, Bând. 1-ter Theil., p. 219 şi urm. Leipzig, 1879. 


6) E. Dilrr, Erkenntnistheorie (Leipzig, 1910), p. 206. 

25. «CATEGORIILE LOGICE. Rezultatele la care am ajuns mai sus 
şi cu deosebire consecinţa la care am ajuns că judecata logică nu se poate 
despărți de metodica ştiinţelor, par a contrazice teoriile cele mai acreditate 
de până astăzi ale manualelor de Logică. Este un lucru în deobşte 
cunoscut, că mai toate aceste manuale încep prin a studia judecățile 
logice, sau chiar elementele acestora, ca pe nişte operaţiuni care stau de 
sine şi numai după studierea lor trec la metodele ştiinţelor; astfel că, după 
felul cum prezintă aceste manuale obiectul Logicei, ar părea că judecata 
logică poate să existe în mintea omenească şi în mod izolat, înainte de 
gândirea complexă a raționamentului, că omul cu un cuvânt ar avea, în 
activitatea sa de ființă gânditoare, conştiinţa că raționamentul său este o 
împetecare continuă de judecăţi elementare, care şi ele ar fi la rândul lor o 
împetecare de noţiuni izolate. Toate aceste păreri însă, care s'ar putea 
deduce din modul cum manualele obişnuite de Logică înfăţişează materia 
Logicei, sunt cu desăvârşite eronate. In viaţa concretă a gândirii omeneşti, 
noțiunea şi raportul dintre noțiuni, adică judecata, nu există ca elemente 
separate, ci ca părți ale unui tot de gândire; în viața cea concretă â 
gândirii, complexul precede elementul, care este adus la conştiinţă numai 
prin operația de analiză. întocmai cum în viaţa concretă sufletească, 
elementul senzațional, sau elementul emoțional, nu vin separate şi nu din 
asociarea lor îşi constituie omul viața sa sufletească; şi iarăşi întocmai 
cum, în actul vorbirii, nu avem în minte întâi silabele, apoi cuvintele, apoi 
propoziţiile şi frazele, 

ci întâi avem conştiinţa totalității actului, direcțiunea vorbirii întregi şi 
numai reflectând în urmă ajungem la conştiinţa cuvintelor şi a 

silabelor, tot astfel în gândirea logică, de la prima afirmare ce facem, 
avem conştiinţa direcțiunii înspre care concluzie voim să ajungem; 
dela prima afirmare, nu aşteptăm ca fiecare judecată să se aşeze pe o 
bază logică şi apoi să mergem mai departe, ci dela prima judecată 
avem în minte înlănțuirea acestei judecăţi cu restul acelora care au să 
vină, avem cu un cuvânt direcția întregului raționament. De aceea, 
cum am mai spus, judecată logică, fără subînțelegerea unei metode 
ştiinţifice, nu există. Judecata logică se confundă în direcțiunea ei, cu 
direcțiunea ştiinţei câştigate; iar voinţa conştientă, pe care o avem în 
actul de judecată de a ne conforma unei realități obiective, este una şi 
aceeaşi cu metodele cercetării ştiinţifice, sau cum se mai zice, cu 
«spiritul ştiinţific » al timpului. 

Negreşit, reflectarea pe care o impune Logica, separând judecata 
elementară de complexul gândirii în care ea se cuprinde, produce o 
mai bună înțelegere şi desigur şi o mai bună aplicare a metodei ştiin- 
tifice, aşa cum şi reflectarea asupra cuvintelor cuprinse într'o propo- 
zițiune, produce o corectare a formei acesteia; dar această constatare 
nu schimbă întru nimic ordinea reală a faptelor, anume că un fond 
ştiinţific, constituit în chip metodic, trebuie să existe, înainte ca Logica 
să înceapă a verifica şi a alege între adevăr şi eroare. 

De altminteri, sunt oare manualele de Logică aşa de opuse rezul- 
tatelor la care noi am ajuns? In aparență, dacă ne luăm după dispu- 
nerea materiei lor, da; toate manualele par a fi opuse amestecului 
metodologiei ştiinţifice în înţelegerea actului elementar al judecății; 
toate par a considera, ca fapt evident, izolarea judecății logice de 

direcțiunea totală a gândirii logice. 


Dar această opunere este numai aparentă. Toate manualele de Logică n 
realitate primesc, ca pe un ce dela sine înțeles, existența fondului ştiinţific, 
constituit în chip metodic, ca o condiţiune indispensabilă pentru începerea 
ori şi cărei judecăţi logice, cu deosebirea numai că cele mai multe din 
aceste manuale botează acest fond ştiinţific cu o veche denumire 
metafizică şi îl fac astfel pentru cei mulți de nerecunoscut; ele dau acestui 
fond denumirea de « sistem de categorii ».In « sistemul de categorii» al 
fiecărui logician se cuprinde aceea cc judecata logică găseşte deadreptul şi 
pe deagata, înainte de a se aplica la, probarea adevărului. Şi ce găseşte 
judecata logică, înainte de a se aplica la probarea adevărului? Tocmai 
aceea ce ştiinţa timpului a constatat ca realitate obiectivă. După Aristotel, 
totalitatea predi- camentelor posibile înlăuntrul unei noțiuni, adică o 
clasificare a determinărilor pe care ştiinţa timpului său le leagă de 
existența obiectelor. Categoriile lui Aristotel, în număr de zece şi anume: 
substanţa calitatea, cantitatea, relațiunea, aşezatul pe jos, posesiunea! 
acțiunea, pasivitatea, unde şi când, sunt determinările pe care experiența 
oamenilor de pe vremea lui le concretizase în formele gramaticale ale 
limbei eline. Astfel că Aristotel, făcând să preceadă judecata logică de o 
clasificare metodică a noțiunilor, admite implicit un fond de adevăr 
constituit, înainte de a face uz de operațiunile propriu zise logice. De ce 
sunt zece categorii şi numai zece categorii? De ce aceste categorii sunt 
alese ca să invedereze raționamentul de subsumare a unei noțiuni în altă 
noţiune ? Aceste întrebări şi altele ca acestea n'ar fi putut primi din partea 
lui Aristotel nici un răspuns, fiindcă el le credea rezolvate dela sine din 
momentul ce ştiinţa timpului său le considera ca evidente. 

Tot asemenea şi cu sistemul de categorii al lui Imm. Kant. Numai că 
Imm. Kant, în loc de a pleca dela o clasificare a noțiunilor, pleacă dela o 
clasificare a direcțiunilor în care se poate îndrepta ştiinţa şi astfel distinge 
categorii, după calitate, după cantitate, după rela- țiune şi modalitate. Cine 
nu distinge însă, în aceste categorii, direcțiunile mai principale pe care le 
avea ştiinţa din timpul lui Kant: direcțiunea ştiinţelor matematice; 
direcțiunea ştiinţelor experimentale şi acea a ştiinţelor normative? Un 
logician contimporan, continuator al lui Kant, profesorul H. Cohen, spune 
chiar lămurit: « Die Kategorie ist das Ziel des Urteils und das Urteil ist der 
Weg der Kategorie » (Categoria este țelul spre care merge judecata, iar 
judecata este drumul spre categorie) °). Dar cum poate fi judecata un drum 
spre un ţel necunoscut? 


Acelaşi rol îl au categoriile şi în manualele de Logică ale unui Chr. 
Sigwart, Benno Erdmann şi W. Wundt, pentru a nu cita decât pe cele mai 
răspândite. Chr. Sigwart reduce toate categoriile la douămari clase: a) 
lucrurile, cu însuşirile şi cu faptele .lor dimpreună cu modificările acestora; 
b) relaţiunile lucrurilor, a însuşirilor şi faptelor şi anume, relațiunile de 
spațiu, relaţiunile de timp, relațiunile logice, relaţiunile cauzale şi 
relaţiunile modale ?! ? %). Benno Erd- mann găseşte, în tratarea acestei 
chestiuni, ocaziunea de a anticipa clasificarea completă a obiectelor de 
care se ocupă toate ştiinţele speciale: obiecte de prima şi de a doua ordine; 
clasificarea obiectelor gândirii, după origine, după proprietățile şi existenţa 
lor, etc., în sfârşit o enumerare completă de tot ce constituie obiect de 
ştiinţă *), enumerare care presupune, evident, ştiinţa timpului cunoscută. 
De asemenea, în manualul de Logică a lui W. Wundt, sub paragraful care 
tratează despre categoriile logice, se află înşirate toate întrebuințările pe 
care le-a găsit judecata în dobândirea rezultatelor actuale ale ştiinţei”*), 
care de altminteri au fost găsite de Sigwart. 

Chiar logicienii, care se pun pe un teren cu desăvârşire empirist, adică 
chiar logicienii, care nu acordă minţii omeneşti vreo funcţiune apriori şi 
reduc, în consecinţă, ori şi ce fel de raționament la obser- vațiunea şi 
experienţa simțurilor, cum este bunăoară J. St. Mill, chiar şi aceştia sunt 
siliți să se ocupe de lucrurile pe care judecata logică le găseşte înaintea sa, 
enumerându-le pe cât se poate de complet, iar în această enumerare ei nu 
fac decât să stabilească capitalul ştiinţific dela care pornesc şi pe care nu-l 
pierd niciodată din vedere *). 


21%) Hermann Colien, Logik der reineri Erkenniniss. Berlin, 1902, p. 47. 
22)Christoph Sigwart, Logik. Freiburg, i. B., 1889, I, p. 30. 
23)Benno Erdmann, Logik, Halle a. S. 1892, I, p. 37—117. 
24)Wilhelm Wundt, Logik, 1905, I, p. 110. 
*) John Stuart Mill, Sy stime de Logique (trad. Peisso, Paris, 1866), X, p. 47 şi urm. 

26. Cum ar fi cu putinţă, de altminteri, ca autorii de Logică să ne facă 
a înţelege operaţiunea judecății, fără şă recurgă la exemple; şi de unde ar 
putea ei să ia aceste exemple, dacă nu din fondul ştiinţific constituit mai 
dinainte?CUM ÎNŢELEGEM METODOLOGIA ŞTIINŢELOR. — Cre- 
şterea pe care o constatăm la ştiinţă nu este rezultatul atât al înmulțirii 
cunoştinţelor, cât al variaţiei metodelor prin care se sistematizează aceste 
cunoştinţe. Iar varietatea metodelor este datorită varietăţii de relații pe care 
le întrevede mintea inventivă a omului de ştiinţă. Relațiile pe care mintea 
acestuia poate să le întrevadă între proprietățile, sau momentele de 
succesiune ale obiectelor naturii sunt nelimitat de variate. Dacă vechii 
oameni de ştiinţă se mărgineau la relaţiile de subsumare şi de inherență, 
cei noi au preferinţe pentru relațiile de dependență. Şi între aceştia, unii 
iarăşi se mărginesc la dependenţele în ordine directă, dela cauză la efect; 
alții dimpotrivă fac un loc din ce în ce mai mare dependențelor în ordine 
inversă, dela efect la cauză. Unii sunt cauzalişti, alții finalişti. Cu fiecare 
relaţie nouă originală caută să se potrivească metoda. Omul de ştiinţă nu 
aşteaptă ca originalitatea sa inventivă să se potrivească metodei, ci metoda 
urmează să se potrivească invenţiei spre a o supune verificării. O ştiinţă 
este cu atât mai în creştere, cu cât în cuprinsul său este loc pentru aplicaţia 
mai multor metode de verificare. Intre aceste metode se află o veşnică 
luptă de întâietate; fiecare tinde să aducă în cuprinsul ştiinţei 
sistematizarea potrivită ei, şi câteodată de fapt în cursul istoriei ajunge să 
aibă întâietatea dorită; dar această întâietate nu este niciodată veşnică, 
fiindcă progresele noi. ale ştiinţei aduc după sine noi perspective şi cu 
acestea se simte nevoia unei schimbări de metode. Aşa mai fiecare ştiinţă a 

avut epoce, în care metoda sa prin- 

cipală era deducțiunea şi a avut şi alte epoce, în care metoda principală era 
inducțiunea; câteva chiar, cum este Fizica şi Mecanica, au făcut ciclul 
complet, adică au fost odată deductive apoi inductive şi în urmă iarăşi 
deductive, după cum progresele lor au favorizat mai mult o metodă sau 
alta. Prin urmare creşterea ştiinţei implică şi evoluţia metodelor de 
cercetare. Dimpreună cu progresul ştiinţei, m— în înţeles de sistematizare 
a cunoştinţelor, merge şi progresul spiritului ştiinţific, în înţelesul de 
metodologie a ştiinţei. 


Despre aceasta au deplină conştiinţă savanții de astăzi. E. Bouty, s. ex. îşi 
întitulează volumul, apărut în biblioteca filosofică din editura Flammarion: 
La verile scientifique. Sa poursuite. Adică adevărul ştiinţific întru cât se 
urmăreşte, indiferent de specialitatea fiecărei ştiinţe. Apoi întrun capitol: 
La marche de la Science, găsim următoarea descriere a mersului ştiinţei, în 
legătură cu cunoaşterea unui fapt din natură. « Ştiinţa începe prin a analiza 
faptele concrete, pe care le simplifică, păstrând numai aceea ce este 
esențial şi caracteristic. Aşa, iau, bunăoară, ca obiect al studiului meu 
luminarea unei suprafeţe plane printr'un isvor de lumină de dimensiuni 
mici. Suprafaţa plană poate să fie acea a unei foi de hârtie, sau a unui zid 
văruit în alb. Dintre toate felurile de a fi ale foii de hârtie sau ale zidului, 
nu aleg decât faptul de a fi luminat. Izvorul de lumină poate să fie iarăşi 
într'o lumânare, sau într'o insectă lucitoare. Nu aleg din izvor decât 
singura proprietate de a lumina. Acum constat, că în toate cazurile 
luminarea suprafeţei scade cu sporirea distanței dintre suprafaţă şi izvorul 
de lumină. Iată dar o relațiune calitativă. Acesta este primul pas al ştiinţei. 
Dar s'ar putea ca proprietăţile pe care le-am avut în vedere să fie numărate 
şi măsurate (adică să fie dependențe cantitative de cauzalitate). Voi zice 
atunci că luminarea unei suprafeţe rămâne egală, când ochiul meu nu 
distinge vreo modificare a ei. Voi mai zice apoi, că două izvoare de lumină 
sunt egale, dacă produc acelaşi efect de lumină pe suprafață. In sfârşit, voi 
zice că lumina suprafeţei va fi dublă dacă izvorul se dublează, etc. Graţie 
acestor constatări, care sunt în acord perfect cu faptele, voiu putea zice, că 
o lumânare echivalează cu n insecte lucitoare, aceea ce nu va însemna că 
stabilesc altă analogie între corpul lumânării şi al insectei, în afară de aceea 
bazată pe faptul de a lumina. Cu aceasta am reuşit să introduc 
măsurătoareaintensității izvorului de lumină, aceea ce era indispensabil 
pentru a merge mai departe. Acum sunt în stare să studiez cum variază 
efectul de lumină de pe suprafața plană, în raport cu distanţa dela izvorul 
luminos: voi găsi că efectul de lumină este în proporție inversă cu pătratul 
numărului care dă distanța. Am înlocuit relațiunea pur calitativă găsită mai 
înainte cu o relațiune cantitativă. Acesta 'este al doilea pas al ştiinţei». Şi 
mersul ştiinţei nu se opreşte aci. Bouty arată apoi că pot ajunge la stabilirea 
unei ipoteze asupra eterului, substrat al luminii, din care prin deducție să 
scot legile pe care mai înainte le stabilisem prin experiență’). Mersul 
ştiinţei nu consistă dar în o simplă îngrămădire de cunoştinţe, ci în 
schimbarea de metodă după care studiem faptele şi obiectele naturii. 

CELE TREI STĂRI IN EVOLUŢIA ORICĂREI ŞTIINŢE, DUPĂ A. 
COMTE. m—e Dar înaintea savanților moderni, acela care şi-a dat bine 
seama de evoluţia spiritului ştiinţific, în deosebire de evoluția fiecărei 
ştiinţe speciale în parte, este filosoful Auguste Comte. Acesta prin teoria 
sa asupra celor trei stări, prin care după el trebuie să treacă orişice ştiinţă 
specială!, deschide drumul pentru cercetările metodologice. « Studiind 
desvoltarea totală a inteligenței omeneşti în diversele sale sfere de 
activitate, de la primul început până astăzi, cred, zice Auguste Comte, a fi 
descoperit o mare lege fundamentală... Această lege consistă în aceea că 
fiecare dintre concepțiunile noastre principale, fiecare ramură a 
cunoştinţelor noastre, trece succesiv prin trei stări teoretice deosebite: 
starea teologică, sau a ficţiunii; starea metafizică» sau a abstracțiunii; 
starea ştiinţifică sau pozitivă. Cu alți termeni, spiritul omenesc, prin 
natura sa, întrebuințează succesiv, în fiecare din cercetările sale, trei 
metode de a filosofa, al căror caracter este esențialmente diferit şi chiar 
opus între ele: nlai întâi metoda teologică, apoi metoda metafizică şi în 
sfârşit'metoda pozitivă»... In starea teologică, spiritul omenesc îşi 
îndreaptă atenţiunea spre natura intimă a lucrurilor pe care o pune în 
legătură cu existența unor ființe supranaturale; în starea metafizică,—care 
de altmintreli nu este decât o modificare a celor dintâi, ființele 
supranaturale sunt înlocuite cu forțe abstracte, adevărate entități inerente 
lucrurilor, în sfârşit, în starea pozitivă, spiritul omenesc, recunoscând 
imposibilitatea dea cunoaşte natura intimă a lucrurilor, se- îndreaptă spre 
descoperirea relaţiunilor invariabile de succesiune şi de simultăneitate a 
faptelor din natură °). 

Caracterizarea pe care o dă Auguste Comte spiritului ştiinţific nu o 
putem împărtăşi pe deantregul, dar nu e mai puțin drept să recunoaştem 
meritul lui de a fi întrevăzut, prin teoria celor trei stări, o înţelegere 
adâncă a metodologiei ştiinţifice. Greşala lui Aug. Comte stă, mai întâi, în 
amestecul pe care îl face între ordinea metodologică a ştiinţelor şi ordinea 
istorică a culturii omeneşti. El vorbeşte, în prima stare a ştiinţei, de fiinţe 
supranaturale, când n'ar trebui să vorbească decât de metoda pe care o 
găsim în mentalitatea omului primitiv; căci dacă omul primitiv îşi explică 
lucrurile prin ajutorul fiinţelor supranaturale, aceasta este secundar față de 
însăşi metoda care îl aduce la postularea unor asemenea ființe. In al doilea 
rând, greşala lui A. Comte stă în unilateralitatea cu care el defineşte starea 
de a treia a spiritului ştiinţific, adică faza pozitivă. Aşa, cum a definit-o 
dânsul, în starea pozitivă nu s'ar găsi decât ştiinţele care s'ar ocupa de 

fenomenele naturii, iar nu şi ştiinţele cari s’ar ocupa de obiectele naturii. 
Cu toată critica însă, care i s'ar putea face, nu este mai puţin adevărat că 
Aug. Comte este între cei dintâi, dacă nu cel dintâi, care a înţeles, că 
metodele ştiinţifice nu sunt ca nişte tipare moarte care se aplică 
cunoştinţelor ştiinţifice, ci sunt tendințe vii în spiritul omenesc ; că 
evoluția lor întovărăşeşte străduinţa continuă a omului pentru a ajunge la 
adevăr şi că din această cauză nu se poate face un studiu asupra metodelor 
ştiinţifice, fără să se aibă în vedere şi istoria ştiinţelor însăşi. 


Dacă ştiinţa omenească ar fi ajunsă Ia o sistematizare desăvârşită, aşa că la 
orişice afirmaţiune a noastră să ne putem referi la adevăruri sigure şi 
primite de toţi, atunci negreşit problema metodologiei n'ar mai prezenta 
greutăți. Metodele de cercetare şi de stabilire a ceea ce este logic, în 
deosebire de nelogic, ar fi şi ele sistematizate, dacă nu chiar reduse la o 
singură metodă fundamentală; căci ştiinţa sistematizată desăvârşit, 
neputând fi decât una singură, ar elimina orice conflict între metode. 
Ştiinţa omenească însă nu este desăvârşită ca sistematizare; ea nu se 
prezintă într'un singur sistem, ci în mai multe, după diferitele obiecte la 
care ea se aplică. De aceea în ştiinţa noastrăde astăzi, conflictul dintre 
metode este posibil, el este chiar indispensabil pentru progresul ştiinţei 
însăşi. Noi, cei de astăzi, vorbim de diferite metode, fiindcă şi ştiinţa apare 
diferită după specialitate, într'un viitor depărtat însă, când toate 
cunoştinţele ştiinţifice vor fi dispuse într'o unitate perfectă, acei cari vor 
face Logică, vor vorbi de normele unei singure metode şi anume a metodei 
prin care s'a ajuns la unitatea ştiinţei. Dar aceasta ne duce în domeniul 
utopiei, fiindcă la capătul progresului ştiinţific nu vom ajunge vreodată. 


27. POSTULATELE METODOLOGIEI. — Cu toate că ştiinţa 
noastră de astăzi nu este desăvârşit sistematizată, adică nu este un sistem 
unitar de adevăruri, noi totuşi avem credința că ştiinţa de astăzi merge spre 
această sistematizare desăvârşită, şi consecvenţi acestei credinţe, stabilim 
drept postulate ale Metodologiei, principiile care în desvoltarea de până 
acum a ştiinţei au condiționat în mod permanent verificarea relaţiilor şi a 
constituirii experienții ştiinţifice. In Logica veche aceste principii erau 
puse pe seama elementului formal al judecății logice şi nicidecum pe 
seama elementului empiric; ceea ce era de sigur o afirmare arbitrară. 
Postulatele de care vom vorbi sunt condițiile fundamentale, fără 
respectarea cărora niciun act de cunoştinţă nu este posibil: intuiţia unui 
lucru, ca şi amintirea despre intuiţia unui lucru; înţelesul unui cuvânt şi cu 
atât mai mult comunicarea unui cuvânt, etc.; nimic nu se poate realiza în 
mintea omului, fără ca aceste postulate să fie respectate. Ele 
suntpostulatele experienţei în genere şi nu ale raţiunii numai. De aceasta 
ne vom convinge de îndată ce le vom cunoaşte conținutul. 

Iată aceste postulate, aşa cum sunt date de regulă în manualele de 
Logică. 


PRINCIPIUL IDENTITĂŢII. — I. Principiul identităţii. Prin acesta 
voim să zicem: că orişice cunoştinţă, odată definită, rămâne cu sine însăşi 
identică, în tot cuprinsul sistematizării ştiinţifice. Negreşit, în acest 
postulat se subînțelege, că la identitatea pe care va trebui să o păstreze 
cunoştinţa, va corespunde şi identitatea cu- sine însăşi a obiectului real, 
pe care îl reprezintă cunoştinţa; căci dacă obiectul real n'ar rămâne 
identic cu sine însuşi, atunci postulatul identitățiiimpus minții omeneşti 
ar fi pentru aceasta din urmă mai mult o piedică decât un sprijin; atunci 
cunoştinţa logică, întru cât ar rămâne credincioasă principiului identității, 
mai mult s'ar depărta decât s'ar conforma realității. Principiul identității 
din Logică implică, prin urmare, uniformitatea naturii. Noi credem că 
natura rămâne în constituţia sa aceeaşi şi de aceea credem că şi 
cunoştinţele noastre, definite în acord cu natura, se vor putea sistematiza 
într'o ştiinţă obiectivă °). 


28. PRINCIPIUL CONTRADICȚIEI ŞI NEGAŢIA. — II. Principiul 
contradicţiei. Acest principiu este o completare a principiului identității; 
o completare, nu o simplă repetare a acestuia sub o altă formă, precum se 
susţine în multe manuale de Logică”). Principiul contradicţiei cuprinde o 
determinare mai mult şi anume: într'o unitate logică, o cunoştinţă nu 
numai că trebuie să rămână identică cu sine însăşi, dar nu poate sta alături 
cu negația ei. A şi -A (adică A şi NU A) nu pot fi împreunate într'un act 
unitar de gândire. Principiul contradicției implică dar intuiţia « unității» 
într'un mod mai precis, decât o face principiul identității. Pe baza lui, 
determinările logice iau un caracter unitar. 

Din legătura apoi pe care o are principiul contradicției cu intuiţia « 
unității», rezultă şi validitatea unui principiu corolar cu acela al 
contradicției, anume că: îndoita negaţie face o afirmaţie (duplex negatio 
affirmat). Căci, dacă n'ar fi concepută înlăuntrul unei unități de gândire, 
îndoita negaţie n'ar putea duce la un rezultat pozitiv. 


Contradicţia este deosebită de simpla negație. Negaţia n'are nevoie de o 
unitate de sistem sau de o unitate intuitivă. Când zic; sulful nu este 
albastru, negarea predicatului albastru nu aduce după sine afirmarea unui 
alt predicat, sau a unei alte grupe de predicate. Dacă nu este albastru, el 
poate fi verde, galben, roşu, violet, etc. O determinare logică precisă nu 
urmează negației, ci urmează numai o determinare psihologică, fără 
consecințe pentru Ştiinţă. Negaţia, ca determinare, se defineşte de 
altmintreli cu greu din cauza instabilității pe care îl are înţelesul ei verbal. 
Sulful nu este albastru, reprezintă un fel de negaţie; Petru nu este 
mulțumit, altfel de negaţie; numerele raţionale sub zero nu sunt pozitive, 
cu totul altfel de negație! InMatematică negația indică o schimbare de 
direcţie, şi lasă operaţia calculului în toată voia; numerile negative intră în 
calcul tot aşa de bine ca numerele pozitive. De asemeni între mulțumit şi 
nemulțumit; mobil şi imobil; sănătos şi nesănătos, etc. negația este mai 
mult de ordin gramatical. Nemulţumitul, imobilul, nesănătosul, etc. sunt 
predicate pozitive ca şi mulțumitul, mobilul, sănătosul, etc. Negaţia este o 
atitudine psihologică. Ea devine o categorie logică, din momentul ce 
predicatele asupra cărora ea se aplică, formează între ele un sistem unitar. 
Atunci negația unui predicat implică în sine o determinare precisă care 
poate servi ştiinţei, aşa cum cere principiul contradicției. 


29. PRINCIPIUL EXCLUS IUN IITERŢIULUI. — Principiul ex- 
cluderii unei a treia afirmări între două altele care se contrazic asupra 
aceluiaşi lucru, « Principium excluşi tertii». Acest principiu presupune pe 
cele două precedente, al identităţii şi al contradicției, dar în acelaşi timp le 
completează cu o determinare nouă şi anume: cu aceea a continuității 
actului de gândire. Intru cât mintea omenească, zice acest principiu, îşi 
reprezintă obiectele reale, ca nişte unităţi, înlăuntrul cărora nimic nu scapă 
atențiunii, adică întru cât aceea ce este cuprins în unitatea obiectului se 
desvălue ca o continuitate perfectă, întru atât mintea omenească este 
constrânsă să conchidă, că între două afirmări contradictorii, făcute asupra 
aceluiaşi obiect, nu poate să mai fie loc şi pentru o a treia. A şi -A nu pot 
fi ambele false, sau dacă una este falsă, adevărata trebuie să rămână 
cealaltă, fiindcă mintea care îşi reprezintă conţinutul unităţii obiectului 
real într'o continuitate perfectă, nu poate să vadă cum între A şi NU A 
poate fi loc pentru o a treia afirmare. Acest principiu al exclusiunii 
terțiului este, prin urmare, mai bogat în determinări decât celelalte două 
principii şi din această cauză unii filosofi îi dau o importanță mai mare 


pentru Metodologie 5). 


PRINCIPIUL RAŢIUNII SUFICIENTE. — Câteşitrele aceste principii, 
adică acela al identității, al contradicției şi al exclusiunii terțiului, ar fi fără 
valoare practică, dacă mintea omenească n'ar avea în firea ei funcțiunea 
raționamentului. Această funcțiune se deosebeşte de funcțiunea abstracții, 
prin aceea că ea stabileşte relaţiunişi dependențe cu totul speciale între 
actele conştiinţei. Pe când abstracția este strâns legată de intuiţia 
psihologică, pe care de altmintreli o şi continuă, raționamentul se ocupă de 
constituirea unei ordine reale, care să rămână permanentă şi identică cu 
sine însăşi, în tot cursul înmulțirii relațiilor abstracte; abstracția produce 
materialul, pe care apoi raționamentul îl coordonează în vederea 
intențiunilor sale. Şi aceste mtențiuni se concentrează în explicarea 
lucrurilor şi fenomenelor naturii, aşa, ca raţiunea acestora, de a fi aşa cum 
sunt şi nu altfel, să fie suficient de evidentă pentru orişicine şi în orice şi ce 
vreme. Această suficientă evidență a raționamentului este un postulat 
pentru ştiinţă. Ştiinţa n’ar fi desăvârşită pe cât timp n'ar împăca pe deplin 
această cerință a minţii, adică pe cât timp adevărurile ei n'ar pătrunde până 
la raţiunea suficientă, pe baza căreia să înţelegem pentru ce lucrurile şi 
fenomenele sunt cum sunt şi nu altfel. Prin urmare, la cele trei principii 
anterioare, trebuie să adăogăm şi principiul rațiunii suficiente ca un 
postulat necesar al metodologiei. 

Aceste patru principii constituesc normele pe care le-a urmat ştiinţa 
omenească în cursul treptatei sale sistematizări. Nu a fost metodă 
ştiinţifică, din orice specialitate, care să se fi găsit în contradicţie cu cele 
patru principii de mai sus. 

Insă aceste patru principii nu sunt cerute exclusiv de elementul 
rațional al gândirii, ci ele sunt implicate până şi în cele mai simple acte de 
conştiinţă. Mai ales primele trei: principiul identității, al contradicției şi al 
exclusiunii terțului. Ele sunt până întru atât implicate, că înţelegerea lor 
nici nu se lămureşte în învățământ decât chemând în ajutor ilustrații date 
de imagini vizuale. Aceste ilustrații sunt de ajutor, fiindcă ele sunt mai 
apropiate de obârşia aplicării principiilor, de cum sunt adevărurile 
abstracte. 


Şi principiul raţiunii suficiente, cu toată denumirea lui, nici el nu este 
străin de experienţa simţurilor. In acest principiu, termenul de rațiune are 
înțelesul de constrângere, dar nu numai de constrângere pentru a pune 
cunoştinţele într'o ordine ştiinţifică, ci şi de constrângere la întregirea 
datelor empirice într'o unitate psihologică. Aceea ce nu se leagă unitar nu 
se păstrează în minte. Principiul raţiunii suficiente împinge mintea să-şi 
caute lămuriri. Că mintea ajunge în acest scop să formuleze legi cauzale, 
şi nu se mulţumeşte cu credinţele demagie, ca la sălbatec, aceasta nu vine 
din principiul raţiunii suficiente, ci din educația ştiinţifică pe care ea o 
câştigă treptat cu vremea. Principiul rațiunii suficiente stă la obârşia 
experienții. El aparţine ca celelalte principii atât gândirii psihologice cât şi 
gândirii logice. %% 


25%) Edmond Bouty, La verite scientifique, sa poursuite. Paris, Flammarion, 1908, 
p. 22. 

*) Auguste Comte, Cours de philosophie positive. Paris. Ediţia IV-a, 1877, p. 8 şi 
urm. 

*) W. Wundt, Logik, I, 3-te Auflage, p. 552. 

26 P. Natorp, Die logischen Grundlagen der exakten Wissenscha/ten. Leipzig, 
Berlin, 1910. 

6) A. Schopenhauer, Die Welt als Wille und Vorslellung. Voi. II, Cap. 9. 

30. CLASIFICAREA ŞI DEFINIŢIA NOŢIUNILOR LA BAZA 
ÎMPĂRȚIRII METODELOR DIN ȘTIINȚELE SPECIALE. — Metoda 
atârnă de obiectul pe care fiecare ştiinţă îl are de studiat. Obiectul unei 
ştiinţe: fie ordinea numerică sau spaţială, fie proprietăţile fizice sau 
chimice, fie viaţa organismelor materiale sau sufleteşti, etc. pentru omul 
de ştiinţă din timpul nostru, nu formează un material inform, sau o simplă 
posibilitate, cum credea Aristotel, ci el se prezintă într'un sistem de 
noțiuni, în bună parte clasificate şi definite. Fizicianul care cercetează 
fenomenele optice, nu începe prin a dibui care sunt în natură fenomenele 
optice, în diferență de alte fenomene fizice, ci are fenomenele optice 
clasificate şi definite şi cercetarea lui merge mai departe, aplicând 
metodele specialității sale. Tot astfel şi ceilalți fizicieni, care au de 
cercetat alte fenomene fizice. Obiectul fiecărei ştiinţe speciale este astăzi 
fixat prin procesul abstracției, pornit din trecut şi confirmat prin 
experienţa acelora care l-au studiat. Ştiinţa este o muncă în continuare. In 
ce consistă un fenomen fizic, chimic, biologic, psihologic, sociologic, etc. 
în înfăţişarea lui proprie, cine poate şti? Fiecare fenomen al naturii în 
înfăţişarea lui proprie, este unic: are locul şi timpul său; are intuiţia 
particulară a omului care l-a prins în conştiinţa sa. Obiect de ştiinţă devine 
fenomenul naturii numai după ce el a isbutit să fie definit într'o noțiune 
care a primit un nume şi s'a putut comunica. Ca noţiune, trece din 
generație în generație, corectându-se şi completându-se, pentru a forma 
obiect de ştiinţă pentru toată lumea. 

In această noțiune a fenomenului se găsesc rezumate încercările 
oamenilor de ştiinţă din trecut şi implicit în ea este indicată şi metoda prin 

care are să se continue cercetarea lui în prezent. Din noţiunea undelor de 
lumină, producătoare de culori, precum şi din noțiunea reacțiunilor 
chimice, provocate de un metal, etc. oamenii de ştiinţă din trecut au 
eliminat tot ce poate să amintească fenomenele de estetică şi de sentiment, 
lăsându-le ca fenomene strict obiective; nimeni nu va mai încerca de aci 
înainte să studieze fenomenele de optică, amestecând în ele considerații 
estetice, aşa cum făcea marele poet Goethe; sau să studieze reacțiunile 
chimice, ţinând seama de înclinațiile sentimentale aşa cum făceau 
alchimiştii din Evul Mediu, Fizica şi Chimia îşi au metodele lor speciale 
experimentale. Tot aşa şi cu celelalte obiecte de ştiinţă. Pe baza noțiunilor 
la care s'a ridicat ordinea numerică şi spațială, vom avea pentru 
Matematică metode proprii, iar pe baza noţiunilor în care sunt definite 
fenomenele de viață biologică şi sufletească, vom avea metode proprii 
pentru Biologie, Psihologie, Sociologie şi Ştiinţele istorice. 

De aceea am zis că obiectul unei ştiinţe cuprinde în sine indicarea 
metodei prin care urmează ca el să fie cercetat. Ştiinţa de astăzi nu-şi 
descoperă obiectul ca pe vremea lui Aristotel; obiectul ei este dat şi 
împreună cu el metoda de lucru. Ştiinţa, ca orice activitate culturală, se 
menţine prin altoirea muncii celor de astăzi pe munca celor din trecut. 


Dacă ştiinţa omenească ar fi ajunsă la o sistematizare unitară şi 
desăvârşită, atunci, prin însăşi această sistematizare, noţiunile de care ea 
ş'ar servi, fiind de aceeaşi ordine de certitudine, n'ar mai avea nevoe să se 
clasifice şi să se definească prin operaţii speciale; clasificarea şi definirea 
lor ar fi implicit date în clasificarea şi definiția pe care fiecare ştiinţă 
specială le-ar avea în unitatea totală a ştiinţei. Dar de o asemenea 
sistematizare desăvârşită suntem încă departe. Ştiinţa de care dispunem în 
vremea noastră este despărțită în ştiinţe speciale; acestea având fiecare 
obiectele sale de studiat, asupra cărora funcțiunile abstracțiunii n'au 
izbutit la unele să ridice decât noţiuni, nici bine definite, nici bine măcar 
clasificate. De aceea operaţiile de clasificare şi de definire sunt încă în 
zilele noastre de o deasă întrebuințare. Ele sunt operaţiile, care pe de o 
parte pregătesc materialulştiințific, pentru inovatorul care are să ducă mai 
departe cercetarea ştiinţifică şi pe de altă parte, formulează pentru acei 
chemaţi să înveţe cunoştinţe, rezultatele ştiinţei de până aci. Inovatorul, 
înainte de a-şi începe munca, trebuie să aibă limpede înaintea sa materialul 
ce are de cercetat. Un ajutor pentru aceasta găseşte el în clasificarea şi 
definirea noțiunilor, fiindcă acestea rezumă relațiile de judecată încercate 
de acei cari l-au precedat. Judecata lui are în aceste relaţii, implicate în 
noțiuni, sugestii folositoare. Ajutorul pe care îl dau aceste relații este încă 
şi mai eficace pentru acela care vrea să înveţe cunoştinţele inventate de 
alții. Pentru acesta ajutorul este chiar hotă- rîtor. O noţiune nu este bine 
învățată, decât dacă este bine clasificată şi definită. In sfârşit, atât pentru 
inventator, cât şi pentru acela care învaţă, aplicarea metodelor de 
verificare a adevărului trebuie să înceapă dela verificarea clasificării şi a 
definirii materialului de studiat. 

Definiția presupune clasificarea şi amândouă sunt operaţii care 
mijlocesc abstracției punerea în ordine a conţinutului unei noţiuni. 
Funcțiunile abstracției, analiza, sinteza şi comparația, sunt funcțiuni 
sufleteşti spontane. încep din viaţa copilului şi se revarsă în toate 
direcţiile. Produsele lor sunt inutile Logicei, cât timp nu sunt dirijate după 
o anumită ordine. In crearea acestei ordine, operațiile de clasificare şi de 
definire joacă un rol important. Ele se manifestă începând din structura 
limbajului. Clasificarea pe care o găsim în limbile tuturor popoarelor în 
gen masculin, femenin, neutru, este tot aşa de veche câ şi originea 
limbajului; este înăscută aproape în conştiinţa omenească. yechi sunt apoi 
o mulțime de diferențieri în clase de obiecte, de proprietăţi şi de fapte, pe 
care limbajul le exprimă gramatical prin cazuri, prin adverbe, prin grade 


de comparaţie şi forme verbale; clasificarea a fost dela originile 
inteligenții un neclintit îndreptar pentru funcțiunile abstracţiei. Spre ea au 
țintit totdeauna analiza, sinteza şi comparația. 


In perioada preştiințifică, operația de clasificare a fost condusă de 
mişcările atenţiei, care în primele începuturi ale vieții intelectuale erau la 
rândul lor conduse de emotivitate. In perioada ştiinţifică, operația 
clasificării pierde însă treptat caracterul psihologic pentru a deveni o 
operație logică. Momentul transformării ei, în operație cu caracter logic, 
este momentul în care conştiinţa omenească ajunge săprindă unitatea 
dintre obiectele pe care ea le clasifică. Conştiința unității aduce după sine 
conştiinţa dependenții între părțile unităţii. In această conştiinţă de 
dependenţă, primul început îl face relația de subordonare, direct răsărită 
din funcția analitică a abstracției. Ea este aceea care predomină la 
începutul cercetărilor ştiinţifice. Cu progresul acestora însă, la relația de 
subordonare, se adaogă acelea de corelație. De aci'nainte, noile clasificări 
uzitate în ştiinţă au pretenția de a intra mai adânc în firea lucrurilor şi aleg 
în consecință ca puncte de clasificare relații de dependență corelate în 
locul celor de subordonare. Prin clasificarea, pe bază de corelație, omul de 
ştiinţă năzueşte să dea legea după care conținutul noțiunei a luat naştere; 
nu simpla ierarhie dintre elementele acesteia. Clasificarea pe genuri şi 
specii este astfel menită să fie completată, dacă nu chiar înlocuită prin 
clasificarea genetică. 

Operația definiţiei se sprijină pe aceea de clasificare. In Logica veche, 
cunoscută fiind numai clasificarea pe bază de subordonare, definiția era 
redusă la arătarea genului supraordonat (genus pro- ximum) şi specia 
subordonată (differentia specifica). Cu lărgirea orizontului clasificării 
trebuie să se lărgească şi orizontul definiției. In definiția unei noțiuni 
urmează prin urmare să prezentăm conținutul acesteia, nu după cum 
elementele conținutului pot fi dispuse pentru o înfăţişare sumară, ci după 
cum aceste elemente sunt înrudite între ele şi pot fi cercetate şi verificate 
prin aceleaşi metode. O bună definiție aduce omului inventator de ştiinţă, 
precum şi aceluia care învață dela omul de ştiinţă, o mare economie de 
muncă. O rea definiție, dimpotrivă, este o eauză de rătăcire. De aceea se şi 
insistă aşa de mult în manualele de Logică asupra greşelilor de definiție, 
mai mult decât chiar asupra regulilor de definiție. 

Sunt aşa dar două feluri de definiții, după cum este şi felul clasificării pe 
care ele se întemeiază: definiție « per genus proximum et differentiam 
specificam » şi definiția genetică; una simplă descriptivă şi alta 
explicativă. In afară de aceste două, mai putem deosebi definiția 
rezumativă de cunoştinţe şi definiția creatoare de cunoştinţe. Prima, 
rezumativă de cunoştinţe, cuprinde elementele esenţiale ale conținutului 
noțiunii în numărul şi ordinea dată de ultimele cercetări ştiinţifice. In 
categoria aceasta sunt definițiile pe care le întâlnimîn cărțile de ştiinţă 
naturală. A doua definiţie, creatoare de cunoştinţe” cuprinde elementele 
conţinutului unei noțiuni în numărul şi ordinea cerută de ipoteza, sau 
credința aceluia care o propune, şi care ipoteză sau credință anticipă 
cunoştinţe noi. In categoria aceasta sunt unele definiții din ştiinţele 
Matematice, precum şi unele din ştiinţele Juridice. « Amoniacul este un 
gaz incolor, cu gust arzător, cu miros înțepător, mai uşor ca aerul şi cu 
greutate moleculară 17 » este o definiție rezumativă; «numere prime sunt 
numerele care nu se pot divide decât prin ele însăşi şi prin numărul unu » 
este o definiție creatoare. Prima rezumă cunoştinţe; cea de a doua anticipă 
cunoştinţe. In felul definiţiilor matematice sunt şi unele definiții din 
ştiinţele juridice- Astfel, definiția proprietății în dreptul roman: «jus utendi 
et abu- tendi» este o definiție creatoare. Bine înțeles, cunoştinţele 
anticipate prin definițiile juridice nu au certitudine egală cu cunoştinţele 
care decurg din definițiile matematice. Totuşi legiuitorul care dă definiții 
Juridice, crede în legitimitatea anticipațiilor enunțate de definițiile sale, ca 
şi matematicianul. In sfârşit, amintim definiția pur nominală, definiția 
făcută pe baza etimologiei cuvântului prin care se exprimă noțiunea, foarte 
uzitată la unii publicişti, dar care nare nicio valoare, din punct de vedere 
logic. 

După clasificarea şi definiția noțiunilor ştiinţifice, ținând seama în 
primul rând, de gradul în care s'au putut separa, în conţinutul lor, datele 
curat obiective de datele în care intră subiectivitatea omenească, pentru a 
forma astfel o serie dela aceea ce este mai îndepărtat până la aceea ce este 
mai legat de om, putem împărți metodele în : 

I. Metodele Matematicei. 

II. Metodele experimentale ale ştiinţelor care se ocupă cu fenomenele 
naturii (Fizica, Chimia, Fiziologia, etc.). 

III. Metodele de observaţiune ale ştiinţelor care se ocupă cu obiectele 
anorganice şi organismele naturii (Zoologia, Botanica, Geologia, 
Geografia, etc.). 

IV. Metodele ştiinţelor morale şi istorice, care au să se ocupe cu 
fenomenele şi obiectele naturii în care intervine activitatea sufletească. 


înainte de aceste metode, care privesc ştiinţa de astăzi, vom studia 
metodele Logicei vechi aristotelice, care în vremea lor erau niştemetode 
adaptate pentru obiectul Metafizicei lui Aristotel şi pe care unii filosofi vor 
încă şi astăzi, să le considere ca nişte metode privitoare la « formele » 
gândirii omeneşti în genere. 


34. LOGICA LUI ARISTOTEL IN LEGĂTURĂ CU META FIZICA 
LUI. —Logica lui Aristotel (filosof elin careu trăit între anii- .384—322 a. 
Chr.) nu se poate bine înţelege, fără a se cunoaşte Metafizica lui, şi mai 
ales fără a se cunoaşte rolul pe care această Metafizică l-a avut, față de 
celelalte sisteme filosofice contimporane; în special faţă de scepticismul 
sofiştilor şi de idealismul lui Plato. 

Scepticismul sofiştilor a trezit gândirea poporului elin ca o sgu- 
duitură puternică şi a provocat un interes viu pentru problemele filosofice. 
Sofiştii (cei mai însemnați dintre ei: Protagoras şi Gorgias) ajunseseră la 
rezultatul că ştiinţa omenească nu se fundează pe nimic sigur, deoarece ea 
se fundează pe afirmațiunile oamenilor, iar afirma- ţiunile oamenilor sunt 
schimbătoare dela om la om. « Omul este măsura tuturor lucrurilor şi a 
celor ce sunt şi a celor ce nu sunt», zicea Protagoras. Dar cum, asupra 
aceluiaş lucru, un om poate să contrazică pe un altul, atunci ce ne poate 
încredința pe noi că lucrul este, sau nu este ? Iar Gorgias adaogă: chiar 
dacă ar exista ceva, pe acest ceva noi nu putem să-l comunicăm altuia, 
decât prin vorbe şi vorbele sunt, ca şi colorile şi sunetele, dela om la om 
cu înţeles diferit. Prin urmare, o ştiinţă sigură nu există. 


Contra acestui scepticism se ridică mai întâi Socrate, care pune în evidență 
obiectivitatea noţiunilor abstracte. Asupra a ceea ce înţelegem ca bun, sau 
drept; asupra a ceea ce înțelegem ca folositor sau păgubitor, etc., noi în 
aparență părem a fi cu idei deosebite dela om la om, în fond însă 
avemasupra acestor lucruri idei asemănătoare, fiindcă despre aceste 
lucruri ne-am format cu toții noțiuni comune. Dacă discutăm asupra lor şi 
dacă aducem în discuție exemple potrivite, constatăm atunci numaidecât 
că toți cădem de acord asupra înţelesului pe'care îl are aceea ce este bun, 
sau aceea ce este drept, etc., prin urmare există o bază sigură pentru ştiinţă 
şi anume: noțiunile generale despre lucruri, pe cari le găsim fiecare în 
memoria noastră. Este de ajuns să fi bine întrebat, că de îndată răsare din 
memoria ta reprezentarea tipică a lucrului pus în discuțiune şi cu aceasta 
ai obază sigură pentru ştiinţă. Aceasta este aşa zisa maieutica a lui Socrate 
o metodă pe care el o aplică, exclusiv aproape, pentru dovedirea ade- 
vărurilor morale. 

Plato, discipolul lui Socrate, face un pas mai departe şi un pas 
însemnat pentru Logică. Pentru a găsi o bază pentru ştiinţă, zice Plato, 
trebuie să părăsim cu desăvârşire aparenţa sensibilă, sub care este dată 
lumea şi să pătrundem până la realitatea obiectivă, aceea care rămâne 
veşnic aceiaşi, cu toate transformările pe care le vedem în faţa noastră. 
Ştiinţa nu se ocupă de aparența subiectivă, ci de realul care este sub 
aparenţă. Ca într'o peşteră, întors cu spatele în spre ferestruia dinspre care 
vine lumina, stă cu mintea sa omul şi vede cum se proiectează pe peretele 
din faţă umbra obiectelor reale, existente în afară: omul de rând ia 
umbrele proiectate drept realitatea însăşi, pe când omul de ştiinţă îşi 
reconstitue realitatea cu ajutorul rațiunei din umbrele cari se văd. Sub 
aparența simţurilor, o aparenţă care motivează păreri deosebite dela om la 
om, stă realitatea una şi aceiaşi, eternă pentru toți. Această realitate 
consistă, după Plato, în numere şi în figuri geometrice; prototipuri 
absolute, după care sunt copiate lucrurile de pe faţa pământului. In 
contrast cu lumea peritoare a copierilor, stă lumea eternă a prototipurilor. 
Socrate, prin dialoguri meşteşugit conduse, a ajuns la descoperirea 
noțiunilor comune, pe care el fundă apoi normele unei ştiinţe morale; 
Plato, cu ajutorul unei analize minuțioase, ajunse să descopere, ca ultime 
elemente reale ale lucrurilor şi deci ca bază a orişicărei ştiinţe: numerele şi 
figurile geometrice, sau ideile, cum le mai numea el cu un termen general. 


Aceasta era situațiunea ştiinţei, când veni Aristotel. Aristotel se alătură de 
Socrate şi de Plato, în critica făcută de aceştia sofiştilor, dar se despărți de 
aceşti doi iluştri predecesori, în stabilirea obiectului real al ştiinţei. 
Socrate pusese în evidenţă, în contra sofiştilor, însemnătatea pe care o au 
noțiunile generale despre lucruri, şi căutase foarte bine în natura acestora 
o bază pentru convingerea logică şi deci pentru ştiinţă; dar Socrate nu 
utilizase pentru înţelegerea acestor noțiuni decât observaţiunea internă 
psihologică şi lăsase la o parte imensul material pe care îl oferea limbajul 
omenesc, care în această privință este ca o comoară de noțiuni, aşa că 
metoda lui Socrate nuera aplicată pe un obiect precis şi uşor de înţeles 
pentru toată lumea. Aristotel, în această privinţă, îl completează. El arată, 
că diferitele părți de cuvânt sunt exteriorizările procesului psihologic 
întrevăzut de Socrate, şi în primul rând el arată identitatea ce există între 
noțiunile lucrurilor şi predicamentele, sau determinările stabilite în 
propoziţie. Cu chipul acesta Aristotel aşterne ştiinţei o primă bază 
verificată de tradiție: obiectivitatea categoriilor gramaticale. De asemenea, 
Aristotel este în unitate de vederi cu Plato, cât timp acesta demonstrează 
sofiştilor că ştiinţa nu se ocupă de aparențele sensibilităţii simțurilor şi că 
trebuie găsită pentru ştiinţă o bază sigură, rațională, dar se desparte de 
Plato, când este vorba să stabilească această bază. Aristotel, spirit mai 
practic decât Plato şi înclinat către observarea minuțioasă a naturii, nu se 
găseşte mulțumit cu abstracțiunile matematice ale lui Plato. Determinările 
matematice, în adevăr, sunt prea reduse pentru un spirit observator, cum 
era acela al lui Aristotel. A zice că esenţa unui lucru, sau a unui animal, 
bunăoară, residă într'un număr, sau într'o figură geometrică, era a 
îndrepta ştiinţa pe o cale mistică, sau a-i ridica, în tot cazul, orişice 
valoare practică. Aristotel departe de a nesocoti valoarea noţiunii, cerea 
totuşi ca noţiunea să fie mai aproape de realitate, de cum erau ideile lui 
Plato. De altmintreli şi Socrate păstrase o legătură între noţiune şi viața 
practică, subordonându-le pe amândouă normelor morale. Aristotel nu se 
împăca apoi cu lumea transcendentă în care aşeza Plato prototipurile sale 
ideale. Cum se face, oare, trecerea dela această lume ideală la lumea 
sensibilităţii noastre? Cum numerele şi formele geometrice pot reprezenta 
şi explica mişcarea şi mai ales finalitatea din natură? Nu este bine oare, să 
fie îpăstrată între abstracțiunile raționale, singurele reale pentru ştiinţă şi 
lucrurile sensibilităţii, o legătură de imanență, prin mijlocirea căreia să 
înțelegem trecerea dela unele la altele ? *). 


Aristotel ajunge, astfel, la o nouă bază pentru ştiinţă: Adevărata realitate 
de care are să se ocupe ştiinţa nu sunt numerele şi figurile geometrice, ci 
sunt noţiunile abstracte, întru cât acestea redau clasele în care se pot grupa 
lucrurile din natură; elementul real este elementul, comun care se găseşte 
în mai multe reprezentări luate după lucruri; este caracterul tipic pe care îl 
regăsim în diferitele posibilități ale materiei. Noţiunea abstractă, întru cât 
împreună în ea elementelecomune scoase din diferite reprezentări, este 
mai mult decât un simplu nume al lucrului, ea este însăşi realitatea 
permanentă a lucrului, Socrate avea deci dreptate să identifice ştiinţa cu 
noțiunile pe care ni le păstrează memoria despre lucruri; trebuie însă să 
mergem mai departe ca dânsul şi să vedem în aceste noţiuni, exteriorizate 
în limbaj, nişte adevărate determinări ale realităţii însăşi. In afirmarea pe 
care o facem, s. ex. că « omul este muritor », muritor este nu atât o 
noțiune generală care se leagă de reprezentarea omului, cât este un 
predicat care aduce substanţei omului, o determinare reală, din care este 
exclusă orişice subiectivitate. Noţiunea abstractă este rațiunea de a fi a 
lucrurilor, căci în ea lucrurile îşi găsesc clasa sub care ele se subsumează, 
şi în acelaşi timp forma tipică dela care aparenţa lor nu se abate. Ceva mai 
mult, noţiunea abstractă, pusă în faţa materiei, capătă un fel de tendinţă de 
a se realiza, devine pentru materie o entelehie, adică un scop. 

Cu acestea am rezumat în mod sumar Mcetafizica lui Aristotel, adică 
bazele pe care voia acesta să aşeze cunoştinţele ştiinţifice ale 
contimporanilor săi. Logica lui Aristotel este strâns legată de această 
Metafizică °). Bine înțeles, Logica lui Aristotel poate fi interpretată în 
diferite feluri, cum de fapt ea a şi fost interpretată. Filosofii stoici au 
interpretat-o diferit de filosofii creştini din Evul Mediu, şi aceştia iarăşi 
diferit de filosofii moderni. Aceasta este soarta operilor tuturor marilor 
gânditori clasici. Fiecare epocă le judecă în perspectiva unei alte 
actualități. Aceea ce noi urmărim însă nu este o interpretare exact 
filologică şi de amănunt a Logicei aristotelice, ci numai atitudinea inițială 
din care ea este pornită şi care poate fi fixată prin numai câteva caractere 
recunoscute de toţi interpretatorii. Caracterul ei formal şi deductiv s'a 
impus atenției dela început, deşi asupra înţelesului precis pe care atât 
forma cât şi deducţia, l'au putut avea la Aristotel, poate fi încă discuţie. 
Aceea ce putem lua ca sigur, este atitudinea lui Aristotel de a căuta în 
elementele formale ale rațiunii originea şi metoda de verificare a 
adevărului, pe care nu le găsea în experiența simţurilor. 


1) Theodor Gomperz, Griechische Denker, eine Geschichte der anliken 


Philosophie, 3 voi. Leipzig, 1903. 

E. Gassirer, Substanzbegriff a. Funktionsbegriff, p. 4 (Berlin, 1910).3.5. 
ADEVĂRUL FUNDAMENTAL IN METAFIZICA LUI ARISTOTEL. m 
—Dacă lăsăm la o parte, din Metafizica lui Aristotel, tot ceea ce nu are un 
raport direct cu problema cunoștinței, atunci ajungem uşor să ne 
convingem că-întreaga această Metafizică presupune la baza sa un adevăr 
fundamental, cu care, dacă acest adevăr ar fi fost pus la îndoială, s'ar fi 
năruit şi ea pe deantreg'ul. Acest adevăr fundamental se poate rezuma 
astfel: Elementele sigure, pe care ştiinţa omenească se poate ridica, sunt 
noțiunile abstracte scoase din compa- raţiunea lucrurilor de aceiaşi clasă, 
întru cât acestea cuprind în ele momentele comune din variata reprezentare 
a lucrurilor şi constituesc, în acelaşi timp, forme tipice sub care lucrurile se 
pot subsuma. Aceste noțiuni abstracte, lămureşte mai departe Aristotel, nu 
sunt alături de lucruri, ci sunt imanente în lucruri ca entelehii cari 
determină substanţa acestor lucruri; şi ele nu sunt nici simple copii mintale 
după lucruri, ci ceva mai mult, fiindcă ele sunt însăşi rațiunea de a fi a 
acestor lucruri; sunt realitatea supra căreia se fundează ştiinţa. 

Abstracțiunea, sau mai bine zis «înţelesul» de clasă este aşa dar 
primul adevăr cu care începe Aristotel şi pe care el fundează întreaga 
sa Metafizică. De natura acestui adevăr depinde şi întreaga sa Logică, 
precum vom vedea îndată. 


% 


IMPORTANȚA ABSTRACȚIEI IZOLATE IN LOGICA 
ARISTOTELICĂ. *— In primul rând, filosoful care dă o aşa de mare 

importanță abstracției în noțiuni izolate, nu va pune la baza Logiceisale, ca 
fapt elementar, faptul raționamentului, sau al judecății aşa cum cere 
ordinea naturală a operațiunilor mintale şi cum admit, în majoritate, 
filosofii de astăzi. Dela început, va fi îndreptat pe un drum contrar 
spiritului ştiinţific modern. Înainte de a ajunge la idcea abstractă de clasă, 
noi ştim că mintea trebuie să compare şi să abstragă din multiplele 
înfățişări ale lucrurilor notele comune, care se rezumă apoi în idee; trebuie, 
cu un cuvânt, ca mintea să judece, înainte de a se fixa în noţiuni precise 
abstracte. Pentru Aristotel însă, noțiunea rezumatoare abstractă vine 
înaintea operaţiunii raționamentului; noțiunea se impune ca model, înainte 
ce noi să cunoaştem locul pe care ea îl ocupă în judecată şi raționament. In 
loc de a zice, că ideea este un produs rezumativ al metodei 
raționamentului, Aristotel, dimpotrivă, ia raţionamentul ca o împreunare de 
idei. 

Iată dar o primă caracteristică a Logicei lui Aristotel, pe care o explică 
Metafizica acestuia. Logica lui Aristotel este într'o direcţie cu totul opusă 
Logicei contimporane. Pe când aceasta din urmă dă raționamentului locul 
central şi grupează în jurul lui teoria noţiunilor abstracte, izolate, Logica 
lui Aristotel dă locul central noţiunei izolate şi împrejurul ei grupează toate 
celelalte teorii ale Logicei. 


CONȚINUTUL ŞI SFERA NOȚIUNEI. — In definirea noțiunii găsim 
iarăşi o mare deosebire dintre Logica lui Aristotel şi Logica modernă. 
Logica lui Aristotel defineşte noțiunea din două puncte de vedere: 1) ca 
sumă a momentelor sau notelor comune scoase din comparația mai 
multor reprezentări, aceea ce ar constitui conţinutul noţiunei; şi 2) ca 
întindere a noţiunii asupra diferitelor exemplare sau reprezentări, aceea 
ce ar constitui sfera sau extensiunea, fără să ne dea însă nicio indicațiune 
asupra regulei după care procedăm la alcătuirea acestei definiții. De ce 
alegem anumite elemente, ca note comune şi nu altele?; de ce ignorăm 
notele prin care reprezentările se diferențiază? — aceste sunt întrebări pe 
care Aristoteles nu şi le pune, dar cari în ştiinţa modernă sunt considerate 
ca fiind de cea mai mare importanță. După ştiinţa modernă important de 
ştiut este, nu cari sunt notele sau momentele comune adunate, ci regula 
(me- toda) după care ele sunt adunate, căci această regulă, odată 
cunoscută, numărul elementelor din conţinut se explică de sine. Tot astfel 
şi cusfera sau extensiunea. Pe câtă vreme nu ştim regula, după care no- 
țiunea a fost constituită, extinderea acesteia la diferite exemplare, sau la 
reprezentări, apare ca un ce întâmplător şi fără vreo rațiune satisfăcătoare 
pentru existența noțiunei însăşi. 

Imperfecțiunea Logicei lui Aristotel se explică pe baza Metafizicei 
acestuia. Aristotel a preferat pentru noţiuni definiţia, care serveşte la 
gruparea lucrurilor în clase; cu deosebire ideile care servesc la 
clasificarea animalelor, în genuri (căci Aristoteles era şi naturalist) şi care 
în acelaşi timp înlesneau transpunerea abstracției în rolul de formă şi 
entelehie pentru explicarea naturei. Noţiunile din Logica lui Aristotel nu 
redau din cunoştinţa naturei mai mult decât redau şi noțiunile pe care le 
găsim în gramatica unei limbi. Noţiunile în care să se rezume o regulă, 
sau o lege a faptelor experienţii, erau departe de Metafizica lui Aristotel 
şi au rămas departe şi de Logica acestuia. 


Cu elemente logice definite în acest fel, este uşor de înţeles pentru ce în 
Logica lui Aristotel raportul de subsumare joacă un aşa de mare rol; 
pentru ce acest raport este aproape unicul de care Logica aristotelică, ţine 
seama. Niciun alt raport logic nu are însemnătatea acestuia. In el se 
rezumă întreaga Logică aristotelică 7).L E C ŢI A XXI-a 


36. TRADIȚIA ARISTOTELICĂ IN LOGICĂ. —. Logica lui 
Aristotel a fost continuata timp de mai multe secole de şcolile filosofice şi 
ea este reprezentată şi astăzi în mişcarea filosofică europeană. Cu cât ne 
depărtăm însă de Aristotel, ea nu mai este în legătură directă cu 
Metafizica acestuia, precum era la început, ci tinde să devină o Logică 
universală, pe care filosoful o întrebuințează în sprijinul orişicărei 
Metafizici sau filosofii. Ea s'a împăcat, cu deosebire, foarte bine cu 
teologia medievală şi cu filosofia raţionalistă a lui Leibniz şi a urmaşilor 
acestuia. Astăzi manualele de Logică o trec sub denumirea, când de « 
Logică elementară », când de « Logica formală », subînţelegând în 
amândouă cazurile, că este un fel de Logică a raţiunii pure, în deosebire 
de Metodologia Logicei, în care se au în vedere metodele şi sistemele 
ştiinţelor speciale. Cu alte cuvinte, soarta Logicei aristotelice a fost, ca 
odată despărțită de adevărurile fundamentale ale Metafizicei aristotelice, 
să planeze ca o Logică a raţiunii în genere, fără niciun obiect special de 
aplicație. 

Vom examina, mai întâi, ce cuprinde această Logică elementară, sau 
formală şi pe urmă vom vedea, dacă pretenţiunile ei se pot susține. 


NOȚIUNEA. — La autorii cari se mențin mai mult în spiritul tradiției, 


27) Ernst Cassirer, Substanzbegriff und Funktionsbegriff. (Berlin, 1910), p. 3—35; 
C. Răduîescu-Motru, Elemente de Metafizică, 1912, p. 91—115. 


Logica elementară sau formală, reproduce aproape exact Logica 
aristotelică, cu diferența numai că autorii de astăzi pun şi exemple noi, 
peste acelea date de Aristotel şi apoi îi mai adaogă un capitol la început 
despre reprezentările psihologice în deosebire deideile sau noțiunile 
logice, şi un alt capitol la sfârşit despre criticile aduse silogismului; fondul 
vechii Logici a lui Aristotel rămânând însă același?). Locul central îl 
ocupă ideea abstractă (noțiunea), luată ca unitate de cunoştinţă logică şi 
din definiția acestei idei abstracte rezultă definiția judecății şi a 
raționamentului. Noţiunea este înțelesul unitar logic, pe care îl scoatem 
din mai multe reprezentări de obiecte, prin despărțirea a ceea ce este 
moment sau notă comună. Neavând în vedere un anumit obiect ştiinţific, 
definiția noțiunei este eliberată de obligaţia de a se face după un criteriu 
ştiinţific, şi singurul criteriu, pe care deşi definiția nu-l indică, noi totuşi 
trebuie să-l subînțelegem, este acela constituit din postulatele Logicei 
(principiile identității, contradicției şi terțului exclus). Intru cât momentele 
sau notele comune, scoase din totalul unor reprezentări se acomodează cu 
postulatele Logicei, întru atât noţiunea dobândită din reunirea momentelor 
sau notelor comune are o valoare logică. Forma este singura care 
hotărăşte, fără a se ţine în seamă, dacă ea garantează sau nu şi fondul real 
al obiectului ştiinţific. Acest criteriu formal rămâne hotăritor şi pentru 
judecată şi pentru raţionament. întocmai cum de noţiune n'avem nicio altă 
garanţie, în afară de acordul formal al ei cu postulatele Logicei, tot aşa 
nici de împreunarea noțiunilor în raționament; pretutindeni singurul lucru 
ce ni se garantează este valoarea formală logică, iar nu valoarea de 
adevăruri reale ştiinţifice, corespunzătoare cu datele experienţii. Logica 
aceasta, care .continuă tradiţia lui Aristotel, presupune dar, întru cât ea se 
intitulează «elementară », că elementele adevărului ştiinţific pot fi găsite 


exclusiv în raţiunea pură a omului, iar întru cât apoi ea se mai intitulează 
« formală », presupune în plus că elementele adevărului ştiinţific, nu 
numai că pot fi găsite exclusiv în rațiune, dar exclusiv în acord cu 
postulatele formale ale raţiunii. Cu alte cuvinte, după această Logică 
tradițională, adevărul se susține pe acordul formal, în care se găsesc, pe de 
o parte, elementele sale ele între ele, iar pe de altă parte, tot pe acordul 
formal în care se găseşte el faţă de alte adevăruri”). 


RAPORTUL DE SUBSUMARE. — Negreşit, cu acest criteriu formal nu 
se putea ajunge la o altă sistematizare a adevărurilor,decât la acea bazată 
pe raportul de subsumare, la care ajunsese şi Aristotel, căci orişice alt 
raport ar depăşi criteriul dela care s'a plecat. Raportul de subsumare este 
singurul care poate fi stabilit pur rațional, adică fără a se recurge în mod 
mai imperios, la experiență, — şi încă şi acesta numai în aparenţă. In tot 
cazul, subsumarea notelor în cuprinsul unei idei şi a unei idei în alte idei 
este aşa de simplă, încât nu cere prea multă muncă intelectuală pentru a se 
înțelege; de aceea şi unii filosofi vorbesc de constituția monarhică a 
inteligenți; iar în limbajul comun, fiecare subînțelegem un asemenea 
raport între subiect şi predicat, fără să justificăm mai de aproape, cum şi 
în ce măsură este făcută subsumarea. Este dela sine înţeles, pentru toţi, că 
subiectul se cuprinde în sfera predicatului, sau invers, că predicatul se 
cuprinde în conţinutul determinărilor aduse subiectului, fără vreo 
verificare prealabilă. Experienţa anonimă a celor care au vorbit până acum 
înaintea noastră, fixând limbajul, dispensează pe acei de acum să verifice 
acest raport; el a devenit oarecum o deprindere a inteligenții omeneşti. 
Orişice alt raport n'are pozițiunea aşa de privilegiată. Raportul de 
egalitate din Matematică, raportul de dependenţă cauzală din Fizică; 
raportul de filiațiune din Biologie, etc., acestea toate nu se înţeleg atât de 
uşor şi trebuesc în tot cazul verificate prin demonstrație, sau experimental. 
Singur raportul de subsumare pare evident prin sine însuşi, mai ales dacă 
îi vine în ajutor şi intuițiunea spațiului. Un cerc mic se subsumează 
într'un cerc mare şi acesta la rândul său într'un cerc şi mai mare: ce lucru 
poate fi mai evident? Şi astfel, cu această mică încordare intelectuală, 
activitatea formală a Logicei îşi poate acredita valoarea. Vom avea mai 
întâi, după definiția noțiunii abstracte, raportul dintre sfera şi conținutul 
acesteia. Dacă conţinutul însemnează suma determinărilor, iar sfera 
însemnează numărul exemplarelor asupra cărora se extinde noţiunea, 
atunci evident cu cât determinările sunt mai numeroase cu atât sfera este 
mai restrânsă şi cu cât determinările sunt mai puţine cu atât şi sfera este 
mai mare. Vom avea apoi clasificarea şi consecvent acestei clasificări, 
denumirea noțiunilor în contrare şi contradictorii, concordante şi opuse, 
corelate şi disparate, etc. In sfârşit, pe baza aceluiaşi raport de subsumare, 
definim judecata şi distingem diferitele clase de judecată; definim 
raționamentul şi distingem de câte feluri poate fi acest raționament. 


37. FELURIMEA JUDECĂȚILOR IN LOGICA TRADIȚIONALĂ. 
— Judecata, în Logica modernă, este definită ca fiind determinarea unei 
noțiuni înlăuntrul unui sistem de raporturi, cari raporturi fiind bazate pe 
experiență sunt variate ca şi această experienţă, pe când judecata, în Logica 
tradițională, este determinarea unei noțiuni din punctul de vedere al 
raportului de subsumare. De aceea tipul judecății, după Logica tradițională, 
nu se poate lipsi de copula « este », A este R; fiindcă prin « este » se 
subînțelege a fi cuprins în ceva; a fi partea unui tot. De câte ori împreunarea 
termenilor unei judecăţi nu se face după raportul de subsumare, de atâtea ori 
riscăm să ne abatem dela regulele formale ale Logicei tradiționale. A este R, 
nu în înțelesul de A = R, ci în înțelesul de A < > R (A cuprins în E, sau B 
cuprins în A); căci dacă A = B, atunci ar urma că şi B = A, ceea ce * este însă 
inexact după Ilogica formală. Toţi oamenii sunt muritori, dar nu şi toți 
muritorii sunt oameni, căci pot fi cuprinse în clasa de muritori şi alte fiinţe 
în afară de oameni. 

Tot după raportul de subsumare, face Logica tradițională distinc- 
țiunea dintre judecățile analitice şi judecăţile sintetice. In cele dintâi 
noțiunea sau ideea predicativă este de mai înainte înțeleasă în conținutul 
subiectului, de ex. quadratul este un paralelogram; pe când în judecățile 
din urmă, în cele sintetice, noţiunea predicativă adaogă ceva nou la 
noțiunea subiectului : linia dreaptă este drumul cel mai scurt între două 
puncte. 


împărțind judecățile, după calitatea lor, în afirmative şi negative, iar după 
cantitatea lor în universale şi particulare, Logica tradițională dobândeşte 
patru clase de judecăţi şi anume: 1) universal afirmative şi 2) universal 
negative, 3) particular afirmative şi 4) particular negative, care, avându-se 
în vedere acelaşi raport de subsumare, se exclud sau se subînțeleg între 
ele după următoarele reguli. Judecata universal afirmativă: Toţi oamenii 
sunt muritori, dacă este adevărată, implică în sine şi adevărul particularei 
afirmative: o parte din oameni sunt muritori (regula subalternării). 
Aceeaşi judecată universal afirmativă stă în opoziţiune cu judecata 
universal negativă, făcută asupra aceluiaşi obiect: dacă este adevărat că 
toți oamenii sunt muritori, atunci nu poate fi adevărată judecata: toți 
oamenii nu sunt muritori (raport de contrarietate). Cu atât mai mult, dacă 
judecata universalafirmativă este. adevărată, se exclude posibilitatea 
adevărului unei judecăţi particular negative asupra aceluiaşi obiect (raport 
de contra- dicțiune). Dacă toți oamenii sunt muritori, o parte din oameni 
nu pot fi nemuritori, etc. Toate aceste reguli se deduc de sine, din 
intuițiunea raportului de subsumare şi în special din intuiţiunea figurilor 
geometrice cari se pot pune în acest raport *). 


38. SILOGISMUL, SOFISMELE. — Tipul clasic al raționamentului, 
după Logica tradițională, este negreşit silogismul aristotelic, fiindcă 
acesta se potriveşte mai bine decât oricare altul cu postulatele Logicei 
formale. Raționamentul care duce la rezolvirea problemelor morale, sau 
raţionamentul care duce la stabilirea legilor cauzale ale naturii sunt de mai 
puţină valoare logică, pentru autorirde manuale, cari se ţin de spiritul 
tradițiunii, decât raționamentul silogistic, care se bazează exclusiv pe 
raportul de subsumare a unei idei, sau subiect, ca termen mic, într'un 
termen mare prin mijlocirea unui termen mediu. Am noțiunea, sau 
subiectul Socrate, termenul cel mic, şi am un termen mare: predicatul 
muritor; cum.ajung eu să împreun aceşti doi termeni? Prin găsirea unui 
termen mediu care să cuprindă în el termenul cel mic şi să fie şi el totuşi 
cuprins în termenul cel mare. Acest .termen mediu este calitatea de om a 
lui Socrate. Oamenii cu toții sunt muritori. Socrate este dintre oameni. 
Socrate este muritor. Subsumarea lui Socrate în sfera predicatului muritor, 
sau subsumarea predicatului muritor în conținutul noțiunii Socrate 
(Substanţei Socrate) sunt perfecte, deci şi raționamentul este perfect. 

Mersul silogismului poate fi variat după poziţia termenului mediu, 
căci această poziție uşurează sau nu subsumarea termenilor. In exemplul 


de mai sus: O. M. 
Figura I-a S. O. 

S. M. 
termenul mediu (Om) este subiect în prima judecată şi este predicat în a 
doua judecată şi prin această poziţie a lui n'am avut să întâmpinăm nicio 
greutate în subsumarea termenilor. Nu tot astfel se prezintă însă şi 
celelalte cazuri. Dacă am zice: M. O. 

Figura Il-a S. O. 

S (?) M.adică, dacă termenul (Om) este predicat în amândouă' judecățile 
se poate scoate tot aşa de uşor concluzia că Socrate este muritor? In 
exemplul nostru niciodată. Căci din faptul că muritorii şi Socrate sunt 
oameni, nu urmează ca toți oamenii să fie muritori, şi poate deci nici 
Socrate să fie muritor. In alte exemple de raționament, date după aceiaşi 
figură, unde în loc de judecăți universal afirmative, am avea cel puțin, o 
universal negativă, sau o particular negativă, putem ajunge la o 
concluzie, dar la o concluzie negativă. Zeii nemuritori nu sunt oameni. 
Socrate este om. Socrate nu este între zeii nemuritori. Şi aşa în toate 
exemplele acestei figuri. Aceasta de a doua figură, prin urmare, nu ne 
poate da decât concluzii negative, aceea ce este de o mică valoare logică 
pentru raportul de subsumare, căci este mai important să ştiu ce se 
subsumează decât aceea ce nu se subsumează. 

In loc de a pune termenul mediu ca predicat în amândouă premisele 
să-l punem ca subiect: 

O. M. 
Figura III-a O. S. 
S(%M 

Urmează în această figură cu necesitate, că Socrate este muritor? 
Iarăşi nu. Fiindcă, dacă toți oamenii sunt muritori şi toți oamenii se 
chiamă Socrate, poate să mai fie foarte bine şi alte obiecte în afară de 
oameni cari să se cheme Socrate! Deci singura concluzie necesară pe 
care o putem scoate din această figură este că o parte din acei ce se 
chiamă Socrate sunt muritori, adică că 1/S.M. In orişice exemplu vom 
lua, din această figură, nu vom putea să scăpăm de constrângerea de a 
reduce concluzia la o judecată particulară. 

Cu un cuvânt, singura figură perfectă pentru raportul de subsumare 
este figura I-a, unde termenul mijlociu este subiect în premisa întâia şi 
predicat în premisa doua. De aceea şi Aristotel şi cu dânsul toţi filosofii 
cari urmează tradiţia lui, consideră această figură ca tipul clasic al 


silogismului. 


Scepticii elini au simţit cei dintâi că reducerea forţată a tuturor raporturilor 
dintre subiect şi predicat la raportul de subsumare duce raționamentul în 
foarte multe cazuri la concluzii falşe, de aceea ei i au şi făcut o armă 
contra filosofiei dogmatice din practica sofismelor, care nu sunt altceva 
decât aplicații exagerate ale raportului de subsu-mare la tot felul de cazuri 
pe care le prezintă experiența. Bunăoară sofisma crocodilului. Un crocodil 
răpeşte unei mame copilul, pe care promite să-l restitue, dacă mama va 
ghici hotărîrea pe care o va lua crocodilul. Care va fi răspunsul mamei, 
pentru a reuşi să obţină copilul? Oricare ar fi răspunsul mamei, — fie că 
ea zice că va avea copilul, fie că ea va zice că iiu-l va avea, e— prin 
forma de subsumare a silogismului, crocodilul nu poate fi constrâns la 
restituire. Sau sofisma Cretanilor mincinoşi. Toţi Cretanii sunt mincinoşi, 
zice Epimenides; dar Epimenides este el însuşi Cretan, deci Epimenides 
-minte când afirmă despre Cretani că sunt mincinoşi... Care figură de 
silogism ne poate da concluzia adevărată? Sau sofisma lui Enathlos. 
Enathlos promite că va plăti lui Protagoras onorariul ce-i datoreşte, după 
ce va câştiga primul proces. Dar Enathlos nu vrea să aibă procese. Pro- 
tagoras dându-l în judecată, poate avea onorariul? Dacă pierde procesul, 
nu-Uare, fiindcă e pierdut; dacă-l câştigă nu-l are, fiindcă Enathlos nu și- 
a câştigat primul proces după învoială. Care este figura de silogism prin 
care Protagoras poate aduce pe Enathlos să se convingă la plată? Sau, în 
sfârşit: ce n'ai pierdut ai; coarne n'ai pierdut; deci coarne ai. 


39. VALOAREA SILOGISMULUI. —e Să examinăm acum valoarea 
raționamentului, făcut după tipul silogismului. 

Evident acest raționament are valoarea pe care o are şi raportul de 
subsumare în organizarea cunoştinţelor noastre, căci silogismul nu scoate 
un rezultat în plus peste acelea care decurg din acest din urmă raport. Prin 
urmare, cum raportul de subsumare ajută la clarificarea cunoştinţelor şi cu 
deosebire ia expunerea şi rezumarea cunoştinţelor, de acest ajutor ne va fi 
şi silogismul. Pentru a lămuri şi rezuma aceea ce avem în minte şi pentru 
transmiterea mai ales a cunoştinţelor noastre la alţii, el va fi totdeauna 
bine venit. Din această cauză în arta oratorică silogismul va ocupa un loc 
de frunte. Dar pentru descoperirea adevărului, întrebuinţarea lui este de 
prea puţin ajutor ^}. Cel mult în interpretarea materialului cărturăresc (aşa 
zisul « savoir livresque ») îl vom întâlni ca metodă ştiinţifică, fiindcă în 
această parte a metodologiei ştiinţifice el întăreşte spiritul critic. 


40. sVALOAREA DIALECTICEI.-—-Dacă valoarea silogismului 
trebuie astfel foarte mult scăzută, cu atât mai mult trebuie scăzută 
valoarea Dialecticei raționale. Dialectica are o pretenţiune în plus peste 
silogism. Silogismul îşi mărgineşte, pretențiunea sa la găsirea unui raport 
nou între idei cunoscute, pe când dialectica merge până la pretenţiunea de 
a găsi nu numai raporturi noi între idei vechi şi cunoscute, ci şi idei noi, în 
afară de orişice atingere cu experienţa. Şi cum pretențiunea Dialecticei 
este foarte mult sprijinită pe principiile Logicei tradiționale; ceva mai 
mult, cum Dialectica este complinirea naturală a logicei tradiționale, 
discuţiunea asupra valoarei pe care o are Dialectica, atinge şi valoarea 
Logicei tradiționale. 

Ce valoare poate avea Dialectica, ca metodă de găsire a unor ade- 
văruri noi? întreaga desvoltare a ştiinţei de până acum răspunde, la acesată 
întrebare, în mod hotărît: metoda pur dialectică nu poate avea o valoare 
pozitivă. Toate încercările făcute până astăzi în scopul de a dobândi, prin 
speculaţiunile raţiunei pure, adevăruri noi, cari să rămână în ştiinţă, n'au 
dus la vreun rezultat, ci toate s'au prăbuşit. Cea din urmă, şi care poate nu 
va mai fi repetată, este aceea a filosofului german Hegel 8). Metoda 
dialectică, şi împreună cu dânsa toată, direcția Logicei tradiționale, face 
greşala de a lua ca posibilă găsirea adevărului numai pe baza datelor 
formale ale raţiunei, fără a apela la controlul experienţii. Această greşală a 
fost principala piedică în desvoltarea Logicei până acum. înlăturarea ei 
constitue un progres pentru întreaga filosofie ştiinţifică. 


*) Titu Maiorescu, Logica, 6-a ediţie. Bucureşti. 
V. Brochard, Etudes de philosophie ancienne ei philosophie moderne. Paris, 1012 
. *) F. A. Lange, Logische Studien. 


*) J. St. Mili, Systime de logique, 1, p. 204. C. Rădulescu-Motru, Valoarea 
silogismului, în Studii Filosofice, I. 


*) Adolf Trendelenburg, Logische Unţersaehungen (Leipzig, 1870), |, p. 

41. METODELE EXACTE. OBIECTUL MATEMATICII. — 
Definiţia obiectelor de care se ocupă fiecare ştiinţă, determină împărțirea 
metodelor. Această împărțire nu se face însă după gradul de realitate al 
obiectelor, căci realitatea se presupune a fi în acelaşi grad la toate 
obiectele naturii, ci după gradul de exactitate, cu care ştiinţa îşi poate 
defini obiectele şi care exactitate este în adevăr variată. Avem astfel 
metode exacte şi metode mai puţin exacte, iar nu metode reale şi metode 
mai puţin reale. Un popor, sau o clasă socială, ca obiect de ştiinţă, nu se 
pot reprezenta şi defini cu aceiaşi exactitate, cum se pot reprezenta şi 
defini un organism de animal sau de plantă şi acestea din urmă iarăşi nu 
cu aceiaşi exactitate ca o figură geometrică, etc. Toate aceste obiecte sunt 
în acelaşi grad de reale, căci un popor nu este mai puţin real decât o figură 
geometrică, dar nu în acelaşi grad de exactitate. Figura şi raporturile geo- 
metrice le putem reprezenta aşa de exact încât le şi înlocuim cu re- laţiuni 
simbolice, pe când un organism de animal şi de plantă, mai puțin; iar un 
popor, sau o clasă socială, încă şi mai puţin. Sunt, cu alte cuvinte, obiecte 
de ştiinţă care par mai depărtate şi altele care par mai apropiate de mintea 
omenească. Acestea din urmă găsesc pentru Logică o traducere mai exactă 
în operațiunile sale, pe când celelalte nu. Metodele, care se aplică la 
obiectele mai apropiate, mai apropiate, nu ca spațiu, ci ca uşurinţă de a fi 
traduse în operaţiunile logice, -— sunt mai exacte decât celelalte care se 
aplică la obiecte mai greu de reprezentat şi de definit’). 


8»Obiectul ştiinţei Matematice: numerile, figurile-, geometrice şi ra- 
porturile de ordine şi de spaţiu în genere, sunt cele mai uşor de tradus în 
simboale şi în raporturi mintale ; sunt aşa de uşor, încât mulţi nici nu vor 
să le acorde o existenţă separată, ci le fac să se confunde cu operațiunile 
mintale însăşi. Numărătoarea şi măsurătoarea cantităților pe care le 
reprezintă lumea ce ne înconjoară, zic aceştia, nu constituie obiectul 
Matematicii, căci această ştiinţă îşi găseşte în creațiunile minţii toate 
obiectele de care ea se ocupă şi încă într'o perfecțiune, cum nu se poate să 
o dea vreodată lumea ce ne încon' joară. Ordinea de numărătoare, sau 
figurile spaţiale, pe care lumea dimprejur le oferă, pot cel mult provoca în 
mintea noastră funcțiunea rațiunii constructoare, ale cărei produse apoi 
corespund exactităţii cerute de Matematică. Ordinea numerică şi 


proprietățile spaţiului, aşa cum Matematica le cere, nu pot exista decât în 
rațiune, atât sunt ele de ideale. 

Această idealitate riguroasă a obiectului Matematicilor nu co- 
respunde însă cu acea ce ştim despre originile ştiinţelor matematice. 
Oamenii primitivi, aceia care ne-au precedat, ca şi resturile primitivilor de 
astăzi, n'au găsit în funcțiunea rațiunii lor constructive de ordine şi figuri 
geometrice niciun ajutor pentru începerea Matematicii. Primitivul şi astăzi 
numără cu multă dificultate pe degete şi adeseori nu se ridică până la 
numărul total al degetelor dela o mână. Cu multă anevoinţă apoi au ajuns 
civilizațiile care au precedat pe a noastră, la ideea de ordine numerică. 
Figurile geometrice până la începutul civilizaţiei eline, aveau o existență 
numai ca măsurători pe suprafața pământului, de unde şi numele de 
Geometrie, încă pe timpul lui Pythagoras, numerele erau considerate ca 
proprietăţi ale lucrurilor, iar armonia numerică precum şi cea geometrică 
se confundau cu armonia morală. Această confuziune a persistat şi în 
timpul lui Plato. Cu multă greutate s'au ridicat în sfârşit geometrii şi 
algebriştii greci până la concepțiunea numărului independent de 
reprezentarea sensibilă şi au introdus în calculele lor numere care nu 
puteau fi figurate intuitiv, cum spre ex. numerele iraționale °). 


După introducerea numărului irațional (]/3", |/7,) a urmat apoi 
introducerea numărului imaginar (/M) şi a infinitului din calculul 
diferențial şi integral, pe lângă infinitul mare 00 care de asemeneaintră în 
calculele de analiza matematică; concepţiuni de numere care nu pot fi 
reprezentate direct printr”o cantitate sensibilă corespondentă. Ar părea dar 
că prin aceste introduceri, Matematica tinde să se depărteze de experienţa 
sensibilă şi să se fundeze exclusiv pe date apriori ale minţii. De fapt însă 
nu este astfel. Toate aceste introduceri n'au scopul de a despărți 
Matematica de experienţa sensibilă, ci au scopul dimpotrivă de a da 
Matematicii posibilitatea de a traduce mai exact în simboale numerice 
faptele din experienţă. Redusă la numerele raționale pozitive, Matematica 
nu putea prinde în formulele sale decât cantitățile concrete direct 
numărabile, adică numai cantităţile care se puteau dispune în seria 
corespondentă cu seria numerelor pozitive, cum face şi astăzi bunăoară 
omul primitiv care numără cantitățile concrete ale experienţii sale 
comparându-le cu seria numerelor pe degete; şi aici se oprea Matematica, 
întru cât dispunea numai de numere raționale pozitive. De îndată ce ea 
introduce numărul negativ, numărul irațional, numărul imaginar, infinitul 
diferențial, etc., competența Matematicii de a simboliza şi calcula 
cantitățile constatate în experiență se extinde. Graţie numărului negativ, 
Matematica extinde seria de numărare în două direcțiuni; grație numărului 
irațional se pot măsura şi distanțe continue care nu se pot împărți exact în 
unități; grație numărului imaginar, numărului complex şi mai ales 
concepțiunii infinitului mic, se pot calcula suprafeţele şi mişcarea, etc. 
Invenţiunea tuturor acestor simboluri n'a avut alt scop decât să apropie 
calculul Matematicei de dimensiunile şi faptele măsurabile din experiență. 
Şi tot progresul Matematicei se poate interpreta în acelaşi sens. La 
originele sale, Matematica, fiind redusă la numerele pozitive raţionale şi 
la figurile clasice ale Geometriei, era cii desăvârşire în neputinţă să 
servească drept instrument de traducere a ceea ce se vede, ca formă 
regulată şi aceea ce se petrece, ca mişcare, în lumea sensibilă; astăzi însă 
Matematica, graţie analizei superioare şi mai cu deosebire graţie 
calculului diferențial şi integral serveşte de minune pentru traducerea în 
raporturi mintale a tot ce este măsurabil sau a tot ce este formă regulată în 
experienţă *). Deci prin creațiunile sale simbolice, Matematica nu tinde să 
se depărteze de experiență, ci să se apropie din ce în ce mai mult. De 
altfel, după cum mărturisesc înşişi matematicienii”), creaţiunile simbolice 
ale 


Matematicei n'ar fi fost posibile dacă ele nu ar fi fost indirect su gerate de 
experiență. 


O ilustrație frumoasă a strânsei legături care exista între Matematică şi 
experiență ne-o oferă operaţia interpolației. Prin interpolație Matematica 
înţelege completarea unei serii, sau unei ordine de succesiune a faptelor 
naturii, prin mijlocirea calculului. Spre ex. prin măsurarea unei bare de 

metal, pe care am supune-o la o încălzire treptată, n'am putea ajunge decât 
la dependențe singuratice între anumite lungimi ale barei (L, LI, L2, L3, 
L4... Ln) şi anumite grade de temperatură (T, TI, T2, T3, T4... Tn), fără să 
ne putem înfățișa continuitatea de dependenţă între bara în creştere de o 

parte şi temperatura în creştere în altă parte. Această continuitate de 
dependență este rezultatul interpolaţiunii, care vine să completeze 
intervalele lăsate libere dintre dependențele singuratice constatate. Fără 
această continuitate, rezultat al interpolării, toată măsurătoarea noastră ar 
fi fără utilitate practică 8). *%LE CŢIA XXIII-a 


28*) Louis Liard, Des definitions geomelriques et des difinitions empiriques. Paris, 
1903, 111-feme Edit. 
2) Lăon Brunschvicg. Les itapes de la philosophie mathematique. Paris, 1912. 
E. Rignano, ZI ragionamento matematico etc. (în Scienza, I, 1—3, 1915). 
29 H. Poincare, L'analyse et la physique (în La valeur de la Science, p. 136). 
5) Sp. C. Haret, în Mecanique sociale (Buc., 1910) face o deasă întrebuințare <le 
interpolațiune şi la explicarea fenomenelor sociale. 

SUBSTITUIREA CA OPERAȚIE A MATEMATICII. — Faptul că 
Matematica face abstracţie de ori şi ce însuşire a lucrurilor din experiență 
şi se ocupă numai de raporturile şi de poziția pe care acestea le pot avea 
într'o ordine numerică, sau într'un spațiu ideal, faptul acesta dă 
Matenţaticii posibilitatea să aibă o aplicațiune foarte vastă. Acea ce 
urmăreşte fiecare ştiinţă este cunoaşterea sistematică a lucrurilor şi 
fenomenelor din natură şi obstacolul principal pentru această cunoaştere 
stă tocmai în felurimea însuşirilor senzaţionale cu care lucrurile şi 
fenomenele se prezintă; dacă Matematica însă face abstracţie de aceste 
însuşiri, obstacolul principal pentru ea este evitat. Matematica rezumă 
natura în raporturi numerice şi în raporturi de spațiu, care sunt uşor de 
reprezentat în minte şi care, mai ales, sunt uşor de identificat şi de înlocuit 
unele prin altele. Am spre exemplu, în fața mea felurite lucruri de ale 
naturii pe care voiesc să le cunosc. Dacă voi începe să le studiez după 
însuşirile lor caracteristice, atunci numai după un lung studiu voi putea 
stabili între ele asemănări, analogii sau identități şi numai târziu voi putea 
trece cu cunoștința dela unele la altele. Dacă voi face abstracție însă de 
însuşirile lor caracteristice şi le voi considera pe fiecare ca simple cantități 
numerice, atunci ele sunt pentru mine cuprinse toate şi dintr'odată, într'un 
sistem care-mi permite să le leg prin raporturi de indentitate pe unele cu 
altele şi să le cunosc, din punctul de vedere al ordinei cantitative, cât se 
poate de exact. Dacă din aceste lucruri, care să zicem sunt în număr de 
zece, voiu lua spre exemplu trei, suntconvins că mai rămân şapte, fiindcă 
în ordinea mea numerică 10 — 3 = 7. Această cunoştinţă pe care o am 
prin Matematică este sigură, cu toate că nu ştiu nimic pozitiv asupra 
însuşirilor caracteristice ale lucrurilor numărate. Raportul 10 —3 = 7, îl 
pot înlocui apoi cu 9 — 2=7 fără cea mai mică ezitare, pe simpla 
cunoştinţă a ordinei numerice dela 0 până la 10. Şi raporturile de mai sus 
nu sunt singurele pe care le pot înlocui unele prin altele. Pot să scriu încă: 
1 —f— 6 = 7; 2 —5 = 7; etc., sau 1 —9 — 3 = 7; 2 —)— 8— 3=7 3 +7 
—3 = 7 etc., sau: 2x5 —3 = 7; 3x3 —2 = 7; 2x4 -— 1 = 7 etc., sau 14: 
2=7; (8+6): 2=7 etc. Iată prin urmare o mulțime de judecăți sigure 
pe care le pot face asupra lucrurilor pe care le am în fața mea, întru cât le 
consider ca simple unități aşezate în ordinea numerică dela O la 10. 
Extinzând acum ordinea numerică dela 10 până la infinit, fără a adăoga 
nimic altceva nou, adică fără a schimba întru nimic natura ordinei 
numerice, pot să am la dispoziția mea un infinit de mare număr de 
raporturi cu care pot să înlocuesc primul meu raport de 10 — 3 = 7. Am 

avut numai 10 lucruri şi luând din ele 3, au mai rămas 7; dar aşi fi putut 
avea un milion trei sute zece mii, cinci sute zece lucruri, dacă din ele iau 
un milion trei sute zece mii, cinci sute trei, tot 7 rămân. 

Cu alte cuvinte, după primul raport, pe care l-am scos din in- tuițiunea 
ordinei mele numerice 10 — 3 = 7, pot să înşir un număr infinit de alte 
raporturi cu care el se găseşte identic, cu singura con- dițiune: ca regula 
după care mi-am format prima ordine dela Ola 10 să o aplic uniform şi 
mai departe dela 10 la infinit. 


Dacă s'ar opri facultatea mea de a găsi raporturi identice numai în această 
direcțiune. Dar nu. Liber sunt să consider ordinea numerică prelungită şi 
în direcțiunea opusă spre minus şi să zic: — 10+3=—7—9+2= 
7,— 8+ 1 = -— 7 etc. şi aşa iarăşi la infinit. Raporturile găsite în această 
direcție sunt identice cu acelea găsite mai sus, numai că sunt cu semne 
opuse. Prin urmare ştiinţa Matematicei, oferă primului meu raport 
cantitativ 10 — 3 = 7 posibilitatea de a fi înlocuit de multe alte raporturi 
numerice identice cu el. Şi ştiinţa Matematicei, avută în vedere în acest 
exemplu, este redusă numai la Aritmetică. Dacă am urmări aceeaşi 
posibilitate de înlocuire şi în calculul Algebrei, unde abstracțiunea este 
mai întinsă caîn Aritmetică, atunci admirația noastră pentru ştiinţa 
Matematicei nu poate decât să crească. Cu elemente uşor de prins în 
minte şi cu reguli puţin complicate, ea ne pune la dispoziție un număr 
infinit de raporturi, cu care putem identifica un raport găsit între anumite 
cantități măsurabile; ea ne oferă astfel o sistematizare clară şi precisă în 
care putem înainta fără nicio teamă de a ne rătăci. Ori şi cât de greu ar fi 
de conceput un număr mare, cum bunăoară cel de mai înainte: 1.310,510 
el totuşi în ordinea numerică este exact de precis pus la locul său, aşa că 
dacă din acest număr mare, atât de mare încât nu ni-l putem imagina 
intuitiv, scoatem numărul 1.310,503 suntem siguri că rezultatul = 7, este 
tot atât de exact cum este acela care vine în raportul 10 m— 3 = 7. 

In afară de Aritmetică şi Algebră, avem apoi Geometria care oferă 
aceeaşi posibilitate de identificare pentru raporturile dintre elementele 
spațiului. In sfârşit Analiza superioară prin calculul funcţiunilor, face 
posibilă înlocuirea raporturilor spațiale prin raporturi numerice şi 
viceversa. întreaga Matematică oferă o vastă sistematizare, în care se 
poate trece dela anumite raporturi dovedite la raporturi corespondente mai 
generale, printr’o continuă substituire. Aşa, de ex., lungimea ipotenusei şi 
lungimea celor două catete ale unui trunghiu dreptunghiu dovedite prin 
teorema lui Pitagora ca fiind corespunzătoare cu suprafeţele pătratelor 
construite pe ele, o putem scrie şi în formă algebrică a? = b? -f- c?, în care 
am însemnat ipotenusa prin a şi cele două catete prin b şi c. Acestei forme 
pot însă să-1 substitui o formă şi mai generală, care se potriveşte pentru 
ori şi ce fel de triunghi, anume: a” = b’ -|- c? m—2bc cosA. Când în 
această formă, avem un unghi drept, atunci 2cb cos A = 0 şi aşa revenim 
la prima equaţie mai restrânsă a? = b? -f- c°. Pot să redau însă lungimea 
ipotenusei şi într'o relație trigonometrică a sin A = b sin B = c sin C etc. 





întreaga Matematică se prezintă ca o nesfârşită repetiție a acestei 
operațiuni de înlocuire, sau de substituire, între raporturi corespondente. 
Această operațiune începe dela raporturile simple, pe care le prezintă 
Aritmetica şi Geometria elementară, ca apoi să se ridice până la 
raporturile cele mai complicate !). 


42. Cu aceasta am ajuns la caracterizarea metodei din Matema- 
tică. CARACTERIZAREA METODEI MATEMATICE. — Metoda de a 
raţiona în Matematică, pleacă dela adevăruri evidente prin simpla lor 
intuițiune şi continuă prin a substitui acestor adevăruri alte adevăruri, care 
le sunt corespondente, sau echivalente. Legătura dintre adevărurile 
corespondente sau echivalente nu este însă aceeaşi cu legătura de 
subsumare, pe care o înţelegea Logica aristotelică, cum din greşală s'a 
susținut, ci este o legătură specială care permite trecerea dela un adevăr 
vechi la un adevăr nou, adevăr care nu era dela sine înțeles în adevărul cel 
vechi. Metoda Matematicii nu este deductivă în înțelesul silogismului, 
fiindcă ea nu ajunge la găsirea unui adevăr nou prin simpla analiză a unui 
adevăr vechi, cum face metoda deductivă aristotelică, ci ea găseşte 
adevărul cel nou totdeauna numai cu ajutorul construcțiunii sintetice a 
minții. Din definiția verbală a numărului 10 nu reiese, fără ajutorul 
intuițiunii numerice, consecinţa că 10 = 7 —j— 3. Tot astfel, fără 
intuițiunea spaţiului, o definiție verbală a triunghiului, n'ar putea să mă 
ducă să aflu raporturile geometrice dintre elementele acestuia. Totdeauna 
adevărurile noi care vin să se substituie adevărurilor vechi, presupun în 
ştiinţa Matematicei construcțiuni noi sintetice; presupun, cu alte cuvinte, o 
muncă de invenţiune şi nu o deducţiune analitică. 


Primele adevăruri dela care pleacă raționamentul matematic, sunt 
adevăruri bazate pe evidența intuiției. Ordinea numerică şi intuiţia 
spațiului impun anumite relații de numere şi de proprietăți geometrice, 
cari se demonstrează prin simpla lor definiţie, atât de mult coincid ele cu 
operaţiile sintetice ale înțelegerii omeneşti. Aceste adevăruri le numim 
axiome, sau adevăruri de intuiție. Metoda raționamentului matematic 
pleacă dela adevărurile intuiţiunii şi caută, prin mijlocirea substituirilor de 
adevăruri corespondente, să introducă între cele mai abstracte raporturi 
cantitative, aceeaşi evidenţă care se găseşte şi între raporturile cantitative 
date în intuiție. In acest scop ea uzează de două procedee şi anume: pleacă 
dela adevărurile elementare ale intuiției şi în mod sintetic se ridică până la 
adevărurile complicate, sau invers, pleacă dela adevărurile complicate pe 
care le demonstrează reducându-le la adevăruri simple şi cunoscute. 
Primul este procedeul sintetic şi cel de al doilea este procedeul analitic. In 
amândouă cazurile, aceea ce constitue caracteristica metodei 
matematiceeste înlănțuirea adevărurilor vechi cu adevărurile noi prin 
operațiunea substituirii. 


Această operaţiune de substituire, sau de înlocuire, deşi ar părea că dă 
Matematici înfăţişarea unui vast sistem de afirmări cari se pot 
identifica între ele, deci a unui vast sistem de tautologii, este totuşi de 
cea mai mare utilitate pentru progresul cunoştinţelor. Graţie acestei 
operațiuni de substituire, Matematica, fără să-şi piardă contactul cu 
evidenţa adevărurilor impuse de intuiție, se ridică până la cele mai 
abstracte formule ale raporturilor de cantitate; şi fără să recurgă cu 
dinadinsul la observaţiunea şi experiența externă, izbuteşte să 
îmbogăţească ştiinţa omenească cu un vast sistem de formule prin 
ajutorul cărora se pot calcula cele mai complicate raporturi dintre 
obiectele şi faptele experienței. Această operaţie de substituire, grație 
căreia Matematica dobândeşte atâtea rezultate, este în sine cu totul 
altceva decât o tautologie; ea este o operaţiune de construcție mintală, 
prin mijlocirea căreia se stabilesc identități, acolo unde înainte nu se 
observau. Substituirea propriu zisă, nu îmbogăţeşte ştiinţa ome- 
nească, dar substituirea matematică este precedată de întrevederea 
unei identificări dintr”'un anumit punct de vedere, adică de întreve- 
derea unei corespondențe care permite substituirea, şi această parte a 
operațiunii este cea inovatoare şi prin urmare cea prețioasă în metoda 
Matematici ). Această parte inovatoare se leagă şi se susține pe 
intuițiune, precum este cazul şi cu punctul de plecare al metodei 


întregi. 

43. MATEMATICA ŞI EXPERIENȚA. — Adevărurile matematice, 
odată bine stabilite prin raționament, nu mai au nevoie să fie verificate în 
mod experimental în viaţa practică. Nimănui nu i-ar veni: în gând să 
verifice operaţiunea de mai sus 10 m—3 = 7, cu experiențe făcute în 
natură, bunăoară: din zece nuci, sau din zece pietre, sau din zece oameni, 


să ia trei, etc. pentru ca să constate dacă în toate cazurile rămân şapte. 
Asemenea verificări experimentale sunt cu desăvârşire inutile, pe câtă 
vreme omul care judecă, prinde în gândul lui înţelesul seriei numerice 
dela 1 până la 10. Ceva mai mult: Adevărurile matematice îşi păstrează 
valoarea lor, chiar şi dacă sunt aplicate la nişte lucruri imaginare sau 
nereale. Din zece infinituri scăzând trei infinituri, rămân şapte infinituri,; 
din zece universuri, scăzând trei universuri, rămân şapte universuri.. . deşi 
mai multe infinituri, sau mai multe universuri, pe aceeaşi serie numerică, 
nu se pot concepe de mintea noastră. Matematiceşte dar, adevărul: 10 — 3 
= 7 rămâne adevăr, orişice imposibilități de fapt s'ar cuprinde în cifrele 
10, 3 şi 7. De unde provine această universalitate a Matematicii? Sau mai 
precis vorbind: pe ce se fundează raționamentul Matematicii pentru a-şi 
întinde rezultatele şi dincolo de hotarele experienţii, din care el şi-a scos 
elementele? 

La această întrebare, primul răspuns îl dă Psihologia. Mintea omenească, 
ne învață Psihologia, are posibilitatea de a întrevedea asemănări între 
obiectele şi faptele din natură; de a întinde apoi prin analogie rezultatele 
raţionamentului dela unele obiecte şi fapte, la alte obiecte şi fapte. Aceea ce 
produce universalitatea Matematiciiteste aşadar funcțiunea de a cunoaşte 
prin analogie, o funcțiune foarte veche şi foarte importantă în complexul 
minții omeneşti. 

Acest răspuns nu este însă îndestulător, fiindcă el lasă la o parte 
tocmai aceea ce este mai caracteristic raționamentului matematic şi anume 
exactitatea cu care rezultatele acestuia pot să se aplice şi dincolo de 
hotarele experienţii care a servit drept punct de plecare. Analogia de care 
vorbeşte Psihologia, nu este decât o sugerare, care are nevoie de verificarea 
experienţii, pe când raționamentul matematic nu este o sugerare, ci o 
siguranță. Şcolarul care pleacă din clasă cu tabla înmulțirii învățată nu 
pleacă cu simple sugerări, ci cu regulile unui calcul sigur pe care el îl poate 
aplica la cele mai deosebite obiecte; şi la obiecte pe care el, până aci, nici 
nu le cunoscuse măcar. Analogia, -în orice caz, nu dispensează de 
verificare, dimpotrivă impune verificarea experienţii ca o completare 
necesară, înainte ca să se transforme în raționament sigur. Analogia din 
raționamentul matematic însă dispensează de verificarea experienții;, ea 
este, prin urmare, ceva mai mult decât simpla analogie pe care o întâlnim 
ca o funcţiune psihologică a minţii omeneşti”). 


Un alt răspuns, la întrebarea de mai sus, îl găsim în filosofia rațio- 
nailstă. Dacă Matematica este aşa de universală, zice filosofia raţio- 
nalistă, explicarea trebuie să o căutăm în natura obiectului ei. Matematica 
are de obiect creațiunile însăşi ale rațiunii. Numerile, figurile geometrice, 
şi operaţiunile matematice în genere, nu sunt obiecte ale experienții 
simțurilor, sau reprezentări reduse după obiectele unei asemenea 
experienţe, ci sunt obiecte existente prin simpla lor definiție; sunt cu alte 
cuvinte elementele şi operaţiunile rațiunii însăşi şi ca atari raționamentul 
le găseşte prin reflectare, fără să fie nevoie de experiență. De câte ori 
rațiunea nu se va abate dela definițiile pe care ea singură şi le-a creat, de 
atâtea ori raționamentul său va fi exact. Prin urmare, universalitatea 
Matematicei nu are nevoie de altă justificare, căci universalitatea este 
cuprinsă în datele dela care Matematica pleacă, adică în definițiile 
raţionale, cari constituesc propriul ei obiect. Câmpul de aplicaţiune al 
Matematicei se extinde până unde merge şi rațiunea;— de aceea unii 
dintre aceşti filosofi raționalişti nici nu fac o separaţiune între operaţiunile 
Logicei în genere şi operaţiunile Matematicii, ca ştiinţă specială *),Nici 
acest răspuns al filosofici raționaliste nu este îndestulător, căci pe lângă că 
el contrazice originile Matematicii, pe care le-am văzut în foarte strânsă 
legătură cu experiența, dar el falsifică natura raționamentului matematic 
însuşi, punând în umbră şi negând chiar unele din caracterele esențiale ale 
acestuia. Raționamentul matematic numai în aparență decurge din 
definițiile puse de rațiune, în realitate el se sprijină tot timpul pe datele 
intuiției. Fără intuiţia ordinei numerice şi fără intuiţia spațiului niciun 
raționament matematic n'ar fi dus la un bun sfârşit. Toate axiomele 
geometrcie, s. ex., sunt de fapt bazate pe intuiţia spaţiului şi fără această 
intuiție niciun raționament în Geometrie nu ar fi cu putință. Că uneori 
aceste axiome pot fi considerate ca de sine înţelese şi trecute cu vederea, 
aceasta nu împiedică totuşi ca ele să constituiască bolta pe care întregul 
edificiu al Matematicei se sprijină şi în orice caz, ca ele să constituiască 
criteriul după care se selectează aceea ce convine şi aceea ce nu convine 
progresului ştiinţei matematice. O Matematică redusă la adevărurile cari 
se pot deduce din câteva definiţii preliminare puse de rațiune, ar fi poate o 
ştiinţă foarte exactă, dar o ştiinţă lipsită de puterea invențiunii şi prin 
urmare foarte săracă în adevăruri. O asemenea ştiinţă ar fi şi de prisos, 
fiindcă ea n’ar aduce înmulțirea cunoştinţelor ci numai lămurirea vechilor 
cunoştinţe pe care rațiunea le rezumă în definiții 8). 


Acel care a înţeles, cel dintâi, slăbiciunea argumentării raționaliste în 
Matematică, este filosoful Imm. Kant. Fără intuiţie, zice Kant, nu putem 
avea judecăţi sintetice şi judecăţile din Matematică sunt sintetice, iar nu 
analitice. Din ideea lui 7 şi din ideea lui 3 nu rezultă deloc ideea lui 10, 
orişicât de bine şi complet definite am avea aceste idei. Ca să rezulte din 
ideea lui 7 şi din ideea lui 3 ideea lui 10, ar trebui mai întâi să introducem 
în ideile 7 şi 3, ca un predicat deosebit şi precis, posibilitatea de a se 
transforma 7 în 10 prin adăogarea lui 3, aşa cum facem totdeauna la 
deducțiunea curat analitică; dar în acest caz ar trebui ca în ideea de 7 să 
avem acumulate un număr infinit de predicate deosebite şi precise cari să 
ne permită a face adunarea lui 7 cu orice altă cifră, 4, 5, 6, 7, 8, etc. pentru 
a ajunge la suma de 11, 12, 13, 14, 15, etc. Cine însă îşi defineşte vreodată 
ideea de 7 cu asemenea predicate? Ar fi să nu termine niciodată cu 
definirea! Intr'ade-văr, în ideea de 7 ar trebui să intre atunci toate 
să fie afirmate prin predicate speciale, căci numai atunci 7 —(— 3 = 10, 
sau 7 —|— 4 = 11 sau 7 -f- 5 = 12, etc. ar putea fi considerate ca 
demonstrate prin deducție analitică, şi deci numai atunci suma de 10, de 
11, de 12, etc. ar fi fost cuprinsă în ideea lui. 7. Nimeni însă nu face 
raționamentul său pe această cale de deducție analitică. Toată lumea când 
adună pe 7 cu 3, face o judecată sintetică, adică pune în raport numere, 
care nu se găseau de mai înainte cuprinse unele în altele, ci care sunt noi 
unele față de altele şi se pun în raport atunci pe baza intuiției; adică 7, 
adunat cu 3, duce la 10, nu fiindcă IOera cuprins, ea idee, în 7 şi 3, ci 
fiindcă 7 crescut cu trei unităţi în intuiţia ordinei numerice, 1, 2, 3, 4, 5,6, 
7, 8, 9, etc. duce neapărat la 10. Cu un cuvânt, şirul adevărurilor 
matematice nu este o simplă desvoltare a celor cuprinse în definițiile 
preliminare, cu care începe Matematica, ci el este constituit din 
afirmaţiuni cu conținut nou, afirmaţiuni câştigate pe baza intuiției şi 
numai condiționate de difinițiile preliminare. Intuiția rămâne astfel, zice 
Kant, totdeauna ca o bază subînțeleasă a raționamentului matematic. 

Ce fel de intuiție subînţelege însă Kant? Intuiţia dată de simţuri ? In cazul 
acesta universalitatea  raționamentului matematic ar fi din nou 
inexplicabilă. Intuițiunea simţurilor nu poate duce la adevăruri universale, 
ci la simple constatări particulare, după timpul şi locul în care trăieşte 
persoana care face intuiţia. Dacă la baza raționamentului matematic stă 
intuiţia simţurilor, atunci fiecare adevăr matematic este sigur numai întru 
cât a fost experimentat; bunăoară: 7 -f- 3 = 10 este un adevăr sigur, fiindcă 


fiecare l-a experimentat, dar 7 milioane plus 3 milioane dau 10 milioane 
este un adevăr mai puţin sigur fiindcă puţină lume l-a experimentat! Dacă 
nu este o intuiție a simţurilor, cum altfel trebuie înțeleasă intuiţia din 
raționamentul matematic? Intuiţia necesară Matematicii, zice Kant, este o 
intuiție apriori, pe care o găsim în organizarea intelectului nostru. Această 
intuiție apriori, care este. aceeaşi pentru toți oamenii, fiindcă este dincolo 
de experienţa fragmentară şi particulară a simţurilor fiecărui om în parte, 
înlesneşte  raționamentului matematic universalitatea sa.  Intuiția 
simțurilor, dacă o asemenea intuiție ar fi la bazaMatematicei, ar face clin 
Matematică o ştiinţă experimentală, ale cărei adevăruri ar avea o valoare 
numai în marginile experienței —, adică tocmai aceea ce nu constatăm la 
raționamentul matematic; intuiţia pe care se bazează Matematica este însă 
apriori şi anume este intuiţia apriori a timpului şi a spaţiului. Timpul şi 
spațiul apriori, nefiind produse ale experienții, ci ele fiind condițiile 
necesare ale orişicărei experiențe, fac cu putinţă adevărurile universale ale 
Matematicei. 

In rezumat, după Kant: adevărurile matematicei n'au nevoie de 
verificarea experimentală, fiindcă ele se bazează pe o intuiție apriori; şi în 
acelaşi timp ele nu sunt simple deducțiuni ale unor definițiuni preliminare 
ale rațiunii, fiindcă intuiţia pe care se bazează ele, deşi apriori, este totuşi 
o intuiţie şi ca atare natura lor rămâne sintetică şi nu analitică. Kant, prin 
teoria intuiției apriori explică dar universalitatea Matematicei, fără să 
înstrăineze totuşi Matematica de caracterul sintetic al adevărurilor scoase 
din experiență; el îndepărtează cu un cuvânt soluţiunea filosofiei 
raționaliste fără ca să cadă în exagerările filozofiei empiriste; teoria 
intuiției apriori dată de el este o soluțiune intermediară menită să împace 
pretenţiunile raţiunii cu drepturile experienţii sensibile *e). 


Teoria intuiției apriori, dată de Kant, este o soluțiune genială şi a 
contribuit mult la înțelegerea raționamentului matematic, dar ea astăzi 
poate fi înlocuită cu o teorie mai ştiinţifică, adică cu o teorie mai liberă de 
ipotezele filozofiei kantiane. Această nouă teorie poate fi exprimată astfel. 
Ordinea numerică, figurile geometrice şi în genere raporturile dintre 
cantități, cu un cuvânt obiectele de care se ocupă Matematicile sunt ieşite 
din datele experienței, dar aceste date ale experienţii, înainte de a se 
constitui în obiecte pentru Matematici, sunt transformate prin funcțiunea 
abstracțiunii în elemente şi relațiuni curat ideale. Funcțiunea abstracțiunii, 
aplicată pe rezultatele unei lungi experienţe interne, construeşte pe bază 
ideală datele provenite din experiența simţurilor; în locul ordinei 
obiectelor sensibile, a proprietăților spațiului sensibil şi a analogiilor 
întrevăzute între diferitele imagini şi grupe de imagini asociate, această 
funcțiune a abstracțiunii elaborează o ordine numerică ideală, un spațiu 
omogen, infinit şi congruent în toate părțile sale, o dependență ideală între 
mărimiperfect măsurabile şi astfel ea elaborează acele condițiuni ideale în 
cari se prezintă obiectul Matematicii şi pe cari Kant le cuprindea sub 
cuvântul de apriori ë). Pentru ca însă funcțiunea abstracţiunii să ajungă la 
o transformare aşa de perfectă a unor date scoase din experiența 
simţurilor, se cere negreşit ca aceste date să fie dela început reduse foarte 
mult în aceea ce priveşte felurimea lor calitativă. Şi în adevăr acesta este 
şi cazul. Datele pe cari le alege abstracțiunea din cuprinsul experienţei 
sensibile, pentru a le elabora ca obiect al Matematicii, sunt cele care 
interesează mintea numai din punctul de vedere al aprecierii cantitative. 


*) E. Macii, Erkenntnis und Irrtum. (Leipzig, 1905, p. 217). *) Louis Couturat, La 
Logique de Leibniz d'apres des documents inedits. Paris, 1901. 

3) H. Poincare, Science et methode. Les logique nouvelles, p. 172 şi urm. 

*) Imm. Kant, Kritik der reinen Vernunjt. t 


5) W. Wundt, Logik, IL, 1. 


LECȚIA XXV-a 


49. REALISMUL MATEMATIC.—'Dacă recapitulăm cele zise asupra 
metodelor în ştiinţele matematice, găsim următoarele: Metodele din 
ştiinţele matematice se conformează, dela începutul desvoltării acestora, 
unor adevăruri fundamentale, numite principii şi axiome, pe care 
metodele le găsesc stabilite mai dinainte. Aceste principii şi axiome sunt 
evidente prin ele însăşi şi ele sprijinesc continuu raționamentul 
matematic, dându-i acestuia un caracter de universalitate. Conţinutul 
acestor principii şi axiome este luat din intuiţia simţurilor, dar după ce 
această intuiție este transformată prin funcțiunea de abstracție a minții. 
Metodele ştiinţelor matematice operează cu nişte elemente şi relaţiuni 
abstracte, purificate de toate contingenţele experienții simțurilor. In locul 
ordinei de numerare şi de dimensiuni spațiale, aşa cum experienţa noastră 
o cunoaşte în practica vieții şi în locul analogiilor mai mult sau mai puţin 
exacte dintre mărimi, metodele matematice găsesc, pregătite de 
abstracțiune înaintea lor: o ordine numerică ideală, un spaţiu şi un timp 
ideal, precum şi corespondențe funcționale ideale, pe care ele clădesc mai 
departe. Iată, prin urmare, —“ se va putea zice, — o cale foarte bine 
pregătită pentru metodele unei ştiinţe. Aceea ce era mai greu de dobândit 
şi anume înlocuirea experienții simţurilor cu o experienţă ideală, aceasta 
este dată dela început. Un raționament este uşor să fie condus după o 
metodă exactă, din momentul ce el se aplică la nişte obiecte aşa de bine 
adaptate cu natura rațiunei însăşi. Celelalte ştiinţe nu se găsesc în această 
situațiune favorabilă. Nici Fizica, nici Chimia, nici Fizio-logia, fără a mai 
vorbi de celelalte ştiinţe care se ocupă cu obiecte mai concrete, nici una 
nu-şi găseşte terenul său aşa de bine pregătit prin funcțiunea abstracţiunei 





cum şi-l găseşte Matematica; nici una nu începe dela principii şi axiome 
evidente prin ele însăşi. 

Metoda analogiei aplicată la fenomenele fizice şi chimice duce la 
crearea de ipoteze numai şi în genere la rezultate puţin sigure; aplicată la 
fenomene sociale, încalţe la rezultate cu desăvârşire în- doelnice. In 
Matematică însă ea duce la rezultate sigure. Multe teoreme de geometrie 
se rezolvă prin analogie. De asemenea rolul pe care-l are determiri'Srea 
prin negațiune, este însoțit în Matematică de rezultate sigure, acea ce nu 
se întâmplă în celelalte ştiinţe. Pe determinări de negație, Matematica 
ridică cunoştinţe pozitive, pe când ştiinţa socială ridică numai deziderate. 


Aceste constatări sunt, negreşit, adevărate.. Obiectul-asupra căruia se 
aplică metodele ştiinţei matematice este simplu şi uşor de înţeles de 
fiecare, de aceea şi surprinzătoarea precocitate a celor mai iluştri 
matematicieni, cum spre exemplu au fost Pascal, Abel, Evariste, Galois, 
etc.; pe când obiectul asupra căruia se aplică metodele celorlalte ştiinţe 
este foarte complicat şi cere o îndelungată muncă pentru a se ajunge la o 
definiţie a lui prin cuvinte abstracte !). In l'ilosofia pozitivistă a lui Aug. 
Comte, această deosebire este foarte bine scoasă în relief şi pe 
gradaţiunca ei A. Gonite sprijină teoria ierarhiei ştiinţelor °). Ar fi însă 
foarte greşit să credem, că pregătirea terenului pentru metodele 
Matematicii, prin funcțiunea abstracțiunei, n'a necesitat o muncă grea 
pentru mintea omenească; poate o muncă tot aşa de grea, ca şi acea care 
este necesară astăzi pentru pregătirea terenului celorlalte ştiinţe. In 
avantajul Matematici este numai, că munca pe care mintea omenească a 
depus-o pentru pregătirea obiectului ei este terminată şi încoronată de 
succes, iar rezultatele acestei munci sunt astăzi intrate în patrimoniul 
comun al conştiinţei omeneşti. Dar câte încordări n'au fost făcute, înainte 
de a se ajunge aici! Funcțiunea de abstracțiune a omului n'a ajuns 
dintr'odată la ordinea numerică ideală, la spațiul ideal şi la dependența 
cantitativă ideală, ci ea a trebuit să treacă, înainte de a ajunge la acestea, 
printr'o îndelungă şi anevoioasă evoluțiune. Rectificările pe care ea le 
aduce în special datelor simțurilor, rectificări care provin din 
comparareaacestor date cu acea ce aceste date ar putea să fie când sunt 
duse la limită, adică la forma lor ideală, sunt posibile numai fiindcă sunt 
precedate în evoluțiunea sufletului omenesc de o îndelungă şi încordată 
experiență internă. Definiţiile cele mai simple şi axiomele cele mai 
evidente, cu care se prezintă Matematica, sunt fructul unei de mult 
începute şi continuate munci din trecut. Astăzi şi copiii înţeleg aceste 
definiţii şi axiome, dar a fost o vreme şi o vreme care a durat mii de 
secole, în care definițiile şi axiomele de astăzi ale Matematicii nu erau 
înțelese chiar de către oamenii maturi. 

Progresul ştiinţelor matematice a fost hotărîtor pentru progresul 
celorlalte ştiinţe; el a deschis drum tuturor cercetărilor exacte. 


In adevăr, aceea ce mintea omenească a urmărit, prin desvoltarea ştiinţei a 
fost în primul rând ca ea să-şi formeze o reprezentare pe cât se poate dfe 
exactă despre obiectele naturii, o reprezentare pe care ea s'o poată folosi 
după voie. In perioada primitivă a culturii omeneşti, ştiinţa se şi confundă 
cu simpla recunoaştere a unui lucru. După reprezentarea prinsă în total, 
mintea a ajuns la reprezentarea diferențiată a obiectelor, în urma căreia 
apoi a fost cu putință şi experimentarea în gând. Ajunsă să poată 
experimenta în gând, adică să-şi varieze legătura dintre reprezentări, 
întocmai cum şi natura variază între dânsele obiectele, mintea omenească 
a avut de aci înainte drumul larg deschis spre cucerirea cunoştinţelor, căci 
experimentarea în gând era izvorul din care avea să țâşnească viitoarele 
ipoteze şi teorii cu care să se încerce explicarea obiectelor din natură. In 
loc ca mintea omenească să încerce aşa dar explicarea obiectelor naturii 
după intuiţia directă a acestora, ea îşi formează reprezentări după 
obiectele naturii, le aduce pe aceste reprezentări într'o experiență 
petrecută în gând, şi numai la sfârşit se reîntoarce la experienţa adevărată 
a naturii”). Cu alte cuvinte, operaţiunile logice ale minţii omeneşti nu se 
aplică direct la obiectele naturii, aşa cum sunt acestea prezentate de 
simţuri, ci la reprezentările pe cari mintea şi le face după obiecte şi cari 
reprezentări sunt cu mult mai reduse şi mai idealizate de cum sunt 
obiectele prezentate de simţuri ^). Astfel petrecându-se procesul 
cunoștinței, este uşor să înțelegem pentru ce progresul Matematicii a fost 
atât de hotărîtor pentru progresul celorlalte ştiinţe. Progresul Matematicii 
însemnează izbânda minții omeneşti în a-şi reprezentaexact un obiect al 
naturii asupra căruia pot să se aplice cu perfecțiune operaţiunile logice. 
Reprezentarea obiectului nu este un produs al imaginaţiei subiective, 
fără legătură cu lumea simţurilor externe, ci este un extract scos prin 
abstracție din intuiţia însăşi a simţurilor, un obiect mintal care poate 
înlocui obiectul real al naturii în prevederile omului. Punctul, linia, 
unghiul, suprafaţa, volumul, etc. din Geometrie, sau numărul, fracțiunea, 
egalitatea, funcțiunea, etc. din analiză, toate aceste abstracțiuni care 
constituesc obiectul Matematicii, nu sunt simple produse ale imaginației 
subiective, ci sunt realități ideale care pot înlocui, pentru ştiinţă, realitățile 
din intuiţia simțurilor; adevărurile găsite din cercetarea lor se pot extinde 
apoi şi asupra acestora din urmă. Proprietățile punctului, ale liniei, ale 
unghiului, etc. din Matematică, deşi punctul, linia, unghiul, etc. sunt 
idealizate, corespund la proprietățile punctului, liniei, unghiului, etc. pe 
care le prezintă corpurile din lumea intuiției simţurilor, aşa că adevărurile 


care decurg din cele dintâi se pot extinde şi asupra celor din urmă. 
Negreşit: punctul, linia, unghiul, etc., din lumea simţurilor prezintă şi alte 
proprietăţi în afară de acelea pe care le are în vedere Matematica şi anume 
ele prezintă proprietățile date de sensibilitatea noastră, dar de toate 
acestea din urmă noi facem abstracțiune şi nu considerăm în ştiinţa 
Matematicii decât pe acelea care au rezultat dintr'o idealizare la limită; şi 
tocmai prin această alegere a proprietăților, cari sunt idealizate la limită, 
reuşim să constituim obiectul unei ştiinţe atât de utile cum este 
Matematica. 


Dar să revenim. Progresul Matematicii însemnează izbânda minții 
omeneşti în a-şi reprezenta exact forma şi ordinea obiectelor naturii 
asupra cărora pot să se aplice cu exactitate operaţiunile logice; de ce însă 
mintea omenească să se oprească aci? In afară de ordinea numerică şi de 
figurile spațiului, cari pot fi privite din punctul de vedere al cantității, 
intuiţia simţurilor oferă şi alte date cari se pot înţelege din acelaşi punct 
de vedere, cum spre exemplu, mişcarda corpurilor în spaţiu, variaţiunea 
aceloraşi corpuri în proprietățile lor fizice şi chimice, simetria 
compoziţiunii lor, etc., etc.; de ce să nu-şi construiască mintea omenească 
şi pentru aceste date ale intuiției simțurilor reprezentări ideale cari să 
înlocuiască intuiţia simţurilorşi care reprezentări să permită aplicațiunea 
operațiunilor logice? De ce, după cum Matematica a prefăcut spațiul 
psihologic într”un spațiu omogen şi ideal, n'ar preface Mecanica mişcarea 
aşa cum o prezintă simţurile, într'o mişcare uniformă şi ideală; Fizica n'ar 
reduce varia- țiunea proprietăților corpurilor la o variaţiune a aceleiaşi 
mişcări uniforme şi ideale; iar Chimia n'ar transforma însuşi substratul 
material al corpurilor naturii într'un substrat uniform, pe care să-l 
diferențieze apoi numai mişcarea şi pozițiunea elementelor sale? 

La aceste sugerări pe care le aduce progresul Matematicei răspunde 
noua orientare a ştiinţelor experimentale fizico-chimice din perioada 
modernă. începând cu primii lor îndrumători din secolele al XV-lea şi 
XVI-lea, aceste ştiinţe au păstrat tot timpul o strânsă legătură cu progresul 
Matematicii 5). 

Care este în rezumat legătura dintre adevărurile matematice şi 
experienţa sensibilă? 

Se ştie că adevărurile matematice găsesc aplicare în lumea sensibilă. 
Raporturile pe care le scoate un matematician prin simpla d-educțiune din 
definițiile de număr şi de figuri geometrice se potrivesc cu cele dintre 
faptele naturii şi pot să servească drept înlocuitoare exacte ale acestora, 
aşa că întrebarea este cum se face ca nişte defi- niţiuni pur creaţiuni ale 
minţii să anticipeze raporturile reale dintre lucruri? Adevărurile 
matematice s'ar bucura ele oare de un realism al lor propriu, izvorît din 
inteligența omenească? In inteligența omenească ar sta posibilitatea 
anticipațiunilor reale ştiinţifice? 

Aceasta este chestiunea cunoscută în lumea matematicienilor sub 
denumirea de realismul matematic. 

Că definițiile matematice n'au nimic de a face cu experienţa sensibilă 
este, cum am văzut, exagerat. Adevărata origine a adevărurilor 


matematice nu stă în definiția fiecărui număr în parte sau a fiecărei figuri 
geometrice în parte -— aceste definițiuni par arbitrare față de experienţă, 
adevărata origine stă în legea de organizare a sistemului aritmetic — sau 
în legea de raportare a dimensiunilor în spațiu şi această lege neîndoios 
are legătură cu realitatea. 


Când punem ca lege că adiţiunea lui 1 -f-l = 2 și a lui 1-j-l-f- 1 = 3 și a lui 
1 —f- 1 —J— 1 —1 = 4 şi aşa mai departe, această regulă de organizare nu 
este tocmai străină de experiență. Numai experienţapoate să sugereze 
creşterile continue în mărime, pe cari creşteri nu avem decât să le 
idealizăm şi să le transformăm în sisteme de organi- zațiuni numerice. Aşa 
că anticipațiunile pe care le scoatem din definiția numărului, nu mai sunt 
aşa de străine de experiența sensibilă. Aceste anticipaţiuni sunt datorite 
unei operaţii de abstracțiune făcută pe realitatea sensibilă, adică sunt 
datorite legii de organizare a numerelor care este făcută după experienţă. 

Exemple analoage de anticipaţiuni avem de altfel şi în celelalte ştiinţe. 

Putem bunăoară să considerăm legea căderii corpurilor ca o lege de 
gravitație universală şi să deducem din ea realități pe care ulterior 
experiența sensibilă să le descopere. Astfel, astronomul Le Verrier, care 
poate nu va rămâne unicul în acest caz, a putut prezice existenţa unui corp 
ceresc din potrivirea raporturilor ideale ale gravitaţiei. Tot astfel, 
descoperirile prin interpolare pe care le face Geologia, etc., sunt anticipaţii 
ca şi cele matematice. 

Prin urmare dacă luăm axiomele şi definițiile fundamentale ale 
Matematicei ca abstracțiuni scoase din fapte experimentale, iar legea 
ordinei numcrilor de asemeni ca o abstracţiune scoasă după faptele 
experienții, atunci anticipațiunile matematice nu se mai deosebesc de a 
celorlalte ştiinţe; Matematica, la fel cu celelalte ştiinţe, îşi are realismul său 
fundat pe experienţă. 





Justificarea acestei concluzii o găsim pe deplin, nu în câmpul 
Matematicilor pure, ci în câmpul Matematicilor aplicate. Aci, în aşa 
numita practică de inginer, legătura dintre calculul matematic şi 
experienţă iese la iveală la fiece pas. Niciun calcul matematic nu se poate 
aplica aci, fără a se ţine în seamă proprietățile materialului asupra căruia 
calculul se aplică. Un inginer are de făcut, bunăoară, un proiect pentru 
construcția unui pod peste o apă; sau pentru clădirea unei case; ori pentru 
întocmirea unei maşini, etc. în toate aceste cazuri proiectul său, ca să fie 
sigur de reuşită, trebuie să aibă pe lângă operațiile de calcul şi anumite 
prevederi speciale în aceea ce priveşte materialul. Matemat danul 
calculează cu elemente abstracte, care se pot aşeza în dimensiuni ideale, 
pe când inginerul are de a face cu un material constituit din elemente, care 
departe de a fi ideale, prezintă între ele diferențieri apreciabile. De aceea 
matematicianul pur are oprevedere, iar inginerul are altă prevedere. 
Prevederea acestuia din urmă, ca şi prevederea tuturor oamenilor de 
ştiinţă experimentală, este bazată pe studiul experienţii. In aplicaţiile sale, 
realismul matematic este, prin urmare, nedespărţit de experienţă. Un alt 


realism matematic, să mai existe oare? Ca problemă de Meta-logică doară 

30) A. Giard, De la mithode dans les Sciences. (Felix Alean, Paris, 1910), p. 202. 

*) Auguste Comte, Cours de philosophie positive. Tome 1, Paris, 1877. 

*) Ernst Mach, Vber Gedankenexperimente (in Erkenntnis und Irrtum, p. 180. 

+) Wiihelm Windelband, Die Prinzipien der Logik (in Arnold Ruge, Encyclo- pădie 
d. phil. Wissenschaflen, p. 42). 

31 Ernst Cassirer, Das Erkenninisproblem in der Philosophie und Wissenschafl der 
neueren Zeii. B. I. (Berlin, 1911). 


LECŢIUNEA XXVl-a 


50. OBIECTUL ŞI METODELE ŞTIINŢELOR FIZICO-CHI- 
MICE. — întocmai ca şi ştiinţele matematice, ştiinţele experimentale 
fizico-chimice încep prin a înlocui realitatea din lumea intuițiunii 
simţurilor, printr'o realitate ideală asupra căreia se aplică apoi legile 
raționamentului. Mecanica, Fizica, Chimia şi toate ştiinţele anexate lor, 
care se ocupă cu legile naturii, încep prin a înlocui percepţiunea sensibilă 
a mişcării, a variaţiunii corpurilor şi a materiei în genere, prin 
abstracțiuni, corepunzătoare negreşit percepţiunii sensibile, dar din care 
sunt eliminate tot ce poate reaminti contingenţa subiectivă a simţurilor. 
Obiectul ştiinţelor fizico-chimice, cum vom numi pe scurt ştiinţele din 
această grupă, este aşa dar un obiect constituit din abstracțiuni, întocmai 
cum este şi obiectul Matematicii. Ştiinţele fizico- chimice încep prin a 
postula o natură cu mult mai simplă şi mai uniformă, decât aceea care este 
dat să o percepem prin simțurile noastre; ceva mai mult: ele admit, ca 
fiind elemente constitutive ale acestei naturi, elemente pe care noi nici nu 
suntem capabili să le percepem, cum s. ex. mişcarea uniformă, mişcarea 
moleculelor sau a atomilor, precum şi existența însăşi a acestor molecule 
şi atomi, apoi energia, eterul, masa, echivalenţa dintre acţiune şi 
reacțiune, etc., o mulțime de abstracțiuni, pe care simțurile nu le pot 
prinde în imagini intuitive. Aceste abstracțiuni, evident, nu contrazic 
percepția simţurilor, dar sunt nişte abstracțiuni atât de reduse, — mai 
toate se reduc la mişcare şi la simetria de poziţie, -— încât pentru 
înțelegerea realităţii bazate pe ele aproape că nu este nevoie de o altă 
intuițiune decât de 

aceea a spațiului; natura pe care o postulează ştiinţele fizico-chimice se 

reduce astfel la aşa de puţine date sensibile, încât se poate foarte uşor 
înlocui cu înfăţişarea pe care ar prezenta-o nişte figuri geometrice în 
mişcare !). 

Se confundă oare atunci obiectul ştiinţelor fizico-chimice cu 
obiectul Matematicii? Nu. Deşi pregătit prin funcțiunea abstracțiunii 
până la o formă atât de redusă, obiectul ştiinţelor fizico-chimice nu este 
totuşi aceea ce este obiectul Matematici. In abstracțiunile dela care 
pleacă ştiinţele fizico-chimice nu găsim numai ordinea geometrică şi cea 
aritmetică, cu dependențele lor curat cantitative, cum este cazul în 
Matematică, ci găsim ceva mai mult şi anume, o reprezentare după 
aceea ce se prezintă simţurilor, ca proprietăți generale ale materiei. De 
aceste proprietăți generale Matematica face abstracție. Matematica nu 
consideră decât proprietățile numerelor, a funcțiunilor, a figurilor, etc., 
separate de orice fond material. Ştiinţele fizico-chimice nu merg atât de 
departe. Ele reduc foarte mult percepţiunea sensibilă a naturii materiale, 
dar lasă totuşi şi acesteia o reprezentare în abstracţiunile lor preliminare; 
ele vorbesc de mişcare, de masă, de energie, de eter, de echivalență, etc., 
adică de elemente care reamintesc, foarte redus negreşit, dar reamintesc 
totuşi constituția şi schimbările obiectelor din natură. Matematica 
exclude din abstracțiunile sale tot ceea ce nu se defineşte exact prin 
ordinea numerică şi intuiţia spaţiului, pe când ştiinţele fizico-chimice se 
apropie de natura lucrurilor şi încearcă să definească însăşi substratul 
din care sunt constituite fenomenele şi obiectele naturii. Obiectul 
ştiinţelor fizico-chimice este, cu un cuvânt, mai complex şi prin urmare 
unai concret decât obiectul Matematicil. 

Din această diferenţiate a obiectului rezultă şi diferenţiarea 
metodelor. 


In primul rând, Ştiinţele fizico-chimice apropiindu-se de natura complexă 
a lucrurilor, metodele lor de cercetare nu găsesc în abstracţiunile, cu care 
ele încep, acele adevăruri axiomatice pe care le găseşte Matematica. 
Adevărurile fundamentale care decurg din definiția mişcării, a energiei, a 
masei, a echivalenţei, etc. nu au aceiaşi evidență, cum au adevărurile care 
decurg din definiţia triunghiului sau a cercului. Axiomele matematice sunt 
evidente prin simpla lor enunţare, fiindcă intuiţia pe care ele se susţin este 
aceiaşi pentru toată lumeaşi uşor de înţeles de către toată lumea, pe când 
postulatele dela care pleacă Ştiinţele fizico-chimice fiind bazate pe o 
intuiție mai complexă nu sunt aşa de invederate pentru toată lumea. De 
aceea datele care sunt cuprinse în abstracțiunile preliminare ale ştiinţelor 
fizico-chimice nu sunt adevăruri axiomatice, ci adevăruri ipotetice şi prin 
urmare ele nu oferă metodelor fizico-chimice un fundament tot atât de 
solid cum îl oferă metodelor matematice axiomele. Raționamentul mate- 
matic porneşte dela axiome, raționamentul în ştiinţele fizico-chimice dela 
ipoteze. 

In al doilea rând, metodele Matematicii n'au nevoie de verificarea 
experienţei, căci intuiţia la care ele se referă este aşa ele simplă, încât 
aceasta nu împiedecă deloc operaţiunile raționamentului. In ştiinţele fizico- 
chimice însă experiența este indispensabilă. Intuiția la care se referă 
ştiinţele fizico-chimice, nu este intuiţia spațiului omogen şi congruent în 
toate părţile sale, ci este intuiţia unei naturi compuse din obiecte şi 
fenomene felurite şi asupra uniformităţii cărora nu se pot face decât 
ipoteze. Adevărul care decurge din proprietățile unui unghiu drept, n'avem 
nevoie să-l verificăm în natură la diferitele figuri de unghiuri drepte pe cari 
le prezintă corpurile din natură, fiindcă suntem de mai înainte convinşi că 
proprietățile unghiului drept, în orişice loc s'ar găsi, sunt aceleaşi, pe când 
adevărurile fizico-chimice n'au de sine aceiaşi universalitate. Un adevăr 
care decurge din proprietățile unui corp studiat de Fizică, este adevăr 
numai pentru acest corp, pentru a-l extinde şi la alte corpuri, el trebuie 
verificat. Cu alte cuvinte, generalizarea adevărului matematic este 
subînțeleasă dela sine, pe când generalizarea unui adevăr găsit de ştiinţele 
fizico-chimice nu se subînţelege de sine, ci trebuie dovedită, şi această 
dovedire se face prin experienţă. 

In al treilea rând, adevărurile matematice, consistând în simple dependențe 
cantitative, din care este exclusă orice reprezentare a materiei, ele sunt 
indiferente la orişice raport de cauzalitate. Dacă ipotenusa dintr'un 
triunghiu dreptunghiu este ea cauza care fixează lungimea celor două 


catete, sau dacă lungimea acestor catete este cauza care fixează lungimea 
ipotenusei; dacă lungimea circonferinţei fixează lungimea razei, sau dacă 
dimpotrivă raza fixează lungimea circonferinței, etc., etc., toate acestea 
sunt pentru matematicianlucruri absolut indiferente, fiindcă însăşi noțiunea 
de succesiune reală îi este matematicianului indiferentă. Cu totul altminteri 
însă în ştiinţele fizico-chimice. Aci noțiunea de succesiune nu este 
indiferentă; din contra ea este una din principalele preocupări. 
Matematicianul având să se bazeze pe o intuiţie simplă, quasi apriori, n'are 
nevoie să se preocupe de prevederea adevărurilor sale, căci acestea se 
deduc de sine prin substituire, pe când omul de ştiinţă fizico-ehimică, 
neavând la dispoziţie aceiaşi intuiție simplă, trebuie să se ocupe în special 
de prevederea celor cari nu sunt cuprinse în intuiţia sa actuală. Mate- 
maticianul priveşte totul sub « specie aeternitatis », căci totul îi este lui dat 
dintr'odată, pe când fizico-chimistul priveşte sub condițiunea unei 
uniformități ipotetice a naturii, care poate să fie şi poate să nu fie o 
realitate fundată. De aceea adevărurile Matematici nu sunt ținute să 
explica cauza pentru ce un raport cantitativ este aşa şi nu altfel, fiindcă la 
ele cauza se confundă cu necesitatea logică. Adevărurile fizico-chimice 
stabilesc însă probabilității cauzale, şi de aceea o explicare specială, din 
punctul de vedere al cauzei, la ele se impune, de câte ori în ele se fixează 
legi pentru viitor. 


51. ) Karl Pearson, La grammaire de la Science, La Physique (trad. Paris, 
1912). ABSTRACŢIA IZOLATOARE. — Metodele, prin care vom avea să 
ajungem la adevărurile fizico-chimice, vor avea mai întâi să satisfacă 
primele cerințe ale funcțiunii de abstracțiune, fără care nu există obiect 
pentru ştiinţele fizico-chimice şi anume vor avea să izoleze, din totalul 
proprietăților cu cari se prezintă un corp în lumea intuiții sensibile, pe 
acelea care se pot măsura şi pe baza cărei măsurări se poate afla un raport 
de cauzalitate. Prin urmare ele vor căuta să reducă percepțiunea corpurilor 
din natură numai la aceea ce este primitor de măsurătoare exactă. In locul 
percepțiunei întregi a corpurilor, metodele fizico-chimice vor lua 
reprezentarea redusă a unor puncte, sau a unor figuri care simbolizează 
realitatea corpurilor; în locul variațiunilor complexe şi contingente 
percepute de simţuri, vor lua mişcările elementare ale componentelor din 
care sunt constituite variațiunile complexe şi contingente; cu un cuvânt în 
locul percepțiunei sensibile actuale, reprezentarea unui substrat şi a unor 
fenomene elementare, presupuse a fi la baza acestei percepţiuni sensibile 
actuale. In această abstracţiune izolatoare ele sunt ajutate în mare parte de 
cunoştinţele matematice. Acestea sugerează continuu perspectivele după 
care se pot găsi în corpuri proprietăţile care corespund, în varia- țiunea 
lor, ordinei numerice şi raporturilor geometrice; prin urmare, proprietățile 
care sunt primitoare de o măsurătoare exactă. Unii oameni de ştiinţă ajung 
chiar să afirme că nu se poate descoperi o lege de fizică, decât dacă există 
o formulă matematică, care s"o anticipeze !). In tot cazul, sistematizarea 
definitivă a unui adevăr din 
Ştiinţele fizico-chimice se face adeseori cu ajutorul Matematicii; 


direcțiunea însă în care se poate găsi un asemenea adevăr poate fi 
sugerată şi de jocul întâmplător al experienţii. In eventualitatea aceasta 
din urmă, rolul principal îl are analogia creatoare, care îşi construeşte din 
câteva date întâmplătoare o ipoteză despre adevărul care are să se 
descopere. 


52.ANALOGIA ŞI IPOTEZELE. —Asupra analogiei, căreia i se 
acordă puţină atenție în Logica formală, trebuie să insistăm cu câteva 
cuvinte, în mod special, fiindcă ea, nu numai că este creatoare de ipoteze 
în Fizică, dar este creatoare de ipoteze în toate ştiinţele şi în afară de 
aceasta, ea este metoda de obârşie, din care s'au despărțit operaţiile logice 
de operațiile psihologice. Analogia este metoda cea mai veche a 
raționamentului omenesc. 

In ce constă raționamentul prin analogie? Consistă în trecerea asupra 
unui obiect nou a predicatelor atribuite mai înainte obiectelor 
asemănătoare. Pe baza acestei metode, care se confundă aproape cu 
procesul abstracţiei, omul şi-a creat simboluri şi şi-a adaptat o tehnică 
pentru a-şi apăra viaţa. Această metodă o găsim până şi astăzi generatoare 
de folklor. Similia similibus; aceea ce seamănă, are aceiaşi explicare şi 
duce la aceleaşi consecințe. Credinţele în spiritele rele şi spirite bune; 
magia şi toate practicele vrăjitoriei; medicamentele populare; mare parte 
din proverbe, ctc., n'au avut pentru menținerea lor în istoria culturii 
omeneşti un sprijin mai puternic decât raționamentul prin analogie. 


In timpul nostru analogia are aceiaşi importanță, cu deosebire însă, că 
ea stă astăzi şi în serviciul ştiinţei. Cum a fost operată această schimbare? 
Prin progresul însuşi al ştiinţei. Ştiinţa a deprins treptat pe om să vadă 
obiecte asemănătoare, numai acolo unde asemănarea se susține pe 
anumite reguli, iar nu la întâmplare. Prin progresul ştiinţei asemănările 
s'au selectat; au ajuns ca acelea utilizate pentru ştiinţă să fie despărțite de 
acelea pentru folklor. In folklor, alegerea asemănărilor se face, ca mai 
înainte, după imaginaţie. In ştiinţă, după criteriul pe care-l impun 
adevărurile sistematizate ale fiecărei epoci. Cu cât criteriul acesta este mai 
sigur, cu atât şi metoda analogiei duce la rezultate mai sigure.lată cum se 
prezintă astăzi utilitatea metodei prin analogie în diferitele ramuri de 
activitate ştiinţifică. In Matematică, analogia duce la adevăruri sigure, 
constitutive °). Când într'o figură geometrică de patru linii, trei sunt 
analoage (proporționale), a patra urmează dela sine să fie cunoscută. Când 
într'o regulă de trei aritmetică, avem trei numere cunoscute, al patrulea se 
calculează cu siguranţă. De unde vine această siguranță? Din faptul că în 
Matematică s'a stabilit o ordine cantitativă, care se păstrează inalterată în 
toate calculele. Din această ordine au fost eliminate toate asemănările de 
natură subiectivă, sau mistică. Numerele şi figurile geometrice, nu mai 
sunt legate, cum erau încă pe vremea lui Pytagora, cu înţelesuri de sfin- 
tenie sau de noroc. Numărul trei, este numărul abstract trei, iar nu un 
simbol divin, care să atragă după el o proprietate specială pentru multiplii 
lui trei. Iar triunghiul este o simplă figură cu trei laturi, iar nu un simbol 
mistic. Ce a operat dar schimbarea de rol, pe care o are analogia în 
Matematică? Schimbarea a fost operată de progresul Matematicei, care a 
eliminat din definiția relaţiei de cantitate tot ce putea să dea loc la 
asemănări produse de imaginație. 

Progresul celorlalte ştiinţe n'a ajuns să dea aceiaşi siguranță 
raționamentului prin analogie. In Fizică, definiția proprietăților fizice ale 
corpurilor este departe de a fi aceea ce în Matematică este definiția 
relațiilor numerice şi spaţiale *). Razele de lumină au fost asemănate, 
când cu emisiuni de fluide, când cu undele sonore; iar căldura şi 
magnetismul cu fluidele. Până acum de curând pentru explicările Fizicei 
erau întrebuințate modele mecanice intuitive. Din această cauză multe 
raționamente prin analogie au dus la concluzii greşite. In Ştiinţele 
naturale, acelaşi lucru. Asemănările morfologice au înşelat adeseori pe 
oamenii de ştiinţă asupra rostului diferitelor organe ale corpului animal. In 
ştiinţele morale şi sociale, încaltea, analogia a fost deadreptul abuzivă. Ea 


a rătăcit multă vreme pe sociologi, făcân- du-i să confunde legile sociale 
cu legile biologice, iar în Psihologie până în zilele noastre, ea menţine în 
cercetările de psihologie animală mentalitatea antropomorfă, care întârzie 
rezultatele sigure pe care le aşteptăm dela aceste cercetări. 

Cu toate aceste rătăciri, analogia este de mare ajutor ştiinţei. Rătăcirile 
produse de ea sunt numeroase, dar tot aşa de numeroasesunt şi 
îndrumările fericite pe care ştiinţa le-a primit din sugestiile ei. Căci 
raţionamentul prin analogie este nesecatul izvor al ipotezelor şi ipotezele 
sunt în istoria ştiinţei farurile de lumină deschizătoare de drum. 

Asupra rolului pe care-l au ipotezele în ştiinţă, trebuie de asemenea 
insistat cu câteva cuvinte, fiindcă de obicei acest rol este pe nedrept 
diminuat în cărțile de Logică formală. Ipoteza nu este o simplă părere 
aruncată la încercare; ci este o părere țărmurită şi dirijată după o anumită 
regulă; o părere care are în ea tendința de a se transforma într'o lege 
generală. Izvorită din analogie, ipoteza prin verificare depăşeşte analogia. 
In aceasta consistă tocmai rolul ei propriu. Raționamentul prin analogie se 
menţine pe planul obiectelor asemănătoare, cunoscute fiecare în parte. S 
fiind asemănat lui S!, Sê, S8, S*, etc. iar S!, S?, S5, S4, etc. având predicatul 
P, conchidem că şi S are predicatul P. Acesta, este raționamentul prin 
analogie, fără utilizarea ipotezei. Concluzia raţionamentului rămâne pe 
planul obiectelor cu care S a fost asemănat. Planeta Marte se aseamănă, în 
mişcarea sa împrejurul soarelui, cu planeta Mercur, Venus şi Pământul. 
Aceste trei au o mişcare eliptică, deci şi Marte, prin analogie, are o 
mişcare eliptică. Concluzia nu depăşeşte sfera celor patru planşte. 
Introducând însă ca ipoteză mişcarea eliptică, privită ca mişcarea tuturor 
planetelor, raționamentul îşi schimbă planul; concluzia confirmă o lege 
generală, iar nu un caz particular de asemănare. Ipotezele, izvorite din 
analogie, depăşesc prin verificarea lor planul în care au izvorit. De unde 
vine în ele această tendinţă de depăşire? Din spiritul care întreține desvol- 
tarea însăşi a ştiinţei. 


Ştiinţa este în veşnică urmărire a identicului care se ascunde sub felurita 
înfăţişare a obiectelor şi faptelor naturii. Asemănările prinse de simțuri îi 
sunt ei un îndemn de a căuta, cât mai adânc, legile acestui identic. Căci 
ştiinţa, în cele din urmă, nu poate să se nască şi să se continue decât dacă 
natura este clădită pe o ordine; un haos n'ar putea constitui nici experiență 
unitară şi nici ştiinţă; definiția naturii implică ordine. lar ordinea aceasta 
presupune persistenţa identicului sub diferitele aparente. Toate ştiinţele nu 
fac altceva decât să urmărească descoperirea legilor sub care se exprimă 
identicul în ordinea naturii. Şi această urmărire se face prin anticipări; 
anticipări care senumesc ipoteze. Ipotezele se fundează aşa dar pe spiritul 
însuşi al ştiinţei. Ele au rolul de a propune, prin anticipare, judecății 
omeneşti, legi generale, pe care experimentul va avea să le verifice. Sub 
forma de ipoteze a folosit astfel oamenilor de ştiinţă raționamentele prin 
analogie. Concluziile acestor raționamente depăşind constatările de 
asemănare s'au ridicat la formulări de legi. Fizicianul Huyghens, după ce a 
asemănat undele razei de lumină cu undele sonore, s'a folosit de ipoteza 
eterului, socotit de a fi mediu pentru lumină, aşa cum este aerul pentru 
sunet şi pe baza acestei ipoteze, a contribuit la înmulțirea cunoştinţelor de 
optică. Geoffroy-Saint-Hilaire şi Cuvier, plecând dela analogiile prezentate 
de organele corpului unui animal,- prin ipoteza corelaţiunilor organice, au 
deschis drum cunoştinţelor de filogeneză. Sociologii a utilizat ipotezele 
organiciste sugerate de analogia dintre viaţa socială şi viaţa biologică, 
pentru a da primele clasificări în domeniul ştiinţei lor. Astfel, peste tot, prin 
mijlocirea ipotezelor, raționamentul prin analogie a adus ştiinţei foloase 
vădite. 

Rolul ipotezei însă nu se opreşte aci.'Prin verificarea pe care o impune, 
ipoteza cere experimentul şi introducerea experimentului a revoluţionat 
ştiinţa. Raționamentul prin analogie, ca şi raționamentul deductiv 
silogistic, nu cere experiment în mod imperios. Cel dintâi se poate verifica 
intuitiv, iar al doilea se verifică prin însăşi definițiile termenilor lui. In 
definiția termenului major şi termenului mediu stă implicată definiția 
termenului minor din concluziune. Verificarea unei ipoteze cere o muncă 
mult mai grea. Ipoteza nu-şi are certitudinea asigurată într'o Metafizică 
(într'o «prima filosofia») cum credea Ari- stotel, ci ea trebuie să şi-o 
dovedească. Şi dovedirea aceasta nu o poate face decât reconstituind, prin 
experiment, ordinea naturii, asupra căreia ea pretinde a face anticipări. 
Experimentul este pentru ipoteză singurul mijloc de a-şi revela acordul cu 
realitatea. 


Raționamentul prin analogie redus la termenii săi, fără utilizarea 
ipotezei, duce la o simplă inferență dela un caz particular la alt caz, sau la 
alte cazuri particulare; raționamentul prin analogie, mijlocit de ipoteză, 
este o inferenţă dela un caz, sau dela mai multe cazuri particulare la o lege 
generală. Aceasta de a doua inferență o numim inducție. Raționamentul 
sprijinit pe" ipoteză este un raționament inductiv.Experimentul nu 
consistă însă în observarea pasivă a naturii, ci în determinarea cu voință a 
ordinei din natură, pentru a scoate la lumină adevărul ipotezei. Prin 
experimentul  fizico-chimie, omul de ştiinţă provoacă înlănțuirea 
corpurilor şi a faptelor din natură pentru a ajunge la fixarea cantitativă a 
acestora şi indirect apoi la explicarea cauzală a înlănţuirii. Cu alte cuvinte, 
experimentul fizico-chimic este de fapt verificarea unui adevăr bănuit, sau 
a unei ipoteze luate drept adevăr. 


53. REGULILE CERCETĂRII EXPERIMENTALE, DUPĂ FR. 
BACON ŞI J. ST. MILL. — După ce reguli se poate conduce expe- 
rimentul, pentru ca să corespundă mai bine scopului? Filosofii şi 
logicianii au încercat în diferite rânduri să dea o enumerare completă a 
acestor reguli. Primul, între aceştia, a fost filosoful englez Fr. Bacon, care 
încă la începutul erei moderne a insistat asupra marei importanţe pe care o 
are experiența în descoperirea adevărurilor şi în progresul ştiinţei în 
genere. Regulile pe care le enumeră însă Fr. Bacon nu sunt susţinute pe o 
bună înţelegere a rolului pe care îl are experiența de îndeplinit, fiindcă Fr. 
Bacon neglijează aproape cu desăvârşire cooperarea pe care este ținută să 
o aducă Matematica, precum şi importanţa pe care o are ipoteza în găsirea 
adevărurilor“). 

O încercare mai reuşită este aceea făcută de J. St. Mill %). J. St. Mii! 
enumeră patru reguli, sau patru metode, cum le numeşte dânsul, pentru 
cercetarea experimentală şi anume: metoda concordanţei, metoda 
diferenței, metoda residuurilor şi metoda variațiunilor concomitente. I. In 
metoda concordanţei, experimentatorul are atenţiunea fixată asupra 
momentelor de concordanță, în care se întâlnesc diferitele fenomene ale 
naturii şi care fac să se bănuiască o aceiaşi cauză explicatoare. Spre 
exemplu, în toate fenomenele de acoperire a unui corp cu picături de rouă, 
fie acest corp o piatră, fie un metal, sau o plantă, etc., constatăm că aerul 
înconjurător este mai cald decât corpul ce se acoperă de rouă; de aci 
indicația că în diferența de temperatură stă cauza acestor fenomene. II. In 
metoda diferenţei, experimentatorul are atențiunea îndreptată asupra 


dispariției unui fenomen, dispariție produsă în acelaşi timp cu dispariția 
unui alt fenomen. Am constatat prin metoda concordanţei că fenomenul 
de rouă seproduce totdeauna când este o diferență de temperatură între 
corpul pe care se depune rouă şi aerul ambiant ; anume am constatat că 
acesta din urmă este mai cald; dar această metodă nu asigură complet 
înlănţuirea cauzală a acestor două fenomene ; căci se poate prea bine, ca 
nu răceala corpului să cauzeze depunerea picăturilor de rouă, ci invers, 
depunerea picăturilor de rouă să cauzeze răceala corpului, sau în sfârşit se 
poate ca şi răceala corpului şi picăturile de rouă să fie efectele unei a treia 
cauze rămasă necunoscută *). Metoda diferenţei vine să completeze pe 
aceea a concordanţei. In adevăr, dacă diferențiem experienţa şi scădem 
temperatura aerului înconjurător, în aşa fel ca acesta să fie tot atât de rece 
ca şi corpurile cuprinse în el, atunci picăturile de rouă nu se mai produc, 
deşi toate celelalte condițiuni ale fenomenului au rămas aceleaşi. Cauza 
picăturilor de rouă consistă aşa dar în diferenţa în plus de căldură a 
aerului înconjurător. III. In metodă residuurilor, J. St. Mill nu dă o regulă 
de cercetare, ci o regulă de găsit o ipoteză din examinarea unei stări de 
fapt. « Dacă eliminăm, zice el, dintr'un fenomen dat tot ceea ce poate fi 
atribuit unor cauze cunoscute, atunci residuul care rămâne urmează să fie 
atribuit unor cauze până aci neglijate, sau unor cauze al căror efect era 
încă o cantitate necunoscută. Concluziunea aceasta este firească, dar ea nu 
dispensează totuşi de cercetarea experimentală, care rămâne de făcut în 
urmă. IV. In sfârşit, în metoda variațiunilor concomitente, cea mai 
productivă dintre toate, experimentatorul are atențiunea îndreptată la 
asemănările pe care le prezintă variațiunile a două, sau mai multe 
fenomene, asemănări care iac să se presupună că fenomenele sunt într'o 
relaţiune de cauzalitate. Această metodă, cum am zis, este cea mai 
productivă, căci dacă variaţiunile concomitente le privim nu numai atenţi, 
ci şi le măsurăm în mod precis, atunci în această metodă găsim cea mai 
bună garanţie pentru descoperirea unui adevăr experimental. 


TEHNICA INSTRUMENTELOR DE EXPERIENŢĂ. — Cunoaşterea 
acestor reguli, sau metode precum le numeşte J. St. Mill, nu trebuie 
neglijată, dar nici preţuită în mod exagerat. Cu simpla cunoaştere a acestor 
reguli nu ajunge nimeni un bun experimentator. Pentru a fi un bun 
experimentator se mai cere şi cunoaşterea minu-țioasă a teluricei 
aparatelor sau instrumentelor cu care se face experiența; adică cunoaşterea 
tehnicei de laborator. Această tehnică este indispensabilă, atât pentru 
izolarea proprietăţilor, sau fenomenelor, de care avem să ne ocupăm, cât şi 
pentru măsurarea variaţiunilor în care aceste proprietăţi şi fenomene se 
prezintă. Reduşi numai la datele simţurilor, nicio lege de Fizică n'ar fi 
putut fi formulată. Tot ce s'a descoperit, în acest grup de ştiinţe, s'a 
descoperit graţie ajutorului dat de aparate şi instrumente, care au rectificaţ 
şi precizat, din punct de vedere cantitativ, datele simţurilor. 


Aparatele şi instrumentele de laborator, precum s'a zis adesea, sunt o 
prelungire şi o ascuțire a simţurilor. Ele ne fac cu putință constatarea 
exactă a condițiunilor în care se petrece un fenomen şi în acelaşi timp 
măsurătoarea exactă a diferitelor faze ale acestuia. De multe ori un 
fenomen nu există pentru simțurile noastre, decât grație acestor aparate şi 
instrumente, care au posibilitatea să înregistreze şi  sensaţiuni 
imperceptibile. Fără existenţa acestei tehnici, dacă am fi mărginiți numai 
la simţurile noastre, am fi aproape fără material pregătit pentru Ştiinţele 
fizico-chimice. Dar tehnica, în chestiune, nu prelungeşte şi ascute numai 
simțurile, ci prelungeşte şi ascute şi funcțiunile inteligenţii. In această 
tehnică este rezumată o muncă industrială, începută şi continuâtă cu multe 
secole înaintea noastră; în această tehnică sunt concretizate încercările 
atâtor geniali «îndemânateci», rămaşi necunoscuţi pentru ştiinţă, şi din 
operile cărora, ştiinţa profită; în această tehnică, cu alte cuvinte, se 
cuprinde o logică practică a invenţiunii, care este începută înainte de 
logica teoretică. De aceea tehnica pe care omul de ştiinţă o găseşte în labo- 
rator şi pe care o învaţă dela antecesorii săi, prețueşte tot atât, cât şi 
regulile teoretice ale cercetării experimentale. Aparatele şi instrumentele, 
nu numai verifică aceea ce mintea presupune ca adevăr, ci şi sugerează 
minţii direcţiunea în care trebuie căutat adevărul 7). In această privință, 
influenţa pe care au avut-o instrumentele de cronometric asupra desvoltării 
diferitelor ştiinţe speciale face o deplină dovadă. Măsurarea timpului prin 
instrumente de ceasornicărie din ce în ce mai precise, nu numai că a ajutat 
la verificarea legilor cauzale, dar pe această măsurare a ajuns omul de 
ştiinţă să-şi definească însăşi ideea de timp, care stă la baza cauzalităţii în 
natură 5). De altminteri,ultimele descoperiri privitoare la stabilirea legii 
relativității de către Einstein sunt dobândite mulțumită progreselor 
cronometrici. Intre progresele ştiinţei teoretice şi progresele tehnicei 
instrumentale este o perfectă reciprocitate. 

Cu ajutorul tehnicei de laborator avem verificarea adevărului bănuit. 
Pe baza acestei verificări experimentale, adevărul cel nou urmează să fie 
sistematizat. Dar cum îl vom sistematiza? Adevărul bănuit, sau ipoteza, 
dela care am plecat are un caracter general, pe când verificarea 
experimentală este de un caracter particular, căci ea este valabilă pentru 
faptele numai asupra cărora am experimentat; atunci, cum vom trage 
concluziunea? Vom scobori ipoteza la particularitatea experienții? In cazul 
acesta n'am câştigat mult pentru ştiinţă. Vom ridica experiența la 
generalitatea ipotezei? In cazul acesta ştiinţa câştigă negreşit, dar rămâne 


să ne justificăm procedarea. Experimentul nostru a avut în vedere 
verificarea unui adevăr, care este după credința noastră, valabil pentru 
totdeauna, adică un adevăr care, după credinţa noastră, se va verifica 
orişicând pe viitor prin alte asemenea experimente; dar deocamdată până 
când asemenea experimente nu sunt făcute, adevărul nostru este valabil 
numai pentru experimentul făcut; aşa fiind, nu ne rămâne decât să alegem 
între două căi: sau aşteptăm până ce toate experimentele vor fi făcute, — 
un lucru imposibil, fiindcă aceste experimente privind tot viitorul nu se vor 
sfârşi vreodată; sau justificăm pentru ce ne oprim la acele câteva făcute şi 
pe baza acestora dăm adevărului verificat un caracter de generalitate. 
Cu aceasta am ajuns la- problema inducțiunii. 


*) H. Bonasse, De la methode dans Ies Sciences, p. 121. (Paris, Felix Alean, 1910). 
>) Kant, Krilik a. r. Vernunft (Ausg. Kirchmann, 8 Aufl), p. 217. 


5 Lothar v. Strauss u. Torney, Der Analogiebegriff in der modernen Physik 
(Erkenntnis, B. VI). 

4) Francis Bacon, Novum Organum. Liebjg, Vber Fr. Baco von Verulan and die 
Methode der Naturforschnng (1863). 


5 John Stuart Mill, Systeme de Logique, |. 
6) Louis Liard, Logique, p. 121. 


7) Edmond Bouty, La veriie scientifique. Sa poursuite, (Paris, 1908), p. 58 şi urm. 

54. Ernest Ensclangon, La notion de temps, temps physique et relativite. (Paris, 
1938).INDUCŢIUNEA ŞI GENERALIZAREA. — Inducţiunea, aşa cum 
este definită în multe manuale de Logică, se confundă aproape cu 
operațiunea dc generalizare, pe care o cunoaştem din Psihologie şi care 
este o operațiune de natură psihologică. Intr'adevăr, când punem în 
definiția inducțiunii faptul numai al trecerii dela particular la general, sau 
dela cunoscut la necunoscut, prin aceasta nu ne-am depărtat câtuşi de 
puţin de funcțiunea generalizării, care se găseşte în orice minte omenească 
şi fără de care n'ar fi posibilă măcar cea mai elementară prevedere 
practică. Animalele inferioare omului cunosc şi ele această funcțiune de 
generalizare. Fără o asemenea funcțiune psihologică nu ar fi posibil niciun 
început de ştiinţă, fie de o ştiinţă rudimentară. 

Inducţiunea presupune generalizarea psihologică, cum o presupun şi 
celelalte operaţiuni logice, dar ea este ceva mai mult decât o simplă 
generalizare. Inducţiunea este metoda de raționament care ne conduce să 
găsim legătura logică dintre rezultatele experienţii noastre individuale şi 
adevărurile universale înlăuntrul cărora rezultatele experienţii îşi găsesc o 
completă explicare. Altminteri, redusă fiind la generalizare ea s'ar 
confunda, precum am văzut, cu raționamentul de simplă analogie. 
Generalizarea prin analogie nu sporeşte înțelegerea rezultatelor unei 
experiențe făcute, ci ea lărgeşte numai sfera de aplicare, a acestei 
înțelegeri, trecând-o dela experienţe cunoscute la experiențe necunoscute. 
Constat, s. ex. de câtva timp un fenomen A, care se produce după ce 
condițiunile a, b, c, d sunt date; dacă mâine, fără să dauatenţiune 
condițiunilor a, b, c, d, constat din nou fenomenul A, atunci dela cele 
ştiute din trecut îmi iau dreptul să afirm că şi de data aceasta, condițiunile 
a, b, c, d, au trebuit să se producă. Aceasta este o simplă generalizare, pe 
care o poate face prin analogie orişice minte, fie cât de nedeprinsă cu 
cercetările ştiinţifice. Copilul când ia luna drept un felinar mai mare, sau 
ia ceasornicul drept un mic animal, face o judecată greşită, dar nu 
păcătuieşte din punctul de vedere al generalizării psihologice. 
Generalizarea psihologică nu se îngrijeşte de valoarea logică a afirmărilor 
la care ea ajunge ; inducţiunea tocmai de aceasta se îngrijeşte. Inducţiunea 
cere, ca adevărul la care se ajunge prin generalizare să sporească 
înţelegerea rezultatelor experienţii dela care am plecat. Dacă fenomenul A 
se produce după condiţiunile a, b, c, d, nu numai în experienţa mea 
individuală, ci totdeauna, ori şi unde s'ar face experienţa, atunci A este 
legat de a, b, c, d prin o lege universală şi această lege universală, dacă 
am dreptul să o afirm, îmi explică şi constatarea pe care am făcut-o în 
experiența mea individuală. Inducțiunea nu este inferența dela o 
experiență actuală la alte experienţe viitoare, pe care le bănuesc 
asemănătoare, ei este găsirea unui temei de explicare a experienţii actuale 
într'o lege de prevedere universală. Experienţa cu maşina lui Atwood, s. 
ex. îmi arată dependenţa în care se află timpul şi spaţiul parcurse de un 
corp care cade spre centrul pământului, dar ea nu-mi dă şi explicarea 
acestei dependențe; această explicare o găsesc în legătura necesară dintre 
legea gravitaţiunii universale şi rezultatele experienţii mele, cari acum îmi 
apar ca exemplificări ale acestei legi. 

Astfel înțeleasă inducțiunea, ne putem explica de ce ea variază ca loc 
şi importanță, în diferitele ramuri de ştiinţă, de ce se vorbeşte de 

inducțiune completă şi de inducțiune incompletă; de ce uneori ea se 
confundă cu metodele exacte şi alte ori nu. 


INDUCŢIUNEA IN MATEMATICĂ. — In ştiinţele matematice, n'am 
vorbit în special despre inducţiune, deşi ea există şi aci. Cauza este că în 
Matematică inducțiunea ca şi analogia, se operează uşor; ea se impune ca 
metodă exactă pentru orişicine generalizează. Dacă ia cineva, spre ex., o 
mărime compusă din două elemente (a -j- b), adică un binom, pe care îl 
ridică la diferite puteri, atunci obţine:(a-|-b) =a -)-b 

(a-Țby=a”-|-2 ab -|-b? 

(a-fb=a%-f3 a?b+3 ab-+b° 

(a-j-b)'=a“-l-4 a*b-1-6 a 7] > ?--j--4 ab*-)-b* 

(a-fb)=a*-f5 ab-j-10 a*b?-f-10 a*b*+5 ab'+b* 

(a-)-b)*=a-1-6 a*%b-)-15 a'b”-4-20 a%b'-)-15 a7%b*-1-6 ab'-j-fo>* 
(a-f-b)=a'-)-7 a%b-j-21 afb’™+35 a%b'+35 a°bt-f 21 a7%b5+7 ab*+b! 


Newton, cel dintâi, a tras cu uşurinţă din aceste diferite rezultate 
generalizarea: 


(a-f-b)! =a" -j-na!!—! b -f- —f A ar b? -f- .. -f- b° 


Această din urmă formulă este generalizarea rezultatelor de mai sus, 
dar este în acelaşi timp şi legea universală înlăuntrul căreia intră fiecare 
dintre rezultatele de mai sus. In Matematică, inducțiunea se operează fără 
verificarea experimentului. De ce această uşurinţă în Matematică? Fiindcă 
aci materialul asupra căruia aplicăm raționamentul este aşa de ordonat 
prin definiția lui însăşi, încât nu vedem nicio piedică în a aplica prin 
recurenţă generalizarea obținută din câteva cazuri particulare la toate 
cazurile * care se pot imagina’). In exemplul de mai sus, Newton, care a 
făcut generalizarea binomului poate că n'a ajuns să treacă la calcul peste 
(a-f-b), aşa cum am făcut şi noi, dar aceasta nu l-a împiedecat să 
generalizeze şi să formuleze legea binomului în genere, din momentul ce 
cunoştea precis natura ordinei numerice, în care aveau să se aşeze toate 
rezultatele qbţinute prin ridicarea lui (a-f-b) la patrat, la cub, la a patra 
putere, la a cincea putere şi aşa mai departe. Definiţia obiectului 
Matematicii, care se confundă aproape cu definiția de ordine, face, în 
afară de aceasta, ca inducțiunea matematică să fie totdeauna completă, 
adică ca ea să explice pe deplin rezultatele particulare din legea conținută 
în adevărul universal. Aşa se înțelege înlocuirea operațiunilor aritmetice 

prin operațiunile algebrice, precum şi invenţiunea întregei Analitici supe- 
rioare, în care toate operaţiunile se rezumă în raporturi abstracte. 


INDUCȚIUNEA IN ŞTIINŢELE FIZICO-CHIMICE. — In- ducțiunea 
din ştiinţele fizico-chimice nu se operează în aceleaşi condi-țiuni 
favorabile, ca inducţiunea din Matematică. Obiectul ştiinţelor fizico- 
chimice nu se prezintă cu uniformitatea obiectului Matematicei pentru ca 
operațiunea de recurentă să fie şi la ele permisă în aceeaşi măsură ca la 
raționamentul matematic. Pe când inducțiunea matematică este totdeauna 
completă, adică este un raționament pe baza căruia legătura logică dintre 
particular şi general este absolut necesară; inducțiunea fizico-chimică este 
numai relativ completă, adică este completă numai pe câtă vreme este 
valabilă şi ipoteza dela care am plecat şi care explică prevederile noastre 
în cadrul legilor naturii. Legea gravitaţiunii universale s. şx., explică 
perfect căderea fiecărui corp în parte şi pe baza acestei legi înțelegem 
pentru ce corpurile în căderea lor pe pământ parcurg spaţiul cu o vitesă ce 
creşte în raport cu timpul; câteva experienţe ne sunt suficiente ca să facem 
legătura logică dintre cazul particular al corpurilor din experiența noastră 
şi legea cauzală universală. Dar această legătură logică este absolut 
necesară numai, pe câtă vreme ipoteza gravitațiunii universale este 
valabilă absolut; din momentul ce ipoteza gravitațiunii universale suferă o 
corectură sau o prefacere, atunci această corectură sau prefacere se întinde 
până şi în înţelegerea cazurilor particulare din experienţa noastră, atunci 
tot raționamentul inductiv se schimbă şi în loc ca el să se îndrepte spre 
legea gravitaţiunii, aşa cum aceasta se concepuse până aci, se va îndrepta 
spre noua ipoteză. Inducţiunea fizico- chimică este subordonată aşa dar 
ipotezei pe care ea o verifică. Ea este bazată pe experiență negreşit, dar 
experienţa ce este ea oare altceva, decât confirmarea din partea naturii a 
întrebărilor puse de mintea noastră, adică a ipotezelor noastre; o 
confirmare care nu are valoare decât atât timp cât au valoare şi întrebările 
noastre! 


PROBABILITATEA IN INDUCȚIUNE. — îndemn pentru crearea de 
ipoteze este convingerea în ordinea constitutivă a naturii pe care a 
cultivat-o neîntrerupt în mintea noastră progresul ştiinţei. Fiecare lărgire a 
cercului de cunoştinţe, însoţite de prevedere, aduce cu sine o întărire a 
acestei convingeri şi cu ea totdeodată o încredere crescândă în rezultatele 
raționamentului prin inducțiune. Ordinea constitutivă a naturii nu reiese 
însă în toate domeniile ştiinţei într'un grad egal de evidenţă. Ea este 
definită în mod ideal în Matematică;destul de limpede în Ştiinţele fizico- 
chimice şi Ştiinţele naturale; cu totul vag în Ştiinţele morale şi sociale. In 
Matematică, prin definiție, ordinea este dusă la infinit. In ştiinţele fizico- 
chimice şi ştiinţele naturale, ordinea este aşezată pe legi cauzale, dar 
ordinea cauzalității însăşi, dacă este un strict determinism sau nu, este 
pusă la îndoială şi formează obiect de discuţie. In ştiinţele morale şi 
sociale, ordinea este de abia întrezărită. Determinismul este aci în luptă cu 
legile individuale ale destinului. In fiecare din grupele acestor ştiinţe, 
ipoteza se bucură de perspective deosebite. Unele dau anticipări sigure; 
altele, nu. Din această cauză raționamentul prin inducție, în unele ştiinţe 
duce la prevederi sigure; în altele, la simple probabilități. Sigure sunt 
prevederile acolo unde ordinea constitutivă a naturii serveşte inducției ca 
bază; probabilităţi acolo unde această ordine este încă în discuţie, sau este 
de abia întrevăzută. In Matematică este destul dacă inferența inducțiunii 
se verifică în câteva cazuri pentru ca ea să ia caracterul de lege; 
verificarea făcându-se totdeauna mintal şi nu experimental; în celelalte 
ştiinţe însă inferența are nevoie de a fi verificată în multe cazuri şi încă şi 
atunci nu ajunge a lua caracterul de lege. 

Câteva exemple vor face să înțelegem mai bine această deosebire. 

Un jucător la noroc vrea să ştie ce şanse are, dacă la aruncarea unui 
zar, boit în două culori, el pune rămăşag pe una din culori. Aci avem o 
problemă de calcul care intră în Matematică. 

Un agricultor vrea să ştie probabilitatea căderii de grindină într'o 
regiune, în care el a cumpărat o moşie. O problemă de Meteorologie, la 
fel cu multe altele din Ştiinţele naturale. 

Un sociolog vrea să ştie probabilitatea creşterii de populaţie într'un 
oraş, a cărei desvoltare el a urmărit-o dela primele începuturi. 

Care este perspectiva reuşitei fiecăruia în aflarea unei cunoştinţe 
sigure? Câte-şi trei procedează inductiv. Din cazurile trecute, sau din 
cazurile pe care le poate de aci înainte observa, fiecare trage o concluzie 
asupra viitorului. Ştiinţa însă îi ajută în mod deosebit. 


Jucătorul va afla din Matematică o probabilitate sigură, cu cât el va repeta 
de mai multe ori aruncarea de zar. La prima aruncare poate avea şansa să 
câştige sau să piardă, dar dacă va continua jocul şi va arunca zarul de o 
mie de ori, de zece mii de ori, de o sută de mii de ori.etc. şansa lui, în caz 
că suprafața zarului este boită în două culori, este de 50%. Dacă acest 
rezultat nu iese, atunci cu siguranță: la aruncarea zarului a intervenit un 
vicleşug, sau zarul nu este construit egal în cele două culori. Matematica 
dă jucătorului o prevedere fără umbră de îndoială, fiindcă ea operează pe 
o ordine absolut uniformă. 

Agricultorul este departe de a avea dela Meteorologie aceeaşi 
prevedere. Meteorologia nu dispune de o ordine perfectă în căderile 
grindinei; acestea putând fi din cauze diferite şi în cantități diferite. 

Un sociolog, de asemeni, oricât de amănunțit ar cunoaşte trecutul 
oraşului, din datele acestui trecut nu va putea induce decât probabilităţi 
incerte. 


Cu un cuvânt, raționamentul prin inducțiune duce la adevăruri cu un grad 
deosebit de certitudine, după cum obiectul ştiinţei asupra căreia el se 
aplică este definit în acord mai mult sau mai puțin cu ordinea constitutivă 
a naturii. Această ordine constitutivă a naturii este. temeiul inducțiunii. Cu 
încrederea omului de ştiinţă în această ordine merge paralel şi încrederea 
în raționamentul inductiv. *L E C FI A XXIX-a 


32 H. Poincare, La Science el hypothese. Paris, 1909. Sur la nature du raison- 
nement mathematique. 


METODOLOGIA 185 


OBIECTUL ŞI METODELE IN ŞTIINŢELE NATURALE CONCRETE. 
*— Obiectul ştiinţelor experimentale, din grupul în care Fizica şi Chimia 
ocupă locul principal, este constituit din fenomenele generale ale naturii, 
întrucât aceste fenomene pot fi reduse la dependențe cantitative şi prin 
urmare pot fi reprezentate prin abstracțiuni matematice. Fiecare dintre 
fenomenele generale ale naturii este explicat pe baza unei legi cauzale, 
care lege este presupusă că se desfăşură în mod necesar de câte ori 
condițiunile ei sunt date; aşa că postulatul dela care pleacă aceste ştiinţe 
experimentale este uniformitatea absolută a naturii. Aceea ce interesează 
ştiinţele experimentale, din grupul în care se află Fizica şi Chimia, este 
ordinea de succesiune şi simetria în care se pot descompune fenomenele 
reale ale naturii şi cu ajutorul cărora acestea din urmă se pot prevedea. Dar 
natura prezintă pentru studiul ştiinţific şi un alt punct de vedere. In afară 
de fenomenele generale pe care le putem după voie varia prin experienţe 
şi cari se explică prin legi cauzale universale, mai sunt în natură obiecte şi 
grupări de obiecte, pe care nu le putem varia după voie; organisme de tot 
felul, care deşi în dependenţă de fenomenul general al vieții, adică de un 
fenomen reductibil la legi cauzale fizico-chimice, interesează totuşi şi din 
punctul de vedere al formei, al populaţiunii şi al repartițiunii lor pe 
suprafaţa pământului; în sfârşit obiecte singulare şi colective care nu se 
pot reduce la dependențe abstracte matematice. Pentru studiul naturii, din 
acest nou punct de vedere, avem: Geografia, Geologia, Mineralogia, 
Botanica, Zoologia, Antropologia, etc., adică ştiinţele care se ocupă de 
forma concretă şi singulară a obiectelor naturii, iar nu de fenomenele 
generale ale acesteia. Bine înţeles, formaconcretă şi singulară a obiectelor 
naturii se explică! în mare parte prin ajutorul legilor cauzale ale 
fenomenelor, nu însă în mod complet; după explicarea pe care o dau legile 
cauzale, rămâne încă un rest de realitate, tocmai aceea ce constitue 
concretul şi singularul pentru noi şi care nu sunt explicate pe deplin. 
Geografia, s. ex., este ştiinţa pământului nostru şi nu a oricărei planete în 
genere, pe care ne-am putea-o figura în mod abstract; tot aşa Geologia, 
Mineralogia, Botanica, Zoologia, etc. sunt ştiinţe care au în vedere obiecte 
concrete şi cu forme individuale, care trebuesc studiate ca atare, iar nu ca 
simple ilustraţiuni ale legilor cauzale universale. 

Din această definire a obiectului decurge şi caracterul metodelor în 
grupul cel nou de ştiinţe. 


Raționamentul prin inducţie pe care am văzut că se sprijină formularea şi 
verificarea legilor cauzale în Ştiinţele fizico-chimice, întâmpină aci, o 
mare dificultate şi anume: Obiectele de care au să se ocupe noile ştiinţe 
nu prezintă uniformitatea pe care o prezintă fenomenele fizico-chimice. 
Acestea din urmă pot să fie reprezintate unele prin altele şi pot fi puse în 
equivalență unele cu altele. Din această cauză legile cauzale găsite din 
experimentarea unor fenomene mai simple, sunt ipoteze legitime pentru 
explicarea tuturor celorlalte fenomene din întreg domeniul fizico-chimic. 
In sfârşit, din cauza uniformității materialului, cerința ca experienţele să 
fie cât de numeroase, în ştiinţele fizico-chimice este un lucru secundar 
față de cerința ca experienţele să fie cât mai exacte; o experiență făcută în 
condițiuni excelente este de multe ori suficientă pentru stabilirea unei legi 
fizico- chimice. Nu tot astfel în ştiinţele concrete, din grupa cea nouă. Aci 
obiectul nu este uniform. Dacă geograful vrea să stabilească adâncimea 
unei mări; sau geologul natura unui teren; sau zoologul caracterele unei 
rase, etc.,... ei nu au putinţa să-şi înfăţişeze obiectul lor într'un exemplar 
de perfectă uniformitate, ci trebuie, ca din date mai mult sau mai puțin 
variate, să-şi construiască mai întâi « un model», sau un «tip mijlociu », 
pe care să-l substitue datelor obiectului lor de studiu, aceea ce nu este 
tocmai uşor. Un fizician şi un chimist, grație uniformității fenomenelor ce 
studiază, pot fi totdeauna siguri că experienţa pe care ei o fac asupra unui 
fenomen se poate generaliza asupra tuturor fenomenelor din aceeaşi 
categorie, şi de aceea ei o consideră ca o prelun-gire naturală a activităţii 
lor de laborator, pe când un geolog, sau un geograf n'au deloc aceeaşi 
siguranţă; « modelul » sau «tipul mijlociu » asupra căruia ei au lucrat 
poate să nu corespundă perfect realităţii şi poate să dea în practică loc la 
decepțiuni. Din aceeaşi cauză, ştiinţele din această grupă, nu-şi găsesc 
decât intr'o mică măsură un ajutor reciproc unele în altele. O lege 
stabilită de zoolog nu devine numai decât o ipoteză legitimă pentru 
botanist sau pentru mineralog; fiecare profită, negreşit, de progresele 
ştiinţelor învecinate, dar legi pe care să le aplice pe deagata, acei care 
lucrează în domeniul acestor ştiinţe concrete, le găseşte fiecare numai în 
ştiinţa sa proprie. In sfârşit, tot din cauza naturii obiectului, numărul 
experiențelor este un ce principal pentru geograf, geolog, zoolog, 
botanist, etc.; experienţele acestora trebuesc să fie şi exacte şi numeroase. 
De cele mai multe ori chiar experienţe propriu zise nici nu pot să le facă 
oamenii de ştiinţă din această categorie, ci ei trebuie să se mulțumească 
cu observaţiuni şi constatări, mai mult sau mai puţin controlate prin 


instrumente de precisiune. Un geolog, s. ex. trebuie să se mulțumească 
exclusiv cu observări, iar botanistul şi zoologul numai într’o mică măsură 
pot utiliza experiența. 

Dacă avem în vedere toate aceste dificultăți pe care le aduce cu sine 
obiectul noilor ştiinţe, înţelegem atunci pe deplin procedeul pe. care îl are 
raționamentul în aceste ştiinţe concrete. 


55. Baza pe care se sprijină acest raționament este intuiţia simţurilor. 
Această intuiţie se prezintă însă aşa de variată şi plină de contraziceri, 
încât funcțiunea abstracțiunii nu poate dintr'odată, ca în Matematică, să 
pregătească obiectul ştiinţei; şi nici măcar, ca în Ştiinţele fizico-chimice, 
să ajungă la rezultate însemnate prin ajutorul dat de înregistrarea 
aparatelor de laborator. Funcțiunea abstracțiunii are aci de învins multe 
dificultăți. Datele simţurilor, îngrămădite fără nicio regulă, trebuesc 
selectate şi coordonate; din ele trebue ales esențialul şi lăsat la o parte 
aceea ce n'are importanţă; cu un cuvânt, trebue creată, prin funcțiunea 
abstracțiunii, o uniformitate de obiect pe care nu o dau dela început 
simţurile. Această operațiune de pregătire, nu numai că cere o muncă 
îndelungată, dar de multe ori nici nu suntem siguri că am terminat-o cu 
bine, atât este de grea. OPERAȚIUNEA DE CLASIFICARE. — Când 
munca aceasta de pregătire a obiectului ştiinţelor concrete este terminată, 
atunci avem dată dela sine clasificarea “datelor din intuiţia simțurilor; căci 
pregătirea obiectului de care va. avea să se ocupe Geografia, Geologia, 
Zoologia, Botanica, etc., nu poate merge decât dimpreună cu clasificarea. 
In Matematică şi în Ştiinţele fizico-chimice operaţiunea aceasta de 
clasificare trece neobservată, din cauza condiţiunilor prielnice în care se 
face pregătirea obiectului acestor ştiinţe; de lipsit ea nu lipseşte însă nici 
aci. Şi Matematica, înainte de a cunoaşte raporturile dintre numere, sau 
raporturile dintre figurile spațiului, are nevoie de clasificarea elementelor 
pe care le studiază, dar această clasificare .este aşa de uşor de făcut că 
aproape ea se confundă cu intuițiunea lor. De aceea, în Matematică, se 
vorbeşte de definiţii ieşite din intuiție, deşi definiția presupune o 
prealabilă clasificare, ce nu se poate face decât prin intervenirea funcțiunii 
de abstracțiune. In ştiinţele fizico-chimice clasificarea are un rol ceva mai 
mare, dar nu aşa de mare ca să reţină atenţia omului de ştiinţă un timp 
îndelungat. De regulă, această clasificare se găseşte pe deagata. Nu are 
nimeni să reînceapă astăzi clasificarea fenomenelor fizice şi chimice 
dintr'un punct de vedere nou, când pe baza clasificării vechi s'a putut 
ajunge la descoperirea legilor cauzale care guvernează întreg universul! In 
ştiinţele concrete nu este acelaşi lucru. Clasificarea are aci un rol foarte 
mare şi de toată actualitatea. Materialul pe care are să-l studieze geograful, 
geologul, zoologul, etc., este aşa de divers, încât fără o perfectă clasificare 
prealabilă nu se poate nimic începe. Şi ceea ce este mai grav pentru aceşti 
oameni de ştiinţă, este că aceia care lucrează astăzi nu se pot încrede în 
aceea ce găsesc pe deagata, fiindcă totdeauna o analiză mai pătrunzătoare 


a intuiţiei sensibile face să se descopere criterii noi de clasificare şi prin 
urmare o pregătire mai bună a obiectului ştiinţei lor. Nu este geograf, nu 
este geolog, nu este zoolog, etc., care să nu corecteze măcar ceva din 
clasificarea materialului ştiinţei sale înainte de a păşi mai departe. Şi 
aceasta este foarte natural, căci dela o bună clasificare depinde apoi 
soliditatea descoperirilor viitoare. 


INDUCȚIUNEA IN ŞTIINŢELE NATURALE CONCRETE. Importanţa 
rolului pe care îl are operaţiunea clasificării în ştiințeleconcrete, au făcut 
pe unii logicieni să creadă, că operațiunea clasificării este nu numai o 
caracteristică, dar şi ultimul scop al metodelor din aceste ştiinţe. Ei fac 
însă o îndoită greşală. Operaţiunea clasificării este necesară pentru 
pregătirea obiectului ştiinţelor concrete, dar nu este necesară numai în 
aceste ştiinţe, ci este necesară în toate ştiinţele; deci ea nu este 
caracteristică ştiinţelor concrete. Apoi operațiunea clasificării nu este 
scopul metodelor din ştiinţele concrete, ci o treaptă în aplicarea acestor 
metode. Scopul metodelor din ştiinţele concrete este, ca pe baza unui 
material pregătit prin operaţiunea clasificării, să ajungă la legile cauzale 
prin care să se explice înlănțuirea şi corela- lațiunea dintre datele 
intuițiunii. Atât geograful cât şi geologul, cât şi zoologul, sau mineralogul, 
etc., au ambițiunea să ne dea ceva mai mult decât o muncă de clasificare; 
ei vor să ne dea legile prin care să înțelegem producerea şi filiațiunea 
obiectelor de care se ocupă ştiinţele lor. Operaţiunea de clasificare le este 
de trebuință negreşit, căci fără o prealabilă clasificare nu se poate şti ce 
este şi ce nu este înrudit, ce este şi ce nu este asemănat sau identic, dar nu 
operațiunea de clasificare este scopul lor. Scopul lor este ceva mai sus. 
Pentru atingerea acestui scop ci sunt constrânşi să depăşească operaţiunea 
de clasificare şi să-şi îndrepte raționamentul spre inducţiune. Vor creia, — 
aşa dar ipoteze, m— ipoteze care le vor fi sugerate de perspectivele pe care 
clasificarea materialului le deschide, -— şi vor verifica ipotezele prin 
experiment şi prin observațiuni comparative; vor urma adică metoda 
inducțiunii din ştiinţele fizico-chimice. 


La stabilirea definitivă a legilor, urmărită prin inducțiune, geograful, 
geologul, zoologul, botanistul, antropologul, etc., vor întâmpina însă o 
nouă dificultate; o dificultate care provine din diversitatea şi 
complexitatea obiectului ştiinţei lor. Inducţiunea din ştiinţele concrete nu 
se încheie niciodată în mod complet. In mod absolut vorbind, inducțiunea 
nu se încheie complet în nicio ştiinţă din câte am văzut până acum, afară 
de Matematică, dar în celelalte ştiinţe, deşi inducţiunea nu se încheie de 
fapt în mod complet, încheierea ei se impune totuşi prin uniformitatea 
obiectului. In Matematică nimeni nu gândeşte să ducă operațiunile până la 
capăt, fiindcă fiecare este convins, mai dinainte, că operațiunile fiind 
făcute asupra unui material uniform, vor duce la completarea inducțiunii. 
Tot aşa, deşi cu o mai slabăconvingere ca în Matematică, se întâmplă şi în 
ştiinţele fizico-chimice. In ştiinţele concrete însă nu se impune 
completarea inducțiunii decât cu multă rezervă, fiindcă aci lipseşte 
uniformitatea obiectului. Un zoolog, spre ex. bănueşte că la animalele 
care aparțin speciei A există o anumită corelațiune organică. Această 
corelaţiune el o verifică şi o constată în zece, în o sută, în o mie de 
cazuri... Câte cazuri sunt de trebuinţă pentru ca el să poată prin inducțiune 
să transforme corela- țiunea bănuită într'o lege cauzală? Dacă animalele, 
care formează obiectul ştiinţei lui, ar fi un material uniform, cum sunt 
abstracțiunile matematice, ori manifestările energiei fizico-chimice, i s'ar 
putea răspunde cu un număr oarecare; dar animalele observate di el nu 
sunt deloc un material uniform, ci ele prezintă variaţiuni, după timp şi loc, 
şi este o întrebare apoi destul de serioasă, dacă animalele din viitor vor 
semăna complet celor până acum observate. In aceeaşi situaţiune se 
găsesc: geograful, botanistul, antropologul, etc., cu legile pe care fiecare 
le scoate prin inducțiune. Materialul ştiinţei lor este aşa de divers şi de 
complex, încât oricât de temeinică ar fi pregătirea acestui material prin 
uniformizarea abstracțiunii şi prin clasificare, aceşti oameni de ştiinţă nu 
pot niciodată să spună că o observaţie în plus le este de prisos. Siguranța 
inducțiunii lor creşte cu numărul cazurilor observate. Ea este aceea pe 
care o cunoaştem din calculul probabilităților. 

In cele mai multe cărți de Logică nu se ține în deajuns seamă de 
gradul diferit de siguranţă pe care îl are inducţiunea după cum ea se aplică 
în Matematică, în ştiinţele Fizico-Chimice, sau în ştiinţele concrete. 
Logicenii de obicei consideră inducțiunea ca o metodă indiferentă 
obiectului ştiinţei. Aceasta însă este o eroare, după cum am văzut. Natura 


obiectului ştiinţei determină metoda şi prin urmare determină şi siguranța 
inducțiunii. Acestei erori se datorează, între altele, exagerările lui J. St. 
Mill, care cere pentru inducțiunea din Matematică aceleaşi condițiuni ca 
şi pentru inducțiunea din ştiinţele naturale concrete şi ajunge astfel să 
fundeze siguranța generalizărilor matematice pe numărul operaţiunilor de 
calcul săvârşite în mod efectiv! !). 


LECŢȚIA XXX-a 


56. *) J. St. Mill, Systeme de Logique, I (t866); Stanley Jevons, The principles o/ 
science (London, 1874), I, p. 250—312.CLASIFICAREA ARTIFICIALĂ ŞI 
NATURALĂ SAU GENETICĂ. TIPURILE.-—Nu toate ştiinţele naturale 
concrete ajung până să poată formula legi cauzale prin care să se explice 
înlănțuirea şi corelațiunea dintre obiectele pe care ele le studiază; multe se 
mărginesc la descrierea acestor obiecte. De altmintreli, chiar şi acelea 
dintre ştiinţele naturale concrete, care ajung să poată formula legi cauzale, 
au în domeniul lor încă multe despărțiri în care trebuie să se mulțumească 
cu simpla descriere. Descrierea, despre care vorbim aci, o înţelegem ca o 
rezumare pe cât se poate de exactă a tot ce conține intuiţia, ea este 
oarecum prima traducere a intuițiunii într'o reprezentare abstractă. Ştiinţa 
desăvârşită nu se mulţumeşte cu simpla descriere, ci ea vrea să dea legile 
după care se explică intuiţia lucrurilor. 

Descrierea, ca şi inducțiunea, presupune clasificarea. Nu poţi descrie un 
lucru, fără ca mai înainte să fi clasificat proprietățile sau momentele lui 
esențiale; fără ca lucrul să fie aşezat într'o clasă de alte lucruri 
asemănătoare lui. Cu cât clasificarea este mai sistematică, cu atât şi 
descrierea este mai uşor de făcut. Clasificarea însă, de care are nevoie 
descrierea, nu este aceeaşi cu clasificarea de care are nevoie inducțiunea. 
Clasificarea de care are nevoie descrierea poate să fie şi artificială, adică 
poate să fie o clasificare ce n'are în vedere legătura cauzală dintre 
lucrurile pe care ea le clasifică, cum s. ex. clasificarea unei biblioteci 
după formatul cărților, sau după culoare; pe când clasificarea de' care are 
nevoie inducțiunea este totdeauna o clasificarece are în vedere legătura 

cauzală dintre lucrurile clasificate. Clasificarea aceasta din urmă este cea 
propriu zis ştiinţifică. In ştiinţa zoologiei şi botanice, ea este numită 
naturală, fiindcă duce la explicarea evo- luţiunii pe care o urmează natura 
în crearea speciilor, în deosebire de cea artificială, care nu are deloc 
această preocupare. Fiindcă legile cauzale, pe care le caută inducțiunea în 
ştiinţele naturale concrete, sunt totdeauna şi legile genezei organismelor, 
clasificarea aceasta mai poate fi numită şi genetică, aşa cum o şi numeşte 
W. Wundt!). 

Exemplul clasic, din care putem înţelege diferenţa dintre clasificarea 
artificială şi clasificarea naturală sau genetică, ni-l oferă ştiinţa zoologiei. 
In această ştiinţă, înainte de introducerea ipotezei evolu- ţiunii speciilor, 
clasificarea animalelor nu putea fi decât artificială, adică o clasificare 
făcută cu scopul de a uşura nomenclatura diferitelor animale, fără nicio 
preocupare de înrudirea sau filiațiunea acestora. După introducerea însă a 
ipotezei evoluțiunii speciilor, o ipoteză care deschide larg drumul 
inducțiunii, clasificarea din artificială se transformă în genetică. Astăzi, 
zoologul nu se mai mărgineşte la catalogarea organismelor, ci el vrea să 
cunoască raportul de filiațiune dintre diferitele lor forme. In clasificarea 
artificială, orişice caracter sau principiu poate să fie luat drept bază a 
clasificării. Aşa s. ex. Pliniu împărțea toate animalele în « Aquatilia », « 
Volatilia » şi « Terrestria » după mediul în care ele trăiau. In clasificarea 
naturală, sau genetică se are în vedere caracterele organice mai principale 
şi pe baza analizei complete a acestora se aşează în aceeaşi clasă 
organismele înrudite, care pot fi considerate ca descinzând din aceeaşi 

formă t}. Cu alte cuvinte, clasificarea naturală sau genetică stă într'un 
perfect acord cu generalizările susținute pe inducțiune. 

Când clasificarea nu poate fi ridicată prin inducţiune până la legile de 
explicare cauzală, dar este totuşi mai mult decât o descriere, ea ne dă 
atunci aceea ce se numeşte de naturalist: tipurile. Tipurile nu sunt legi 
cauzale, dar sunt structuri dinamice permanente pe care le regăsim în 
varietatea naturii; ele țin locul legilor cauzale, până când acestea sunt 
găsite. Noţiunea de tip se ridică deasupra noţiunii de clasă, pe care o 
avem în clasificarea descriptivă. Ea este definită prin comparația 
exemplarelor aşezate pe acelaşi plan de ordine, iar nu prin subsumarea 
caracterelor, aşa cum găsim noțiunea de clasă în Logica 
aristotelică. Astfel noțiunea de tip este chemată să fie de un mare ajutor 
ştiinţelor naturale în viitor, în pregătirea explicărilor cauzale °). 


Lă 


+) Wilhelm Wundt, Logik, II, Erste Abt. p. 47 şi urm. (1894). 2) L. Plate, Prinzipien 
der Systematik mit besonderer Berucksichligung des Systems der 'Piere. (Un Hinneberg's 
Kultur der-Gegenwart. Teubner, 1914), p. 100. 


*) Cari G. Hempel u. P. Oppenheim, Der 7ypusbegriff im Lichte der neuen Logik. 
(Leiden, 1936), 

63. tOBIECTUL ŞTIINŢELOR MORALE ŞI SOCIALE. — Al 
patrulea grup de ştiinţe, cu un obiect mai complicat decât al grupurilor 
precedente, se ocupă de faptele sufleteşti, manifestaţiuni omeneşti. In 
grupul acesta intră: Psihologia cu toate ramurile şi apli- cațiunile ei; 
ştiinţele sociale, juridice-şi morale; ştiinţele istorice şi arheologice ; 
filologia, etc. Toate aceste ştiinţe îşi îndreaptă cercetările în special spre 
cunoaşterea faptului sufletesc cu care se completează viața indivizilor 
oameni şi a societăților lor şi care face ca viața acestor indivizi şi societăți 
să apară într'o altă lumină de cât este aceea a vieţuitoarelor de care se 
ocupă ştiinţele naturale. Vom denumi acest întreg grup de ştiinţe cu 
termenul de: Ştiinţele morale şi sociale. 
Obiectul noilor ştiinţe este mai complicat şi în acelaşi timp mai concret, 
decât obiectul tuturor ştiinţelor tratate mai sus. Faptul sufletesc este, 
într'adevăr, legat de faptele materiale, fără ca să poată fi însă explicat prin 
faptele materiale. Pentru ca să ajungă la explicarea lui, mintea trebuie să 
folosească metode noi de cercetare, pe lângă cele folosite la explicarea 
faptelor materiale; căci faptul sufletesc se prezintă ca un tot constituit de 
materie şi spirit, în care mintea nu poate pătrunde cu înţelegerea, decât 
condusă de un raționament potrivit unui plan cu totul nou. Acest plan cu 
totul nou duce el oare la afirmarea unui determinism sufletesc, deosebit de 
cel material? In determinismul material intră, ca principale temeiuri de 
susținere, ipoteza de atâtea ori verificată a constanţei energiei din univers, 
precum Şi ipoteza unui substrat uniform al faptelor materiale; douăipoteze 
care pun ştiinţa în posibilitate să transforme determinismul material 
într'un lanț de dependențe cantitative, în care lanț totul se reprezintă prin 

număr şi măsură exactă. Determinismul sufletesc se poate oare şi el 
sprijini pe asemeni ipoteze? Constanţa energiei sufleteşti o putem mai 
curând tăgădui decât afirma; iar ipoteza uniformităţii substratului faptelor 
sufleteşti nu este deloc verificată. Astfel cele două ipoteze fundamentale 
cari simplifică aşa de mult explicarea faptelor materiale, în noua grupă de 
ştiinţe lipsesc. Din această cauză, psihologia, sociologia, arheologia, 
istoria, filologia, literatura, etc., nu au aceeaşi uşurinţă în generalizarea 
inducțiunilor lor, pe care o au celelalte ştiinţe; ele trebuesc să păstreze 
faptelor studiate caracterul de fapte particulare sau individuale şi .astfel 
să-şi complice sistematizarea lor. Câteva experiențe pot fi suficiente 
ştiinţelor fizico-chimice pentru ca acestea să stabilească legea cauzală a 
unui fenomen, fiindcă asemeni experienţe, pe baza ipotezei substratului 
uniform al naturii, pot fi generalizate; pe când în ştiinţele morale şi 
sociale, unde o asemenea ipoteză nu există, verificarea experiențelor 
făcute nu este îndreptățită decât după repetarea, sau producerea tuturor 
experienţelor de acelaşi fel; — adică o situațiune mai grea decât în oricare 
alta ştiinţă din grupul ştiinţelor naturale. 

Pe lângă acest caracter de complicaţiune, obiectul ştiinţelor morale şi 
sociale mai are şi un caracter particular de concretizare: fenomenul 
sufletesc stă în legătură cu destinul existenţei noastre, aşa că el nu poate fi 
pus pe linia timpului abstract, cronometric, care se succede în mod 
omogen şi indefinit, cum sunt puse fenomenele materiale; desfăşurarea lui 
se face pe linia destinului, adică pe linia contingenţelor, aşa că mintea 
întâmpină o mare dificultate să şi-l reprezinte exact, necum să-l 
înlocuiască cu simboluri abstracte. Lucrurile şi fenomenele, care fac 

obiectul Fizicei, se bucură de o intuiție aproape constantă, la care ne 
putem referi de câte ori le studiem, pe când faptul sufletesc fiind mai 
bogat în elemente concrete, nu poate fi prins într'o intuiție constantă; el 
este într'o veşnică devenire). 


Aceste două particularități ale obiectelor ştiinţelor morale şi sociale 
explică şi caracterul metodologiei acestora. In metodele ştiinţelor morale 
sociale vom întâlni mai multă varietate şi mai multă libertate. Obiectul 
ştiinţific fiind aci prea complicat şi prea concret, minteaomenească trebue 
să depună mai multă muncă şi mai multă ingeniozitate. Aci izvorul 
ipotezelor nu vine dintr'o singură direcțiune, ci din mai multe direcțiuni; 
aceea ce se clădeşte astăzi se dărâmă cu multă uşurinţă mâine, şi 
specialiştii riscă adeseori să-şi cheltuiască munca fără rezultat. Negreşit, şi 
în grupurile celorlalte ştiinţe riscul omului de ştiinţă este destul de mare. 
Boyle a scris odată un curios tratat: «De experimentis qui non succedunt» 
(Experiențele cari nu reuşesc); şi dacă altcineva ar fi să mai scrie astăzi un 
asemenea tratat, ar găsi de sigur un bogat material în istoria tuturor 
ştiinţelor” *). Dar nicăieri riscul nereuşitei nu este aşa de mare ca în 
ştiinţele morale şi sociale. Aci nereuşita pare de aşa natură, încât mulți 
dintre acei cari se dedică acestor ştiinţe nu mai încearcă explicări şi 
ipoteze, ci se menţin strict îu sarcina de a colecționa descrieri pe cât se 
poate de numeroase, fără să rişte cea mai mică generalizare. Din această 
cauză şi neîncrederea pe care o are marele public în această din urmă 
grupă de ştiinţe. 


33%) C. Rădulescu-Motru, Timp şi Destin. (Bucureşti, 1940). 
34) Edmond Bouty, La verile scientifique. Sa poursuite. (Paris, 1908), p. 53. 

64. PROBLEMA LEGILOR IN ŞTIINŢELE MORALE ŞI SO- 
CIALE. — Ştiinţele naturale, observă W. Wundt’), n'au dat dintr’o- dată 
noțiunii de lege înțelesul pe care-l are această noţiune astăzi. Până a 
ajunge la înţelesul de astăzi s'a trecut prin trei stadii. In primul stadiu, 
legea naturală este expresiunea voinţei unui legiuitor, în cazul de faţă, a 
supremului legiuitor care a ordonat întregul curs al naturii. Pentru un 
Descartes şi pentru un Newton, legi naturale sunt principiile care nu se 
pot deduce din alte principii superioare, ci pornesc direct din voinţa lui 
Dumnezeu. In acest înţeles, noțiunea de lege este coordonată axiomelor 
matematice, care şi ele erau considerate ca adevăruri divine. Precum 
axiomele dau existenţei statice o normă generală de a fi, tot aşa şi legile 
dau mişcării din natură o regulă, care după cum zice Leibniz, se explică 
din punct de vedere teologic, ca o exprimare a intențiunilob Creatorului, 
iar nu mecanic. 


METODOLOGIA 201 


Acest stadiu, oarecum teologic, remarcat de W. Wundt, este însă 
continuarea atitudinei pe care o avuseseră gânditori antici față de Logos. 
Pentru Heraklit şi pentru filosofii stoici, Logos este rațiunea transcendentă 
a ordinei din univers; iar la Philon, la neoplatonici şi la gnostici este 
cuvântul lui Dumnezeu însuşi. Au trebuit trei secole de muncă ştiinţifică 
pentru ca acest stadiu teologic să fie depăşit şi să se ajungă la un înţeles 
care face din lege o simplă medie statistică obţinută pe bază de măsurători 
instrumentale, aşa cum este astăzi înțelesul pe care-l împărtăşesc oamenii 
de ştiinţă. Vechea atitudine cu greu a putut fi însă înlocuită. Idee,a, că 
legea presupune un legiuitorşi că legiuitorul stă deasupra oamenilor cărora 
el le face legea, este aşa de înrădăcinată în mintea oemenească încât 
persistența ei se explica uşor. Ceva mai mult: trebuie să ne aşteptăm că ea 
va persista şi peste timpul nostru. Popularitatea de care se bucură teoriile 
noi de Fizică, în urma cercetărilor de microfizică şi mai cu deosebire deasa 
întrebuințare care se face de formula cea nouă, că legile cauzale sunt 
simple legi statistice şi nicidecum inexorabile, să nu ne facă iluzie. Sub 
vestmântul teoriilor noi, la mulți se ascund credinţele vechi. O numeroasă 
şcoală de publicişti în ale filosofiei, sub denumirea de materialism, 
continuă vechia eroare, deşi ea se pretinde a reprezenta filosofia viitorului. 
Să vedem în ce consistă argumentul materialismului, pentru a stabili în 
urmă adevărul la care să rămânem. 


65. CONCEPŢIA MATERIALISTĂ.-—Bazaţi pe credinţa că legile 
sunt dictate de voința unei puteri divine, care stă dincolo de” ordinea 
universului, oamenii de ştiinţă din secolul al XVII-lea şi al XVIII-lea, din 
specialitatea matematicei şi a mecanicii în primul rând, ajunseseră la teoria 
determinismului universal. După această teorie, toate faptele din natură, 
dela cele mai elementare la cele mai complicate, sunt guvernate de legi 
mecanice inexorabile, adică dela care nu este chip de abatere. Corpurile 
cereşti, ca şi corpurile de pe pământ; materia ca şi sufletul, nu ies o clipă 
din orbitele lor fixate de lege. Acel care le cunoaşte legea, le poate şi 
prevede cursul. O inteligență superioară, pe care contimporanii au numit- 
o: o inteligenţă ca a lui Laplace, după numele ilustrului matematician, care 
a contribuit în cea mai mare măsură la acreditarea determinismului uni- 
versal, având în cunoştinţa sa toate legile mecanice, poate să prevadă până 
şi mişcarea atomilor din corpul unui om. Nimic nu scapă pre- ştiinţei sale. 
Eclipsele din conduita morală a unui om îi sunt tot aşa de cunoscute, cu 
ani de zile înainte, întocmai ca şi eclipsele de soare, căci prezicerile unei 

asemenea inteligențe superioare, se deduc dela sine din formulele 
matematice care conţin legea. In aceste formule, diferenţialele de calcul 
dau, moment cu moment, faptele rezervate viitorului. 

Pe teoria acestui determinism universal, clădeşte filosoful materialist 
concepția sa. Orice schimbare în natură, zice dânsul, este efectul 
unei cauze, iar între cauză şi efect există un raport de strictă echivalență, 
întru cât la baza lor stă suma constantă de materie sau de energie a naturii. 
Legea este expresiunea strictei echivalenţe dintre fenomenele fizice. Legea 
se întinde astfel peste întreaga lume materială. Dar ea se întinde, continuă 
să afirme filosoful materialist şi peste întreaga lume sufletească. Este 
drept, că la faptele sufleteşti, între cauză şi efect nu se constată raportul de 
echivalență, care se constată experimental la faptele materiale şi de aceea 
partizanii prudenți ai determinismului se abțin dela orice generalizare 
pripită, aceasta totuşi nu împiedică pe filosoful materialist să pună la un 
loc lumea sufletească cu cea materială. Argumentul pentru care el face 
aceasta este însă al său propriu, neîmprumutat dela determinism: el a servit 
filosof iei materialiste din cele mai vechi timpuri, înainte de a fi fost 
formulată teoria determinismului de către matematicienii şi mecaniştii 
secolului al XVII-lea şi al XVIII-lea. Argumentul acesta este susţinut pe 
credința că faptele sufleteşti n’au o existenţă a lor, ci sunt produse de fapte 
materiale, sunt un fel de epifenomene, de fenomene umbră a celor 
materiale. Niciun experiment n’a verificat până acum această credință, cu 
toate acestea ea s'a menținut şi se menține încă în des- voltarea sistemelor 
filosofice şi constitue partea originală tocmai a materialismului. 


Cu această completare adusă determinismului, concepția filosofului 
materialist de astăzi poate fi sistematizată în modul următor: Universul, 
întru cât este constituit din elemente materiale, este guvernat de legi. 
Aceste legi sunt cauzale, fiindcă ele exprimă dependența de strictă 
echivalență între cauză şi efect. Inlăuntrul acestui univers, constituit din 
elemente materiale, se găseşte omenirea, care dă ocazie la diferite 
manifestări sufleteşti. Omenirea are o viaţă istorică, morală, culturală; 
membrii ei simt şi cugetă; comunică între ei; se agită; fac războaie; se 
organizează după anumite idealuri; provoacă, într'un cuvânt, tot felul de 
schimbări în jurul lor. După ce legi se succed aceste schimbări? Există 
legi sociale, istorice, morale, psihologice, etc., de o natură deosebită de 
cele din ştiinţele mecanice şi fizico-chimice? Nu, răspunde filosoful 
materialist. Legile sunt toate de aceiaşi natură. Manifestările sufleteşti ale 
omenirii se petrec înlăuntrul universului material şi sunt produsul acestui 
univers material, deci ele nu pot fidecât de aceiaşi natură cu legile cauzale 
ale materiei. Aceea ce mişcă omenirea şi o face să aibă o viaţă istorică, 
morală, culturală, etc., sunt interesele materiale, sau diferențierile de ordin 
biologic. Ştiinţele morale şi sociale au metodologia fixată de mai înainte 
în metodologia ştiinţelor care se ocupă cu faptele lumii materiale. Ele au 
să interpreteze faptele sufleteşti, ținând în seamă necontenit că aceste 
fapte sufleteşti sunt simple epifenomene, fără realitate proprie. Şi îşi înde- 
plinesc scopul, dacă sub aparenţa sufletului descoperă mobilul material 
adevărat. Adică, în ultimă analiză, după filosoful materialist, Metodologia 
ştiinţelor morale şi sociale consistă într'o dialectică materialistă; adică just 
contrar de cum credea Plato, care reducea toată metodologia ştiinţelor la o 
dialectică idealistă. 


66. CRITICA CONCEPŢIEI MATERIALISTE. — Să luăm pe rând 
argumentele pe care se sprijină concepția filosofiei materialiste pentru a 
vedea erorile pe care ea le cuprinde şi pentru a ajunge în urmă la 
rezolvarea problemei legilor din ştiinţele morale şi sociale. 

La baza concepției materialismului stă teoria determinismului universal, 
care trebuie pe deaîntregul revizuită, fiindcă această teorie este susținută 
pe o greşită înţelegere a caracterului pe care-l au legile ştiinţifice. După 
teoria determinismului, legile ştiinţifice au caracterul de adevăruri 
absolute, ele fiind expresiunea realității însăşi. In găsirea lor, mintea 
omenească are rolul numai de oglindă. Mintea oglindeşte aceea ce se 
petrece în univers. Dacă ea oglindeşte câteodată inexact, aceasta nu 


schimbă natura adevărului. Adevărul rămâne absolut în'natura lui, cu 
singura rezervă, că ei va fi cunoscut mai târziu. Această rezervă ajunge 
însă din ce în ce mai redusă prin aplicația Matematicii. Formulele 
matematice precizează şi accelerează aceea ce mintea prinde greu şi 
treptat. In înţelesul pe care determinismul îl dă legilor ştiinţifice nu 
rămâne, prin urmare, nicio urmă din activitatea minţii însăşi. Această 
activitate este eliminată ca subiectivă. Mintea omenească are darul 
miraculos de a oglindi realitatea din jurul său, făcând însă de sine o 
completă abstracție. Este cu putință aşa ceva? Ca aşa ceva să fie cu 
putinţă, trebuie să presupunem că mintea omenească nu există ca realitate 
înlăuntrul naturii, ci deasupra naturii şi fără niciun contact cu natura, căci 
dacă ea există înlăuntrulnaturii ca realitate, este cu neputinţă ca realitatea 
ei să nu influenţeze activitatea de cunoaştere a adevărului; 

a) Teoria determinismului universal nu are un alt mijloc de a dovedi 
caracterul absdlut al legilor ştiinţifice decât verificând, prin observație şi 
experiment, realizarea lor. Pentru teoria determinismului a cunoaşte 
înseamnă a prevedea. Savoir c'est prevoir. Această formulă a adoptat-o şi 
filosoful pozitivist A. Gomte. Dar prevederea presupune măsurătoarea; cel 
puţin măsurătoarea în timp. Cum poți măsura fără aparate de măsurătoare 
şi mai ales fără să fie stabilite unitățile de măsură şi perspectivele din care 
se face măsurătoarea? Cine alege unitățile; cine alege perspectivele? 
Ultimele cercetări ştiinţifice au avut ca rezultat o schimbare profundă în 
ştiinţa mecanicei, numai prin introducerea unei noi perspective în 
măsurarea vitezei de propagare a razei de lumină. Prin urmare, prevederea 
este condiţionată de felul cum se face măsurătoarea. Măsurătoarea o face 
însă mintea omenească. Cum se poate face atunci abstracție de ea? 

b) Dacă determinismul legilor ştiinţifice este absolut şi el se poate 
întinde asupra tuturor faptelor naturii: asupra faptelor materiale, ca şi 
asupra faptelor sufleteşti, atunci prevederea care urmează determi- 
nismului, ar trebui să se întindă şi asupra faptelor individuale sufleteşti. In 
cazul acesta ajungem la situații din cele mai absurde. Ajungem la situația 
ca omul să prevadă propriul său destin. Dar ce fel de om este acela, care 
prevăzând ceva rău despre sine, nu are să-şi schimbe conduita? 
Predestinaţia poate face obiect de credinţă, cu condiția însă ca acela care 
stă sub ea, să nu-i cunoască desfăşurarea de mai înainte. Teoria 
determinismului universal tocmai aceasta presupune. 

O inteligență superioară, ca a lui Laplace, ştie despre ea tot ce are să 

1 se întâmple şi ea totuşi aşteaptă impasibilă viitorul! 


Este aceasta cu putință? 


Concepţia  materialistă adaogă la aceste exageraţii ale teoriei: 
determinismului o exagerare în plus, care o face şi mai puţin verosimilă. 
Teoria determinismului, pe câtă vreme între faptele sufleteşti nu se 
constată experimental raporturi de echivalență, în felul celor dintre faptele 
materiale, lasă în suspensie existența legilor cauzale în ştiinţele morale şi 
sociale şi consideră aceste legi ca un simplu deziderat. Concepţia 
materialistă nu cunoaşte această rezervă. Dimpo-trivă, afirmarea legilor 
cauzale în domeniul vieţii sufleteşti, constitue pentru ea o predilecție. Ea 
vede în ştiinţele morale şi sociale o simpli aplicaţie a dialecticei 
materialiste. Conştiinţa şi libertatea omului nu au niciun rol. Totul se 
petrece pe pământ ca şi cum dorinţele, patimile şi idealurile omeneşti nu 
ar exista. Toate aceste manifestări sufleteşti sunt pentru concepția 
materialistă simple reflexe ale faptelor materiale. Pe ce îşi întemeiază 
concepția materialistă această generalizare? Afirmarea singură, chiar când 
este o credință, nu este un temei. Pentru o metodologie ştiinţifică, singurul 
temei îl dau rezultatele verificate în mod exact. Care sunt rezultatele 
verificate în ştiinţele morale şi sociale, prin dialectica materialistă? Niciun 
rezultat de seamă. Afară de speculații vagi filosofice, ştiinţele morale şi 
sociale n'au înregistrat nicio lege cauzală, pe baza căreia să se poată face 
o prevedere. iii 

c) Dacă însă ştiinţele morale şi sociale n'au înregistrat legi cauzale, 
pe baza cărora să se facă prevederi, în schimb ele s'auîmbogăţit cu o 
mulțime de legi cu caracter ştiinţific, care nu dau prevederi, dar dau 
explicări despre faptele petrecute. Mersul faptelor petrecute îl putem 
explica. Nu putem prevede care va fi hotărîrea unui om, în cutare sau 
cutare împrejurare, dar după ce hotărîrea ne este cunoscută şi s'a realizat, 
o putem explica pe deplin. Nu putem prevedea operele de cultură pe care 
le va avea un popor, dar pentru operele de cultură produse avem o ştiinţă a 
culturii, care ne explică pentru ce operele sunt la un popor de un fel şi la 
alt popor de alt fel. Cu un cuvânt, în domeniul vieţii sufleteşti, stăpâneşte 
neprevăzutul: adevăruri putem avea, nu putem însă avea adevăruri de 
prevedere.. Ce însemnează oare aceasta? După un examen superficial 
aceasta însemnează după unii, că faptele vieţii sufleteşti nu se pot 
prevedea din cauza complicaţiei de condițiuni în care ele se produc. Un 
examen mai aprofundat înlătură această explicare. Faptele sufleteşti nu se 
pot prevedea, chiar dacă ele se petrec în condiţii puţin complicate: ceva 


35 W. Wundt, Logik, eine Untersuchung cler Principiei! der Erkenntniss, Il, 2. 
Abth. (1895), p. 130. 


mai mult: chiar când se repetă în condiții identice. Un copil se poartă 
astăzi sălbatec cu un camarad; mâine, acelaşi copil, în aceleaşi 
împrejurări, se poartă omeneşte. Astăzi, între două popoare există 
prietenie, iar mâine între aceleaşi popoare, duşmănie. Astăzi, politica unui 
popor este pacifistă, mâine este războinică. Ce forțe materiale intervin ca 
să se producă 

asemenea schimbări? Noi ştim, că forțele materiale nu se schimbă dela o 
zi la alta; că ele sunt constituite chiar din elemente dinamice uniforme, 
după însăşi concepţia filosofiei materialiste, care-şi întemeiază legile de 
prevedere tocmai pe uniformitatea materiei; de ce atunci viața sufletească 
este legată de neprevăzut, când ea ca simplu epifenomen al materiei ar 
trebui să fie tot aşa de uniformă ca şi materia? Explicarea nu o poate da 
complicația de condiții, ci diferența de natură între suflet şi materie. John 
Stuart Mill, care în Logica sa preconizase o ştiinţă a Ethologiei, în care să 
se arate legile caracterului omenesc, a văzut cu toată perspicacitatea 
această diferență. Sufletul omenesc, zice el, acumulează trecutul la 
prezent, adică este în creştere prin ereditate, aşa că niciodată orbita 
mişcării lui nu se poate calcula şi prezice, aşa cum se poate calcula şi 
prezice orbita unei planete. Viața sufletească este într'o continuă 
creațiune. De aceea în ea stăpâneşte neprevăzutul. Când viaţa sufletească 
nu mai este actuală, ci este trecută, atunci putem întinde asupra ei 
explicarea prin finalitate, care este o explicare cauzală prin inversiune, 
fiindcă atunci au dispărut din ea funcțiunile creatoare şi au rămas numai 
înfăptuirile istorice care se pot defini fără risc de a se schimba dela o zi la 
alta. 

67. Concluzia noastră este prin urmare negativă, faţă de soluția pe 
care o dă concepția filosofiei materialiste la problema legilor din ştiinţele 
morale şi sociale. Legi cauzale, cu caracter de prevedere, aşa cum pretind 
a fi legile din ştiinţele care au de obiect faptele naturii materiale, nu există 
în domeniul vieţii sufleteşti. Care este atunci adevăratul lor caracter? Iată 
întrebarea la care avem să răspundem în lecţia viitoare. LEGILE 
CAUZALE ŞI LEGILE ISTORICE. — Lăsând la o parte teoria 
determinismului universal şi concepția filosofiei materialiste, care cuprind 
cum am văzut exageraţii şi care au început să fie şi părăsite de către 
oamenii de ştiinţă din timpul nostru, în urma confirmării legii de 
relativitate descoperită de Einstein şi a constatării indeterminismului în 
cercetările de microfizică, să examinăm mai de aproape condiţiile în care 
se prezintă faptele sufleteşti faţă de metodele experimentale aplicate în 
domeniul ştiinţelor fizico-chimice şi al ştiinţelor naturale. Ştiinţele fizico- 
chimice şi ştiinţele naturale au ajuns, prin utilizarea observaţiei şi a 
experimentului, să formuleze legi cauzale. Cele mai multe dintre aceste 
legi au caracterul de prevedere. Prevedere, nu în înțelesul dat de 
determinismul universal, ci în înțelesul pe care îl au mediile statistice; 
adică, prevedere în grade diferite de aproximaţie, după cum sunt faptele 
asupra cărora se aplică legile şi după cum este şi preciziunea 
instrumentelor de măsurătoare. întrebarea pe care ne-o punem acum este: 
ce opreşte ca metodele experimentale să se aplice şi asupra faptelor 
sufleteşti din domeniul ştiinţelor morale şi sociale, pentru a avea şi aci legi 
cauzale cu caracter de prevedere? Căci, evident, încercări de a aplica 
metodele experimentale n'au putut să lipsească. Vremea noastră este 

vremea ştiinţelor experimentale. A trebuit dar ca în condiţiile în care se 
prezintă faptele sufleteşti să se afle o oprelişte. Care este această 
oprelişte? In primul moment, s'a crezut că această oprelişte stă în lipsa de 
spațialitate a faptelor sufleteşti. Dar în urmă s'a văzut că 

această lipsă nu explică în deajuns nereuşita metodelor experimentale. 
Faptele sufleteşti nu îmbracă o formă spațială, dar se petrec în timp şi 
aceasta este suficient pentru ca ele să fie măsurabile şi puse apoi în 
dependențe de cauzalitate. Cauza nereuşitei este alta. Ea a fost întrevăzută 
de însuşi W. Wundt, care a fost primul experimentator sistematic în 
domeniul faptelor sufleteşti. Cauza stă în greutatea pe care o întâmpină 
funcțiunea abstracțiunii în acest din urmă domeniu. Faptele sufleteşti se 
prezintă în condiţii de totalităţi concrete, asupra cărora abstracţiunea nu 
poate opera decât cu multă greutate. Pe când faptele din natura materială 
pot fi descompuse prin abstracţie în elemente, sau proprietăţi izolate, care 
sunt supuse apoi experimentului; faptele sufleteşti nu oferă această 
posibilitate. De aceea W. Wundt numeşte ştiinţele care se ocupă cu studiul 
naturii materiale, drept ştiinţe abstracte, fiindcă ele pot să-şi înlocuiască 
datele obiective prin abstracții, pe când Psihologia, ştiinţa fundamentală a 
grupului de ştiinţe morale şi sociale este o ştiinţă concretă, Tiinclcă datele 
pe care ea le cercetează sunt mai pline de realitate °"). 

Cauza nereuşitei metodei experimentale şi deci a legilor cauzale în 
ştiinţele faptelor sufleteşti stă, prin urmare, în condițiile de intensă 
plenitudine concretă a acestor fapte. Experimentatorul nu găseşte la ele 
uşurinţa de a izola anumite elemente sau anumite funcții, pentru ca apoi să 
le poată urmări desfăşurarea supunându-le tehnicei de laborator. Diferitele 
forme de energie fizică se pot izola complet şi cerceta fiecare pe rând în 
cele mai elementare manifestări, pe când acelaşi lucru nu se poate face cu 
viaţa sufletească. Aceasta curge în totalități organice compacte, fără ca 
operația izolatoare a experimentatorului să o poată pătrunde. 

Cu toată această oprelişte care stă în calea aplicației metodelor 
experimentale în ştiinţele morale şi sociale, Wundt, în psihologie, şi alături 
de el alţii în sociologie, în filologie, în economia politică, etc., au stăruit să 
aplice aceste metode şi nu fără oarecare succes. Prin urmare, natura 
faptelor sufleteşti nu se deosebeşte întru atâta de aceea a faptelor materiale, 
cum s'a presupus; sau să se fi ajuns oare la o perfecţionare a metodelor 
experimentale, care a făcut Posibilă aplicarea lor chiar asupra totalităților 
sufleteşti? Niciuna, nici alta. Inconsecvenţa, în care se pare a fi căzut 
Wundt şi ceilalți experimen-tatori în ştiinţele morale şi sociale se explică. 
Faptele sufleteşti, care , formează obiectul ştiinţelor morale şi sociale, 
constitue totalități sufleteşti, în care intră însă şi fapte materiale. 
Manifestările sufletului sunt îmbrăcate în materie. Actele cele mai abstracte 
de gândire, când sunt să se manifeste, sunt îmbrăcate în sunetele 

cuvintelor; tot astfel şi cele mai spirituale sentimente; expresia corporală 
este asociată în mod constant emoției. In psihologie, în filologie, în 
ştiinţele istorice, în ştiinţele economice, etc., pretutindeni ca să ajungem la 
faptul sufletesc, trebuie să începem prin a examina mai întâi vestmântul lui 
material, sub care el este ascuns. Şi aci este rostul experimentului. 
Experimentul se mărgineşte la cunoaşterea condițiilor materiale în care este 
învăluit faptul sufletesc; el nu merge până la cunoaşterea însăşi a acestui 
fapt sufletesc. Experimentul în psihologie duce la legi cauzale fiziologice, 
iar nu psihice. De îndată ce părăsim terenul condițiilor materiale el se arată 
ineficace. De aceea aplicația lui se face cu succes numai în părțile 
marginale ale psihologiei, unde este mai mult vorba de fiziologie, decât de 
psihologie. Aşa şi în celelalte ştiinţe morale şi sociale. Legile cauzale 
fixează cadrul material în care se manifestă sufletul, ele nu explică însăşi 
manifestările acestuia. 


Pentru explicarea manifestărilor sufleteşti, metoda experimentală trebuie 
să fie completată şi dirijată într'un spirit cu totul nou. Ea ajunge la această 
explicare: renunțând la fixarea raportului de echivalență dintre cauză şi 
efect, care în câmpul faptelor sufleteşti nu-şi are locul, urmărind în schimb 
raporturile de corelaţie între diferitele elemente ale totalităților sufleteşti; 
apoi înlocuind măsurătoarea cantitativă cu înțelegerea de finalitate în 
desfăşurarea totalităților sufleteşti. Legile cauzale din ştiinţele fizico- 
chimice şi ştiinţele naturale în genere, sunt legi de repetiție. Ele nu ţin 
seama de curgerea timpului. Pentru ele timpul curge în mod omogen la 
infinit. De aceea ele nu dau faptelor sufleteşti explicarea rostului lor, 
fiindcă faptele sufleteşti nu se repetă în veci aceleaşi, ci totdeauna în 
neprevăzut. La faptele sufleteşti timpul nu este omogen, ci este pe linia 
unei finalități, este un destin. Explicarea suficientă a faptelor sufleteşti o 
putem găsi numai în legile istorice, în care se îmbină raporturile de 
corelaţie cu raporturile de succesiune genetică. Un fapt sufletesc se 
explică, isto- risindu-l şi înţelegându-i finalitatea. Asupra lui prevederi nu 
putemface, căci el, cât este plin de viaţă, se desfăşură în neprevăzut. 
Numai când el este istovit de viață, numai atunci neprevăzutul din el 
dispare, pentru a face loc prevederii mecanice. Dictonul «istoria se repetă 
», este dictonul unei lumi în declin. 

Metodologia ştiinţelor morale şi sociale duce aşa dar la găsirea legilor 
istorice. Legile istorice n'au în ele caracterul de universalitate în felul cum 
îl au legile cauzale mecanice, fiindcă ele privesc viața unor totalități 
sufleteşti care sunt legate de un destin al lor; destin diferit pentru fiecare; 
cu naştere şi cu moarte pentru fiecare. Aceasta nu însemnează însă că 
legile istorice nu-şi au şi ele o universalitate a lor. Numai că 
universalitatea lor este de un alt caracter. Iar întru ce priveşte valoarea pe 
care o are universalitatea legilor istorice, aceasta se poate aprecia din 
reflexiunile următoare. 


Cercetările făcute asupra culturii omeneşti dovedesc că fiecare epocă de 
cultură îşi are ştiinţa şi morala sa, tehnica sa artistică şi industrială, 
explicate istoriceşte din corelația dintre moştenirea sufletească lăsată de 
epocile de cultură anterioare şi cerinţele noi ale timpului. Epoca secolelor 
al XVII-lea şi al XVIII-lea, care a precedat epoca burgheziei europene din 
secolul al XIX-lea, este şi ea explicată istoriceşte, în acest fel. Este arătată 
ca o epocă în care popoarele europene simțeau ca o necesitate imperioasă 
crearea producției industriale. Această creare nu putea însă veni fără o 
tehnică intelectuală potrivită. Oamenii care cred că natura este condusă de 
spirite vrăjitoare, nu pot avea o producţie industrială. înainte ca mâna să 
prindă a utiliza instrumentele mecanice, trebuia ca mintea să ştie utiliza o 
tehnică raţională, care să dea încredere în munca făcută cu instrumente 
mecanice. Care tehnică rațională însă putea fi mai bine venită, în acest 
scop, decât aceea inaugurată de Galileo Galilei prin noua sa ştiinţă a 
Dinamicei; încoronată apoi prin teoria determinismului universal? 
Celebra formulă « Savoir pour prevoir» era numai o presimţire a 
adevăratului scop al epocei care era « prevoir pour pouvoir ». Puterea 
asupra forţelor mecanice ale naturii, pentru ca ele să fie aduse a servi 
industriei, nu putea să vină decât în urma unei ştiinţe a Mecanicei bazată 
pe postulatul determinismului mecanic universal. Fiecare epocă îşi cere 
ştiinţa care i se potriveşte. Determinismul dela baza Mecanicei din 
secolul al XVII-lea şi al XVIII-lea nu s'a impusprin valoarea sa proprie 
de adevăr universal, ci prin folosul relativ pe care el îl aducea omenirii, 
când aceasta avea să inaugureze o epocă de producție industrială. Această 
cunoştinţă, despre rostul teoriei determinismului universal, unde o aflăm? 
O aflăm într'o lege istorică, privitoare la desvoltarea culturii europene! 
Prin urmare au şi legile istorice un caracter de universalitate, din 
momentul ce ele explică apariția pe lume a adevărurilor pretinse de 
valoare universală 3%). 


36*) Wilhelm Waindt, Grundzuge der physiologischen Psychologie. (Prima ediţie, 
1874). 

37) C. Rădulescu-Motru, Puterea sufletească. Partea III. Cap. III. (Prima ediţie 
1907. Bucureşti; Ediţia II, Casa Şcoaleior, Bucureşti, 1930). 

ROLUL  INDIVIDUALITĂȚII IN VIAȚA  SUFLETEASCĂ.— 
Dificultatea, care rezultă pentru metodologia ştiinţelor morale şi sociale 
din definiţia obiectului lor, este destul de mare, ea ar putea fi însă ocolită, 
dacă ar fi singura. Oamenii de ştiinţă ar putea să recurgă, după 
complicaţiunea faptelor ce ar avea de explicat, când la experiment, dacă 
este de explicat faptele sufleteşti elementare, când la observaţia comparată 
şi la interpretarea istorică, dacă este de explicat faptele sufleteşti 
complicate. In practică aşa s'a şi procedat. Pentru înțelegerea faptelor 
sufleteşti elementare, psihologii utilizează metodele psiho-fizice, metode 
care nu se deosebesc întru nimic aproape de metodele experimentale ale 
celorlalte ştiinţe naturale, pe când pentru înţelegerea caracterului omenesc, 
a culturii şi a faptelor istorice, psihologii şi istoricii utilizează metodele de 
observaţie comparată, şi de interpretare istorică, în care punctul de vedere 
finalist înlocueşte pe cel cauzal. Dar la dificultatea, care rezultă din 
înțelegerea cauzalității sufleteşti, se mai adaugă o alta, care rezultă din 
definiția neprecisă care se dă individualităţii în viața sufletească. Ce rol 
are individualitatea în viața sufletească? Este ea o simplă împreunare de 
elemente sufleteşti, care se poate explica din legile cauzale ale acestora? 
Sau este individualitatea o realitate cu finalitate proprie care nu se poate 
reduce la elemente, şi nu se poate înţelege ca o împreunare de elemente? 
Şi dacă individualitatea este o realitate cu finalitate proprie, atunci avem, 
ca individualitate, omul separat, sau societatea omenească luată în 
întregime? Omul separat trebue studiat după alte metodedecât societatea 
întreagă. lar în cazul că facem abstracțiune de finalitatea individualității, 
atunci avem iarăşi alte metode de întrebuințat. Prin urmare, pe lângă că 
avem să constatăm complicațiunea faptelor sufleteşti, nu ştim cui atribuie 


această complicaţiune. Vine ea din împreunarea unor elemente sau energii 
sufleteşti care n’au caracterul de individualități cu destin propriu, sau vine 
această complica- țiune din manifestațiunile unor individualități cu destin 
propriu şi care pot fi: acelea ale oamenilor luați fiecare în parte, sau acelea 
ale grupărilor de oameni, după rase şi după naţionalităţi?!). 

Ipoteza determinismului materialist, adică ipoteza care tinde să 
explice faptele sufleteşti după aceleaşi metode după care şi celelalte ştiinţe 
naturale îşi fac explicările lor, se împacă uşor cu excluderea 
individualității dela orişice rol. Consecvent acestei ipoteze, faptele . 
concrete sufleteşti sunt considerate ca nişte complicaţiuni reductibile la 
fapte sufleteşti din ce în ce mai elementare, întocmai cum şi fenomenele 
naturii materiale, cu toată înfăţişarea lor extrem de variată, sunt reductibile 
la fenomene elementare de mişcare. Dar ipoteza determinismului 
materialist este departe de a se impune; alături de ea şi mai mult decât ea, 
se susține ipoteza determinismului propriu sufletesc în înţelesul de destin. 
In cadrul acestei de a doua ipoteze rolul individualității este proeminent. 
Acest rol explică tocmai aceea ce diferențiază înlănțuirea faptelor 
sufleteşti de înlănţuirea faptelor materiale, şi anume: finalitatea spre care 
par a fi atrase faptele sufleteşti, în deosebire de cele materiale °). 

Ipoteza determinismului materialist se împacă uşor cu excluderea 
individualității dela orişice rol. Câteodată această ipoteză se împacă însă şi 
cu rolul individualității, dar atunci ea admite rasa şi naționalitatea în rolul 
de individualităţi, iar nu pe omul izolat. Ipoteza finalistă (sau cum se mai 
zice:  spiritualistă, idealistă, personalistă) admite totdauna rolul 
individualităților; atât al individualităților constituite ca suflete 
individuale, dacă apărătorii ei păstrează o legătură cu dogmatismul creştin, 
cât şi rolul individualităților constituite din popoare, națiuni şi rase, dacă 
apărătorii ipotezei înclină spre o unificare a vieţii sufleteşti cu viaţa în 
genere de pe pământ. 


care au să se izbească acei care îşi propun să studieze înmod metodic 
faptele sufleteşti. Peste tot locul, în domeniul ştiinţelor morale şi sociale, 
cercetătorul se află la o răspântie de drum, cu riscul de a se rătăci. 
Psihologul trebuie să aleagă între diferitele ipoteze, dacă sufletul 
individual este sau nu este o realitate ; sociologul şi istoricul au să aleagă 
între diferitele ipoteze dacă societăţile, adică popoarele, sunt realități de 
sine stătătoare, cu legi proprii sociale şi istorice, sau sunt simple 
complexităţi care se explică din legile faptelor sufleteşti elementare; 
juristul, moralistul, arheologul, etc., trebuie să aleagă între ipoteza unităţii 
de suflet a întregei omeniri şi între ipoteza diversităţii sufleteşti dintre 
popoare şi rase; economistul şi teoreticianul politic sunt puşi să aleagă 
între materialism şi idealism; literatul, esteticianul, etc., de asemenea, între 
teorii bazate pe observaţiuni şi experienţe şi teorii cerute de finalitatea 
idealului; în sfârşit peste tot este o îndoită perspectivă pentru îndrumarea 
ŞI susținerea cercetărilor şi o îndoială în aceea ce priveşte alegerea 
ipotezelor, din care nu poate să rezulte decât pierdere de timp şi de muncă 


5), 


*) William Stern, Person und Sache, 1 (1906) şi Die differenlielle Psychologie in 
ihreti melhodischen Grutidlagen (1911). 

3) H. Lotze, Mikrokosmos. Ideen zur Naturgeschichte und Geschichte der Men- 
schheit. (1884, IV-a ediție); A. D. Xenopol, Les principes fondamentaux de Vhistoire 
(1899); H. Rickert, Die Grenzen der naturwissenschaftlichen Begri/fsbildung (1902); 
Idem, Kulturwissenschaft u. Naturwissenschaft. 2 Auf!. 1910; A. Grotenfeld, Die 
Wertschătzung in der Geschichte (1903). *) W. Wundt, Logik, II, 2-te Abt. 

68. SJUDECĂŢILE DE VALOARE.— Din moment ce ştiinţele 
morale şi sociale admit individualitatea, — fie individualitatea constituită 
din sufletele oamenilor luaţi în parte, fie din naţiuni sau rase, — din 
moment ce ele admit individualitatea, ca o realitate de sine stătătoare, 
aceste ştiinţe se abat atunci dela felul de a judeca al ştiinţelor naturale. 
Ştiinţele naturale au în vedere descoperirea legilor cauzale ale universului, 
fără nicio preocupare de trebuințele şi aspirațiile individualităților 
omeneşti; ele sunt ştiinţele faptelor eterne obiective; pe când ştiinţele 
morale şi sociale, din moment ce introduc individualitatea omenească în 
preocupările lor, se abat dela acest punct de vedere. Individualitatea, prin 
firea ei, trăieşte într'un destin iar nu în eternitate; deci ştiinţele care 
încearcă, prin mijlocirea individualității, să dea explicări şi să descopere 
au un rost al lor față de eternitate. Judecata de care se servesc ştiinţele 
morale şi sociale» este aşa dar în funcție de interesele individualității şi ca 
atare ea nu poate duce decât la stabilirea valorilor de interes omenesc şi nu 
la stabilirea adevărurilor obiective universale. Morala, Dreptul, Istoria, 
Estetica, Literatura, Arheologia, etc., întru cât admit rolul individualității 
omeneşti, admit şi judecăţi de valoare. Pentru ele faptele şi obiectele 
naturii sunt cu o valoare subiectivă; sunt frumoase, sunt bune, sunt de 
preţ, sunt nobile şi abjecte, sunt conforme sau nu idealului, etc., sunt cu un 
cuvânt judecate după valoarea lor !). 

Bine înţeles, judecata de valoare intervine cu atât mai puţin în grupul 
ştiinţelor morale şi sociale, cu cât este aci mai consecvent aplicată ipoteza 
materialistă a determinismului. Faptele sufleteşti explicându-se ca şi 
faptele materiale, prin legi cauzale universale, judecăţile de valoare nu 
mai au atunci rost. In cazul acesta, valorile: bun, rău, frumos, urât, nobil, 
abject, scump, ieftin, ideal, ele., urmează să se înlocuiască cu dependențe 
cantitative, aşa cum sunt înlocuite atâtea alte date subiective din domeniul 
ştiinţelor naturale exacte... 

V 5 
Dar, precum am mai spus, este greu astăzi să ajungem la constituirea 
ştiinţelor morale şi sociale pe baza aplicării consecvente a ipotezei 
materialiste. Sunt fapte sufleteşti, pe care nu le putem clasifica, necum 
explica, dacă nu recurgem la criteriul valorii. Aplicarea consecventă a 
ipotezei materialiste deocamdată este o simplă promisiune, a cărei 
realizare o va cunoaşte numai viitorul! 


METODELE PSIHOLOGIEI. — Dintre ştiinţele cuprinse în grupul 
ştiinţelor morale şi sociale, Psihologia este ştiinţa care se apropie mai 
mult de ştiinţele naturale. In metodologia Psihologiei putem să facem 
aproape abstracţiune de judecata de valoare, mai ales în aceea ce priveşte 
partea Psihologiei care se ocupă cu faptele elementare sufleteşti. In 
această parte, metodele psihologiei sunt aceleaşi ca şi metodele 
experimentale-din ştiinţele naturale. Psihologul, în deosebire însă de 
naturalist, se serveşte şi de observațiunea internă, care nu are echivalent în 
ştiinţele naturale. Observaţiunea internă nu este propriu zis o metodă, 
fiindcă ea nu se poate dirija după voie şi nu este primitoare de măsurători 
exacte; observațiunea internă este o adâncire a intuițiunii; o adâncire de 
mare utilitate, dar care nu poate ţine locul unei metode. Psihologul va 
trebui să-şi completeze observaţiunea internă, cum de altmintreli şi 
naturalistul îşi completează intuițiunea externă. Două metode i se oferă 
psihologului şi anume: 1) să producă în mod voit fenomenul sufletesc prin 
anumite condițiuni fizice impuse de el şi 2) să observe diferitele 
manifestări ale fenomenului sufletesc şi apoi din comparaţiunea acestor 
manifestări să inducă legile psihologice. Prima metodă este curat 
experimentală şi se va urma în toate cazurile, în care producerea 
fenomenului sufletesc stă în puterea noastră; cea de a doua se va urma în 
toate celelalte cazuri în careproducerea fenomenului sufletesc nu stă în 
puterea noastră. Pe prima, metodă curat experimentală, o vom întrebuința 
la studierea fenomenelor elementare sufleteşti, pe cea de a doua, la 
studierea fenomenelor complexe sufleteşti**). 

Uşurința cu care Psihologia poate întrebuința metodele ştiinţelor 
naturale, a şi făcut pe unii logicieni să considere Psihologia ca o ştiinţă 
naturală, iar nu ca o ştiinţă din grupul ştiinţelor morale sociale. In fapt, 
Psihologia aproape că nu întrebuinţează judecata de valoare; pentru ea 
fenomenele sufleteşti, sunt fenomene indiferente aprecierii subiective 
întocmai ca şi celelalte fenomene ale naturii. Cu toate acestea, o ştiinţă 
naturală, în înţelesul strict al cuvântului, nu este Psihologia, pentru 
motivul că orişicât de mult ar face Psihologia abstracţie de valoare 
morală, estetică, juridică, economică, istorică, etc., a fenomenelor pe care 
le studiază, nu poate totuşi să facă abstracție de valoarea subiectivă 
proprie individualităţii, căci atunci ar fi ca ea să se lepede de toate câte se 
raportă la caracterele individualităţii şi să se ocupe numai de un suflet «in 


38) W. Wundt, Grundziige der physiologischen Psychologie, III (1903); August 
Messer, Psychologie (1914). 


abstracto ». In tot cazul însă, Psihologia este pe hotarul dintre ştiinţele 
naturale şi ştiinţele morale şi sociale. 


Toate celelalte ştiinţe din grupul ştiinţelor morale şi sociale se depărtează 
de metodele experimentale ale ştiinţelor naturale mai mult decât 
Psihologia. Două cauze mai ales le obligă la aceasta: 1) ele n'au la 
dispoziţie intuițiunea introspectivă a obiectelor lor; 2) ele n'au mijlocul 
să facă abstracție de rolul individualității omeneşti, nici măcar în măsura 
în care această abstracţie se face de Psihologie. Morala, sociologia, ştiinţa 
dreptului, economia politică, istoria, lite- ratura, etc., nu folosesc 
introspecția, ci iau cunoştinţă de obiectele lor prin mijlocirea 
documentelor, a actelor scrise şi nescrise, etc., rămase după urma 
acestora. In al doilea rând apoi, obiectele pe care aceste ştiinţe le 
studiază, sunt legate de individualitatea omenească şi în ele stă întipărit 
câte ceva din caracterele acestei individualităţi. In Psihologie putem, 
într'o oarecare măsură, să facem abstracție de aceste caractere ale 
individualității şi să vorbim de legi cauzale sufleteşti « sub specie 
aeternitatis »; în celelalte ştiinţe morale şi sociale însă, nu. In toate aceste 
ştiinţe, legea cauzalității se înlocueşte cu finalitatea evoluţiunii; cu 
normele morale; cu credinţe şi cu valori... create deom şi numai pentru 
om. Legile pe plan de eternitate, pe care aceste ştiinţe morale şi sociale le 
presupun că ar fi având curs între fenomenele din domeniul lor, sunt 
ridicate pe judecăţi de valoare, adică pe dorinţe şi nu pe date înfăptuite. * 
2 


39*) Windelband, Prătudien, 4-te Aufl. (1911).% 

69. METODA PSIHOLOGICĂ ŞI METODA ISTORICĂ. — Din 
grupul ştiinţelor morale şi sociale, Psihologia este aceea care dacă nu în 
total, dar într'o oarecare măsură, se apropie mai mult, ca metodă, de 
ştiinţele naturale, iar Istoria este aceea care se depărtează mai mult. 
Psihologia se apropie mai mult, fiindcă obiectul ei consistă în studierea 
faptelor şi stărilor sufleteşti în genere, fără vreo preocupare de interesele 
actuale ale individualității omeneşti; psihologia este ştiinţa omului 
sufletesc, din orişice timp şi orişice loc. Istoria, dimpotrivă, studiază 
faptele şi stările sufleteşti din trecut cu scopul anumit ca să dea o 
explicare faptelor şi stărilor actuale; ea este ştiinţa omului sufletesc 
particular, sau a unui grup social particular dintr'un anumit timp şi 
dintr'un anumit loc. Cunoştinţa psihologică se mulţumeşte cu carac- 
terizarea omului în genere, pe care îl crede identic ca suflet, în orişice loc 
şi epoca s'ar afla; cunoştinţa istorică nu se mulţumeşte decât dacă a ajuns 
să particularizeze pe omul fiecărui loc şi fiecărei epoce. Pentru 
Psihologie, individualitatea este o condiţiune de generalizare a existenţei 
faptului sufletesc, pe când pentru istorie individualitatea este o condiţiune 
de diferențiere °). 

Intre Psihologie şi Istorie, ca între două extreme, se află celelalte ştiinţe 
care constituesc grupul de care ne ocupăm. Fiecare dintre aceste ştiinţe, 
dacă izbuteşte să facă abstracțiune de caracterul particular şi actual al 
individualității omeneşti, ppate uşor întrebuința metodele psihologice. 
Dacă însă caracterul particular şi actual al individualităţii omeneşti este cu 
neputinţă de înlăturat, atunci ştiințarămâne să întrebuințeze metoda 
istorică. S. ex. Estetica se ocupă de producerea şi de înţelegerea operelor 
de artă. Va putea Estetica să facă abstracțiune de particularitățile fiecărui 
artist creator în parte, precum şi de particularităţile fiecărui înțelegător de 
artă în parte şi să constitue tipul artistului în genere şi tipul înţelegătorului 
de artă în genere, atunci ea va fi o ştiinţă cu metode psihologice; 
altmintreli va fi o ştiinţă istorică şi în acest caz va căuta să explice fiecare 
operă de artă în parte, din condiţiunile speciale sufleteşti ale celui care a 
produs-o şi ale celui care o înţelege °). Tot aşa cu ştiinţa Dreptului şi a 
Economiei politice; cu ştiinţa Moralei şi a Teologiei. Intru cât admitem că 
valorile juridice, economice, morale şi religioase, care au curs într'o 
epocă dată, se pot pune pe seama unor funcțiuni sufleteşti identice la toți 
oamenii şi se pot produce ori de câte ori condițiunile acestor funcțiuni 
sunt împlinite, întru atât aceste ştiinţe pot întrebuința metodele 
psihologice. In cazul acesta, adevărurile acestor ştiinţe vor fi generalizări 
scoase prin comparațiune şi uneori chiar prin experienţă directă. Un 
raport Juridic şi un raport economic, pe care le întâlnim la anumite 
popoare într'o anumită epocă, vor fi considerate, nu ca fapte particulare 
proprii acelor popoare şi acelei epoce, ci ca fapte comune orişicărui 
popor, în orişice epocă, întru cât condițiunile lor de producere sunt 
împlinite. De asemenea şi cu normele sau cu idealurile morale, şi cu 
credințele religioase. Metodele psihologice presupun că toate aceste 
valori se pot explica în mod natural din exteriorizarea funcțiunilor 
sufleteşti ale omului în genere. Metodele psihologice înlătură cunoştinţa 
prin revelațiune, care este o inițiere de natură istorică individuală, şi 
primesc numai cunoştinţa scoasă din comparațiunea şi din experimentarea 
mai multor fapte de acelaşi fel. Pentru metodele psihologice nu există 
decât fapte generice care se pot explica prin cauze generice. Metoda 
istorică, dimpotrivă, admite fapte individuale, care se explică prin cauze 
individuale °). 


METODA STATISTICĂ. — In toate ştiinţele morale şi sociale metoda 
comparaţiunii este de cel mai mare ajutor, orişiunde experienţa nu poate să 
intervină direct. Prin mijlocirea  comparaţiunii putem înlătura 
complicațiunea care rezultă din rolul individualităților multiple şi putem 
reduce aceste individualități la câteva tipuri carac-teristice, cari servesc 
apoi drept obiecte proprii ale ştiinţei. Inlăuntrul metodei de comparațiune 
un loc aparte şi foarte important îl ocupă metoda .statistică, care tinde, să 
înlocuiască nu numai mulțimea individualităților prin câteva tipuri 
caracteristice, dar să şi reprezinte aceste tipuri printr'un raport numeric, 
care să poată fi apoi sistematizat cu altele pe baza ştiinţei matematice. In 
loc, s. ex., să se ocupe de fiecare individ care trăieşte şi care ia parte la 
activitatea politică, specială, economică a unui popor, grație metodei 
statistice, ştiinţa se ocupă de raportul numeric al creşterii populațiunii; de 
coeficientul importului şi exportului, de stabilirea cifrei medii a 
mortalității, a bogăției, a densității populaţiunii pe kilometrul pătrat, etc. 
întrebuințarea din ce în ce mai cu succes a metodei statistice a făcut ca 
multe din ştiinţele cari se păreau foarte depărtate, la început, de' ştiinţele 
naturale, cum spre exemplu, sociologia şi ştiinţele politice în genere, să se 
apropie în urmă de aceste ştiinţe naturale şi să adopte metodele lor *). 


70.METODA ISTORICĂ. — tJn loc va rămâne însă destul de întins, 
în cuprinsul ştiinţelor morale şi sociale, pentru metodele propriu zis 
istorice, cu toată apropierea continuă care se operează între metodele 
ştiinţelor morale şi sociale şi metodele ştiinţelor naturale. Istoria activității 
sufleteşti a omenirii, în diversele sale manifestaţiuni particulare şi concrete, 
va fi totdeauna bine de ştiut, fiindcă totdeauna în existența individualității 
omeneşti, adică în scopurile şi în aspirațiunile indivizilor şi popoarelor va 
rămâne un fond care nu se va putea explica prin legile care condiționează 
sufletul omenesc în genere; totdeauna va rămâne în individualitatea 
omenească un fond ce nu se va putea reprezenta prin abstracțiuni tipice şi 
de care nu ne vom putea apropia decât prin înțelegerea istorică a vieţii 
omenirii. Istoria nu dă legile eterne ale desvoltării societăţilor omeneşti; şi 
ea nici nu caută aceste legi eterne, fiindcă în aceste legi eterne nu este loc 
pentru interesele omeneşti, care se schimbă după epocă şi după ţară; istoria 
se mărgineşte să ne spună ce suntem în prezent, aşa cum suntem, şi la ce 
viitor, judecând după trecut, putem să ne aşteptăm. Istoria nu este dar o 
mecanică a individualităţilor omeneşti, care să ne prezică războaiele şi 
transformările politice, întocmai cum ne prezice 


Astronomia eclipsele de soare şi durata zilelor şi a nopţilor, istoria dă 
cunoştinţe aproximative, dar aceste cunoştinţe fiind tocmai acelea care sunt 
mai legate de interesele actualității noastre şi de vremelnicia noastră, ne 
sunt nouă cele mai scumpe. 

Metoda istorică cuprinde două operaţiuni mai importante: o operațiune 
de analiză, prin care se verifică materialul în mod critic şi se păstrează 
aceea ce este autentic şi din izvor de bună credință; şi o operaţiune de 
sinteză, prin care se interpretează materialul şi se încearcă o explicare a 
faptelor petrecute. Amândouă aceste operațiuni nu pot fi duse la un bun 
sfârşit, decât de către cercetătorul care are cunoştinţe solide din toate 
ştiinţele speciale şi cu deosebire din ştiinţa Psihologiei. Pentru stabilirea şi 
interpretarea unui fapt istoric sunt puse la contribuție toate ştiinţele, dela 
paleontologie, ştiinţa lucrurilor moarte şi până la sociologie, ştiinţa care se 
încumetă să explice prezentul şi trecutul omenirii şi să facă astfel inutilă 
însăşi istoria ^). 

Pe lângă această varietate de cunoştinţe, istoricul trebue să mai aibă şi 
forța de a se menţine într'o atitudine de sinceră obiectivitate în discutarea 
problemelor, care adeseori pun în joc interese, de care este legată şi 
persoana sa. De aceea adevărații istorici sunt foarte rari. Sunt popoare 
care nu ajung să aibă un adevărat istoric în tot cursul vieţii lor pe pământ. 


“TEORIA CUNOȘTINȚEI 
LECŢIA XXXVII-a 
71. TEORIA CUNOȘTINȚEI. PROBLEMELE EI. — In această 
parte a Logicei cuprindem teoriile filosofice provocate de problemele 
valabilităţii cunoștinței omeneşti. Din ce origine izvorăsc cunoştinţele de 
o valoare universală şi necesară? Care este criteriul, după care putem 
afirma, că o cunoştinţă, socotită certă, corespunde unei realităţi şi unei 
realități, de ce anume natură? In sfârşit, în ce raport stă certitudinea 


40b A. D. Xenopol, La theorie de Phistoire (Deuxieme edition Les principes fonda- 
mentaux de l’histoire. Paris, 1908); A. Bastian, Erhnische Elementargedanken in der 

vom Menschen (1881); Idem, Kontroversen in der Elhnologie (1895); Fr. Ratzel, 
Anthropogeographie (1912); W. Wundt, Logik, II, 2-te Abt. 

2) E. Meumann, System der Aesthetik (1914). 

3)W. Wundt, Volkerpsychologie, Eine Untersuchung der Entwicklungsgesetze von 
Sprache, Mythus und Sitte (2 Aufl. 1915). 

L. March, Statistique (în De la methode dans les Sciences. F. Alean, Paris); H. 
Westergaard, Die Grundlage der Theorie der Statistik (Jena, 1890); Lexis, 
Abhandlungen zur Theorie der Bewolkerungs- u. Moralslalistik (Jena, 1903). 

cunoștinței ştiinţifice cu celelalte credințe ale sufletului omenesc? 

Asemeni întrebări au provocat puţine teorii în lumea filosofilor antici. In 
schimb, în filosofia modernă, ele au provocat foarte multe şi încă au 
provocat teorii cu un caracter atât de general, încât, acestea au depăşit 
cadrul Logicei şi au ajuns să constitue o ramură specială filosofică, sub 
denumirea de «Teoria Cunoştinţei»; pentru unii chiar ele s'au confundat 
cu însăşi vechea Metafizică. Constatarea unei atari ascendenţe nu trebuie 
însă să ne surprindă. In filosofia antică, problemele în legătură cu 
valabilitatea cunoştinţelor aveau puţine motive ca să fie puse în discuţie, 
deoarece actul de cunoaştere era considerat de mai toți filosofii timpului, 
ca o oglindire directă a realității (adec- vatio rei et intellectus). 
Cunoştinţele aveau certitudinea pe care o avea însăşi realitatea după care 
ele erau copiate. Se putea tăgădui, negreşit, exactitatea oglindirii, aceea ce 
filosofii sceptici, sofiştii, au şifăcut-o cu insistenţă, dar această tăgadă n'a 
împiedecat ca explicarea actului de cunoaştere să rămână aceiaşi. In locul 
oglindirii, prin simţuri şi prin cuvânt, care aduce cu sine multe falsificări 
realității, a fost pusă înţelegerea prin rațiune, şi certitudinea cunoștinței a 
fost numaidecât restabilită. Problemele, pe care le cuprinde Teoria 
Cunoştinţei, au câştigat în importanţă şi s'au impus filosofiei moderne, 
începând dela Rene Descartes (1596—1650). Scrierile acestuia, şi în 
special Discours de la methode, potir bien conduire la raison et chercher la 
oerite dans les Sciences (1637) au dat la lumină primele lor formulări, care 
s’au continuat accentuându-se după aceea, pentru ca apoi, în urma celebrei 
opere a lui Imm. Kant, Kritik der reinen Vernunft (1781) să se impună, ca 
probleme centrale, întregei filosofii europene. 

In ce constă noutatea punctului de vedere cartesian în explicarea 
actului de cunoaştere? Descartes întemeiază certitudinea cunoștinței pe 
evidenţa ce izvorăşte din însuşi actul cunoaşterii. Pentru Descartes, certă 
este numai cunoştinţa, ale cărei elemente clare şi distincte, sunt legate 
între ele prin evidenţa lăuntrică a gândirii, iar nu prin sprijinul pe oare-Tdă 
autoritatea tradiției. Filosofia antică, şi într'o mai mare măsură încă, 
filosofia scolastică, au o mare încredere în metoda silogistică, a lui 
Aristotel, metodă care fundează demonstraţia pe definițiile date substanței 
lucrurilor, din care apoi sunt deduse proprietățile acestora, pe când 
Descartes, urmărind evidenţa cugetării, este adus să înlocuiască definițiile 
de substanţă cu raporturile matematice dintre proprietățile lucrurilor şi 
astfel să deschidă un drum spre metodele, experimentale. 

Dar Descartes dă numai o îndrumare spre Teoria Cunoştinţei. Acela 
care fixează locul acesteia în filosofia modernă, şi încă un loc 

preponderent este Imm. Kant. Dela Kant sunt împrumutate de filosofii 
timpului, dacă nu teoriile chiar, prin care sunt soluționate problemele puse 
de Teoria Cunoştinţei, în orice caz sunt împrumutaţi termenii în care 
aceste probleme sunt definite. Teoria Cunoştinţei este pe deantregul o 
filosofie, una şi nedespărțită de criticismul kantian. 

cauză unii filosofi contimporani o şi denumesc Metafizica timpurilor 
viitoare. 


72.METODA IN RAPORT CU INVENŢIA. APRIORISMUL 
KANTIAN. — Prima problemă de interes pentru metodologia logică şi 
care aşteaptă o soluție dela Teoria Cunoştinței este aceea referitoare la 
raportul dintre metodă şi invenția adevărului. Este metoda, prin ea însăşi, 
un mijloc de invenţie, sau este numai un mijloc de probație a adevărului? 
Această problemă se leagă de o lungă tradiţie şi a,avut în decursul 
timpului variate soluţii. Plato nu se îndoia că prin mijlocirea metodei 
dialectice se poate ajunge la descoperirea de adevăruri noi. Aceeaşi 
credință o avea şi Arisţotel, căci altmintreli n'ar fi identificat el definițiile 
logice cu realitatea. Metafizicienii din antichitate şi din Evul Mediu, au 
crezut de asemeni în puterea de invenţie a metodei, fiindcă prin metodă se 
înțelege însăşi rațiunea. Credinţa aceasta a continuat si la unii dintre 
filosofii moderni, începând cu însuşi Descartes care aştepta cu toată 
convingerea, dela răspândirea noii sale metode de cercetare, un progres 
simţitor în mersul ştiinţelor* Alăturea de el trebuie puşi apoi Fr. Bacon şi 
Leibniz, tot aşa de optimişti în aceea ce priveşte rezultatele ce se pot 
obține de pe urma perfecționărilor metodologice. Prin urmare, pentru 
părerea, că metoda logică este prin sine însăşi inventivă, nu lipsesc 
partizani în rândul filosofilor, şi încă în rândul filosofilor celor mai de 
seamă. Care este însă adevărata soluţie a problemei? 

Răspunsul nu se poate da, decât după ce ne precizăm bine termenii 
problemei, aceea ce putem face astăzi cu uşurinţă în urma filosofici 
criticiste a lui Imm. Kant. 

Că o metodă perfecționată ajută la descoperirea adevărului, prin faptul că 
ea mijloceşte înlăturarea vechilor erori, acesta este un lucru cunoscut de 
toată lumea, mai ales de când metoda consistă nu numai în reguli de 
argumentare, ci şi în tehnică instrumentală, aşa cum este. cazul în 
timpurile moderne, O minte mediocră de astăzi, cu ajutorul instrumentelor 
de măsurătoare, poate ajunge la cunoştinţe mai precise despre corpurile 
naturii, decât au ajuns cei mai iluştri filosofi din antichitate. Dar nu de 
înlăturarea erorilor este vorba aci. înlăturarea erorilor vechi uşurează bine 
înțeles invenţia adevărurilornoi, dar nu o şi produce. Invenţia trebuie să-şi 
aibă separat izvorul său de viață; izvor care trebuie cercetat deosebit. Cu 
aceasta venim la problema originii cunoştinţelor, de care se ocupă filosofiă 
criticistă de astăzi şi care a fost neglijată de filosofiâ din trecut. Este 
metoda* în ea însăşi, un izvor de noi cunoştinţe? Dacă da, atunci mintea 
omefiească ar avea în ea darul să-şi creeze din constituţia sa proprie 
sistefhe de cunoştinţe, cu ajutorul cărora să se orienteze în lume* aşa cum 
păianjenul îşi ţese din substanţa sa proprie pânza care îi serveşte la 





procurarea alimentaţiei. Cele mai sigure şi mai la îndemână cunoştinţe le- 
am găsi atunci în Metafizică, fiindcă această ştiinţă filosofică nu are 
nevoie de nimic alta în afară de raționament. O asemenea părere este însă 
greu de susținut. Adevărată să fie atunci părerea contrarie? Metoda prin ea 
însăşi nu este inventivă de adevăr,, ci ea este numai un mijloc de probaţie 
pentru adevărul inventat. Speculaţiile vechei Metafizice sunt simple 
deşertăciuni şi cu ele dimpreună se năruesc definițiile despre substanţa şi 
însuşirile sufletului diâ psihologia raționalistă, precum şi toate 
argumentările teologice* în scop de a dovedi existenţa supranaturalului. 

Cu alte cuvinte, de o parte este părerea că metoda este în sine un izvor 
minunat de cunoştinţe noi, iar de altă parte este părerea că metoda, numai 
în mod indirect ajută la invenţia adevărului; ea fiind un simplu mijloc de 
probaţie. Care este soluţia problemei? 


Kant, în Critica rațiunii pure se pronunţă principial pentru părerea 
defavorabilă metodei, dar are grija să facă totdeodată, precum vom vedea, 
şi unele temperări care vin'în favoarea metodei. După dânsul cunoştinţele 
ştiinţifice îşi datorează naşterea la două izvoare deosebitei sensibilitatea şi 
intelectul. Sensibilitatea procură materialul, pe care îl prelucrează 
intelectul. Sensibilitatea fără intelect este oarbă; intelectul fără 
sensibilitate este gol. Trebuie să colaboreze împreună* pentru ca să se 
nască cunoştinţa ştiinţifică. Intelectul izolat, funcționând pe fondul său 
propriu, prin urmare raționamentul singur, fie cât de metodic, întru cât 
inventivă. Dar acum intervin temperările. Intre sensibilitate, care consistă 
într'o multiplicitate de date venite prin simţuri şi intelect, care consistă în 
funcțiuni formale, se aşează, urmează mai departe Kant, intuiţiile apriori 
de timp şi de spațiu,care sunt pe jumătate sensibilitate şi pe jumătate 
intelect. Prin mijlocirea timpului şi a spaţiului, intelectul cu metodele lui 
poate ajunge acum la cunoştinţe noi ştiinţifice şi încă la cunoştinţe de 
valoare universală, fiindcă el găseşte un material de prelucrat în intuiţiile 
apriori; un material care stă oarecum în permanenţă la dispoziția sa. Astfel 
iau naştere adevărurile matematice. Fără să fie produse cu concursul 
experiența simțurilor, fiindcă au şi ele la baza lor o intuiție, nu dată de 
experienţa simţurilor, ci data apriori înaintea orişicărei experienţe, 

Aceasta este soluţia dată problemei de către Kant. 

Este această soluție satisfăcătoare? 

Pentru metodologia ştiinţelor din timpul lui Kant, când sfera 
cunoştinţelor exacte se mărginea la matematică şi la mecanică, poate că 
da; pentru metodologia ştiinţelor de astăzi, de sigur că nu. încă şi pentru 
matematica şi mecanică, ca este satisfăcătoare numai întru cât aceste două 
ştiinţe sunt menținute în structura lor clasică pe baza spaţiului cu trei 
dimensiuni şi a timpului de absolută continuitate; altmintreli, şi aceste 
două ştiinţe, dacă primesc în structura lor ipoteza spaţiului cu mai multe 
dimensiuni şi a timpului discontinuu, aceea ce astăzi este o înoire în 
genere primită, atunci şi aceste două ştiinţe nu se mai împacă cu soluţia 
apriorismului. Celelalte ştiinţe, încaltea, naturale şi istorice, care şi-au 
început desvoltarea după apariția filosofici kantiene, acestea aproape că 
nu au ținut seama de apriorism. Soluția kantiană a rămas pe planul 
filosofiei metafizice, deşi intenția autorului ei a fost cu totul alta. 

In aceea ce priveşte problema specială a puterii de invenție, pe care ar 


fi având-o metoda în sine, soluția kantiană este departe de a fi 
satisfăcătoare. Şi iată pentru ce. 

Ea contrazice faptul de dependență, în care constatăm că se află 
invențiile din câmpul matematicilor şi mecanicei, cu cercetările expe- 
rimentale. Intre matematică şi ştiinţele experimentale există un raport de 
reciprocitate. Invențiile câştigate în câmpul unora sunt sugestii care aduc 
după ele ipoteze în câmpul celorlalte. Această reciprocitate n'ar trebui să 
se întâmple, dacă în adevăr matematicile ar deţine privilegiul de a-şi 
înmulți cunoştinţele, fără concursul experienţei, pe baza intuiției apriorice 
numai.In al doilea rând, soluţia kantiană contrazice toate datele pe care 
ştiinţa psihologiei le dă cu privire la formarea intuițiilor de timp şi de 
spațiu. Kant presupune că aceste intuiţii sunt date apriori, înainte de orice 
experienţă şi sunt date apriori cu toate caracterele care permit să facă din 
ele o bază pentru judecăţile sintetice ale matematicei, pe când în realitate, 
timpul şi spațiul ajung în conştiinţa omenească la caracterele cerute de 
matematică numai în urma unui lung proces de abstracţie şi pe care puţini 
oameni izbutesc să-l desăvârşească. La formele de intuiţje pură, proprii 
unei întrebuințări în Matematică, timpul şi spaţiul ajung după o 
îndelungată cultură ştiinţifică, adică după experiență, „a-posteriori, nu 
apriori. Unui om incult, intuiţiile apriorice kantiene nu-i sunt date, şi deci 
nici posibilitatea de a ajunge prin mijlocirea lor la adevăruri sintetice 
matematice. Cu tot apriorismul presupus, nu inventă decât acela care a 
experimentat, adică acela care şi-a cultivat datele de timp şi de spațiu 
primite dela naştere. 

In sfârşit, apriorismul kantian nesocoteşte diferențierile dintre oameni 
şi dintre popoare. Pentru el există, ca şi pentru Descartes, o conştiinţă 
omenească în genere, iar nu tipuri de conştiinţă. Din această cauză rolul 
pe care îl are omul de vocaţie în inventarea adevărului este lăsat cu totul la 
o parte. Istoriceşte însă noi ştim, că adevărul cel nou nu se impune dela 
sine, ci el trebuie să fie susţinut pe o voinţă care să-l impună, adeseori cu 
riscuri şi sacrificii. Invențiile ştiinţifice, chiar şi cele matematice, cum au 
fost acelea ale lui Galileo Galilei sunt câştigate omenirii prin muncă, iar 
nu prin contemplaţie şi sunt câştigate numai de oamenii chemați prin 
talentele lor la munca de invenţie științifică’). 


METODA ŞI REALIZAREA INVENȚIEI. — Cu înlăturarea 
apriorismului kantian, care de altmintreli a preocupat pe filosofii 
metafizicieni mai mult decât pe oamenii de ştiinţă specială, *—m dintre 
aceştia singur fiziologul german Johannes Muller dela începutul secolului 
trecut, l-a ţinut în seamă la explicarea energiei specifice a simțurilor, m— 
răspunsul la întrebarea dacă metoda este, sau nu, prin ea însăşi inventivă, 
se uşurează mult. Argumentul principal pe care s'a sprijinit în tot cursul 
gândirii filosofice răspunsul afirmativ, afost apriorismul; nu totdeauna în 
formularea dată de Kant, dar în fond înrudit acestuia. Toţi metafizicienii, 
care au susținut că rațiunea sc poate dispensa de experiență în 
descoperirea adevărului, atribuiau rațiunei, sub o formă sau alta, un fel de 
intuiție intelectuală, independentă de mijlocirea simţurilor, adică un 
apriorism mai radical decât acel kantian. Faţă de vechea intuiție 
intelectuală a Metafizicei, apriorismul lui Kant este mai puţin certat cu 
ştiinţa, dar în deplin acord cu ştiinţa nu este nici el, cum n'a fost nici cel 
vechi. 

Concluzia la care trebuie să ne oprim, aşa dar, după aceste consi- 
deraţii, este că metoda prin ea însăşi nu inventă cunoştinţele ştiinţifice. 
Aceasta nu înseamnă însă că ea este de prisos. Dimpotrivă, precum vom 
vedea îndată, ea nu numai că nu este de prisos, dar este pârghia pe care 
s'a ridicat şi pe care se va sprijini ştiinţa totdeauna. 


S’a spus adeseori şi cu deplină dreptate că omul, la naştere, este cea 
mai plăpândă vietate de pe pământ. La naştere, el singur este cu totul lipsit 
de o armătură de apărare. N'are instinctele animalului şi nici posibilitatea 
de a face de îndată uz de inteligenţă. Are copilăria cea mai lungă, iar după 
ce trece vârsta copilăriei şi face uz de inteligenţă, soarta lui nu devine mai 
fericită. Este condamnat ca în desvol- tarea inteligenței să fie veşnic hărțuit 
de griji şi îndoieli. Inteligența îi aduce cunoştinţa adevărului, prin care el 
devine, cu timpul, stăpân al naturii, dar cunoştinţa adevărului nu are harul 
de a se impune prin sine, ci trebuie ca autorul ei să lupte pentru ea ca s'o 
impună; ea trebuie probată şi legitimată cu toată rigoarea, fiindcă în 
sufletul omului ea este socotită ca un intrus. In sufletul omului intră fără 
dovadă şi legitimaţie: iluzia, minciuna, magia şi tot felul de. superstiții; 
parte prin moştenire, parte prin graiul primitiv care poartă în cuvintele lui 
tot felul de imagini înşelătoare, fiindcă acestea nu cer sforțare, nici măcar 
conştiinţa trează. Adevărul însă trebuie să se legitimeze; căci el este strică- 
lene intelectuală; turburător al vechilor deprinderi. O legendă, o profeție, 
un basm,... pot să circule în toată voia, nimeni nu întreabă de originea, s'au 
de legitimarea lor; omul primitiv le ia aşa cum le aude, deoarece ele sunt 
pe croiala sufletului său; dar faţă de adevăr acelaşi om este neîncrezător. 
Miraculosul, fiind dela naştere în sufletul omenesc, n'are nevoie de 
legitimare; adevărul are însă nevoie; el este nou venit, deci străin.lată 
pentru ce metoda este strâns legată de desvolțarea ştiinţei. Invenția 
adevărului nu este un produs direct al metodei, ea vine din- * tr'un izvor 
mai adânc, pe care în lipsă de alt termen mai potrivit, îl numim 
originalitatea omului de ştiinţă. Ştiinţa este totuşi îndrumată să se producă, 
iar după ce se produce este trasformată într'un capital productiv pentru 
viitor, prin metodă. O cercetare ştiinţifică lipsită de îndrumarea metodei 
este ca o însămânțare într'un câmp plin de buruieni ; o activitate la voia 
întâmplării. îndrumată prin metodă, cercetarea ştiinţifică este asigurată de 
rezultate, fiindcă o cercetare ştiinţifică, este o întrebare pusă naturii: 
primeşte răspuns, dacă este bine pusă întrebarea. Ştie să întrebe numai 
acela care este pregătit prin metodă. 

In sarcina metodei cade astfel înlăturarea balastului de ignoranță din 
calea care duce la invenţia adevărului; înlăturare de care am pomenit şi mai 
înainte. Sarcină destul de grea, fiindcă balastul ignoranței este crescut cum 
nu se mai poate. 

In sarcina metodei cade apoi realizarea invenției adevărului în 
practica vieţii. O invenţie ştiinţifică este trecătoare ca şi o iluzie de poet, 


dacă nu este comunicată, înțeleasă şi continuată mai departe. Ea trebuie 
exprimată într'o limbă proprie, care să-i dea înţeles; trebuie apoi susținută 
pe dovezi, care să convingă şi să facă pe alţii ca s°’o repete; cu un cuvânt ea 
trebuie realizată. O invenţie de mecanică exprimată în termeni de basm, nu 
convinge pe nimeni, este deci inexistentă; tot aşa, cum nu încântă pe 
nimeni un basm scris în formule de mecanică. Fiecare ramură de știință 
după specialitatea obiectului său, îşi are o limbă a sa, consacrată prin 
operele trecute şi care trebuie respectată, dacă este ca termenii ei să-şi 
păstreze unitatea de înţeles. Aşa zisa prospețime de stil, poate fi o însuşire 
pentru poetul liric, dar nu şi pentru omul de ştiinţă. 


Metoda asigură apoi realizarea invențiilor ştiinţifice prin organizarea 
sistematică a mijloacelor de probaţie şi care constitue obiectul 
Metodologiei ştiinţifice. In Logica obişnuită, aceea pe care am avut-o şi 
noi în vedere, sunt expuse numai mijloacele teoretice: definițiile şi 
metodele raționamentului de care am luat cunoştinţă în lecţiile precedente, 
dar această mărginire, impusă de tradiţie nu este justificată. Mijloacele nu 
sunt numai teoretice, ci sunt şi instrumentale.La realizarea invenției 
ştiinţifice, laboratorul are astăzi un rol important. Prin aparatele lui de 
înregistrare şi de verificare se întăresc şi adeseori chiar se înlocuiesc 
mijloacele teoretice de probaţie. Metodologia, care va fi să figureze într'o 
Logică a viitorului, va avea să trateze mijloacele instrumentale de probație 
alături de cele teoretice. Extensiunea aceasta însă nu schimbă întru nimic 
termenii problemei pe care o discutăm. Metoda, fie că este mărginită 'la 
probâția prin mijloace teoretice, fie că este extinsă la probaţia prin 
mijloace teoretice şi instrumentale, are față de invenţie acelaşi rol. Ea nu 
înlocuieşte, ci numai sprijină invenția. Sau mai bine zis, dă posibilitate 
invenției :să se realizeze. 


76. ADEVĂRUL. DIFERITELE GRADE DE CERTITUDINE. — In 
aceea ce priveşte originea, cunoştinţele ştiinţifice au prin urmare aceiaşi 
origine pe care o au toate afirmaţiunile minții omeneşti, nedeosebindu-se 
de acestea din urmă decât prin aceea că ele sunt afirmaţii probate prin 
mijloacele folosite de ştiinţa timpului. Metoda hotărăşte de certitudinea 
unei afirmații. Afirmațiile care se pot proba sunt cunoştinţe ştiinţifice şi 
constitue adevărul; afirmaţiile care nu se pot proba, sau pentru care nu 
sunt mijloace de probație, sunt simple afirmații. Este posibil, bine înţeles, 
ca adevărul de astăzi să fie mâine o simplă afirmaţie, sau cum este mai 
natural, ca afirmaţia de astăzi să fie adevărul de mâine, de aceea se şi zice 
că ştiinţa este relativă; în posesiunea adevărului absolut nu este nimeni, 
fiindcă nimănui nu-i este dat să ştie dacă posedă sau nu un adevăr, înainte 
de a-l proba, iar probarea se face după mijloacele ştiinţifice ale timpului, 
adică este relativă. Adevăr de un om singur, nu este adevăr, ci este simplă 
afirmaţie; ca să fie adevăr, trebuie să fie cel puţin în doi, dintre care 
unul .să-l primească prin convingere mijlocită, adică prin verificare. 
Adevărul fiind selectat dintre multele afirmaţii produse de mintea 
omenească este natural ca el să aibă diferite grade de certitudine, după 
rezultatele date de aplicarea metodei de probaţie. Afirmațiile au un 
conţinut foarte variat. Conţinutul unora se poate verifica uşor, iar al altora 


cu greu. Unele au un conţinut care se poate înlocui cu simboluri asupra 
cărora argumentarea se aplică fără dificultate, iar altele au un -conținut 
plin de date concrete, care este rebel la orice înlocuire. Astfelafirmațiunile 
făcute asupra figprilor geometrice simple, au un conţinut, care permite 
verificarea într'un mod cu mult mai lesnicios decât afirmaţiile făcute 
asupra ființelor omeneşti. Figurile geometrice simple se pot înfățişa minţii 
în structura lor completă, pe când ființele omeneşti n'ajung decât la o 
înfăţişare aproximativă, niciodată completă. Conţinutul unor afirmații îl 
putem avea în minte în orice moment şi întreprinde asupra lui 
experimentări mintale, fără să recurgem la instrumente de măsurătoare, pe 
când conţinutul altor afirmații necesită o experimentare pe teren, adică pe 
obiectul însuşi al conţinutului, însoțind-o de măsurători speciale. Metoda, 
cu alte cuvinte, nu întâmpină aceleaşi condiţii în aplicarea ei. Uneori, 
natura conținutului din afirmație îi oferă condiții favorabile, alteori 
condiții mai puțin favorabile. Rezultatele ei sunt în consecinţă şi ele de 
grad diferit. In unele cazuri metoda de probație duce la adevăruri certe, 
alteori numai la adevăruri probabile. Metoda, de altmintreli, nu este una, 
ci aşa precum am văzut în Metodologie, un complex de metode, care se 
aplică după obiectul de cercetat. Sunt obiecte despre care nu vom putea 
niciodată avea adevăruri certe, oricât am îmbogăţi metodele noastre de 
cercetare cu mijloace de probaţie teoretice şi instrumentale, şi sunt, în 
schimb, obiecte despre care de pe acum putem pretinde că avem adevăruri 
certe. Certitudinea adevărurilor este aşa dar gradată, după natura 
obiectelor la care se referă adevărurile. 

Din acest punct de vedere adevărurile matematice sunt mai certe 
decât adevărurile din ştiinţele naturale, iar acestea mai certe decât acelea 
din ştiinţele morale şi sociale. Certitudinea adevărurilor ştiinţifice este 
gradată după posibilităţile pe care le are omul de ştiinţă la probarea lor. 

„ Aceasta este certitudinea ştiinţifică. 

Mai este însă şi o alta, sau şi alte certitudini, în afară de cea ştiin- 

tifică? 


Aceasta este o problemă diferită şi pe care o vom discuta mai târziu. 
Fiindcă problema se pune şi este îndreptățită. Ştiinţa, pe baza criteriului 
pe care-l oferă metodologia ei, alege din afirmațiile minții omeneşti 
adevărurile ştiinţifice. Restul afirmațiilor care rămân, din ce este el 
constituit? Din simple afirmații eronate destinate uitării? Aceasta nu o 
putem şti fără o prealabilă examinare. Omenirea, înorice caz, n'a trăit 
până acum numai pe baza certitudinei ştiinţifice. Alături de aceasta, ea a 
mai cunoscut şi alte certitudini. Dintre acestea este destul să numim, în 
primul rând, certitudinea religioasă şi certitudinea unui sens al vieții 
omeneşti. 
Teoria Cunoştinţei are să examineze şi aceste alte certitudini. 


*) Comp. C. Rădulescu-Motru, Vocaţia, factor hotărâtor în cultura popoarelor. 
(Ediţia definitivă, Editura Casei Şcoalelor, Bucureşti, 1935); Apriorism, vocație şi 
ştiinţă (« Revista de Filosofie », 1941); Psihologia de adâncime şi Vocaţia (« Revista 
Fundațiilor Regale », 1941). 

77. CRITERIUL ADEVĂRULUI ŞI METODELE ŞTIINŢIFICE. — 
m Dacă metodele logice au de scop, în primul rând, să controleze şi să 
verifice afirmațiile pe care le face mintea omenească şi numai în al doilea 
rând să ajute la invenţia cunoştinţelor ştiinţifice, aceasta presupune că la 
baza metodelor există un criteriu după care se poate face controlul şi 
verificarea. Acest criteriu noi ne-am mulțumit să-l indicăm ca fiind 
implicat în sistematizarea ştiinţifică, pe care fiecare cercetător de ştiinţă o 
găseşte înaintea sa, constituită gata din munca trecutului. Sistematizarea 
ştiinţifică, verificată de ațâți şi ațâți cercetători în trecut, serveşte drept 
criteriu pentru cercetătorii din viitor. Aceea ce revine la cunoscuta regulă a 
învăţământului şcolar: lucrurile noi, necunoscute, se explică pe baza celor 
cunoscute de mai înainte. Criteriul stă în însăşi continuitatea muncii 
ştiinţifice. 

Teoria cunoștinței nu se mulţumeşte cu această indicare. Ea cere o 
aprofundare a rostului pe care-l au metodele şi prin urmare şi rostul pe 
care-l are Logica, ştiinţa însăşi a metodelor. Sistematizarea ştiinţifică este 
un produs istoric, o simplă acumulare de capital şi ca atare nu poate fi 
considerată ca o bază absolut sigură. Ce este istoric, este relativ. Teoria 
cunoștinței pretinde un criteriu care să-şi deţină valabilitatea dela date care 
să stea deasupra oricărui relativism. In această pretenţie ea nu face decât să 
urmeze tradiția marilor filosofi, începând cu Plato şi Aristotel. Aceştia doi 
din urmă, mai ales, cum s'ar fi mulțumit, pentru fundarea Logicei, cu 
sistematizarea ştiinţifică a timpului lor, când în timpul lor această 
sistematizare era ca şi inexis-tentă? Astăzi, o sistematizare ştiinţifică 
există; dar ce poate ea să însemneze, faţă de aceea care are să fie peste un 
secol, sau două? Fiecare secol aduce după el o creştere şi chiar o 
modificare în sistematizarea ştiinţifică a trecutului, aşa că fundarea pe 
această sistematizare nu poate fi decât de o valabilitate vremelnică. Teoria 
cunoștinței este deci justificată să pună problema valabilităţii criteriului, 
după care metodele procedează la verificarea cunoştinţelor. 

O primă formulare a acestui criteriu o aflăm la filosofii din Evul 
Mediu. Cunoştința adevărată după aceştia, trebuie să fie adecuată lucrului 
real. Adică, adevărul este oglindirea fidelă a realității. Rostul metodei nu 
este altul, decât să aducă dovada adecvării cunoștinței cu realul. Această 
formulare, care pare dictată de însuşi bunul simţ, este fără valoare practică, 
din cauză că realitatea pe care ea o postulează, ca termen de comparaţie, 
nu este decât tot o cunoştinţă, de tradiție mai bine acreditată sau nu, dar în 
fond o cunoştinţă discutabilă ca orişicare alta. Cerinţa de a ne adecva 
realității ar fi deci un deziderat, iar nu un criteriu. De altminteri, 
formularea dată de filosofia Evului Mediu, dacă ar putea fi realizată, ar 
desființa metodele de cercetare ştiinţifică. Ce este dat adecvat cu realitatea 
nu are nevoie să mai fie controlat şi verificat. Cel mult, are nevoie să fie 
expus în mod sistematic; aceea ce putem obţine cu uşurinţă, observând de 
aproape regulele vorbirii. 

Criteriul trebuie căutat, prin urmare, în altă direcție. Aceea ce n'au 
întârziat să şi facă filosofii moderni. Noi nu vom înşira aci toate noile 
formulări propuse de filosofii moderni; vom reproduce numai pe cea dată 
de Imm. Kant, care este cea mai răspândită şi în timpul nostru, cea mai 
metodic susținută, mulțumindu-ne a-i adăoga completările pe care le 
socotim cerute de progresul ştiinţei contemporane. 

78. SOLUŢIA DATĂ DE FILOSOFIA KANTIANĂ. — Kant nu 
revoluționează filosofia timpului său, prin punerea unor probleme noi; de 
regulă el continuă problemele pe care le găseşte puse înaintea sa; 
revoluţionează însă prin soluţiile pe care le aduce. Lă problema cea 
importantă a stabilirii criteriului, după care mintea omenească poate 
deosebi adevărurile de valoare universală şi necesară de celelalte afirmații 
subiective, datele pe baza cărora el urmăreşte soluţia, sunt aceleaşi cu 
acelea pe baza cărora mulți filosofi, înaintea sa, şi-au urmărit soluțiunile 
John Locke, David Hume, Leibniz, etc., ca şi după Plato chiar, omul 
primeşte prin simţurile sale o multiplicitate de impresii, calitativ variate, 
din care îşi ţese imagini cari n'au decât 
o consistentă subiectivă. Pentru a aduce această multiplicitate de 


<H> * 
impresii într'o ordine primitoare de raporturi universale şi necesare, este 
de neapărată trebuință intervenția funcțiunilor mintale: de inteligență, de 
rațiune, de Logos, după părerea filosofilor raționalişti; de asocierea şi de 
simpla obişnuință, după părerea filosofilor empirişti şi sceptici. Intre 
cunoştinţele omeneşti sunt unele care se impun prin. certitudinea lor, cum 
sunt cele matematice, iar altele nu; aceasta este iarăşi o dată primită de mai 
toţi filosofii. Chiar şi cei sceptici, ca David Hume, trebuiau să convină că 
raporturile dintre numere şi dintre figurile geometrice, nu sunt pe acelaşi 
plan de certitudine cu afirmaţiile despre celelalte proprietăţi ale lucrurilor. 
Date comune la mai toţi filosofii erau, în sfârşit, cele privitoare la rolul pe 
care-l are funcțiunea abstracției în formarea cunoştinţelor ştiinţifice. 
începând cu Plato, simbolurile şi schemele rezultate din funcțiunea 
abstracției, sunt recunoscute ca invariante şi deci ca elemente obiective în 
mijlocul torentului de reprezentări subiective şi ca atare, sub denumirea de 
esențe şi de categorii, ele constituesc articulația raționamentului ştiinţific, 
în mod aproape exclusiv. Certitudinea obiectivităţii ştiinţifice era astfel 
pentru toți filosofii contemporani lui Kant, legată de funcțiunea abstracției. 
Deosebirea dintre ei sta numai în' înțelegerea raportului dintre produsele 
abstracției şi reprezentările subiective ale experienței; pe când unii, 
raționaliştii, le voiau cu totul separate, alții, empiriştii, le mențineau unite 
prin origine şi le separau numai în rolul ce aveau de îndeplinit. Cu 
separareaabstracţiei de reprezentare venea dela sine separarea intelectului, 
sau a raţiunii, de sensibilitate. Toţi filosofii din timpul lui Kant, împreună 

cu Kant însuşi, consideră dualismul: intelect-sensibilitate, ca un ce firesc şi 
în afară de orice discuţie. 


Pe aceste date, problema obiectivității adevărului ştiinţific putea să 
primească două soluţii după cum se accentua, sau nu, superioritateade 
valoare a cunoştinţelor dobândite prin mijlocirea intelectului, faţă de cele 
empiristă. Cea dintâi găsea, că sunt obiective numai cunoştinţele care-şi au 
origina în intelect şi în consecință, că ştiinţa indicată să poseadă 
adevărurile cele mai certe, este Metafizica, fiindcă aceasta este singura 
ştiinţă care se poate dispensa de experienţa sensibilă; iar cea de a doua 
găsea, că obiectivitatea cunoştinţelor se  fundează totdeauna pe 
sensibilitate, şi în consecință că ştiinţele experimentale sunt indicate să 
devină izvorul cel mai bogat, dacă nu chiar izvorul exclusiv al 
cunoştinţelor. 

Intre aceste două soluţii, nu înlăturând pe una şi adoptând pe cealaltă, 
ci combinându-le în chip maestru pe amândouă se clasifică soluția lui 
Kant. 

Pentru Kant, ca şi pentru înaintaşii săi, sensibilitatea rămâne să consiste 
într'un joc de impresii; într'o multiplicitate de stări subiective, dar odată 
intrată în conştiinţă ea câştigă un rol. Sensibilitatea provoacă funcțiunile de 
unificare ale conştiinţei, unificarea de imaginație şi unificarea de 
aperceplie, şi prin mijlocirea acestora se structurează în două forme de 
intuiție apriori, în timp şi în spaţiu. Acestea fiind apriori sunt şi forme ale 
intelectului şi astfel sensibilitatea îşi asigură legătura sa inai departe cu 
funcțiunile intelectului şi prin urmare păstrează, o poartă deschisă spre 
obiectivitatea rezervată abstracțiunilor. Este o inovaţie originală în 
Kant ieşirea din dificultățile, cu care avuseseră de luptat filosofii până la 
dânsul. Sensibilitatea, introdusă în formele apriori de intuiție, se transformă 
într'o condiţie fundamentală pentru toate cunoştinţele, fie ele cât de 
abstracte. Abstracțiile lipsite de intuiție sunt goale, zice Kant, iar intuiţia 
fără generalizarea abstracției este oarbă. Peste vechiul dualism, sensibilitate 
—- intelect, se întinde o punte şi încă o punte destul de largă. In tot cazul 
pretenţiunile Metafizicei de a stabili adevăruri, fără a ţine seamă de 
unei multiplicităţi desordonate pe planul ordonat al timpului şi al spaţiului, 
vine apoi o inovație tot atât de originală, prin care se organizează asupra 
experienții sensibile aplicația regulelor găsite prin abstracție. Intre 
abstracțiile intelectului şi expe-rienţa sensibilă, ar fi existând, după Kant, 
un fel de operație asemănătoare numerației aritmetice, schematismul 


abstracţiile intelectului, făcând astfel posibilă trecerea de pe un plan pe 
altul. In modul acesta intelectul devine un factor constitutiv al experienții. 
Numai unele dintre abstracţiile lui, care nu sunt constitutive de experienţă, 
rămân în afară, în domeniul separat, zis al raţiunii, având un rol regulativ. 
Altmintreli, intelectul, în deosebire de rațiune, mulțumită schematismului, 
multiplicitate sensibilă, în obiecte de ştiinţă, despre care el apoi poate da 
cunoştinţe cu caracter de adevăr. 

Prin aceste inovaţii, Kant ajunge să transforme intelectul omenesc 
într'un organ creator de experiență obiectivă ştiinţifică, în schimb însă 
înstrăinează cu desăvârşire activitatea acestui intelect de activitatea 
conştiinţei individuale despre ale cărei funcțiuni de unificare, imaginativă 
şi aperceptivă, am pomenit mai înainte. Cum se potriveşte un organ creator 
de obiectivitate şi încă de o aşa strictă obiectivitate, altoit pe o conştiinţă 
individuală, supusă la toate fluctuațiile subiectivității? Răspunsul la această 
întrebare îl dă o nouă inovație, cea mai radicală dintre toate şi dela care a şi 
primit sistemul kantian caracterizarea sa în istoria filosofiei. Conştiinţa pe 
care este altoit intelectul, organ al cunoştinţelor obiective, este conştiinţa în 
genere (Bewiisstsein uberhaupt), nu conştiinţa individuală. Activitatea 
intelectului kantian este pe plan transcendental, nu pe plan psihologic. 
Descartes, John Locke, David Hume, Leibniz şi toţi filosofii, din epoca 
precedentă lui, căutau să găsească un criteriu, după care conştiinţa omului 
individual urma să cunoască adevărurile universale şi necesare, pe când 
Kant caută acelaşi criteriu pentru o conştiinţă în genere, nu pentru una 
individuală. Prin introducerea acestui punct de vedere în înţelegerea 
conştiinţei, Kant se ridică definitiv deasupra dificultăților cu care avuseseră 
de luptat înaintaşii săi. Adoptând punctul de vedere transcendental el 
desprinde ştiinţa din legăturile pământeşti ale relativismului istoric şi 
psihologic, pentru a-i da o existență absolut autonomă. Prin aceasta el se 
dovedeşte, ca făcând parte din şcoala mecanicistă a. secolului condus de 
credinţa, că toate schimbările, ce se petrec în univers, constituesc un lanţ 
continuu, şi se pot prevedea, după un 
determinism strict matematic. Influenta acestei scoli se resimte, si după 
Kant, în tilosofia positivismului francez şi ea nu este dispărută încă nici 
până astăzi. 

După aceste inovaţii introduse în datele vechei probleme a originel şi 
a valabilităţii cunoştinţelor omeneşti, soluția kantiană este aproape 


încheiată. Ea se pbate formula astfel. 

întrucât experienţa sensibilă este în întregime structurată de intuițiile 
apriori de timp şi de spaţiu, şi întru cât aceste intuiții sunt nnăscute 
conştiinţei, nu în afară de conştiinţă, urmează că de lucrul în sine (Ding 
an sicii), în afară de conştiinţă nu se poate vorbi. Lucrul în sine, în afară 
de conştiinţă, se poate presupune ipotetic, ca provocând sensibilitatea, dar 
el nu este obiect de ştiinţă. In consecință, soluția kantiană rupe definitiv 
cu vechea teorie, după care adevărul este o cunoştinţă adecvată realității. 
Mintea omenească are cunoştinţă numai de aceea ce se structurează în 
intuițiile şi în categoriile sale apriorice. Criteriul pentru stabilirea 
adevărului este un criteriu limitat la domeniul faptelor de conştiinţă. Şi nu 
al tuturor faptelor de conştiinţă, ci numai al acelora care se pot subsuma 
categoriilor intelectului. Cum însă categoriile intelectului sunt definite de 
Kant după principiile care servesc de bază sistematizării ştiinţelor 
matematice, criteriul adevărului rămâne atunci să fie unul şi acelaşi cu 
criteriul după care se aleg adevărurile matematice. Plato bănuise şi el de 
sigur, acest lucru, când pe poarta şcolii sale scrisese, că numai acei care 
înțeleg matematica pot să intre. Kant încaltea, nu mai lasă în această 
privință nicio îndoială. Rezultă din premisele dela care pornesc 
argumentările sale şi o-= spune de altmintreli şi el în mod categoric: în 
fiecare ştiinţă, nu este adevărată ştiinţă, decât pe cât este în ea 
matematică. 


79. CRITICA SOLUȚIUNII KANTIENE. — Soluţia kantiană nu 
mai corespunde cu rezultatele ştiinţei contemporane, aşa că o corectare a 
ei, pe baza acestor rezultate, se impune. 

Vom examina pe rând, în acest scop, datele principale pe care ea se 
întemeiază. 

Afirmația că datele simţurilor constitue o multiplicitate desordo- nată 
de impresii, fără nicio valoare pentru organizarea cunoștinței, până ce ele 
nu sunt, în mod conştient, unificate de către apercepţie; 
afirmație împrumutată de Kant dela filosofii anteriori, este astăzi pe deplin 
contrazisă de cercetările psihologice. Pentru psihologia contemporană, 
datele simţurilor sunt structurate înainte de intervenția apercepției, prin 
însăşi constituţia organului fiecărui simţ. Funcțiunea apercepţiei găseşte 
înaintea sa, nu numai funcțiunea imaginației, aşa cum presupune Kant, ci o 
mulțime de funcțiuni constructive care transformă dela obârşie experiența 
sensibilă într'o înfăţişare obiectivă. Dar aceasta nu constitue încă, pentru 


afirmaţia lui Kant, o obiecţie de neînlăturat. Se pot considera funcțiunile 
constructive ale simţurilor ca subînțelese în funcțiunea de unificare a 
imaginaţiei, de care el vorbeşte în termeni vagi. 


hotarul ştiinţei; cunoştinţele la care ele dau 
naştere, sunt fără aplicaţie, sunt goale, cum am 
văzut că le numeşte Kant. Atât sensibilitatea aşa 


spațiu şi un singur timp; iar când se vorbeşte de mai multe spaţii, sau de 
mai multe timpuri, se subînțelege totdeauna părțile unuia şi aceluiaşi 
timp; felurimea neatingând întru nimic natura lor unitară». Pe această 
natură unitară, de un spaţiu şi de un timp, se sprijină evidenţa principiilor 
geometriei. Din definiția triunghiului, ca noțiune abstractă, n'aş putea 
scoate niciodată adevărul apodictic, că suma a două din laturile lui este 
mai mare decât cea de a treia, fiindcă abstracţia nu-mi dă evidenţa. Pentru 
evidenţă este necesară natura unitară a intuiţiei apriori. lată însă, că aceea 
ce Kant socotea ca o imposibilitate, ştiinţa contemporană socoate că este 
posibil. Noile cercetări de Geometrie, adică tocmai pe terenul ştiinţei, din 
care îşi alegea Kant de preferință exemple pentru a-şi ilustra teoriile, 
admit spațiul cu dimensiuni mai multe decât are spaţiul intuiției apriorice, 
şi acest spațiu cu mai multe dimensiuni este construit prin abstracție. Prin 
urmare poate fi un spațiu, creat de abstracţie, pe baza datelor venite prin 
simțuri! Şi acest spaţiu, creat de abstracţie poate intra în calculele care 
duc la aplicaţii practice. Atunci intelectul nu miai este legat de intuițiile 
apriorice; ci el poate, sprijinit pe datele simţurilor, când acestea sunt 
elaborate de abstracție, chiar fără mijlocirea formelor apriori, să ajungă la 
adevăruri ştiinţifice. (Comp. Lecţia XXIV-a si Lecţia XX V-a). 





Noile cercetări ştiinţifice nu se opresc la obiecțiile aduse soluției 
kantiene, în aceea ce priveşte înţelegerea spaţiului, ele atacă şi înțelegerea 
timpului, punându-i în discuţie continuitatea şi prin aceasta punând în 
discuţie întreg determinismul mecanic al faptelor naturii. Ştiinţa nouă se 
emancipează, fără îndoială, pe an ce trece, de sub influența şcolii 
mecaniciste dela sfârşitul secolului al XVIII-lea, căreia îi aparţinea Kant. 

In sfârşit, postularea unei conştiinţe în genere, de care este legat 
transcendentalismul, inovația cea mai caracteristică din soluţia kantiană, 
este departe de a se împăca cu mersul ştiinţei contemporane. Această 
postulare a unei conştiinţe în genere, continuă tradiția filosofici scolastice, 
care era tentată, în fiece moment, să găsească în spiritul omenesc trepte de 
suiş spre divinitate. Conştiinţa în genere este conştiinţa neîntinată de 
subiectivitatea individuală; este conştiinţa luminată de lumina eternă a 
Logosului, izvor de intuiţii şi categorii 


14apriorice, existentă înainte de orice experienţă, dar care nu se realizează 
decât provocată de experienţă. In conştiinţa în genere, aşează Kant, 
condițiile necesare care transformă multiplicitatea datelor sensibile în 
unități de obiecte, prin mijlocirea unității de apercepţie transcendentală, 
aşa cum şi scolasticii aşezau pe «unum » deasupra categoriilor 
aristotelice, ca pe un postulat dominant peste actul cunoaşterii. Pe planul 
conştiinţei în genere, care nu este un plan transcendent, fiindcă nu este 
dincolo de planul pe care se operează cunoaşterea omenească, ci este 
numai transcendental, adică este numai redus la condițiile esenţiale şi 
necesare ale cunoaşterii, se produce colaborarea dintre sensibilitate şi 
intelect. De o parte, sunt unificate datele sensibilităţii, prin unitatea 
apercepţiei transcendentale; de altă parte, tot aci sunt găsite regulele după 
care categoriile intelectului pot fi deduse şi aplicate asupra sensibilităţii. 
In definitiv însă transcen- dentalismul conştiinţei în genere este pentru 
Kant un concept de limită (ein Grenzbegriff), care îl ajută să definească 
mai degrabă, nu aceea ce vrea să afirme în mod pozitiv, ci aceea ce el n'ar 
voi să afirme; şi anume n'ar voi să afirme despre cunoştinţele cu caracter 
de adevăruri universale şi necesare, că ele iau naştere în cuprinsul 
conştiinţei individuale. Transcendentalismul este un concept de acelaşi fel 
ca şi «lucrul în sine » sau « numenul», care de asemenea nu are un 
conţinut pozitiv, ci numai unul negativ; anume: că există ceva, în afară de 
experienţa noastră, pe care însă nu-l vom putea cunoaşte vreodată. 


Acest transcendental'ism kantian este contrazis pe deantregul de tendinţele 
ştiinţei contemporane. Un slab sprijin îl găsea el, până acum de curând, în 
filosofia unor matematicieni, cari susțineau că evidența ştiinţei lor se 
datora axiomelor construite pe intuiţia clasică a timpului” şi spaţiului, 
filosofie care, din ce în ce mai mult, este acum părăsită. In filosofia 
matematică mai recentă, axiomele matematice sunt recunoscute ca fiind 
izvorâte, prin procesul abstracţiei, din însăşi datele sensibilităţii, cum se 
probează prin înlocuirea spațiului cu trei dimensiuni, cu spaţiul cu mai 
multe dimensiuni, aşa precum am arătat mai înainte. In afară de filosofia 
matematicienilor, s'ar mai putea vorbi încă de sprijinul câtorva filosofi 
jurişti, care se mențin pe latura strict formală a dreptului. Ştiinţele de 
observație şi ştiinţele experimentale însă sunt toate în desacord cu 
transcendentalismul. Psiholo-gia, Biologia, Ştiinţele sociale şi istorice, 
Ştiinţele filologice au tendința de a se depărta de universalismul logic pe 
care clădea filosofia raționalistă de odinioară, pentru a se adânci în schimb 
în diferențierea tipurilor de limbă, de rasă şi de cultură. 
„Transcendentalismul este construit pe dialectică, pe când ştiinţa tipurilor, 
Tipologia, pe studiul faptelor concrete. Kant trăia în atmosfera ideologiei 
intelec- tualiste, pe când noi trăim în atmosfera realismului tipologic. De 
aceea, soluția dată de el problemei privitoare la criteriul adevărului devine 
astăzi din ce în ce mai neînţeleasă şi are nevoie de completări, ba chiar de 
modificări radicale. 

Cu aceasta nu voim însă să zicem că soluţia kantiană este fără valoare 
pentru Logică. Ea a avut o mare valoare în trecut şi mai are încă* şi astăzi. 
In trecut, adică la sfârşitul secolului al XVIII-lea ea a constituit frâna cea 
mai puternică îndreptată contra speculațiilor metafizice; speculaţii care 
amenințau să țină în rătăcire multă vreme desvoltarea ştiinţei europene. 
Apriorismul, după aparenţă judecat, este o încurajare pentru speculaţiile 
metafizice, în fond însă, prin legătura lui cu timpul şi spaţiul intuițional, 
este o îngrădire. Căci, prin apriorismul timpului şi spațiului, ca date 
intuiționale, Kant mărgineşte determinările obiective ale rațiunii ia câmpul 
intuiției sensibile. Tot ce iese afară din câmpul intuiţiei de timp şi spațiu 
este afară din câmpul de aplicație al categoriilor logice, deci în afară de 
controlul Logicei. Speculaţiile metafizice care sunt în afară de câmpul 
intuiției sensibile, nu pot fi aşa dar controlate de Logică; afirmările lor nu 
sunt adevăruri. Rostul acestei frâne, îndreptate contra Metafizicei este de o 
mare importanţă şi astăzi, fiindcă tentația minții omeneşti de a evada de pe 
câmpul intuiției sensibile, n'a dispărut deodată cu avântul pe care l-a luat 
desvoltarea Ştiinţei experimentale, după Kant. Tendința persistă şi va 


persista. Soluţia kantiană, fără să dea pe deplin criteriul, după care sunt 
recunoscute caracterele adevărului ştiinţific, dă o îndrumare prețioasă 
pentru găsirea acestui criteriu. 


14% 


LECȚŢIA XXXIX-a 


SISTEMATIZAREA ŞTIINŢIFICĂ ȘI PROBLEMA CRITERIULUI. — O afirmaţie luată în mod 
izolat, nu are un înţeles precis şi ca atare nu putem şti dacă este sau nu adevărată. Un înţeles precis ea 
dobândeşte prin înlănțuirea, în care o facem să intre cu alte afirmaţii. Intru cât aceste alte afirmații sunt 
dovedite ca adevărate, putem găsi atunci, din potrivirea ei cu aceste afirmaţii, un criteriu dacă şi ea este 
adevărată sau nu. « Soarele încălzeşte » este o afirmaţie care pare să nu aibă nevoie de a fi înlănţuită cu 
alte afirmaţii, pentru a fi recunoscută ca adevăr, fiind evidentă prin însăşi datele simţurilor. Cu toate 
acestea nici această afirmaţie nu este un adevăr care se impune în mod nemijlocit, ci este adevăr numai 
întru cât omul care se expune la razele soarelui se află în condiţiile obişnuite; adică, este sănătos şi are 
între el şi soare un mediu, care lasă să treacă razele de căldură, îndată ce condiţiile se schimbă cu 
dinadinsul, încălzirea poate să nu se mai producă. Aşa este cu toate afirmațiile. In vorbirea obişnuită, 
înlănțuirea nu este adusă'în conştiinţă în chip expres, fiindcă ea rezultă din atitudinea şi interesele 
vorbitorilor; din intonaţie şi din gest, adeseori. Logica pretinde însă, să avem totdeauna în conştiinţă 
înlănțuirea afirmației, înainte de a decide asupra caracterului ei de adevăr. Şi la această pretenţie a 
Logicei răspund sistematizările diferitelor ştiinţe speciale. Fiecare afirmaţie găseşte în sistematizarea 
unei ştiinţe, pregătită gata, înlănțuirea care va funda veracitatea ei. Afirmația: « Soarele încălzeşte », 
prin înlănţuirea ei cu adevărurile Fizicei, devine un adevăr; cum prin aceeaşi înlănțuire devine adevă 

'şi afirmaţia că « frecarea a două blocuri de gheată încălzeşte », deşi 
lucrul pare de necrezut pentru omul care nu cunoaşte Fizica. Ce se poate 
înlănţui în sistematizarea unei ştiinţe devine adevăr pentru această ştiinţă 
şi fundează de aci înainte criteriul de recunoaştere a adevărurilor viitoare. 
Şf, cu aceasta, ajungem la o veche practică a învățământului şcolar, 
confirmată printr'o îndelungată repetare şi: care şi-a găsit exprimarea în 
următoarele cuvinte de bun simţ: necunoscutul îl cunoaştem aducâiidu-l 
la cunoscut. Că prin cunoscut înțelegem capitalul aperceptiv, sau 
înțelegem sistematizarea ştiinţei speciale, deosebirea este fără importanţă; 
din punct de vedere logic operaţia este aceeaşi. Am putea chiar extinde 
înțelesul cuvintelor şi să zicem: necunoscutul îl asimilăm cunoscutului, 
întocmai cum alimentele le asimilăm organismului. Dar problema 
filosofică a criteriului după care recunoaştem adevărul nu se opreşte aici. 
Problema filosofică începe să se pună de aci înainte. Ea priveşte înțelesul 
pe care-l dăm cunoscutului: adică, cunoştinţelor sistematizate. 


Necunoscutul nu importă, el este necunoscut. Importă însă cunoscutul 
care va avea să-şi asimileze necunoscutul. In ce consistă acest cunoscut, 
care pune stăpânire asupra necunoscutului? Consistă el în date pur 
raționale; adică, într'o avere pe care o purtăm cu noi, ca fiinţe raționale, 
atunci problema are o anumită soluţie; consistă el, dimpotrivă, în 
elemente împrumutate din experiență şi care nu se pot identifica datelor 
rațiunii, ci depăşesc rațiunea, atunci problema are cu totul altă soluţie. In 
primul caz, calea legală pentru a ajunge şi pentru a recunoaşte adevărurile 
noi, o ţine Metafizica, fiindcă pentru Metafizică necunoscutul aproape că 
nu există, deoarece el poate totdeauna să fie redus la datele rațiunii; 
pentru Metafizică dificultatea este mai curând întrebarea, cum raţiunea 
poate ajunge la ceva nou, din momentul ce ea are în datele sale cunoştinţa 
întreagă?!). In al doilea caz, calea pe care se ajunge şi pe care sunt 
recunoscute adevărurile noi, se depărtează de Metafizică şi se îndreaptă 
spre ştiinţele experimentale. In primul caz, avem o soluţie rațio- nalistă; 
în al doilea caz, o soluție empiristă; şi bine înţeles între ele, o mulțime de 
soluţii intermediare, care se apropie, când mai mult de forma soluției 
raționaliste pure, când de aceea a soluţiei empiriste. In consecință, 
criteriul adevărului are o față dublă, ca Janus, dinmitologie. In 
sistematizările constituite prin mijlocirea rațiunii, criteriul adevărului este 
întrun fel, iar în sistematizările constituite prin mijlocirea 
experimentului, criteriul adevărului este într'altfel. In Matematică, unde, 
după părerea tradițională a filosofilor, cunoştinţele sunt venite pe cale 
rațională, cunoscutul este de natură rațională şj deci criteriul adevărului 
va fi şi el indicat de metodele raţiunii; iar în ştiinţele naturale, unde 
cunoştinţele sunt venite pe cale empiristă, criteriul va fi cel indicat de 
metodele experimentale. Putem fi mulţumiţi cu o asemenea concluzie? 
Din punct de vedere practic, poate că da. De fapt, numeroşi oameni de 
ştiinţă, după cum sunt deprinşi să aplice metodele raţionale sau metodele 
experimentale, se opresc la definiția criteriului care este potrivit 
metodelor ce aplică. Astfel, în multe manuale de. Logică se şi vorbeşte de 
un criteriu rațional şi de un criteriu material. După criteriul material, 
verificarea adevărului se face prin aplicarea experimentului, iar după 
criteriul rațional prin conformarea gândirii la regulile formale logice. Din 
punct de vedere filosofic însă, această concluzie dualistă nu poate fi 
mulțumitoare. Adevărul nu poate fi decât unul, chiar dacă probarea lui se 
face prin metode diferite. Nu poate fi decât unul, deoarece realitatea pe 
care el o reprezintă este una şi despre o singură realitate nu se pot da două 


adevăruri diferite. Filosofii toți, chiar aceia care, la constituirea 
adevărurilor ştiinţifice, pun pe picior de egalitate experiența şi rațiunea, 
sunt constrânşi totuşi să conchidă, în cele din urmă, la unitatea de criteriu 
a adevărului. Astfel, în primul rând, Kant. Kant pune la baza sistemului 
său o măestrită îmbinare între intuiţia sensibilă şi categoriile intelectului. 
Limitele adevărului coincid cu limitele intuiției sensibile. Cu toate 
acestea, criteriul adevărului rămâne la el unul şi este de partea rațiunii. 
Dela Kant provine cunoscuta formulă, repetată atât de des în cursul 
secolului trecut, că în fiecare ştiinţă, este atâta ştiinţă adevărată, cât este 
în ea Matematică. Şi nici nu poate fi altfel- Adevărul este unul. Cum 
putem ajunge însă la criteriul lui? 


RAȚIONALISM ŞI EMPIRISM. — Kant ajunge la criteriul raționalist 
fiind constrâns prin însăşi premizele sistemului său filosofic. Pentru Kant, 
orice cunoştinţă ştiinţifică despre natură este condiționată de ideea 
totalităţii, în care este implicată posibilitatea uneiexperiențe pe planul 
apercepţiei transcendentale.  Aceea ce intră în ideea totalității 
transcendentale constituie experiența obiectivă, despre care se pot face 
afirmaţii ştiinţifice. Aceea ce nu intră în ideea totalității rămâne în afară 
de sfera experienţei obiective şi deci în afară şi de ştiinţă. Dar cum ideea 
totalității este postulată de rațiune, iar nu dovedită de experienţa sensibilă, 
căci experienţa sensibilă n'ar putea niciodată să dovedească ideea unei 
totalități, ea fiind într'o veşnică curgere, criteriul adevărului rămâne de 
partea rațiunii. Kant, prin premisele sistemului său filosofic, ia dela 
început, ca un lucru dela sine evident, că datele experienţei sensibile se 
vor subsuma fără împotrivire la categoriile inteligenţei raționale şi astfel 
că tot ce este dovedit ştiinţific trebuie să se traducă în raporturi raționale 
matematice. Criteriul adevărului poate fi tras însă şi de partea ştiinţelor 
experimentale, schimbând premisele dela baza sistemului filosofic şi 
anume în loc de a pleca dela evidența categoriilor raționale, să plecfim 
dela evidenţa datelor experimentale şi să considerăm categoriile raționale 
ca simple definiţii scoase prin abstracţie din datele experienţei. In cazul 
acesta, nu cunoştinţele, dobândite prin metodele experimentale, devin 
adevărate pe măsură ce sunt traduse în raporturi raționale, ci, dimpotrivă, 
cunoştinţele dobândite prin metodele raționale devin adevărate pe măsură 
ce ele se verifică prin experiment. John Stuart Mill, filosoful care 
continuă tradiţia lui John Locke şi David Hume, a adoptat acest mod de a 
vedea în mult răspânditul său tratat de Logică (Sistem de Logică deductivă 
şi inductivă, original în limba engleză, tradus în diferite limbi europene). 

Putem noi însă să schimbăm, după voie, premisele dela care plecăm şi să 
punem ca premisă, când datele rațiunii, când datele experienței? Dacă 
putem face această schimbare după voie, atunci problema criteriului, după 
care se recunoaşte adevărul, rămâne o problemă fără soluţiune; o « aporie 
» cum ar numi-o Aristotel, căci schimbarea de premise ar însemna, în 
cazul acesta, că datele rațiunii şi datele experienţei pot fi luate indiferent, 
când unele, când altele drept condiţii fundamentale pentru sistematizarea 
ştiinţifică. Pentru Kant nu face îndoială că la originea ştiinţei stă rațiunea. 
Rațiunea, prin spontaneitatea ei, pune întrebări experienţei şi canalizează 
ordinea cunoștințelor. Fără funcțiunea unității de  apercepție 
transcendentală n’ar fi nicimăcar posibilă o experiență științifică. Dar tot 


Kant Intrio altă ocazie (şi în mod clar în opera sa postumă) întrevede şi 
posibilitatea inversă °). Prin formele apriori ale minţii, declară Kant, 
subiectul om îşi crează ordinea experienței, dar în această ordine se 
regăseşte şi pe el însuşi! In adevăr. Experienţa este ordonată de intuiţia 
spațiului şi a timpului, care sunt intuiții apriori, adică ale subiectului om; 
dar, în această experienţă, se regăseşte ca obiect în spaţiu şi în timp, 
subiectul însuşi, cu toate manifestările lui corporale şi intelectuale; deci în 
totalul experienţei care este o creație'condiționată de subiectul om, intră 
însuşi creatorul, care a dat naştere la totalul experienței! Kant; dându-și 
seama de această contradicţie, a încercat o soluție, făcând distincția dintre 
fenomen (apariție) şi lucrul în sine. Subiectul om ar fi, după el, când 
fenomen ca obiect de ştiinţă, când lucru în sine, ca obiect ce se impune de 
sine (Selbstbewusstsein als facultas repraesen- tativa, und Bestimmung 
seiner selbst als Function seiner selbst, vis repraesentativa). Distincţiunea 
nu lămureşte însă prea mult lucrurile. In tot cazul, ea lămureşte definiția 
dată de Kant lucrului în sine, dar nu şi criteriul adevărului. Contradicția 
între punctul de vedere raționalist şi punctul de vedere empirist rămâne 
mai departe. Filosofii contemporani, care țin seama de cercetările 
biologiei pot, şi după distincția făcută de Kant, pune următoarele întrebări: 
oare funcțiunile raționale omeneşti, cu toate intuițiile şi categoriile lor 
apriorice, nu sunt şi ele, dimpreună cu creierul omenesc, ieşite din 
corelația organică ce are loc între viața omului şi restul naturii? 
Sistematizările ştiinţei sunt apoi produse istorice, precum se ştie; oare 
aceasta nu dovedeşte, că ştiinţa se constituie, nu din realizarea spontană a 
funcțiunilor raționale, concepute ca derivând dintro unitate de apercepție 
transcendentală, ci printr”un proces istoric, la^a cărui desfăşurare iau parte 
oameni diferiți după timp şi loc şi că, prin urmare, criteriul adevărului este 
şi el constituit istoriceşte în acord cu diferențierile pe care le prezintă viața 
omenirii, pe epoce de cultură şi pe tipuri de popoare?”). Este inexact când 
se zice că adevărul este unul. In realitate, adevărul nu este unul, ci el 
devine unul, după ce au fost înlăturate erorile, care se pretindeau înaintea 
lui, ca fiind adevăruri. Adevărul nou îşi câştigă un loc în sistematizarea 
ştiinţei timpului, numai după o luptă între partizanii şi adversarii lui. 
Câteodată lupta este uşoară. De obicei, 


ea este însă grea. Şi odată biruitor, locul adevărului nou nu este asigurat 
definitiv. El poate fi iarăşi combătut; poate fi şi înlăturat; iar după un 
răstimp, din nou recunoscut. Căci invenția adevărului ştiinţific nu provine 
din proprietatea pe care ar avea-o mintea omenească de a oglindi 
realitatea, ca o placă fotografică; adevărul nu este o copie a realității, ci 
este un substitut al realității, un substitut, creat anume pentru a 
preîntâmpina cerințele vieții omeneşti. La originea adevărului stă voința 
omului de a fi orientat şi de a persista în mediul său de viaţă. « Primum 
vivere ». De aceea şi criteriul adevărului stă în măsura în care o 
cunoştinţă răspunde la această voință. Unde voința se mărgineşte la 
cerințele unei vieţi simple de contemplație, el este puţin pretențios: este 
satisfăcut dacă noua cunoştinţă aduce cu sine liniştea şi mulţumirea în 
suflet, fără altă năzuinţă; unde însă voinţa se ridică deasupra cerințelor 
unei vieți de contemplaţie şi urmăreşte, sub constrângerea greutăților ce-i 
stau în cale, să domine cursul faptelor naturii, prin prevedere, acolo 
criteriul este mult mai pretenţios: el cere dela noua cunoştinţă, pe lângă 
acordul ei formal cu categoriile raţionale, care sunt fundate pe 
sistematizarea vechilor cunoştinţe, o continuă şi exactă verificare a ei în 
faptele experienţei sensibile. Căci vadul pe care curge viaţa omului 
individual, dimpreună cu manifestările lui raționale, este datul 
experienței, la care concură deopotrivă natura externă şi funcțiunile 
subiective interne ale omului; este datul pe care nu-l vom putea cuprinde 
niciodată pe deplin cu mintea noastră, şi care va rămânea deapururi 
izvorul nesecat al noilor cunoştinţe. 

Cu alte cuvinte, filosofii contemporani, care țin seamă de rezultatele 
biologiei, înlocuiesc premisele dela baza sistemului filosofic kantian, cu 
premise direct opuse acestuia şi ajung la o concluzie favorabilă 
empiriştilor. Au ei dreptate? Suntem înaintea unei« aporii» sau numai 
înaintea unei probleme care, deşi greu de rezolvat astăzi, este rezervată să 
se rezolve de viitorime? Noi credem că un răspuns, în acest din urmă 
sens, poate încă de pe acum să înlăture alternativa. 


CRITERIUL ADEVĂRULUI IN LUMINA NOILOR CERCETĂRI 
ŞTIINŢIFICE.-—In discuţia de până aci, am avut în vedere afirmațiile, al 
căror caracter de adevăr se stabileşte prin mijlocirea unui criteriu logic, 
iar nu prin simpla constatare intuitivă, fiindcăele sunt singurele care intră 
în sistematizările ştiinţifice şi constituiesc judecăţile de care se ocupă 
Logica. Sunt însă multe alte afirmaţii, care au caracter de adevăr în viața 
practică, fără să fie câtuşi de puţin alese după un criteriu logic. Asemeni 
afirmaţii nu sunt numai multe, ci chiar foarte multe; ele constituiesc 
marea majoritate a afirmațiilor ce întrebuințăm. Afirmațiile ştiinţifice, 
alese după un criteriu logic, *constituiesc minoritatea. Ne ocupăm totuşi 
de acestea, fiindcă numai acestea interesează din punct de vedere logic. 
Un om, bunăoară, îşi exprimă durerea prin cuvinte izolate, sau gesturi. 
Pentru a şti întru cât cuvintele sau gesturile lui exprimă adevărul, nu este 
nevoie să recurgem la aplicarea unui criteriu logic, ci este de ajuns faptul 
intuiției. In caz că intuiţia durerii lui ne pare naturală, fără altă judecată, 
credem în suferinţa lui. Intre el şi noi se stabileşte un raport de 
conaturalitate sau de identitate afectivă, care ţine loc de criteriu. Tot aşa, 
dacă cineva indică un obiect, rostindu-i denumirea. Dacă vedem obiectul 
şi-i «cunoaştem denumirea, indicaţia lui este recunoscută ca adevărată 
prin simpla intuiţie. In genere, toate expresiunile de stări emoţionale, 
precum şi toate semnalările de fapte intuitive, stau în afară de câmpul 
Logice. Ele sunt crezute, chiar când nu vin din partea oamenilor, ci din 
partea animalelor, ori sunt produse prin mijloace mecanice. Astfel, urlatul 
unui câine lovit şi semnalele pentru evitarea accidentelor sunt crezute, pe 
dată ce sunt înțelese. Acestea sunt evidențe intuitive, de care nu se ocupă 
Logica. Logica se ocupă de afirmaţiile a căror evidență este mijlocită, 
adică raționată. Cele mai multe din aceste din urmă afirmaţii nu sunt 
direct, sprijinite pe intuiție, unele chiar în aparență contrazic experiența. 
Aşa bunăoară: « pământul se învârteşte în jurul axei sale în timpul unei 
zile », este o afirmaţie care contrazice intuiţia. Ea devine însă adevăr, în 
lumina cunoştinţelor sistematizate de ştiinţa Cosmografiei. Şi ca ea sunt 
toate afirmațiile care depăşesc înțelegerea datului intuitiv. « Soarele 
luminează pământul » este un adevăr intuitiv, întrucât el se mărgineşte la 
constatarea luminii răspândită de soare în timpul zilei, atunci când faptul 
este confirmat de intuiție, dar că « Soarele luminează pământul» şi în 
timpul nopții (prin răsfrângerea luminii lui pe suprafaţa lunei), acesta este 
un adevăr mijlocit prin cunoştinţele sistematizate de optică. « Omul este 
muritor » este un adevăr intuitiv, întrucât prin om înţe- 


legeni pe individul om înaintea coşciugului căruia ne găsim; devine însă 
adevăr mijlocit, dacă prin om înţelegem totalitatea indivizilor, pe care îi 
cunoaştem, şi devine adevăr ipotetic, adică adevăr care are nevoie să fie 
verificat, dacă prin om înțelegem viața speciei om sau viaţa spirituală 
omenească. Verificarea acestor din urmă adevăruri rămâne pe seama 
biologiei şi ştiinţei culturii. « Bunătatea lui Dumnezeu este nemărginită » 
este un adevăr de intuiţie pentru misticul religios, care ține de Biserica 
creştină, este însă un adevăr mijlocit pentru oricare alt om lipsit de 
simțirea internă a religiei creştine. Cele mai elementare adevăruri de 
intuiție trăită, din momentul ce depăşesc cadrul acestei intuiţii, păstrează 
caracterul lor de adevăr, numai dacă ele pot găsi o confirmare în 
sistematizarea unor cunoştinţe ştiinţifice. De aceea cu drept cuvânt se 
poate zice că adevărurile de intuiţie sunt adevăruri vremelnice şi că 
singure adevărurile mijlocite de raționamentul logic au durată îndelungă. 
Eterne nu sunt însă nici «cele mijlocite de raționament. «Două linii 
paralele, prelungite la infinit, nu se întâlnesc, una cu alta », era un adevăr 
ştiinţific în geometria clasică, dar a încetat să fie în sistematizarea 
ştiinţifică a geometriei bazate pe spaţiul cu mai multe dimensiuni. 
Eternitatea adevărului este un ideal, de care ştiinţa caută să se apropie, 
dar pe care ea nu-l va atinge niciodată. Căci, precum intuiţia este 
condiționată de vremelnicia aceluia care o trăieşte, aşa şi ştiinţa este un 
produs istoric legat de destinul omenirii întregi. 


Şi cu aceste consideraţii suntem ajunşi la aceea ce constituie miezul 
discuţiei noastre. Filosofii raționalişti, dând preferință criteriului constituit 
din legile formale ale rațiunii, aveau subînțeleasă eternitatea acestui 
criteriu față de criteriul experimental. Ei nu se îndoiau că certitudinea 
rațională stă deasupra timpului. De aceea Kant aşează obiectivitatea 
categoriilor intelectului pe ordinea unei experiențe « posibile » 
transcendentale, voind prin aceasta să asigure raționamentului formal 
logic o independență absolută față de experiență reală a omenirii. In 
schimb, tocmai dela această dependenţă pornesc filosofii empirişti, în 
special acei care ţin seama de generalizările Biologiei. Diferendul dintre 
raționalişti şi empirişti, întru cât priveşte criteriul adevărului, stă aşa dar în 
următoarele. Raționaliştii pretind că adevărul este stabilit definitiv prin 
aplicarea postulatelor şi catego-riilor logice, care sunt de o natură diferită 
de aceea a funcţiunilor prin care se câştiga datele simţurilor, pe când 
empiriştii pretind că postulatele şi categoriile logice sunt numai o 
prelungire a funcțiunilor legate de simţuri, prelungire câştigată în cursul 


evoluţiei culturale omeneşti şi care ca atare nu schimbă întru nimic natura 
criteriului pentru stabilirea adevărului; acest criteriu rămânând fundat pe 
intuiţia simțurilor. Cu această constatare, suntem acum constrânşi a repeta 
din nou ' întrebarea pusă mai sus: care dintre ei au dreptate? 

Rezultatele ultimelor cercetări făcute în domeniul Ştiinţei culturii, a 
antropologiei şi a psihologiei limbajului, acestea din urmă mai ales,, fac să 
încline cumpăna mult, dacă nu chiar în mod hotărîtor, în spre empirişti. 
Rezultatele acestea înlătură din calea empiriştilor principalele dificultăți, * 
cu care soluția lor avea de luptat. Ele contribuie anume: ia lămurirea şi 
sprijinirea aserțiunii pe care o făceau empiriştii, dar fără a o putea dovedi 
în deajuns, că între funcțiunile Ipgice raţionale şi funcțiunile intuitiei 
simţurilor nu este un hiatus, ci o trecere gradată, cerută de însăşi evoluția 
naturală a organismului omenesc. 

lată pe scurt aceste rezultate şi consecințele care decurg din ele e 
pentru soluționarea diferendului dintre raționalişti şi empirişti. 


Ştiinţa culturii ne-a familiarizat astăzi cu ideea că desvoltarea ştiinţei stă 
în strânsă dependenţă de psihologia popoarelor creatoare de cultură. 
Ştiinţa nu se naşte şi nu prosperă la întâmplare pe suprafaţa pământului. 
Ea îşi are centrele sale de preferință; centre care coincid cu răspândirea 
unor anumite tipuri de rasă omenească şi pe care le stabileşte 
Antropologia. Fiecare rasă omenească îşi are tipul său sufletesc de care 
sunt legate tendinţe bine hotărîte. Un tip este imaginativ şi contemplativ, 
altul este clar văzător şi practic; unul este profund religios, altul refractar 
la convingeri adânci; unul este pasiv şi fără simţul prevederii, altul 
dimpotrivă activ şi cu simţul prevederii, etc. Popoarele sunt un amestec 
de diferite tipuri; cultura lor însă nu exprimă o rezultantă medie a 
caracterelor tuturor tipurilor, ci numai a unui număr restrâns: a acelora 
care se impun prin energie şi prin originalitate. Cultura este opera 
oamenilor de vocaţie. Aceştia, după natura productivităţii lor, imprimă o 
fiziononie specială fiecărei epoci de cultură. Avem epoce de cultură în 
care predomină: când arta, când ştiinţa, când tehnica, etc., nu fiindcă 
succesiunea acestora s'ar facedupă un ritm special, ci fiindcă oamenii de 
vocaţie apar totdeauna alţii dela o epocă la alta. In ordinea desvoltării 
ştiinţei, secolele nu sunt toate la fel: unele aduc progrese în ştiinţele 
pozitive şi tehnice, altele în ştiinţele istorice; altele în speculaţii 
filosofice şi metafizice. Prin urmare, cultura stă sub dependența 
oamenilor de vocaţie pe care-i are fiecare popor în mijlocul său. Aceasta 
este prima desmințire pe care rezultatele cercetărilor noi ştiinţifice o dau 
filosofilor raționalişti. Mai sunt şi altele, între care cea mai plină de 
consecinţe este următoarea. Omul, la orice tip sufletesc ar aparţine, 
deasupra diferențierilor de tip are o tendință care-l separă de lumea 
animalelor. El se naşte pe pământ ca ființa cca mai slabă. Lipsit de 
instincte, ar muri îndată după naştere dacă n'ar avea adăpost în 
organizarea familiei şi a societăţii omeneşti. Animalele, mulţumită 
instinctelor, se adaptează mediului de viață, fără a avea nevoie să-şi 
desvolte în chip deosebit inteligenţa; omul trăieşte prin mijlocirea 
invențiilor pe care i le procură inteligența. El singur are îndatorirea să se 
completeze şi să se perfecționeze, căci altminteri este amenințat cu 
nimicirea. Cu alte cuvinte, omul se naşte ca o fiinţă destinată să-şi creeze 
ea singură armătura de apărare. El se naşte fără apărare într'o lume 
deschisă, pe care urmează să şi-o cucerească treptat, prin desvoltarea 
inteligenţei. Această cucerire ar fi fost cu neputinţă de realizat, dacă 
omul n'ar fi avut în ajutorul său funcțiunea limbajului. Inteligența lipsită 


de limbaj n'ar fi creat cultura de care se bucură omenirea de astăzi *). 

Această constatare nu este nouă. Ea a fost făcută de mult, fiindcă în 
cele mai vechi definiţii date omului se vorbeşte de însuşirea sa de 
vorbitor. Dar deşi această constatare a fost de mult făcută, interpretarea 
ei adevărată n'a venit decât în urma noilor cercetări făcute în domeniul 
psihologiei limbajului. In definițiile vechi date omului, nu se făgăduia 
importanţa limbajului, se considera însă că limbajul, cu toată importanţa 
lui, este un simplu instrument pasiv în serviciul rațiunii. întâia însuşire a 
omului era rațiunea; a doua, ca ajutor al rațiunii, era limbajul. Din noile 
cercetări ştiinţifice, rezultă că ordinea a fost alta. Limbajul a creat 
posibilitatea rațiunii. Fără vorbire, omul ar fi rămas la intuiţia primitivă a 
simţurilor sale, care nu se deosebeşte cu mult de aceea a animalelor; ba 
încă în unele privințe este mai scăzută de cum este aceea a animalelor. 
Mulțumită vorbirii, omul şi-a transfor- 

mat intuiţiile primite prin simţuri, din date informe în reprezentări legate 
de înţelesuri, pe care lc-a putut apoi comunica semenilor săi. Tot prin 
mijlocirea limbajului, reprezentările definite din ce în ce mai precis s'au 
transformat în simboluri abstracte, care nu mai reprezentau datele 
primitive ale simțurilor, ci punctele de vedere, sau intenționa- litățile, 
urmărite de interesele culturale ale omenirii. Fără mijlocirea limbajului 
nu ar fi fost puse în valoare funcțiunile creierului omenesc, care 
cuprindeau în ele tocmai posibilitatea rațiunii. Este veche observarea că 
omul se naşte cu un creier bogat în materie nervoasă, pe care la început 
nu-l utilizează în mod complet. Această bogăţie este utilizată în 
întregime, numai când începe funcțiunea limbajului *). Şi aci este locul 
de a aminti sentința lui Kant: intuiţia fără abstracție este oarbă, cum şi 
abstracția fără intuiție este ceva gol; numai că trebuie subînțeles în ea că 
abstracția nu este venită din vreo regiune transcendentală a rațiunii, ci 
prin limbaj, din regiunea intuițiilor simțurilor, după un îndelungat stadiu 
de transformare şi de perfecţionare. Limbajul nu creează numai 
posibilitatea rațiunii, ci dă rațiuni şi primele îndrumări. Provocat de el, 
îşi pune omul primele întrebări şi dă primele răspunsuri, privitoare la 
necunoscutul care-l înconjoară. Copilul ia numele obiectului drept însăşi 
fiinţa obiectului. Omul primitiv, de asemeni, a fost robit de magia 
cuvântului şi sub influența acesteia şi-a făurit superstițiile. Magia 
cuvântului stăpâneşte chiar şi astăzi, deşi într'o formă mai puţin 
apăsătoare, majoritatea omenirii* înțelepciunea, aşa zisă populară, este 
în bună parte o exegeză a cuvintelor. Metafora şi sugestiile izvorite din 
înțelesul şi subînţelesul cuvintelor, cât va fi lumea, vor fi considerate ca 
revelatoare de adevăruri profunde şi vor fi ţinute într'o mare cinste de 
către poeți şi de către metafizicieni. Chiar şi cei mai ponderaţi gânditori 
ştiinţifici nu se vor putea elibera complet de sub influenţa limbajului. 
Fiindcă acesta aduce cu sine, în structura sunetelor şi a raporturilor sale 
sintactice, însăşi sufletul poporului din care este plămădită gândirea 
omului de ştiinţă. Gradul de desvoltare al limbajului dă măsura până la 
care se poate ridica gradul de cultură al unui popor. Nu se pot gândi 
adevărurile Geometriei analitice în limbajul Negrilor Papuaşi din 
Oceania. Fiecare limbă de popor îşi are, în structura sa sintactică, măsura 
până la oare se poate ridica înţelegerea ştiinţifică a poporului. Aceeaşi 
gândire din punct de vedere logic, când trece dela un popor la altul, se 
oglindeşte în chip diferit, după natura limbii fiecăruia. Când gândirea 
este de ordine filosofică, originalul este aproape de nerecunoscut. Astfel, 

ideea dialecticei din filosofia germanului Hegel, bunăoară! Trecută în 
Italia a luat un înţeles; în Franţa, alt înțeles în Rusia, alt înțeles, şi în 
Japonia iarăşi, alt înţeles. In fiecare țară, ideea dialecticei hegeliene a 
trebuit să fie exemplificată şi redată în termeni uzuali; exemplificările şi 
termenii uzuali în fiecare ţară însă; după natura limbii, au luat înțelesuri 
deosebite. Nu toate limbile sunt egal de primitoare față de abstracțiile 
filosofice şi ştiinţifice. Unele sunt rebele. Mai toate le deformează după 
tendinţele lor caracteristice» Este interesant, în această privinţă, stilul în 
care sunt scrise diferitele lucrări filosofice contemporane. După vârsta 
culturală a poporului, ideile, într'o ţară, mustează şi fierb ca vinul, 
îmbobocesc ca florile, sau strălucesc luciferic pe bolta cerului, pe când 
în altă ţară, aceleaşi idei sunt înşirate, în chip sobru, ca într'o rece 
demonstrație matematică. Sunt scrieri filosofice din a căror citire te alegi 
cu câteva imagini poetice, şi sunt scrieri filosofice din a căror citire te 
alegi cu convingeri. Cele dintâi reprezintă în mişcarea filosofică, aceea 
ce reprezintă folklorul în producția literară modernă. In Italia, dialectica 
hegeliană a fost aşezată pe planul metafizicei lui Plato. In Franța, şi mai 
ales în Rusia, pe planul politic şi social; în Rusia, dialectica hegeliană a 
fost concepută chiar ca un instrument revoluționar. In Japonia dialectica 
hegeliană a fost legată de discuția existenței neantului. Spiritul limbii a 
condus pe fiecare popor la interpretări diferite. Suntem, prin urmare, cu 
totul departe de teza susținută de filosofii raționalişti, că odată ridicaţi în 
sfera categoriilor logice, ne-am asigurat, pe deplin un criteriu absolut 
pentru cunoaşterea adevărului. Categoriile logice stau sub dependenţa 
categoriilor gramaticale ale limbii, oricât de mare ar fi dorința omului de 
ştiinţă să se emancipeze de sub ele. Iar categoriile gramaticale stau sub 
dependenţa datelor intuiției sensibile. Avem în rațiune aceeaşi lume 
sensibilă, pe care o au şi simţurile înaintea lor, cu deosebire numai că în 
rațiune datele lumii sensibile, prin mijlocirea limbajului, sunt înlocuite 
cu simboluri create după interesele culturii omeneşti. Cu alte cuvinte: 
limbajul aduce în câmpul raţiunii noastre o lume mai redusă, de cum este 
aceea pe care 


o avem înaintea simţurilor; în schimb însă, el aduce o lume ordonată după 
intenţionalitatea noastră, şi pe care deci o putem mai uşor înțelege şi 
stăpâni prin prevedere. 


84. ADEVĂRUL LOGIC ŞI CREDINŢELE. — Acum avem toate 
elementele pentru a da o concluzie discuţiei noastre asupra criteriului 

după care se cunoaşte adevărul. 

Un criteriu absolut, prin care să cunoaştem adevărul adecvat lumii 
sensibile, — sau realității depline, — nu intră în competenţa Logicei ca 
să-l dea. Logica dă numai criteriul, potrivit lumii create prin mijlocirea 
limbajului; lume constituită din simbolurile abstracte şi care este avutul 
propriu al inteligenţei. Adevărul adecvat acestei lumi reduse-este 
subordonat intuiției din care este extras. Criteriul lui consistă în metoda 
care-l verifică. Este adevăr logic afirmaţia care după verificare este 
încorporată unei sistematizări ştiinţifice. Această încorporare în 
sistematizarea ştiinţifică aduce consacrarea verificării. Bine înţeles, ea nu 
este o consacrare a adevărului absolut. Adevăruri absolute, din punct de 
vedere logic, nu este dat să le avem. 

Pe lângă adevărul logic, care este adevăr în cadrul lumii reduse a 
simbolurilor abstracte, există şi adevărul de intuiție, precum am văzut. 
Acesta din urmă, în conţinut, este mai plin şi mai adânc. Ce poate fi mai 
plin şi mai adânc oare, decât durerea pe care o exprimă cuvintele 
disperate ale unei fiinţe iubite? Dar adevărul de intuiție nu se poate 
verifica de oricine şi nu se poate încorpora unei sistematizări ştiinţifice, ci 
rămâne o proprietate individuală a aceluia care l-a simțit, fără valoare de 
circulaţie. Adevărul logic este o valoare, de circulație. Acela care-l aude 
îl poate verifica şi-l poate pune în aplicaţie după trebuință. Adevărul de 
intuiție este plin şi adânc, dar fiind individual şi neverificabil, după voie, 
el nu poate servi ca bază pentru prevedere. Puterea lui stă însă în rădăcina 
intuitivă de care este prins. El este o credinţă, iar nu propriu zis un adevăr. 

Aşa şi este denumit de obicei. 

Adevărul logic este afirmaţia unui raport între noțiuni abstracte, raport 
care se poate verifica de oricine, şi care face parte dintr'o sistematizare 
ştiinţifică, pe când credinţa este afirmaţia izvorită direct 

din experiența intuiției unui individ; afirmaţie care nu se poate verifica 
de oricine, ci numai împărtăşi de acei cu o experienţă de aceeaşi natură. 
Adevărul logic are gradul de certitudine, pe care îl are sistematizarea 
ştiinţifică din care face parte. Cu cât ştiinţele îşi întăresc sistematizările 
lor prin perfecționarea metodelor de cercetare şi de verificare, cu atât şi 
cunoştinţele lor dobândesc un grad mai înalt de certitudine. Certitudinea 
cunoştinţelor de Mecanică este astfel superioară  certitudinei 
cunoştinţelor de Biologie. Pe gradul de certitudine avem apoi gradul de 
prevedere. In practică, de cele mai multe ori, certitudinea şi prevederea 
se iau, una în locul alteia. Ce trebuie să zicem însă de certitudinea 

credințelor? Are şi această certitudine grad; şi dacă are, după ce măsură îl 
putem stabili? 

Răspunsul nu este uşor de dat. Credinţa, precum am mai spus, 
exprimă o realitate cu mult mai plină şi mai adâncă, de cum o exprimă 
adevărul ştiinţific. Ea se pretinde a fi adecvată în mod sincer la reala 
experienţă intuitivă a omului; nu la o experienţă redusă, deci oarecum 
mutilată, prin diverse intenționalități culturale, aşa cum este adevărul 
ştiinţific. Verificarea ei nu cunoaşte metodă ştiinţifică: metoda ştiinţifică 
presupune o dispunere a experienţei într'o ordine voită, adică este o 
experienţă artificială. Credinţa nu se verifică, ci se trăieşte de un om 
singur; se trăieşte de mai mulți oameni în acelaşi timp; se trăieşte încă, 
nu numai de mai mulți oameni în acelaşi timp, dar şi de multe generații 
de oameni, succesiv; oare faptul că se trăieşte, nu este în deajuns temei 
de certitudine? 

Aici ne găsim înaintea marei probleme a certitudinei, pe care o au 
credințele legate de sensul existenței omului pe pământ şi care privesc 
morala şi religia omului. Faptele materiale ale naturii, precum şi faptele 
vieţii animale pot fi explicate fără ajutorul credințelor morale şi 
religioase. Explicarea lor se poate da într'un sistem strict ştiinţific, fără 
niciun amestec cu înţelegerea rostului lor pe lume. Explicarea existenţei 
lor nu implică nevoia moralei şi a religiei. Explicarea existenţei omului 
însă implică această nevoie. Omul are o existenţă, nu numai în fapt, ci şi 
în înţelegere. El simte nevoia să ştie pentru ce există pe lume. Această 
nevoie face din el o ființă morală şi religioasă. 


Credinţele morale şi religioase izvorîsc, cu alte cuvinte, dintr'un fond tot aşa de 
adânc, dacă nu chiar mai adânc decât este acela al ştiinţei. Certitudinea lor este 
diferită de aceea pe care o are adevărul logic, dar ea este tot aşa de naturală 
omului, şi este pentru desvoltarea culturii omeneşti, tot aşa de normativă cum este 
aceea a adevărului logic. **LE C ŢIA XL-a 

85. UNITATEA ŞTIINŢEI. — In problema unității ştiinţei, regăsim 
multe din chestiunile discutate până aci, fiindcă problema unității ştiinţei 
este problema centrală în Teoria Cunoştinţei. De soluţionarea ei depinde 
soluţionarea multor altor probleme care stau în legătură cu natura şi 
valabilitatea adevărului. Dacă ştiinţa, adică suma adevărurilor învățate în 
şcoală şi aplicate în viața practică, este unitară în metodele ei, atunci 
urmează dela sine, că aceiaşi unitate o vom găsi în analiza fiecărui adevăr 
în parte: vom găsi peste tot un proces genetic unitar şi un criteriu unitar de 
valorificare. Dacă, dimpotrivă, ştiinţa nu constituie o unitate, atunci 
urmează dela sine, că adevărurile ei vin din origini diferite şi sunt 
valorificate, după criterii diferite. Problema însăşi, dacă Logica este una şi 


42!) Această întrebare şi-o pune tânărul metafizician român C. Noica, în 
disertaţia sa de doctorat, intitulată: Schiţă pentru istoria lui: Cum c cu putință ceva 
nou. (Bucureşti, 1940). 
*) Gerhard Lehmann, Kants Nachlasswerk und die Kritik der Urteilskraft 
(1939), p. 85. 
*) Konrad L.orenz, Kants Lehre vom Apriorischen im Lichte gegenwărliger Biologie. (Blătter 
fiir deutsche Philosophie, Bând 15, p. 95). 
43 Arnold Goblen, Der Mensch. Seine Natur und seine Stellung in der Welt 
(1940) ; C. Rădulescu-Motru, Apriorism, vocaţie şi ştiinţă (Revista de Fiiosofie, voi. 
XXVI, Ianuarie 1941). 
* Georg Sehmidt-Rohr, Mutter-Sprache. Vom Amt der Sprache beider Volk- werdung, 1933; 
Friedrich Kainz, Psychologie der Sprache, Voi. 1, 1941; I>. Weis- berger, Mutlersprache u. 
Geistesbildung, 1929. 


nu poate fi decât una, sau pot fi mai multe Logici, aşa precum s'a şi 
susținut de unii etnologi, în urma studiilor făcute asupra mentalități 
popoarelor primitive, tot în legătură cu problema unității ştiinţei, poate fi 
soluţionată;, căci unitatea Logicei şi unitatea Ştiinţei, deşi nu se suprapun 
exact una alteia, au totuşi aproape aceiaşi extensiune. Una presupune pe 
cealaltă. Nu poate fi o unitate de logică, fără să fie dată o unitate de ştiinţă 
şi tot aşa, o unitate de ştiinţă, fără o unitate de Logică )). 
Soluţionarea acestei mari probleme a fost urmărită, dela începutul 
desvoltării filosofiei europene, fără să fie însă găsită definitiv nici până 
astăzi. Ea se menţine într'un provizorat, pe care mulți filosofi nu vor să-l 
declare pe faţă, ci caută să-l ascundă în mod cât mai meşteşugit. Acest 
provizorat dă loc la cele mai controversate teorii alefilosofiei. De pe 
urma lui, avem discuţia dintre raționalism, şi empirism; dintre realism şi 
nominalism; dintre dogmatism şi relativism; dintre transcendent şi 
imanent; dintre logicism şi psihologism, etc., care amenință să nu 
sfârşească vreodată, întru cât argumente găseşte fiecare dintre aceste 
teorii, pe câtă vreme probarea unităţii ştiinţei nu este definitivă. Nu este 
soluționare care să aducă după sine consecințe atât de grele, decum 
aduce aceea a problemei dacă ştiinţa este unitară, sau nu. Ea constituie 
răscrucea din care pornesc principalele direcţii de cercetare în câmpul 
logicei contimporane. 

Provizoratul, în care se menţine soluționarea problemei, dacă ştiinţa 
este unitară sau nu, este datorit ambiguității de înțeles în care sunt 
concepuţi însăşi termenii problemei. Unitatea ştiinţei poate fi înţeleasă în 
două feluri. Poate fi înțeleasă ca unitate a actelor mintale, prin mijlocirea 
cărora se ajunge la cunoştinţe ştiinţifice şi în acest caz unitatea este 
aceea ce filosofii numesc de obicei categoria unității raționamentului şi 


de altă parte, ea poate fi înțeleasă ca o unitate constituită din date 
obiective (esențe şi relații ontice) care există în afară de mintea 
omenească şi se impun acesteia prin intuiții directe, sau evidențe 
neatinse de relativitatea individualităţii psihologice; şi în acest caz 
unitatea este de ordine transcendentă, confundându-se cu unitatea 
universului. Aceasta de a doua unitate depăşeşte raza de extensiune a 
raționamentului şi asupra ei afirmaţii categorice nu se pot face. 
Universul poate fi un cosmos unitar şi poate fi un haos fără unitate, întru 
cât datele care-l constitue sunt cu existența lor de sine. In această unitate 
a universului, pe care nu o putem afirma, intră date de natură materială, 
precum şi date de natură ideală, căci formele şi relaţiile ideale pot fi tot 
aşa de transcendente minţii omeneşti, ca şi corpurile materiale. Prin 
urmare, ştiinţa care ar cuprinde cunoştinţe, ce oglindesc direct datele cu 
caracter ontic, poate să fie şi poate să nu fie unitară; filosoful poate 
susține tot aşa de bine unitatea ca şi pluralitatea datului ontic. Cu totul 
altmintreli se întâmplă cu înţelesul de categorie a unității actelor din 
conştiinţă. Făcându-l să depindă de. condiţiile în care se desfăşură 
raționamentul şi întru cât nu putem concepe acest raționament decât ca 
unitar, ştiinţa devine unitară. Adică, mai popular exprimat: dacă 
cunoştinţele ştiinţei, sunt simple simboluri care servesc ca instrument la 
orientarea vieții omeneşti, atunci unitatea este o condiție fundamentală a 
ştiinţei, fiindcă o ştiinţă fără unitate n'ar putea servi pentru orientare, ci 
ar fi mai curând un blestem pentru soarta omului. Dacă, dimpotrivă, 
cunoştinţele ştiinţifice sunt o emanaţie directă a realității ontice, care se 
impune minții, nerămânând acesteia decât libertatea de a le aplica sau 
nu, după interesele, vieții practice, atunci unitatea unor atari cunoştinţe 
este pentru om un simple deziderat, sau un ideal, iar nu o afirmație 


dovedită. Noi, oamenii, suntem constituiți în aşa fel, că nu putem 
raționa, decât legând multiplicitatea cunoştinţelor de unitate; aceasta nu 
însemnează însă, că o minte supraomenească, liberă de această 
îndatorire, să nu poată cunoaşte în perspectiva pluralistă *). 

Această ambiguitate de înțeles în formularea unității ştiinţei a fost 
cauza că problema noastră nu şi-a găsit până acum o soluţionare 
definitivă. Trecerea dela un înţeles la altul, făcea ca soluționarea bazată 
pe un înţeles să fie răsturnată prin o argumentare bazată pe celălalt 
înțeles. Provizoratul a rezultat din amestecul continuu al adevărului 
elaborat din experienţă, cu adevărul intuit, sau impus prin arătarea 
onticului. Când unul, când altul a făcut să încline balanţa în soluţionarea 
urmărită de filosof. Izbutea să se impună adevărul elaborat de 
experienţă, atunci unitatea ştiinţei era afirmată, ca o consecință a unității 
raționamentului, dar ştiinţa, în cazul acesta, era relativă, fiindcă era pe 
măsura experienţii omului; izbutea, dimpotrivă, să se impună adevărul 
onticului, atunci unitatea ştiinţei era compromisă, în schimb adevărurile 
ei erau de valoare absolută. Astfel istoricul problemei noastre a consistat 
într'o veşnică pendulare între empirismul relativist, de o parte, şi 
dogmatismul absolut de cealaltă parte, începutul acestei pendulări 
datează dela Plato. Plato este chiar primul filosof, care-şi dă seama că 
ambele adevăruri, deşi de origină diferită, pot fi deopotrivă susţinute în 
filosofic. Multiplicitatea datelor venite prin simțuri, prelucrată de 
raționament, duce la adevăruri morale, cum Socrate a probat-o în 
deajuns, fundcă prin raționament multiplul sensibil este înlocuit prin 
abstracția unitară şi cu aceasta este dată prima temelie a cunoștinței 
adevărate; dar la acest adevăr, scos din experiență, după Plato trebuie 
adăogat de îndată, şi încă insistent adevărul pe care mintea omenească îl 


intuieşte în lumea ideilor, izvor şi mai bogat de cunoştinţe luminoase. 
Adevărul elaborat din mulți- 


plicitatea datelor sensibile stă sub conducerea acestuia din urmă; este o 
simplă copie. Aristotel, care continuă pe Plato, nu recunoaşte, între 
adevărul elaborat din datele simţurilor şi adevărul ontologic o despărțire 
atât de radicală; ci el caută să îmbine ontologicul în sensibil pe cât se 
poate; cu toate acestea despărțirea rămâne şi la el şi rămâne tot în 
favoarea onticului. In Logica sa, onticul ocupă locul principal; el este 
creator de cunoştinţe, adică de lumină: este apophantic. După aceşti doi 
mari filosofi elini, mintea omenească se compară cu o harfă ce stă să 
prindă prin rezonanţă adevărurile, în care ea se scaldă; şi nu este, după 
cum cred empiriştii, un laborator în care se plămădesc prin operaţii 
succesive, datele schimbătoare ale sensibilităţii în date stabile şi cu 
valoare de adevăr. Pentru Aristotel, ca şi pentru Plato, izvorul principal al 
ştiinţei stă dincolo de conştiinţa omului şi deci ştiinţa nu este pe măsura 
omului. Dacă ştiinţa este unitară sau nu, aceasta depinde, nu de raţiunea 
omenească, ci de rațiunea care câr- mueşte universul întreg. Dacă 
universul este un cosmos şi nu un haos; dacă peste el este un singur 
Dumnezeu şi nu mai mulți, atunci şi ştiinţa minţii omeneşti, care este o 
simplă rezonanță a cosmosului, va fi unitară. Proba definitivă a acestei 
unităţi, în orice caz, nu o va produce logica omenească. Ea se va impune 
din afară, aşa cum se impun toate realitățile supraomeneşti. Ya fi o probă 
prin credință, iar nu prin raționament logic. 

Filosofia creştină înlătură pentru mai multe secole problema unității 
ştiinţei dela ordinea zilei. Dumnezeul creştin, Unul Atotştiutor şi Atot 
Făcător este considerat ca însăşi rațiunea universului; în concepția lui 
este implicată unitatea. Ştiinţa omenească, în măsura în care răsfrânge în 


ea rațiunea lui Dumnezeu, este unitară. Filosofii creştini, luară ştiinţa lui 
Aristotel ca fiind corespunzătoare acestei cerințe şi se grăbiră a o utiliza 
în serviciul credinţei. 


Problema deveni însă de actualitate, de îndată ce ştiinţa lui Aristotel pierdu 
din încrederea ce-i fusese acordată. Căci ştiinţa lui Aristotel îşi câştigase 
încrederea mulțumită postulatelor sale ontologice, iar nu acordului cu 
experiența. De îndată ce prin cercetările experimentale se putură stabili 
adevăruri noi, ştiinţa lui Aristotel ajunse a fi socotită ca simplă tradiție şi 
deci supusă discuţiei, alături de toate tradiţiile. In felul acesta o socoti 
filosoful Descartes, împreunăcu toți oamenii' de știință experimentală, dela 
începutul timpurilor moderne. Ştiinţa, după Descartes, nu se poate baza pe 
tradiție, care poate oricând fi pusă la îndoială, ci pe evidenţa dată de 
gândire, fiindcă numai această evidență asigură unitatea de criteriu în 
descoperirea adevărului. Descartes nu se opreşte însă aci. El năzueşte la 
stabilirea unei metode universale, valabilă pentru tot felul de adevăruri. 
Evidenţa dată de gândire nu trebuie să se mărginească la fundarea 
adevărurilor ontologice, ci şi la fundarea celor experimentale, căci numai 
atunci unitatea ştiinţei este asigurată pe deplin. Cu punerea acestei mari 
probleme, Descartes îşi merită titlul de părinte al filosofiei moderne; 
fiindcă după el, toți filosofii cari îi urmează, îl continuă: unii corec- tându- 
1, alţii completându-l, toţi aproape fără excepție, având aceiaşi năzuință 
ca şi el şi anume: să găsească metoda universală, după care mintea 
omenească ajunge la cunoaşterea adevărului deplin, experimental şi 
ontologic. 


Năzuinţa continuă, întru cât marea problemă nu şi-a aflat nici până azi 
soluţionarea. Soluţia dată de Descartes n'a avut o lungă durată. Ea este 
cunoscută în istoria filosofiei, sub denumirea de rațio- înalismul cartesian 
şi consistă în generalizarea metodei prin care a fost creată (tot de 
Descartes) geometria analitică. Gândirea, sprijinită pe raporturi 
cantitative, prin desfăşurarea ei continuă şi uniformă, ajunge la adevăruri 
geometrice, fără a mai ține seama de configurația spațială; ea crează 
adevărul, fără a avea nevoie de un suport exterior °). Generalizând această 
metodă, peste toate câmpurile de ştiinţe, Descartes ajunge la teoria că 
raţiunea omenească devine un focar de iluminare, prin propria sa 
desfăşurare. Existenţa lui Dumnezeu, precum şi proprietățile unui corp 
geometric, reies din definițiile clare şi evidente pe care şi le dă gândirea. 
Dumnezeu există, fiindcă ideea de perfecțiune, cu care El se identifică şi 
pe care şi-o crează gândirea, nu se poate concepe decât legată de existenţă. 
Descartes urmăreşte, cu alte cuvinte, să stabilească o punte de legătură 
între ontologic şi relativul experimental pe baza luminei izvorite din 
mişcarea însăşi a gândirii. Şi încrederea în această metodă raționalistă este 
la dânsul aşa de mare, că a putut să scrie, în partea finală a scrierii sale 
Discours de la methode pour bien conduire sa raison et chercher la verite dans 
Tes Sciences (un titlu care prin sine chiar vorbeşte în destul), următoarele 
cuvinte:« După ce am arătat care sunt legile naturii şi bazându-mi 
argumentele pe niciun alt principiu, în afară de acel al perfecțiunii infinite 
a lui Dumnezeu, am căutat să demonstrez că toate aceste legi sunt aşa de 
evidente, că însuşi Dumnezeu, dacă ar fi să creieze din nou alte lumi, nu 
s'ar putea lipsi de ele »*). Adică, chiar dacă ar fi mai multe lumi, create de 
Dumnezeu, legile lor ar face parte din aceiaşi ştiinţă. Ştiinţa este unitară, 
în rațiunea umană, ca şi în rațiunea divină. 


ONTICUL ŞI EMPIRICUL, SAU LOGISM ŞI PSIHOLOGISM. — 
Raționalismul eartesian găsi un viguros adversar în empirismul filosofilor 
englezi John Locke, George Berkeley şi David Hume, care despărțiră din 
nou cunoaşterea empirică de cea ontologică, explicând pe cea dintâi, ca 
singura naturală şi contestând cu desăvârşire pe cea de a doua. Pendularea 
între soluţiile, când favorabile ontologicului, când favorabile empiricului, 
începe din nou. De astă dată însă într'o formă cu totul nouă. Discuţia 
descinde de pe planul înalt, şi nebulos al Metafizicei pentru a se duce pe 
planul cunoscut al metodelor ştiinţifice. Empiricul nu mai este luat în 
înțelesul de « părere trecătoare », de « posibilitate », aşa cum obişnuiau 
filosofii până aci, ci în înţelesul precis de psihologic. John Locke, 
Berkeley şi David Hume cercetează cu amănuntul funcțiunile simțurilor, 
precum şi funcțiunile intelectului, arată partea pe.care o au unele şi altele 
la formarea cunoştinţelor şi conchid, pe baza unor observații conduse în 
mod ştiinţific, la primatul pe care-l au simţurile şi în genere psihologicul, 
în dobândirea cunoştinţelor. Cercetările lor au găsit, după ei, numeroşi 
continuatori, cari au extins înțelesul psihologicului, dela simţuri, şi dela 
funcțiunile intelectuale, la tipul de personalitate şi de cultură, integrând 
astfel ştiinţa între mijloacele de adaptare şi de orientare a conştiinţei 
omeneşti. Onticul, la rândul său, a trecut şi el printr'o transformare 
analoagă. Dela înţelesul nebulos, pe care 1-l da metafizica veche şi 
teologia Evului Mediu, a ajuns la un înțeles, care-l face să fie tolerat între 
definițiile Matematicei. După cercetările unui Ed. Husserl, de o parte şi 
ale lui David Hilbert, de altă parte, el este datul axiomatic al logicului în 
deosebire de psihologic; este aceea ce nu se leagă prin origine de 
individualitatea subiectivă a conştiinţei, ci este dat deadreptul conştiinţei, 
printr’o intuiție extra-subiectivă.Cu această transformare produsă, atât în 
înțelesul empiricului, cât şi în înțelesul onticului, ne-am aştepta ca 
problema unităţii ştiinţei să fie în câştig,, adică să se apropie de o 
soluționare. Aşteptarea noastră este însă înşelată. Problema unităţii ştiinţei 
n'a câştigat prea mult, după transformarea produsă în înțelesul termenelor 
de empiric şi ontic. Provizoratul în soluționarea ei, pare dimpotrivă a se fi 
aşezat pe o durată mai lungă. Logismul şi psihologismul; logismul ca 
apărător al onticului şi psihologismul ca apărător al empiricului; sunt 
astăzi într'o atitudine de vrăşmăşie mai dârză, de cum erau odinioară 
raționalismul cartesian şi empirismul lui John Locke; iar acordul între ele 
pentru a afirma unitatea ştiinţei, nu se vede deloc. Onticul, pe care 
clădeşte logismul, este indiferent la problema unităţii ştiinţei. Formele şi 


relaţiile care-l constituesc, se impun prin evidenţa lor proprie, indiferent 
dacă ele găsesc o conştiinţă omenească pentru a le înţelege şi mai ales 
indiferent dacă găsesc o aplicaţie în ştiinţă. Onticul planează deasupra 
vieții omeneşti. Dacă această viaţă îi prinde existența, înțelegându-l şi 
punându-l în practică, este bine de ea; dacă nu-i prinde existenţa, onticul 
nu pierde nimic; viața omului rămâne să se descurce cum îi va fi destinul. 
La o unitate, nu poate fi ținut onticul, fiindcă unitatea ar fi pentru el o 
aservire la un scop, ar fi subordonarea lui la o rațiune de a fi şi aceasta ar 
fi cu totul incompatibil cu el. La o unitate poate fi ținut numai empiricul, 
fiindcă acesta este aservit individualității omeneşti. In empiric, trebuesc 
păstrate postulatele identității, al contradicției, al terțului exclus şi al 
rațiunei suficiente, fiindcă numai mulțumită acestor postulate cunoştinţele 
izvorite din el ajută la conservarea şi orientarea individualității omeneşti. 
In ontic însă, aceste postulate sunt de prisos, întru cât cunoştinţele izvorite 
din el nu cer o aplicaţie; ele există de sine, ca adevăruri deasupra timpului 
şi spațiului, deasupra individualității omeneşti. Dacă onticul se contrazice, 
sau se păstrează identic, dacă lui 1 se aplică postulatul terţului exclus, sau 
al rațiunei suficiente, acestea toate nu se pot şti, întru cât nu există 
deasupra lui o minte care să-l cuprindă într'o unitate. Onticul este cerul 
presărat cu nenumărate stele, despre care nimeni nu poate şti de constitue 
sau nu o unitate. Numai cunoştinţele dobândite pe cale empirică, întru cât 
sunt verificate după reguli statornicite în metode conştiente, pot fi adunate 


în sistematizări unitare, fiindcă unitatea la ele este o condiţie de bază, 
cerută de conştiinţa omului. Aceea ce omul îşi elaborează, el însuşi, în 
domeniul cunoștinței are ca ţintă unitatea. Empiricul se transformă în 
ştiinţă unitară, fiindcă este condiționat de unitatea conştiinţei. Unde 
unitatea de conştiinţă lipseşte, lipseşte şi unitatea ştiinţei. Onticul, fiind 
lipsit de o unitate de conştiinţă nu poate duce la o unitate de ştiinţă. Pentru 
a ajunge la această unitate de ştiinţă, el trebuie, sub o formă, sau alta, să 
fie suprapus empiricului şi dimpreună cu acesta să fie subordonat unei 
unități de conştiinţă supraindividuală. 

Această necesitate a văzut-o cu multă pătrundere Kant. Soluția dată de 
Kant şi de care ne-am ocupat pe larg mai înainte, are un îndoit scop. De o 
parte, ea limitează precis aceea ce intră şi aceea ce nu intră în domeniul 
ştiinţei. Intră în domeniul ştiinţei, după ea, multiplul sensibilităţii, elaborat 
în cunoştinţe obiective, prin categoriile intelectului ; şi rămâne în afară de 
afară de ştiinţă rămân astfel toate afirmaţiile cu caracter moral şi religios. 
In acelaşi timp, soluția lui Kant găseşte şi mijlocul, ca formele matematice 
ale onticului să intre în ştiinţă ca judecăți sintetice produse pe baza 
intuițiilor apriori de . timp şi de spaţiu. Numai afirmaţiile asupra 
substanţei sufletului, asupra liberei voințe, asupra existenţii lui Dumnezeu, 
etc., nu intră în domeniul ştiinţei. Cu această concesie el împacă în parte şi 
ontolo- gismul. Dincolo de ştiinţă, este domeniul credinței. Ştiinţa este 
unitară, fiindcă este produsul unei unităţi de conştiinţă; credinţa este pe 
deasupra orişicărei determinări, fiindcă orişice determinare a ei ar fi o 
limitare artificială. Omnis determinatio, negatio. 


Soluţia lui Kant nu pune capăt provizoratului. Dă însă o îndrumare. 
Importanţa ei stă în aceea că prin ea este pusă în evidenţă corelaţia dintre 
obiectivitatea cunoştinţelor ştiinţifice şi unitatea de înţelegere (unitatea de 
apercepţie) a conştiinţei omeneşti. Este cunoştinţă obiectivă ştiinţifică, după 
Kant, nu tot ce intră în câmpul conştiinţei; căci în câmpul conştiinţei intră 
întreaga multiplicitate a sensibilităţii, atât sensorială propriu zisă, cât şi 
afectivă, ci numai aceea ce conştiinţa prinde în unitatea ei de înțelegere. 
Unitatea de înțelegere a conştiinţei însemnează funcțiunea de sistematizare, 
după anumite categorii ale judecății. O credință; o intuiție; un sentiment,etc., 
pot intra în câmpul conştiinţei, dar ele întru cât nu găsesc în unitatea 
conştiinţei categoriile de judecată care să le sistematizeze, nu formează 
cunoştinţe ştiinţifice obiective, ci sunt date subiective, cărora nu le putem 
refuza certitudinea, negreşit, dar pe care nu putem funda sistemele noastre 
ştiinţifice. Prin urmare, nu funcțiunile senso- riale sunt un izvor direct de 
cunoştinţe ştiinţifice, cum socoteau empi- y riştii din şcoala lui John Locke, 
ci funcțiunea de unitate aperceptivă a conştiinţei. Această funcțiune alege, 
din câmpul întreg al conştiinţei, datele ce se pot subordona categoriilor 
judecății, pe care le sistematizează în ştiinţă unitară; iar tot ceea ce nu se 
poate subordona, ea îl lasă la o parte ca material al credințelor, al 
presimţirilor, al misterului. .. Onticul nu este exclus din domeniul ştiinţei, în 
mod principial. El intră în ştiinţă, întru cât poate fi prins în unitatea 
aperceptivă a conştiinţei. Astfel, axiomele matematice, deşi nu se verifică 
prin simţuri, intră totuşi în ştiinţă, fiindcă ele pot fi puse în acord cu unitatea 
aperceptivă a conştiinţei, prin mijlocirea formelor apriori de timp şi de 
spaţiu. 

In rezumat: atât empiricul, cât şi onticul, întru cât asupra lor mintea 
omenească îşi poate aplica categoriile e1 de judecată, dau material pentru 
cunoştinţe ştiinţifice. Aceste cunoştinţe formează un tot unitar, pentrucă 
sunt condiţionate de unitatea de apercepţie. Toate însă, câte nu intră în 
sfera de aplicație a categoriilor, rămân în afară de ştiinţă, oricâtă 
certitudine ar prezenta în conştiinţa omenească, existența lor. In acest caz 
sunt imperativele morale şi religioase. Sfera ştiinţei obiective şi unitare 
nu se confundă cu sfera conştiinţei. Raţionalul nu cuprinde întreg realul. 


Importanţa soluțiunii lui Kant pentru problema unității ştiinţei stă, precum 
am spus, în aceea că ea pune în evidență corelația dintre unitatea 
cunoştinţelor ştiinţifice şi unitatea de apercepție a conştiinţei omeneşti. 
Această unitate de apercepţie este o funcțiune spontană, care aminteşte în 
multe privinţe pe /ogosul filosofilor antici. Este transcendentală 
ci se poate aplica la orice date sensibile posibile ; este, cu alte cuvinte, o 
funcțiune de unificare pentru orice experiență sensibilă (fuer jede 
moegliche Erfahrung). Temeiul pe care se sprijină Kant pentru a afirma 
funcția de apercepţie, cu caracterul eiunitar şi spontan, este identitatea 
conştiinţei în cursul duratei sale. Această identitate permite crearea 
categoriilor de judecăţi, care se pot aplica asupra datelor experienţii, ca 
reguli, sau legi, aşa cum omo- geneitatea formelor de timp şi spațiu 
permite crearea de judecăţi sintetice matematice. Fără această identitate în 
cursul duratei conştiinţei, n'ar fi posibilă recunoaşterea amintirilor; n'ar fi 
posibilă înţelegerea şi cu aceasta nici ştiinţa. Dacă omul ajunge la o 
înțelegere a experienţii sale, aceasta se datoreşte faptului că el se poate 
recunoaşte ca identic cu sine însuşi. Din identitatea cu sine însuşi rezultă la 
el unitatea de criteriu în găsirea adevărului şi implicit unitatea ştiinţei. 

In ce înţeles este luată însă identitatea pe care o găseşte Kant în 
conştiinţa proprie omenească? In înţeles psihologic? Evident că nu, fiindcă 
această identitate este departe de a prezenta condiţiile cerute pentru 
sintezele apriorice. Identitate, în înțeles psihologic, la el nu există. In orice 
caz nu există decât cu o vagă aproximaţie. Intre datele conştiinţei 
psihologice, raporturile sunt totdeauna relative. Kant ia identitatea de 
conştiinţă în înțeles matematic, ca o ordine numerică, fiindcă numai pe o 
asemenea ordine se pot construi reguli apriori. De aceea, deşi pentru 
constatarea identității Kant se referă Ja observația internă a omului şi deci 
se aşează pe terenul psihologic, când este vorba însă de unitatea 
apercepţiei şi de categoriile judecății părăseşte acest teren şi trece pe 
terenul transcendental. Conştiinţa nu mai este pentru el conştiinţa reală a 
eului omenesc, ci este conştiinţa în genere (Bewusstsein iiberhaupt) *). 

In acest punct esențial socotim că este locul de a se aduce o com- 
pletare soluţiei kantiene, pentru a o pune în acord cu cercetările ştiinţifice 
contemporane. 


PERSPECTIVA APRIORISTĂ ȘI PERSPECTIVA ISTORICA. — Pe o 
identitate de conştiinţă, în înţeles psihologic, este cu neputinţă a funda 


criteriul adevărului şi unitatea ştiinţei. Despre acest lucru nimeni nu se mai 
îndoieşte astăzi. Conştiinţa, în înţeles psihologic este o funcțiune, sau mai 
bine zis un complex funcțional, care serveşte la adaptarea individualității 
eului omenesc la mediul său de viață. Această adaptare n'are nevoie 
numaidecât de ştiinţă, ci ease poate săvârşi şi fără ştiinţă; de aceea omul a 
şi trăit multe veacuri fără ştiinţă. Conştiinţa generatoare de ştiinţă este un 
produs tardiv în istoria omenirii. In special conştiinţa identității a avut 
nevoie de o lungă pregătire, înainte de a se afirma. Această pregătire 1-a 
fost dată, într'o mare măsură, prin răspândirea funcțiunii limbajului, ca 
funcțiune de fixare a datelor experienţii şi de comunicare între oameni. 
Limbajul n’a fost dela început, un limbaj ştiinţific; vreme îndelungată el a 
desemnat obiectele experienţii într'un mod vag, capricios şi adeseori 
rătăcitor. Metafora a precedat definiția precisă; polivalenţa subiectivă, 
adică înțelesul canalizat în tot felul de direcţii, o au şi astăzi copiii în 
întrebuinţarea cuvintelor; ea a fost o regulă în timpul de copilărie a vieții 
omeneşti. Unitatea de conştiinţă în care este implicată identitatea de înțeles 
a termenilor vorbirii şi cu aceasta şi începuturile ştiinţei, este o arătare 
relativ recentă în istoria culturii omeneşti. Dar o arătare, care în cele din 
urmă s'a produs, printr'o evoluţie naturală a sufletului omenesc... 

Omul de ştiinţă contemporan, care a luat cunoştinţă de această 
evoluție naturală a sufletului omenesc, îşi pune întrebarea: Intru cât este 
necesară ipoteza unei conştiinţe pe plan transcendental, pentru explicarea 
unui fapt care s'a petrecut în condiții asemănătoare cu toate faptele de 
cultură? De ce naşterea ştiinţei să aibe nevoie de o spontaneitate a 
apercepţiei pe plan transcendental, când arta şi tehnica de muncă în 
genere, s'au produs şi au evoluat fără să fi fost nevoie de acest plan 
transcendental ? 


La aceste întrebări, răspunsul nu poate fi decât următorul. Conştiinţa în 
genere, cu unitatea ei de apercepţie transcendentală, este o ipoteză de 
prisos. Ştiinţa şi-a găsit condiţiile ei de naştere şi de desvol- tare în 
destinul însuşi al vieţii omului pe pământ. Corelația în care stă această 
viață cu întreaga lume înconjurătoare, a determinat apariția conştiinţei şi 
succesiv apoi diferențierile acesteea. Actele de spontaneitate şi de 
unificare pe care Kant le atribue apercepţiei pure, ca petrecându-se pe 
plan transcendental, sunt comune peste, tot în straturile vieţii sufleteşti. In 
această privință, Kant împărtăşeşte eroarea vechilor filosofi, care 
considerau logosul singur capabil de spontaneitate şi de unificare ; restul 
vieţii sufleteşti, în special sensibilitatea, fiind pentru ei de natură 
receptivă. Astăzi, ştiinţa psihologieinu mai face această deosebire. Actele 
sensibilităţii sunt tot aşa de spontane şi unificatoare ca şi acelea ale 
apercepției. Deosebirea dintre ele stă în natura elementelor din care sunt 
constituite. întreaga viaţă animală pe pământ se menține printr'o 
neîntreruptă repetare de acte spontane şi unificatoare, din generație în 
generație. Evoluţia conştiinţei omeneşti se integrează şi ea în această 
viaţă, formând cu energia universului, cu care stă în corelaţie, un singur 
tot. Unitatea de aper- cepţie, care dă naştere gândirii logice şi diverselor 
categorii, generatoare de sistematizări ştiinţifice, reprezintă un moment 
din desfăşurarea acestui tot; moment care trebuia să se producă atunci 
când era chemat, adică atunci când avea o vocaţie de realizat. 

întreaga filosofie a lui Kant şi în special aceea care se referă la 
înțelegerea ştiinţei, este lipsită de perspectiva istorică. Kant se pune 
totdeauna în perspectiva apriorismului, adică deasupra devenirii. Ştiinţa 
pentru el, nu este un produs istoric; rezultatul muncii atâtor oameni de 
vocaţie, care au avut de luptat pentru a impune adevărurile de ei 
întrevăzute; ci ştiinţa, pentru Kant, este fixată odată şi pentru totdeauna în 
tiparnița categoriilor judecății, de unde apare la lumină, perfect de 
strălucitoare, fără pregătire şi fără corectură, întocmai ca zeița Minerva 
din capul lui Jupiter. 

Această lipsă de perspectivă din filosofia kantiană trebuie completată 
pentru a o pune la adăpost de critica de astăzi a omului de ştiinţă. 

Şi acum să rezumăm cele spuse mai sus. 


Condiţia de bază pentru ca mintea omului să ajungă a avea cunoştinţe 
ştiinţifice despre lucruri, este ca ea să se găsească mai întâi într'o unitate de 
înțelegere, sau de apercepţie; cum zice Kant. Din această unitate de 
înțelegere decurge păstrarea unei ordini în stabilirea relaţiilor dintre lucruri, 
fără de care nu poate fi o sistematizare de cunoştinţe. Această unitate de 
înțelegere însă nu este dată apriori, ci este un produs istoric. Mintea 
omenească a ajuns să o aibă după o lungă pregătire culturală. Unitatea de 
înțelegere, potrivită momentului în care a fost produsă (un moment al 
culturii europene) stabileşte relațiile dintre lucruri, după anumite categorii. 
Astăzi, categoriile sunt unele; în bună parte, enumerate de Kant însuşi; în 
viitor pot fi altele; în tot cazul, vor fi acele de astăzi amplificate. Oricare vor 
fi ele însă,aceea ce se va păstra va fi unitatea lor, căci fără această unitate nu 
va fi ştiinţă. Ştiinţa îşi are asigurată continuitatea ei prin unitatea de 
înțelegere care-i stă la bază. 


Ştiinţa este unitară, dar nu universală. Universală ar 1'i ea numai dacă am 
presupune, că în unitatea de înţelegere, din care a izvorît ştiinţa de astăzi, 
s'ar fi atins ultimul moment al evoluţiei conştiinţei omeneşti; că în afară de 
categoriile judecății practicate astăzi, nu se mai pot inventa altele; cu altele 
cuvinte, că funcțiunile de spontaneitate şi de unificare ale vieţii sufleteşti au 
fost istovite odată cu producerea gândirii ştiinţifice şi că prin urmare 
destinul omului pe lume a fost încheiat în faza culturii sale moderne. * 
“LECŢIA XLI-a 


44%) Problema unităţii ştiinţei este urmărită cu încordare de filosofii care conşti- tue 
aşa numita şcoală vieneză. Organul lor de publicitate este revista Erkenntnis 
(herausgegeben von Rudolf Carnap und lians Reichenbach. Yerlag, Felix Meiner, 
Leipzig). Şcoala vieneză are adepţi în mai multe țări europene. 

:) Asupra acestei separaţii dintre condiţiile actelor de conştiinţă şi ontic, insistă cu 
deosebire filosoful Nicolai Hartmann. (H. Schwarz, Deutsche systematische 
Philosophie. Voi. 1, 1931). 

°) Leon Brunschvicg, Les âges de l'intelligence. L'univers de la raison (Paris, 
1934), p. 87 urm. 

45 Comp. C. R. Motru, Puterea sufletească. (Ediţia definitivă, p. 77). 

5) C. R. Motru, Elemente de Metafizică pe baza fitosofiei kantiene. (Ediţia I, 
1912. Ediţia II, 1928, Editura Casei Şcoalelor, Bucureşti). 

PROBLEMA LOGICEI. —- îndreptăţirea pe care ar avea-o ştiinţa 
Logicei, ca ştiinţă separată de celelalte ştiinţe, constitue şi astăzi o 
problemă pentru filosofi. Problema stă anume în discutarea îndoielii, 
apărute dela începutul culturii moderne europene, dacă Logica este o 
ştiinţă a adevărurilor eterne; în tot cazul, a normelor eterne după care se 
descoperă adevărurile; sau dacă Logica este o ştiinţă, în rândul celorlalte 
ştiinţe, cu adevăruri relative fiecărei epoce, cu singura diferență numai, că 
Logica are un caracter mai general, întru cât obiectul ei nu este cercetarea 
ştiinţifică directă, ci sistematizarea şi aprecierea criteriilor de verificare a 
adevărurilor găsite de celelalte ştiinţe speciale. Primul punct de vedere, 
Logica adevărurilor, sau a normelor eterne, este acela al Logicei formale, 
cultivată cu preferinţă de filosofii antici şi medievali, precum şi de o parte 
a filosofilor moderni; cel de al doilea punct de vedere este acela care se 
afirmă treptat în filosofic, cu cât ne apropiem de timpul nostru, şi care a 
fost împărtăşit şi de noi în lecțiile ținute la Universitatea din Bucureşti. 
Argumentarea pe care se sprijină Logica formală o găsim aproape în mod 
complet redată încă dela începutul ei în scrierile lui Aristotel, şi se poate 
rezuma în următoarele. Adevărul adecvat realităţii, adică acel etern, nu se 
desvăluie simţurilor şi în genere experienței, fiindcă simţurile şi 
experiența în genere nu prind aceea ce este general şi esențial în lucruri, ci 
numai aceea ce este pe măsura individului om, adică părerile individuale; 
adevărul etern îl poate prinde rațiunea numai, fiindcă aceasta ştie deosebi 
forma nepieritoare de accidenteleperitoare; ideea, de materie. Operațiunile 
prin care ajunge raţiunea să descopere adevărul adecvat realităţii, unul şi 
acelaşi pentru toți oamenii, sunt susținute pe categoriile logice, date 
dimpreună cu raţiunea; în mod aprioric, cum zic mai târziu unii din 
apărătorii Logicei formale. Adevărul este prin urmare, luat direct după 
realitate, prin intuiţia rațiunii, sau prin o amintire a acestuia, cum credea 
Plato; în orice caz nealterat de mijloacele simțirii omului; desvăluit, nu 
elaborat, de aceea el rămânea acelaşi deasupra vremelnicei experienţe. In 
ce fel rațiunea, care este şi ea o funcțiune sufletească a omului, izbuteşte 
să se desprindă din vremelnicie, pentru a ajunge pe planul realității eterne 
şi a prinde de pe acest plan adevărurile adecvate realităţii, aceasta nu o 
aflăm, dela Aristotel şi nici dela acei cari au continuat direcția lui în 
Logică. Toţi susținătorii Logicei formale abundă în argumente, când este 
vorba de a arăta insuficienţele legate de datele simţurilor şi în genere de 
experiență, dar sunt de o rară parcimonie, când este vorba să arate 
deosebirea de origine şi de manifestare a rațiunii față de restul funcțiunilor 
sufleteşti. Rațiunea are darul de a prinde din lumea experienţii, aceea ce 

este general şi esenţial, zice Aristotel; de a se ridica prin dialectică dela 
concretul sensibil la logos, zice Plato; însă pe ce se întemeiază acest dar 
atât de miraculos, nu aflăm'). Părinţii Bisericii creştine aduc, în această 
privință o primă completare. Ei socotesc că darul pe care-l are rațiunea de 
a desvălui adevărul etern vine din afinitatea sau conaturalitatea rațiunii cu 
Fiinţa Dumnezeirii, care este Atotştiutoarea. Completarea aceasta însă nu 
rezolvă problema Logicei. Afinitatea cu Fiinţa Dumnezeirii o are întreg 
sufletul omenesc, nu numai rațiunea; de ce atunci o deosebire aşa de marc 
între rațiune şi restul funcțiunilor sufleteşti? Oare nobilele hotărîri ale 
voinții precum şi sublimele sentimente omeneşti, nu sunt şi ele în fața 
Dumnezeirii pe acelaşi plan cu operaţiile raţiunii? Este mai aproape de 
Dumnezeire omul cu pătrunderea rațională, şi nu omul cu o adâncă iubire 
pentru semenul său? întrebare grea şi care nu găseşte răspuns la niciunul 
dintre părinții bisericii creştine. 

Argumentarea pe care se sprijină Logica formală, chiar cu completarea 
adusă de părinţii bisericii creştine, este atacabilă. Ea cuprinde dovezi 
negative, nu pozitive. Nu ne convinge de îndreptățirea pe careo are 


16 


raţiunea de a ajunge ea singură la adevăr, ci ţine să ne convingă numai că 
alte funcțiuni sufleteşti, în afară de ea, sunt şi mai puțin îndreptățite şi că 
deci pentru a găsi un temei deosebirii dintre adevărul adecvat realităţii şi 
părerea simplă pe măsura omului, trebue să recurgem la existenţa unei 
rațiuni. 

Alte completări mai cu miez nu se adaogă vechei argumentări 
aristotelice în tot cursul filosofiei moderne. Imm. Kant observă de aceea 
cu drept cuvânt că Logica, bine înțeles Logica formală, este singura ştiinţă 
care dela înfiinţarea ei n'a făcut, niciun pas înainte °). In schimb direcţia 
contrară Logicei formale se afirmă din ce în ce mai mult. In filosofia 
contemporană se afirmă prin aceea că Logica este strâns legată de 
metodologia diferitelor ştiinţe speciale. Rolul covârşitor atribuit altădată 
rațiunii, socotit că se exercită pe un plan superior tuturor cercetărilor 
ştiinţifice, este distribuit acum după natura obiectelor în domeniul fiecărei 
ştiinţe. Prin această distribuire sfera lui s'a găsit potrivită numai cu 
obiectul Matematici, şi încă nici pentru toată întinderea acestuia. Sunt 
destui matematicieni contemporani cari au convingerea că raționamentul 
ştiinţei lor implică un formalism cu mult mai complex, de cum este 
formalismul implicat în vechia Logică aristotelică, şi că prin urmare 

Logica formală ar constitui mai curând un modest capitol al 
Matematicilor, iar nicidecum baza metodologică a acestora +). De altă 
parte, multe alte cercetări ştiinţifice, în special cele experiemntale, s'au 
scuturat încă dela începutul lor, de credința că pot fi conduse de 
formalismul Logicei tradiționale. Ele admit criterii noi de verificare pentru 
adevărurile descoperite prin invenția ipotezelor, utilizând raționamentul 
prin inducție, într'o măsură ce depăşeşte regulile clasice ale 
raționamentului aristotelic. De către toți bărbații de ştiinţă de astăzi 
Logica formală tradițională este redusă la o aplicaţie restrânsă, dacă nu 
este chiar direct ignorată. 


Două cauze principale au provocat deprecierea Logic.ei formale în timpul 
nostru. Prima este datorită noilor cunoştinţe despre funcțiunile de 
cunoaştere ale omului, pe care cercetările de psihologie le-au dat la lumină, 
în ultimele trei secole. Aceste cunoştinţe au schimbat în mod radical 
înțelesul despre originea şi rolul rațiunii în problema Logicei. A doua 
cauză este datorită diferenţierii şi complexităţii, pe care ştiinţa modernă le- 
a dobândit în cursul desvoltării sale, în urmaaplicării metodelor 
experimentale. Prin cea dintâi, Logica şi-a revizuit baza psihologică, 
înlocuind speculațiile metafizice împrumutate filosofici aristotelice cu date 
noi verificate experimental; iar prin aceea de a doua, Logica şi-a extins 
orizontul de aplicaţie în proporţii nebănuite de cei vechi; aşa că prin una ca 
şi prin cealaltă ea a fost silită să-şi modifice direcția avută până aci. 

Ne vom ocupa pe rând de fiecare din aceste cauze. 

Despre funcțiunile de cunoaştere ale omului, ca şi despre funcțiunile 
sufleteşti în genere, filosofii antichităţii aveau păreri diferite de ale ştiinţei 
de astăzi. Cunoaşterea era pusă de ei pe seama identității de natură care ar 
fi existând între părticelele de materie desprinse de pe lucrurile externe şi 
elementele sufletului omenesc. Ochii văd şi urechile aud, fiindcă în 
organele acestora ar fi elemente de natură luminoasă şi sonoră. Similia 
similibus.  Rătăciţi de asemenea păreri, care amintesc superstițiile 
primitivilor, era natural ca ei să nu găsească originea adevărului în 
funcțiunea simţurilor, ci să caute pentru adevăr o origine aparte, pe cât se 
poate de opusă prin natura sa simţurilor. A fost găsită în rațiune, care a fost 
înzestrată cu darul de a deosebi în înfățişările experienţii aceea ce este 
general şi esenţial, pentru a constitui adevărul. In rațiune a fost creiat astfel 
un mit, analog celorlalte mituri obişnuite vremurilor antice. S’a împodobit 
o funcţie sufletească cu darurile dorite de omul setos de lumina adevărului. 
Rațiunea a personificat în ea perfecțiunile care lipseau simțurilor. Ca şi 
zeița Minerva, ieşită din capul lui Jupiter, înarmată gata, aşa şi rațiunea era 
socotită independentă de condițiile vremelniciei omeneşti. Lumina sa 
imaculată ducea la adevărurile eterne. Este caracte- 


+ t 
ristică de altminteri împrejurarea că filosoful, care a stăruit mai cu 
dinadinsul asupra rolului covârșitor, aproape magic, al rațiunii, a fost Plato, 
cunoscut ca un mare poet, admirator al miturilor. De bună seamă aceea ce 
se ascundea, ca observație verificabilă, sub mitul rațiunii, era în primul 
rând aceea ce psihologii moderni înțeleg prin funcțiunea abstracției; 
funcțiune importantă, ba chiar hotărîtoare în constituirea cunoștințelor 
ştiinţifice, fiindcă prin mijlocirea ei se ajunge la diferențierea elementelor 


comune în datele experienţii, fără de care nu este cu putinţă o generalizare 
ştiințificei. Funcțiunea abstracției este, precum ştim, aceea care constitue 
principala caracte- 


„6*rizare a omului față de animal;- caracterizare la care țineau aşa de mult 
şi filosofii antici. Cunoaşterea abstracții este destul de grea; nu este nici 
astăzi bine limpezită; mai ales în aceea ce priveşte substratul -din care ea 
creiază simbolurile utilizate de diferitele ştiinţe. Abstracția în domeniul 
Matematicii duce la simboluri, sub care se cuprind realități de o altă 
natură, de cum sunt realitățile definite prin simbolurile ştiinţelor naturale. 
De asemeni abstracția este uneori sprijinită pe intuiţia simţurilor, iar 
alteori tinde să se emancipeze de intuiție pentru a-şi urma desfăşurarea pe 
un plan în opoziţie cu planul simţurilor. In toate cazurile însă funcția 
abstracției rămâne un obiect de cercetare ştiinţifică; legătura ei cu 
celelalte funcţii sufleteşti, în special cu aceea a limbajului, nu se întrerupe 
deloc; omul de ştiinţă de astăzi o urmăreşte sub toate formele pe care ea le 
îmbracă. Această funcție totuşi, deşi se află la originea limbajului şi la 
originea celei mai elementare generalizări de cunoştinţe, nu este cercetată 
cu atenţie de către filosoful antic, ci este înglobată în rațiune, ca un 
atribut, iar nu ca fund însuşi fondul constitutiv al acesteia. Tendinţa spre 
mit a prevalat asupra tendinței spre cercetarea obiectivă ştiinţifică. 
Timpurile moderne au rupt definitiv cu aservirea ştiinţei la tendința 
spre mit şi prin aceasta au pregătit Logicei o nouă direcţie. Darurile 
extraordinare, cu care Plato şi Aristotel împodobiseră rațiunea, sunt 
restrânse mai întâi, de către filosofii raționalişti din secolele al XVII-lea şi 
al XVIII-lea la absolutul metafizic, apoi discutate în mod nimicitor de 
criticismul kantian, au sfârşit la urmă prin a fi complet eliminate din 
preocupările filosofilor. înțelesul cuvântului rațiune revine astfel la aceea 
ce trebuia să fie dela început: denumirea generică a funcțiunilor 
intelectuale, fără ca între acestea să se accentueze că ar fi existând un abis 
între cunoaşterea prin mijlocirea simţurilor şi cunoaşterea prin funcțiunea 
abstracției. După o lungă perioadă de dualism vrăjmăşesc între rațiune şi 
simţuri, omul este reîntregit în unitatea sa naturală de ființă dotată cu 
inteligență. 
Această schimbare aduce pentru ştiinţa Logicei condiţii de desvol- tare cu 
totul nouă. Logicianul timpurilor noi nu găseşte înaintea sa abisul care 
separa în filosofia antică simţurile de rațiune.-Cunoştinţele de psihologie 
genetică îi înlesnesc trecerea dela simţuri la rațiune, şi-l deprind să vadă 
în aceasta din urmă un obiect de cercetare. Nueste locul aci de a stărui 
mai pe larg asupra împrejurărilor anume cărora se datorează ivirea şi 
înmulţirea cunoştinţelor de psihologie genetică. Este destul de a indica pe 
cea mai principală; pe aceea care a fost produsă de cercetările asupra 


sistemului nervos, cercetări care s'au întețit dela sfârşitul secolului al 
XVIII-lea. Medicii şi bărbații de ştiinţă naturală studiau în acest secol, 
deopotrivă şi cu toată râvna, proprietățile sistemului nervos, acoperite 
până aci de un gros văl de ignoranță. Dela primele rezultate dobândite de 
ei, începură a se clătina vechile teorii filosofice, prin care erau explicate 
funcțiunile sufleteşti ; abisul dintre rațiune şi celelalte funcții ale vieții 
omeneşti se dovedi din ce în ce mai limpede ca o simplă superstiție. 

Formalismul logic, moştenire a vechei Metafizici aristotelice, nu a 
dispărut totuşi din cărțile de Logică cu aceeaşi repeziciune, cu care au 
înaintat rezultatele cercetărilor asupra sistemului nervos. Lucrul acesta nu 
trebuie însă să ne mire. Intre viaţa biologică a sistemului nervos şi viața 
sufletească a omului sunt încă multe relații care mai trebuie elucidate, 
înainte de a avea o teorie psihologică satisfăcătoare pentru actele de 
cunoaştere. Suntem deocamdată în stadiul de pregătire al unei asemenea 
teorii, dar suntem siguri că ea nu se va lăsa prea multă vreme aşteptată, 
întru cât o bună parte din argumentarea ei este de pe acum schițată. 


Psihologia genetică ne obligă să începem cu o comparaţie între înţelegerea 
omului şi aceea a animalului. înțelegerea animalului se opreşte la actele de 
conştiinţă ce însoțesc reacțiunile sensoriale. De această înțelegere este 
încătuşat mecanismul mişcărilor reflexe şi instinctive, cu ajutorul cărora se 
produce adaptarea animalului la mediul vital. Acest mecanism al 
mişcărilor nu este un avut câştigat în cursul vieții actuale a animalului, ci 
el este o moştenire dela generaţiile care l-au precedat, şi pe care animalul 
actual o transmite generațiilor care-l urmează. Intre animalul actual şi 
generaţiile trecute ale speciei lui este o continuitate. Aceiaşi continuitate 
există şi între omul actual şi generaţiile care l-au procedat. In omul, ca şi 
în animalul actual, viaţa de specie îşi urmează ritmul în mod neîntrerupt. 
Dar pe deasupra acestei asemănări se produce, de îndată după naştere, 
între om şi animal, o mare deosebire, care aduce un destin propriu 
fiecăruia. Mişcările omului nu sunt încătuşate de actele organelor lui 
sensoriale,cum sunt reflexele şi instinctele la animal. Omul reuşeşte să-şi 
creieze atitudini de espectativă şi de prevedere. Actele organelor lui senso- 
riale se înmagazinează şi se organizează pe lungă durată înainte de a se 
descărca în mişcări. In creierul lui încep să activeze o mulțime de 
funcțiuni, necunoscute, sau aproape necunoscute animalului. In primul 
rând, actele de conştiinţă sensorială, nu rămân la el fixate în structurile lor 
de origine, ci sunt transformate până ce ajung de nerecunoscut. Astfel 
funcțiunea abstracției făureşte între ele, scoțând în relief pe unele şi 
punând în umbră pe altele, tot felul de relaţii noi şi originale. Aceste 
relaţii, făurite de abstracție, se substituesc datelor venite prin simţuri şi dau 
un nou cadru adaptării la mediul vieţii. Animalul trăieşte în actualitate; pe 
când omul, în perspectiva duratei şi a spaţiului, perspectivă pe care şi-o 
creiază el însuşi din relațiile făurite de abstracție. Dacă ar fi rămas în 
mişcările încătuşate în actualitate, omul n’ar fi putut trăi, căci mediul lui 
de viaţă este prea complicat şi prea supus neprevăzutului, pentru ca 
adaptarea la el să se poată face prin simple reflexe şi instincte, cum se face 
la animal. Funcțiunea abstracției, care făureşte relaţiile de prevedere pe un 
întins orizont spaţial, este astfel la el o funcțiune de utilitate vitală. Dar 
abstracția nu i-ar fi de ajuns. Pentru ca relaţiile făurite de abstracție să fie 
de un ajutor real, mai trebuie ca ele să se combine, cât mai repede şi cît 
mai felurit. La funcția abstracției trebuie să se mai adaoge funcțiunea 
imaginaţiei inventive. Această funcţiune este tot aşa de vitală”). In sfârşit, 
amândouă aceste funcțiuni ar fi dat rezultate slabe, dacă ele n'ar fi fost 
sprijinite pe funcțiunea limbajului. Funcțiunea limbajului, cum temeinic 


este arătat de Arnold Gehlen în scrierea sa « Dev Mensch, seine Natur und 
seine Stellung in der Welt », consolidează relațiile făurite de abstracție şi de 
imaginaţie, dând posibilitate omului să-şi creieze armătura culturii. 
Limbajul apoi, pe lângă că fixează înţelesul relaţiilor făurite de abstracție 
şi de imaginaţie, în acelaşi timp mijloceşte colaborarea omului individual 
cu semenii săi, fără de care continuitatea culturii n'ar fi cu putință. Omul 
trebuie să inventeze, din datele primite prin simţuri, o lume a lui proprie 
de relații abstracte pentru ca să poată trăi. Lumea acestor relații abstracte 
se transmite prin mijlocirea limbajului din generaţie în generație şi 
formează aceea ce numim ştiinţă omenească. Cercetările de Psihologic 
genetică ne aduc astfel un material destul de bogat la pregătirea unei teorii 
care să ne explice actele de cunoaştere; acte care formează nu numai 
obiectul Psihologiei, ci şi al Logicei. Din ele reiese că diferența între 
inteligenţa animalului şi aceea a omului stă în strânsă corelaţie cu 
diferența între condițiile de viaţă ale unuia şi ale celuilalt; că la om 
funcțiunile de abstracție şi imaginație sunt funcțiuni de ordin vital 
întocmai cum sunt la animal reflexele şi instinctele. Nu poate fi dar vorba 
la om de un abis între cunoaşterea prin actele conştiinţei sensoriale şi 
cunoaşterea prin relaţii făurite de abstracţie şi imaginaţie, deoarece unele 
ca şi celelalte sunt legate de funcțiuni nervoase, care se întregesc între ele 
în scopul final de a asigura adaptarea organismului la mediul său de viață. 

Cercetările de Psihologie genetică nu răspund însă pe deplin la 
aşteptările logicianului. Logicianul vrea să ştie, după ce criteriu se aleg, 
între relațiile făurite de abstracție, acelea ce merită să fie numite relații 
adevărate, adică relaţii de judecată logică. Şi el are dreptate. Cercetările de 
Psihologie genetică nu se ocupă de valoarea, ci de natura faptelor pe care 
le studiază. Relaţiile făurite de abstracție şi imaginaţie sunt pentru 
psiholog fapte produse de funcțiunile de adaptare ale individului omenesc 
la mediul său de viață, pe când pentru logician ele sunt adevăruri adecuate 
unei realități care depăşeşte sfera mediului de viaţă a omului; psihologul 
urmăreşte să găsească legi de dependență vitale, pe când logicianul 
urmăreşte să găsească regulile după care se recunoaşte dacă adevărul este 
bine dovedit sau nu. Primul are înaintea sa fapte, cel de al doilea are 
înaintea sa valori intelectuale, între care trebuie să aleagă, dându-și 
aprobarea sau desapro- barea. 

Prin urmare, cercetările de Psihologie genetică trebuie să fie com- 
pletate, cu cercetări din punct de vedere logic, pentru a ajunge la o teorie 
satisfăcătoare pentru explicarea actelor de cunoaştere. In ce direcţie şi pe 


ce baze se vor face aceste din urmă cercetări? 

Pentru cine a renunţat să apeleze la personificări mitologice în deslegarea 
problemelor filosofice, răspunsul la această întrebare nu poate fi decât 
următorul: singura bază pe care se pot întreprinde cercetările, care să 
completeze din punct de vedere logic, pe acelea de Psihologie, o constitue 
sistematizările de cunoştinţe pe care leoferă ştiinţele speciale. Din aceste 
sistematizări se desprinde direcția în care evoluiază ştiinţa Logicei, şi 
totodată în aceste sistematizării găsim şi materialul documentar, de care ne 
putem servi pentru desle- garea problemei adevărului pusă în filosofie de 
către Logică. O ştiinţă de începuturi, «prima filosofie», cum o numea 
Aristotel, din care să izvorască toate principiile ştiinţelor speciale, afară de 
câțiva supraviețuitori în tradiția metafizică, nu este cultivată de nimeni 
astăzi. Ea este deci ca şi inexistentă. Dacă o asemenea ştiinţă ar exista n'ar 
fi atunci bărbat de ştiinţă care să o treacă cu vederea. Ea ar avea temple 
majestoase nu simple laboratoare. Trebuie însă să ne obişnuim cu gândul 
că o asemenea ştiinţă de începuturi, nu există, sau nu este dat omului ca să 
o aibă. Cu această ştiinţă de începuturi ar fi dat deadreptul şi criteriul 
adevărului fără nicio altă cercetare. Pentru omul setos de adevăr aceasta ar 
fi o situație cum nu se poate mai fericită ! Având în minte criteriul 
adevărului, înainte de a avea ştiinţa, toată problema Logicei ar fi dela 
început, ca şi rezolvată. Afirmațiile s'ar alege în adevăruri şi erori, fără 
nicio greutate, trecându-le prin ciurul criteriului, aşa cum se alege făina 
bună din tărâţe. Dar o a'şa situație fericită nu este dat omului să o trăiască 
pe terenul activității sale ştiinţifice, o aşa situație fericită o are el pe 
terenul credinței creştine. Pe acest teren criteriul Sfințeniei îi este dat odată 
şi pentru totdeauna în pilda Mântuitorului. Desăvârşirea în ştiinţă vine cu 
timpul; desăvârşirea în credință s'a relevat în faptele sfinților cari au trăit 
înaintea noastră. Ştiinţa dă certitudini relative, după timp; credința dă 
certitudini absolute, deasupra timpului. In ordinea cronologică a 
desvoltării ştiinţifice, întâi vin afirmaţiile, inventate după împrejurări şi 
apoi vine criteriul, prin care se aleg dintre ele acelea ce sunt adevăruri şi 
acelea ce sunt erori. Afirmațiile cu caracter de adevăr vin mai târziu, după 
o lungă perioadă de afirmaţii cu caracter subiectiv. înainte de a afirma 
lucruri pe care le poate dovedi, omul crede în aceea ce primeşte prin 
simţuri şi prin tradiție. Simţurile şi tradiția impun primele certitudini, şi 
numai după ce prin îndoiala, provocată de iluziile simţurilor şi de 
contradicţiile tradiției, se slăbesc aceste prime certitudini, îşi face drum 
conştiinţa unui criteriu logic, înaintea ştiinţei avem prin urmare, îndoiala, 


scepticismul; ştiinţa este chemată să ridice îndoiala. Unde îndoiala nu se 
arată, nici nevoia certitudine! ştiinţifice nu se simte. Aceasta o putem 
constata până şi astăzi. Ştiinţa progresează acolo unde celelalte certitudini 
premergătoare ei sunt slăbite; unde scepticismul i-a pregătit calea. Fără 
scepticismul sofiştilot, nu ar fi fost în vechea Grecie începuturile cercetă- 
rilor de Logică; fără tortura îndoielii simțită de Descartes, nu ar fi fost 
invențiunile acestuia pe terenul Matematicii. Acest ritm dela certitudine la 
îndoială şi dela îndoială la certitudine îl găsim peste tot în istoria omenirii. 

Intre certitudinea prin simțuri şi prin tradiție şi certitudinea ştiinţifică 
nu este un proces de nimicire totală; certitudinea ştiinţifică nu înlătură 
total celelalte două certitudini; între ele este numai un proces de 
diferenţiare şi de întregire. Prin certitudinea ştiinţifică, parte din celelalte 
două certitudini este respinsă, parte este' integrată; aceasta din urmă 
păstrându-şi totuşi o existenţă proprie. Un fiziolog care a explicat în mod 
desăvârşit mecanismul organului de văz, demonstrând până în cele mai 
mici amănunte formarea imaginilor pe retină, în cadrul celor trei 
dimensiuni spaţiale, prin această explicare n'a înlocuit în conştiinţa lui 
certitudinea sensorială cu certitudinea fundată pe raporturi abstracte, ci el 
păstrează în conştiinţa sa şi certitudinea sensorială mai departe; ceva mai 
mult, adeseori este obligat să le compare pe amândouă pentru a şti dacă a 
raționat just. Certitudinea sensorială nu fuzionează complet în cea 
ştiinţifică, căci ea este mai bogată; sau cum se mai zice are în ea, pe lângă 
fondul rațional, un fond irațional care depăşeşte ştiinţa. Tot aşa un filosof 
care explică în mod ştiinţific o tradiție. El nu înlocueşte prin aceasta în 
mod complet certitudinea tradiției prin o certitudine ştiinţifică, ci 
integrează numai fondul rațional al tradiţiei în ştiinţă, lăsând la o parte 
fondul care depăşeşte ştiinţa. Tendinţa pe care o manifestă câțiva filosofi 
ştiințişti, de a suprima toate certitudinile de natură sensorială şi 
tradițională pentru a face loc certitudinilor de natură exclusiv ştiinţifică, 
este o tendinţă de vanitate deşartă. Ştiinţa înlocueşte certitudinile care nu 
se pot susține în faţa îndoielii, dar unde nu este îndoială, porțile sunt 
închise pentru ştiinţă. 


îndoiala odată intrată în suflet, cercetarea ştiinţifică începe, şi nu încetează 
până ce ea nu izbuteşte să creeze o nouă certitudine în locul celei lovite de 
îndoială. Căci fără certitudini sufletul omenesc nupoate trăi. Aceea ce este 
instinctul pentru animal, este certitudinea pentru om. Pe ea se întemeiază 
orientarea în viață. Ea este arma cea mai puternică în lupta omului cu 
neprevăzutul destinului. Din certitudine răsare voința de a persevera, de a 
prevedea şi de a stăpâni. Când simțurile şi tradiția nu dau omului 
certitudinile de care el are trebuință, atunci aceste certitudini sunt cerute 
ştiinţei. Când peşterile şi adăposturile întâmplătoare ale naturii nu mai sunt 
îndestulătoare pentru a feri de primejdiile mediului pe familiile oamenilor 
primitivi, atunci acestea pornesc să-şi clădească locuinţe din materialul ce 
le stă la dispoziție. Aşa şi ştiinţa începe, când este chemată de condițiile 
vieţii istorice a omenirii, şi nu mai înainte. 

Să examinăm aceste condiţii ale vieții istorice, în măsura în care ele 
ne sunt de folos pentru completarea rezultatelor obținute prin cercetările 
de Psihologie genetică. 

Că certitudinile sensoriale şi de tradiție se impun în societățile omeneşti, 
dela primele începuturi ale acestora este un adevăr, care n'are nevoie de 
multe documentări. El se verifică prin toate câte le ştim din ist,oria şi 
preistoria omenirii şi prin toate câte le vedem astăzi în societățile 
omeneşti primitive. Nici nu ne putem închipui cum ele ar putea lipsi. 
Obiect de cercetare face, dimpotrivă, faptul că aceste certitudini slăbesc 
cu timpul, şi dau ocazie la înlocuirea lor prin altele. Acest fapt are nevoie 
de explicare. El, de altmintreli, nici nu se petrece în aceiaşi formă peste 
tot. La unele popoare are un tempo accelerat; la altele, foarte lent. Unele 
popoare au înfăţişarea de imobilitate, altele, de vijelie. Care este resortul 
care întreține acest dinamism, şi face ca popoarele, unele mai repede şi 
altele mai încet, să părăsească treptat vechile certitudini pentru a îmbrățişa 
altele noi? Complicaţia mediului de viață! Acesta a fost răspunsul multor 
istorici şi sociologi. Dar acest răspuns nu explică decât în parte faptul. 
Complicația mediului de viaţă se resimte de omenire, în primul rând ca o 
consecință a înmulțirii populației, care atrage negreşit după sine înăsprirea 
luptei pentru existenţă şi deci punerea în exercițiu a funcțiunilor intelec- 
tuale de invenţie; dar complicaţia de mediu aduce după sine şi faptul 
contrar, adică întărirea vechilor certitudini. In trecut, nenorocirile mari de 
care societățile omeneşti au fost izbite, departe de a le face pe acestea 
primitoare de inovaţii, le-au făcut din contră refractare.Credinţele 
religioase reînviază totdeauna cu mai multă putere în urma războaielor 
nenorocite. Prin urmare complicaţia de mediu este un resort care nu dă 
vieţii sociale o singură direcție. El poate da două, care sunt contrarii, şi 
dintre care cea mai puternică pare să meargă spre întărirea, iar nu spre 
slăbirea vechilor certitudini. 

Resortul pe care-l căutăm nu stă în afară, ci înăuntrul fiinţei omeneşti. El 
stă în diferențierele cu care vine pe lume ființa omenească. Cum în natura 
fizică diferenţele de potenţial energetic dă loc la schimbări pe suprafața 
pământului, aşa şi în lumea oamenilor diferențierile de aptitudine 
constituesc resortul care produce trecerea dela certitudinile vechi la 
certitudini noi. Oameni de aptitudini diferite poartă în ei vocaţii diferite, 
care ajung la certitudini diferite. In deosebire de animal, omul are în el 
însuşi resortul care-i ține încordată tendința spre perfecționarea armăturii, 
cu care va avea să facă față greutăților vieţii. Prin faptul că se naşte în 
exemplare diferenţiate, iar nu în exemplare omogene, aşa cum sunt 
animalele din cuprinsul unei specii, el, cel mai asimetric din lumea 
vieţuitoarelor, este tocmai cel mai perfectibil. Popoarele în mijlocul cărora 

trăiesc oameni înzestrați cu aptitudini variate, sunt recunoscute ca 
singurele purtătoare de progres. Unde oamenii se seamănă între ei, ca 
picăturile de apă, acolo viaţa unei societăţi poate fi fericită, dacă numărul 
membrilor este restrâns, şi condiţiile mediului cosmic sunt favorabile; dar 
acolo unde numărul membrilor societății este mare şi în creştere şi unde 
mediul cosmic prezintă condiţii defavorabile, acolo oamenii omogeni duc 
o viață precară şi nenorocită. Ei sunt constrânşi la emigrație. Aşa se 
explică nestatornicia pe loc a multor neamuri primitive. Acestea fiind 
constituite din elemente omogene, sunt silite ca şi animalele care-şi 
schimbă locul după păşune, să alerge după belşugul pe care-l dă 
pământul, fiindcă nu găsesc în diferențierea lor de aptitudini armătura 
culturală care să le aducă belşugul din munca lor proprie. Acest destin 
este cea mai bună dovadă, că omul singuratic nu-şi are pe lume o viaţă 
asigurată. Omul singuratic orişicâte aptitudini ar avea, nu le poate avea pe 
toate, câte sunt necesare pentru a birui greutățile vieții, pentru a birui 
greutățile vieţii, el trebuie să se integreze în societatea semenilor săi. De 
aceea singurele realități în istoria omenirii sunt societățile constituite din 
oamenidiferențiați prin aptitudini. Aceste societăţi au în ele structura, care 
poate să înfrunte dintele nemilos al timpului. 

Din această diferenţiere de aptitudini izvorăsc în mijlocul popoarelor 
certitudinile noi care vin să se adaoge şi în parte să înlocuiască pe cele 
vechi. Purtătorii acestor certitudini noi sunt oamenii de vocaţie. Prin 
atitudinea, persistenţa şi adeseori prin sacrificiul acestora se înoiesc 
diferitele activități sociale: dela înoirile aduse vocabularului limbii până la 
înoirile care pun în joc tehnica tradițională a muncii; dela normele după 
care se verifică adevărul şi până la normele după care se judecă 
frumuseţea şi moralitatea. Toate realizările, aşa numite ale progresului, de 
care se bucură popoarele europene de astăzi sunt datorite oamenilor cari 
au avut tăria de caracter să-şi afirme vocaţiile lor. 

Pe această cale s'au impus adevărurile ştiinţei. Ele n'au venit pe lume 
ca o mană cerească, ci totdeauna au fost plătite cu munca oamenilor de 
vocaţie. 

Aceste considerații ne aduc direct la problema Logicei dela care am 
plecat. Având, în diferențierea aptitudinilor, resortul intern care întreţine 
inovațiile pe toate terenurile culturii, şi prin urmare şi pe acela al ştiinţei, 
este momentul să ne întrebăm: care sunt aptitudinile speciale pe care le au 
oamenii de vocaţie creatori în ştiinţă, apoi odată aceste aptitudini 
cunoscute, care este ordinea istorică în care creațiile ştiinţifice văd lumina 

zilei? Căci datele pe care se va sprijini răspunsul la aceste întrebări, sunt 
datele pe care le-am urmărit şi noi mai înainte pentru a da o soluție la 
problema Logicei. In aceste două întrebări, cum uşor este de recunoscut, 
stă întreaga problemă a Logicei. Formalismul Logicei vechi rămâne fără 
temei, din momentul ce toate aptitudinile care se realizează prin omul de 
vocație, stau între ele într'o strânsă corelație, căci atunci certitudinile 
logice, nu pot să cadă în lotul unei singure aptitudini, ci în domeniul 
tuturor, fiindcă toate sunt părtaşe la naşterea lor. De asemeni, dacă ordinea 
istorică, în care se înşiră invențiile ştiinţifice este hotărită de totalitatea 
condițiilor în care trăieşte un popor, iar nu exclusiv de logica raţiunii, 
atunci dovada este făcută, că întreaga desvoltare a ştiinţei stă pe planul 
relativităţii, pe care stau toate interesele omeneşti, iar nu pe planul 
absolutului etern. 

Pentru amândouă aceste întrebări răspunsul pentru noi nu face 
îndoială. Ştiinţele biologice şi psihologice l-au dat încă din secolele 
trecute. Omul îşi are toate aptitudinile sale în strânsă corelaţie unele cu 
altele, iar el ca ființă pe pământ se integrează în ordinea tuturor 
vieţuitoarelor. O rațiune aparte, care să deschidă omului drum spre aceea 
ce este adevăr şi moral, nu există; funcțiunile intelectuale, care formează 
rațiunea, pot duce spre adevăr şi moral, cum pot duce şi spre crimă. 
Aceeaşi logică o găsim în gândurile bune ca şi în cele rele. Numai 
întovărăşirea cu un caracter moral poate face din Logică o călăuză spre 
etern şi nobil; Logica singură nu este suficientă. Apoi rațiunea, fără 
funcționarea normală a simţurilor, de ce folos ar fi ea oare omului? Sunt 
mulți nebuni cari raționează bine din punct de vedere logic (acei atinşi de 
aşa numita «folie raisonante »), dar cari raționează fără a ţine în seamă 
unde şi cu cine se găsesc. Un abis între rațiune şi simţuri, care om de 
ştiinţă îl mai poate susține astăzi, când ştiut şi probat este de toată lumea 
că simţurile ajutate de instrumente de precizie, nu numai că verifică, dar şi 
conduc raționamentul? Un raționament, nesprijinit pe datele simţurilor, 
este o simplă creaţie imaginară ; el devine logic, numai atunci când este 
verificabil. Şi verificabil nu devine decât prin experienţa simțurilor. Chiar 
în Matematica abstractă, unde experiența simțurilor joacă un rol mai 
redus, verificarea raționamentului nu se poate dispensa de experienţa 
simţurilor. Intuiţia de spațiu şi de timp; de tot şi parte; de dependenţă, şi 
implicaţie chiar; de colectiv şi unitate, etc., scoase din sensibilitate, sunt 
necesare în Matematică, tot aşa ca şi în celelalte ştiinţe. Orişice logică ar 
utiliza omul trebuie totuşi să se sprijine pe datele simţurilor, căci 

altmintreli logica lui s'ar desfăşura în vid. 

In afară de sprijinul simţurilor, raționamentul nu se poate face decât 
prin mijlocirea cuvintelor, fiindcă în cuvinte sunt fixate înțelesurile cu 
care operează raționamentul. Oricât de sus ar fi planul Logicei, toate 
operațiile acesteia se fac prin cuvinte; între cuvânt şi. rațiune este o 
strânsă legătură; raționamentul logic se realizează prin mijlocirea 
cuvintelor. Iar natura cuvintelor implică în ea funcțiunile simţurilor. Omul 
şi-a dobândit darul de a vorbi pe calea evoluţiei sale naturale. Limbajul a 
venit să completeze aptitudinile celelalte sufleteşti, aşa cum creerul 
anterior, sediul în care este localizat limbajul, a completat evoluția 
sistemului nervos. In cuvânt se oglindeşte întreaga ființă a omului: 
trecutul, rasa şi resortul intern al virtualități lor sale. Studiind vocabularul 
ŞI sintaxa, în care vorbeşte un popor, studiem chiar sufletul acestuia. 
Fiecare popor îşi are structura proprie limbajului său. Limbaj de om 
bătrân pe suflet de copil; sau limbaj de om cult, pe suflet de sălbatec nu se 
întâmplă nicăieri. Aşa nu se întâmplă nici raționament logic decât 
exprimat printr'un limbaj adecvat lui. O limbă universală prin care să se 
mijlocească înţelegerea dintre toate popoarele pământului, este o utopie. 
Şi cu toate acestea, la o asemenea utopie duce credința în existența unei 
rațiuni, despărțită de simţuri. 


In rezumat, rezultatele Ia care ajung cercetările biologice şi psihologice nu 
încurajează deloc direcția Logicei vechi formale. Şi mai puţin încă 
primeşte o încurajare această direcție prin rezultatele pe care le aduc 
cercetările din punct de vedere istoric. Istoria desvol- tării ştiinţei aduce 
dovezi în sprijinul direcţiei contrare formalismului logic. Ea ne arată că 
niciun pas nu s'ar fi făcut peste cunoştinţele ia care ajunsese lumea antică, 
dacă nu ar fi intervenit instrumentaţia de laborator. începând cu timpurile 
moderne, progresul ştiinţei este în dependenţă de progresul tehnice! 
instrumentale. Mulțumită acestei tehnici, omul de ştiinţă modernă, are în 
stăpânirea sa două posibilități necunoscute antichității. EI poate, mai întâi, 
făuri ipoteze, în număr mai mare şi într'o mai adâncă cunoştinţă de 
realitatea lucrurilor, şi în al doilea rând, el poate verifica cu uşurinţă 
ipotezele făurite. Astfel telescopul pentru macrocosm şi microscopul 
pentru microcosm au produs în timpul nostru o lărgire de orizont, pe care 
omul antic, cu orişicâtă inteligenţă ar fi fost dotat, nu ar fi fost în măsură 
s’o obțină. Mărginirea lui la raţionament, făcea pe filosoful antic să aibă 
teamă de întrebuinţarea ipotezelor. Aristotel recomanda prin regulile 
silogismului, în primul rând raţionamentul prin deducție apodictică; nu 
fiindcă îi era necunoscut raționamentul prin inducție, ci fiindcă pentru un 
asemenea raționament îi lipseau mijloacele de verificare, pe care numai 
instrumentația le poate da. In timpurile moderne dimpotrivă omul de 
ştiinţă îşi începe cercetările prin ipoteze, fiindcă verificarea acestor 
ipoteze, în cea mai mare parte, este lăsată pe seama instrumentelor. Ceva 
mai mult. Astăzi omul de ştiinţă, nu numai că-şiverifică prin instrumente 
ipotezele, dar lasă pe seama instrumentelor chiar efectuarea unor 
raționamente, puse de Logica veche în categoria celor apodictice. Maşinile 
de clasificat şi de calculat sunt astăzi de o întrebuințare curentă; în lumea 
antică ele ar fi constituit un scandal. Aristotel, cel mai înaintat din lumea 
antică în practica raționamentului, privea munca tehnică în genere cu un 
suveran dispreţ. 

Tehnica instrumentală a dat ştiinţei o desvoltare care nu ţine socoteală 
de categoriile sau normele rațiunii, ci de condiţiile istorice în care trăieşte 
fiecare popor. Dacă raţiunea ar fi hotărîtoare în desvol- tarea ştiinţei, 
atunci nimic n'ar fi mai uşor decât prevederea etapelor acestei desvoltări. 
Noi ştim însă că Logica modernă n'a ajuns să rezolve nici măcar problema 
clasificării ştiinţelor, dar mi-te să prevadă ordinea lor istorică. Toate 
clasificările date ştiinţelor s'au arătat atât de puțin corespunzătoare 
realității, încât logicienii contemporani au şi renunțat să le mai amintească. 


Desvoltarea ştiinţei stă într'o strânsă corelație cu condițiile de viață 
ale diferitelor popoare. Chinezii au cunoscut de mult modul cum se 
prepară pulberea explosibilă, dar n'au folosit-o, fiindcă pe pământul lor 
n'au avut fierul, cu care s'ar fi putut fabrica arme de foc. Multe popoare 
vechi apoi au ajuns la o civilizație destul de înaintată, în aceea ce priveşte 
confortul de trai, dar n'au făcut niciun progres în gândirea teoretică. 
Istoricii vorbesc de minunea pe care au săvârşit-o Elinii, prin crearea 
ştiinţei teoretice, dar aceeaşi istorici recunosc că Elinii n'ar fi ajuns să 
săvârşească minunea lor, dacă n'ar fi împrumutat din civilizația altor 
popoare mai vechi. Prin urmare, izvorul ştiinţei teoretice, raţiunea, 
nirțâşneşte dintr” odată, ci se formează cu încetul, şi nu peste tot. L-au avut 
Elinii şi îl au multe alte popoare astăzi. Dar sunt multe alte popoare din 
mijlocul cărora el lipseşte. 


In afară de aceste date, desvoltarea ştiinţei ne mai aduce şi indicaţii asupra 
direcției, pe care se îndrumează cercetările omului de ştiinţă pe viitor, şi 
aceste indicaţii sunt de o deosebită importanță pentru problema noastră. 
Ele ne desvăluiesc că cercetările omului de ştiinţă se îndreaptă în mod 
vădit spre aplicaţii practice. Adică într'o direcție tocmai contrară de cum 
erau îndreptate cercetările omului de ştiinţă din vechime. Pentru ce această 
schimbare? Sunt astăzi oamenii de ştiinţă mai egoişti decât acei din 
vechime? Probabil că sunt la fel,astăzi ca şi în vechime în aceea ce priveşte 
egoismul. Schimbate sunt numai condițiunile de viaţă. înmulțirea 
populației a dat luptei pentru existență proporții necunoscute mai înainte. 
Această luptă pentru existenţă s'a ridicat de pe planul vieții individuale pe 
planul vieții naționale. Lupta se dă astăzi între naţiuni. Ca urmare a acestei 
schimbări, s'a accentuat în spiritul ştiinţific al timpului nostru îndrumarea 
spre cunoştinţa legilor de prevedere în scopul de a avea aplicaţii practice. 
Primul rezultat a fost izgonirea treptată din sistematizările ştiinţifice a tot 
ce este cu un caracter de ideologie subiectivă. Cunoştinţele ştiinţifice sunt 
cu atât mai uşor de aplicat în practica vieţii, cu cât sunt mai obiective. 
Absolut obiective, ştim prea bine că nu este dat ştiinţei omeneşti să le 
dobândească. Dar dacă absolut obiective nu sunt cu putință, sunt cu putință 
totuşi cunoştinţe cât mai libere de arbitrarul subiectiv. Chiar măsurătorile 
făcute cu aparatele de precizie nu sunt absolut obiective, dar ele pot fi 
făcute din ce în ce mai obiective prin perfecționarea aparatelor. Primele 
microscoape erau foarte puțin precise față de cele uzitate astăzi. Cele 
viitoare vor fi şi mai precise. Şi aşa cu toate măsurătorile de care se 
serveşte omul de ştiinţă. Ştiinţa trebuie să se mulțumească cu obiectivul 
relativ, adică cu un obiectiv cât mai adecvat naturii pe care o studiază. 
Misticismul şi spiritul metafizic, care încă se mai găseau în scrierile lui 
Kepler şi Newton, au trebuit în consecință să fie înlăturate. înlăturate au 
trebuit să fie şi toate speculațiile animiste din Mecanică, din Biologie şi 
Psihologie: vis primitiva, arhetipurile, facultăţile, etc. *). Aplicațiile 
practice cer o separare cât mai radicală de subiectiv. Subiectivul îşi avea 
rostul într'o ştiinţă, care urmărea să dea omului o mulțumire 
contemplativă; ştiinţa modernă, care urmăreşte prin aplicațiile sale 
stăpânirea naturii, prefeță obiectivul. 

Care sunt însă mijloacele de a da ştiinţei posibilitatea să realizeze 
aplicații asupra naturii, când ştiinţa se află încă în curs de formație, iar 
limitele aplicaţiilor asupra naturii sunt indefinite? Speculaţiile sprijinite pe 
formalismul rațional, sau cercetările prin metode experimentale? 


Formalismul rațional, recomandat de Logica tradiţională, este fixat odată şi 
pentru totdeauna invariabil. In desvoltarea ştiinţei el nu şi-a legat numele 
de nicio descoperire. Prin el nici erorile măcar n'au putut fi verificate; 
Singura lui aplicare cu rezultate pozitive, 

o găsim pe terenul retoricei, unde, cu peste două mii de ani înainte, 
Aristotel, prin mijlocirea silogismului a denunțat sofismele. Cercetările 
prin metode experimentale, dimpotrivă, sunt primitoare de perfecționări 
continue, şi astfel ele dau posibilitate ştiinţei de a-şi extinde limitele 
aplicaţiilor. Dar oricât de extinse vor fi aceste limite, cercetările ştiinţei nu 
vor trece totuşi dincolo de relativitatea vieții omeneşti pentru a ajunge în 
sfera adevărurilor eterne. Din contră: aplicaţiile practice, constrâng ştiinţa 
să fie cât mai legată de om şi de vremelnicia lui. Adevărurile eterne spre 
care ținteau filosofii antici, sunt din nefericire fără aplicaţii pe pământ. Ele 
sunt mituri create de imaginaţia bogată a Elinului dornic de ideal, aşa cum 
era Şi rațiunea care le servea drept izvor. De aceea putem conchide, că 
spiritul ştiinţific din timpul nostru este într'o vădită contrazicere cu direcția 
Logicei tradiționale, şi este, în schimb, într'un deplin acord cu direcția 
Logicei noi, în care formalismul aristotelic este înlocuit cu metodologia 
ştiinţelor speciale. 


*) Th. Ziehen, Lehrbuch der Logik. (Bonn, 1920) p. 29 şi urm. 

2) Imm. Kant, Kritik d. r. Vernun]t. Vorrede zur zweiten Ausgabe. 

3)In cercul de matematicieni, filosofii grupaţi. în aşa numita şcoală vieneză şi care 
au ca organ de publicitate revista Erkenntnis (Verlag F. Meiner) înclină spre 


această părere. 


4) Arnold Gehlen, Der Mensch, seine Natur und seine Stellung in der Welt. 
(1940), p. 349 şi urm. 


*) Arnold Gehlen, op. 

